
PRAEFATIO 


Quae in hac Opella continentur, ea ipsa 
sunt, paucis adiectis, ultra Appendicem, quae 
anglice, Washingtonil, publici iuris'fiunt, in 
Commentario The Thomist, pro quo, eius Di- 
rectione rogante, conscripta erant. 

Nonnullis tamen amicis, qui textum origi- 
nalem latinum inspexerunt, utile visum est et 
hunc typis hispanicis separatim edere. Qui- 
bus, annuente Directione praedicti Commen- 
tarii, libenter acquiescimus, servata tamen 
propria indole textus primigenii, quae nume- 
ns omnibus absolutam rei tractationem non 
permittebat. Complura enim testimonia Con- 
ciliorum Generalium, Episcoporum, Religio- 
sorum Ordinum, Universitatum  virorumque 
illustrium de industria omittimus, ne nimio 
documentorum pondere amplius opprimere- 
tur benevolus lector: eo vel magis quod alla- 
ta testimonia Romanorum Pontificum rem vi- 


dentur sufficienter evincere. Horum nonnulla 
potiora qui ex integro videre cupit, adeat 
Appendicem ubi, postulantibus amicis, ea 
subnectimus, veluti Documenta. 


Hisce autem in afferendis et interpretandis 
documentis hoc unum prae oculis semper 
habuimus, ut recentiorum maxime Pontifi- 
cum, a Beato nempe Pio X usque ad Pium XII, 
nullum omitteretur essentiale testimonium, 
neque ulla commisceretur praeiudicata opinio 
personalis, sed omnia potius plena suaque 
propia luce clarescerent, ita sane ut neque 
maiorem neque minorem Thomae auctorita- 
tem tribuamus quam quae est ei per ipsam 
Ecclesiam recognita et communicata. Quod 
utinam pro votis cesserit! 


Equidem scio salebritatem materiae trac- 
tandae. Multis enim displicet audire amplius 
huiusmodi quaestionem: vel quia timent exag- 
gerationes in efferenda auctoritate. S. Tho- 
mae, a quibus merito abhorrent; vel quia 
suspicantur latere semper hisce in rebus que- 
relas inter diversas scholas vel auctores ca- 
tholicos, quorum merita sunt in Ecclesia Dei; 


vel quia eis inopportunum videtur loqui nunc 


de extrinseca auctoritate in scientiis, utpote 
hodiernis moribus, libertate gaudentibus, per- 
quam exosum; vel quia postremo inutilem 
reputant iterationem quaestionis, eorum indi- 
cio, iamdiu ventilata©. 

Verumtamen facta recentia luculenter de- 
monstrant necessitatem huius retractationis, 
sicut et iteratae commendationis huiusce auc- 
toritatis ex parte Sedis Apostolicae —cf. En- 
cycl. Humani generis—: quod quidem, ut ex- 
periundo constat et ipsi Romani Pontifices 
asserunt, libertatem non adimit, sed tuetur 
potius ac securiorem reddit. 

f 

Aliunde vero omnem dabimus operam ut 
absque ulla exaggeratione et sine ullo par- 
tum studio rem agamus, ita Aquinatis singu- 
larem auctoritatem recolentes ut simul prae- 
clara aliorum merita, seu Doctorum, seu 
scholarum, perlibenter confiteamur, omni eo, 
quod disceptationem vel a longe sapere vi- 
deatur, ex industria declinato. 


INTRODUCTIO 


Summus Pontifex Pius Papa XII nostris hisce die- 
bus, tum Encyclicis Litteris Humani generis datis die 
12 mensis augusti 1950, tum Allocutione habita die 17 
mensis septembris eiusdem anni ad eos qui tertio Tho- 
mistico international! Conventui Romae indicto inter- 
fuerunt, gravissime atque iterato monuit theologos et 
philosophos catholicos ut, relictis erramentis novae 
theologiae novaeque philosophiae materialismo, his- 
toricismo, 1mmanentismo, existentialismo infectarum, 
ad sanam tutamque doctrinam S. Thomae Aquinatis 
se convertant, in qua salus et veritas invenitur. 

Idipsum fecerat Pius X urgente crisi modernistica, 
suis praesertim Litteris Encyclicis Pascendi dominici 
gregis, datis die 8 mensis septembris 1907. 

Atque Leo XIII, ut humanas mentes sanaret ab 
erroribus pantheism!, rationalism], ontologismi, tradi- 
tionalism! exaggerati contra quos egerat Concilium 
Vaticanum, nullum efficacius remedium adesse exsisti- 
mavit quam totis viribus instaurare, fovere, praescri- 
bere, urgere doctrinam Angelici Magistri. Quem in fi- 
nem Litteras dedit. Encyclicas Aeterni Patris, die 4 
mensis augusti 1879, aliaque plurima documenta. 

Quibus ex factis hoc unum sponte fluit, indicio 
sanctae Sedis adesse in doctrina S. Thomae vim vir- 
tutemque singularem ad tutandam fidem et rationem 
adversus deviationes multiplices quibus nostris tem- 
poribus oppugnantur. 

Moo UE a qx 

Quanta vero sit huiusmodi virtus quantaque sit 
obligatio adhaerendi et obsequendi mandatis atque 
hortamentis Sedis Apostolicae hac de re, non omni- 
bus fortasse sufficienti cum claritudine perspecta sunt. 
Ideo operae pretium videtur esse verbulum facere de 
auctoritate doctrinali 5. Thomae Aquinatis in re philo- 
sophica et theologica, deque obligatione qua philoso- 
phi atque theologi catholici ex praescripto Sanctae 
sedis obstringuntur ad eam amplectendam et consec- 
tandam. 


Ne tamen in re tanti momenti aequivoco labore- 
mus, prae oculis ante omnia haberi debet, ad rem nos- 
tram quod attinet, gemina distinctio auctoritatis. doc- 
trinalis: alia ex parte obiecti vel materiae, alia ex par- 
te modi vel formae. 

Ex parte quidem materiae alia est auctoritas in re 
philosophica sive in ordine veritatum naturaliter ab 
homine cognoscibilium, alia in re theologica sive in 
ordine veritatum naturales vires cognoscitivas huma- 
nae rationis excedentium, quaeque ideo nisi Deo re- 
velante fideque suscepta innotescere non possunt. 

Ex parte vero formae utraque auctoritas, seu phi- 
losophica, seu theologica, duplex esse potest: alia in- 
trinseca seu scientifica, quae intrinseco vigori mentali 
scriptoris et valori intrinseco doctrinali operum eius 

commensuratur; alia extrinseca sive canonica, quae 
approbation; et commendationi Ecclesiae docentis 
maxime respondet (1). Ut illam praeteream extrinse- 
cam auctoritatem mere humanam, quae ex cultorum 
hominum aestimatione dependet. 


Neque absona reputanda est huismodi auctoritas 
canonica sive ecclesiastica S. Thomae aliusve scripto- 
ris in re philosophica. Quemadmodum enim Ecclesiae 
potestas directe quidem ad sola spiritualia, sed indi- 
recte et ratione spiritualium ad temporalia quoque se 
extendit, ita magisterium Ecclesiae indirecte et ex con- 
sequenti ad res philosophicas porrigitur, licet ex se ac 
directe nonnisi res supernaturales ac theologicas pros- 
piciat. *Cuius [Magisterio] profecto est, ut docet Pius 
XII, ex divina institutione, non solum veritatis divini- 
tus revelatae depositum custodire et interpretari, sed 
ipsis etiam philosophicis disciplinis invigilare, ne quid 
detrimenti ex placitis non rectis catholica patian- 
tur dogmata*. (Encyclica Humani generis, AAS. 42 
[1950], 575). 


(1) Huic auctoritati canonicae primas damus partes in hac 
Opella, eamque fusius evolvemus; quae vero respiciunt auctori- 
tatem intrinsecam vel scientificam breviter absolvimus, ne nimis 
protrahatur sermo. Ampliora diximus in Suma Teologica de San- 
to Tomás de Aquino, ed. BAC., 1.1, Introduction General, p. 1.°— 
87-. Matriti, 1947. 


CAPUT I 


Auctoritas scientifica Doctoris Angelici. 


Art. 1. In re philosophica. 


Si ergo loquamur de intrinseca auctoritate philo- 
sophica S. Thomae, haec procul dubio maxima dicen- 
da est. Ex duplici enim capite integraliter mensuratur 
auctoritas intrinseca doctrinalis alicuius philosophi, 
nimirum ex parte personae sive qualitatum persona- 
lum eius quibus aptatur et addicitur ad recte philo- 
sophandum, et ex parte operum ipsius, quatenus cor- 
pus doctrinae exhibent perennatis veritatis atque inoc- 
ciduae validitatis. 


Porro utrumque summa cum perfectione convenit 
Aquinati. Cumulus quidem omnium qualitatum per- 
sonalium ad recte philosophandum. Ingenio acerri- 
mus, memoria tenacissimus, labore indefessus, erudi- 
tione immensus, industria sagacissimus, vita integerri- 
mus, veritatis unice cultor et amator, non est dubium 
quin natura sit «mirifice factus ad philosophandum», 
ut ait Pius XI in Encyclicis Litteris Studiorum ducem, 
datis die 29 mensis iunii. 1923 (AAS. 15 [1923], 318). 

Nullum fuit philosophorum genus tunc temporis 
cognitorum, imo et tunc humanitus cognoscibilium, 
in quo non fuerit diligentissime versatus. Graecos, la- 
tinos, iudaeos, arabos, plene cognitos atque perspec- 
tos habebat, eosque simul maxima cum humanitate et 
libertate pertractabat, probe sciens quod, ut ipsemet 


Cap. l—Auctoritas scientifica philos. 13 


ait, «studium Philosophiae non est ad hoc quod scia- 
tur quid homines senserint, sed qualiter se habeat ve- 
ritas rerum* (Commentarium in I de Caelo et Mundo, 
lect. 22, n.? 8): «non enim - addit- pertinet ad perfec- 
tionem intellectus mei quid tu velis vel quid tu intel li- 
gas cognoscere, sed solum quid rei veritas habeat* 
(Summa theol. 1. P. q. 107, a. 2 c). 

Pacato animo et praeiudiciis experte legebat om- 
nes, ut vel tantillum veritatis assequeretur, eo ipso 
monente: «in eligendis opinionibus vel repudiandis 
non debet homo duci amore vel odio introducentis 
opinionem, sed magis ex certitudine veritatis* (Com- 
mentaria in Metaphys. Aristotelis, lib. XII, lect. 9, 
n.° 2560); et iterum: *non respicias a quo audias, sed 
quidquid boni dicatur, memoriae recommenda» (De 
modo studendi, ed. Th. Esser, 18. Vindobonae, 1882. 
Si tamen Aquinati sit iure adscribenda huiusmodi 
Littera). Quam ob rem «ille qui philosophatur in qua- 
libet arte..., nihil debet despicere vel praetermittere * 
(Comment, in III Politicorum, lect. 6, n.° 395, ed. 
R. Spiazzi, O. P., Augustae Taurinorum, 1951). 

Vita eius integerrima naturalem inducebat necessi- 
tudinem cum veritate ordinis praesertim moralis de- 
tegenda et capessenda quasi ex instinctu: «sicut - ait 
ipse - qui habet habitum virtutis recte iudicat de his 
quae sunt secundum virtutem agenda, in quantum ad 
illa inclinatur»; exempli gratia, «de his quae ad casti- 
tatem pertinent... recte iudicat... qui habet habitum 
castitatis» (Summa theol. I. P. q. 1, a. 6 ad 3; I-II, q. 
45, a. | c. Hisce enim in rebus valet effatum illud 
eiusdem Thomae: «prius vita quam doctrina, vita 
enim ducit ad scientiam veritatis» (Comment, in 

Evang, secundum Matthaeum, cap. 5, n.° 4 in fine, ed. 
Marietti, 1912, p. 81 a). 

Facultates habebat summas mirabili aequilibrio et 
proportione compactas: addiscendi et inveniendi, le- 
gendi et meditandi, experiundi et abstrahendi, indu- 
cendi et deducendi, speculandi et dirigendi, analysirn 
et synthesim faciendi. 


Complexus etiam perfectionum exinde in opera 
eius diffluentium. Veritatis rivulos per philosophos et 
ecclesiasticos scriptores decurrentes in se unus quasi 
in mari coadunavit, comprehendit, purificavit: illorum 
doctrinas, ut verbis utar Leonis XIII, «velut dispersa 
cuiusdam corporis membra, in unum ipse collegit et 
coagmentavit, miro ordine digessit et magnis incre- 
mentis adauxit» (Encyclica Aeterni Patris, Acta Leo- 
nis XIII, ed. Bonne Presse, s. d., I. 62). 

Commentaria edidit doctissima in praecipua Aris- 
totelis Opera, quorum novam eamdemque accuratissi- 
mam versionem ex confratre suo Guillelmo de Moer- 
beke sibi procuravit, in Logicam nempe, in Philoso- 
phiam Naturalem, in Psychologiam, in Metaphysicam, 
in Ethicam, in Politicam. 

Platonis et neoplatonicorum doctrinas quoad sub- 
stantalia ex amussim callebat, non solum referentibus 
Aristotele, Cicerone et S. Augustino, verum etiam di- 
recta atque inmediata lectione: nam et Timaeum Plato- 
nis cum Procli expositione possidebat, uti apparet ex 
littera quam Generali Capitulo Ordinis Praedicato- 
rum scripsit Facultas Artium Universitatis. Parisiensis 
die 2 mensis maii 1274 (ed. FL Laurent, Fontes vitae 
S. Thomae, 584); et in neoplatonicos Dionysium, Pro- 

cluni Boethiunique dilucida atque profundissima com- 
mentaria conscripsit, videlicet in libros De divinis no- 
minibus, De causis, De hebdomadibus. 

Quibus in operibus scribendis adiutorio usus est 
praecedentium expositorum graecorum arabumque, 
puta Alexandri, Ammonii, Porphyrii, Themistii, Phi- 
loponi, Simplicii, Eustratii, Avicennae, Averrois, eos 
semper prae oculis habens crisique subiiciens, ita ta- 
men ut omnes et singulos in exponendo Aristotele 
superaret. «Unde et a philosophis, teste Ludovico Val- 
lisoletano,Exposz7orperexcellentiam nominatur» (Bre- 
vis historia Conventus ParisiensisOrd. Praed,ed.Mar- 
téne et Durand, «Veterum scriptorum et monumento- 
rum amplissima collectio», VI, 561. Parisiis, 1729). 

Huiusmodi commentaria in platonicorum libros 
atque aristoteleos non sunt mere philologica et histo- 
rica, ut apud modernos fieri solet, sed potius litteralia 
simul et doctrinalia, non neglectis philologia, critica et 
historia, prout illo in tempore excoli poterant. Si qui 
tamen accidentales ac prorsus secundarii defectus exin- 
de nati erant consequi, arcebantur abundeque com- 
pensabantur ex plenitudine cognitionis omnium Ope- 
rum fere incredibili auctorum exponendorum quam 
possidebat, et ex mirabili eius sagacitate in quaeren- 
dis, explorandis, detegendis reconditioribus eorum- 
dem sensibus. Ita siquidem sibi assimilabat vim, suc- 
cum, mentem horum philosophorum, et eorum anima 
in commentatorem veluti transmigrare dixeris: quo fit, 
ut per Thomam exponentem, eos quasi seipsos decla- 
rantes audias. 


Quin etiam multipliciter perficiuntur, dum non so- 

lum littera, sed et intentio eorum detegitur, ad ordi- 
nem rediguntur eorum effata, declarantur et evolvun- 
tur argumenta, corripiuntur errores, minus bene as- 
serta in. rectum trahuntur sensum, tantisque ditantur 
complementis, ut dum seipsos prodere coguntur ope 
interpretis, Philosophiam ipsam induere atque redo- 
lere videantur. 

Eos revera Thomas unus transcendit, dum in co- 
natibus philosophandi et in fragmentis veritatis ab eis 
inventis ipse detegit quasi personam Philosophiae, 
veritatem integram plenis haustibus ebibentis. 


At praeterea multa conscripsit opera personalia; 
tum minora, ut De ente et essentia, De principiis na- 
turae, De natura materiae, De principio individuatio- 
nis, De natura generis, De quatuor oppositis, De na- 
tura verbi intellectus, De unitate intellectus, De subs- 
tantiis separatis, De regimine principum; tum maiora, 
ut Quaestiones disputatas De veritate, De anima, De 
spiritualibus creaturis, et tres priores libros Summae 
contra Gentiles. In quibus praesertim in Summa con- 
tra Gentiles, humana facultas philosophandi supre- 
mum fastigium attigisse videtur. 

Ut enim ad rem ait Leo XIII, «nulla est philoso- 
phiae pars quam non acute simul et solide pertracta- 
rt: de legibus ratiocinandi, de Deo et incorporeis 
substantiis, de homine aliisque sensibilibus rebus, de 
humanis actibus eorumque principiis ita disputavit ut 
in eo neque copiosa quaestionum seges, neque apta 
partium dispositio, neque optima procedendi ratio, 
neque principiorum firmitas aut argumentorum ro- 
bur, neque dicendi perspicuitas aut proprietas, neque 

abstrusa quaeque explicandi facilitas desideretur* 
(Encycl. Aeterni Patris, ed. cit. I, 62). 

Revera, prouti apparet ex fragmentis autographi 
quae servantur Summae contra Gentiles, S. Thomas 
summo cum conatu et maxima cum diligentia perfe- 
cit opus suum, ter quaterve crisi subiiciens severissi- 
mae suum manuscriptum: verba, phrases, argumenta, 
capita integra revidebat, castigabat, perpoliebat, trans- 
mutabat, in severiorem stylum ordinemque reducebat. 

Aliunde argumenta exhibet tam valida et copiosa 
tamque limpide et apte disposita ad veritates. expo- 
nendas erroresque pervincendos, ut perenne et inex- 
haustum constituant armamentarium sinceris philoso- 
phis decursu saeculorum perpetua vice sibi succeden- 
tibus ad detegendam atque tutandam veritatem con- 
tra omnes adversariorum incursus. 

Apposite iterum Leo XII: «illud etiam accedit, 
quod philosophicae conclusiones Angelicus Doctor 
speculatus est in rerum rationibus et principiis quae 
quam latissime patent, et infinitarum fere veritatum 
semina suo veluti gremio concludunt, a posterioribus 
magistris opportuno tempore et uberrimo cum fructu 
aperienda. Quam philosophandi rationem cum in erro- 
ribus refutandis pariter adhibuerit, illud a se ipse im- 
petravit, ut et superiorum temporum errores omnes 
unus debellarit, et ad profligandos qui perpetua vice 
in posterum exorituri sunt, arma invictissima suppedi- 
tarit» (Encycl. Aeterni Patris, ed. cit. 1, 62, 64). 

Ideo celeberrimus Cardinalis Franciscus de Tole- 
do, S. J., undique adscitis et consultis philosophis, 
scribere non dubitavit: ' Linus sane Divus Thomas ins- 
tar erit omnium, in quo et diligentia interpretandi, et 

doctrinae gravitas cum pietate coniuncta, multa, varia 
et solida eruditio, incredibilis praeterea methodus in 
integris etiam disciplinis pertractandis; nec Commen- 
tariis solum quos scripsit in Aristotelem, sed multo 
etiam magis Summa theologica, Summa contra Gen- 
tiles, Quaestionibus disputatis et ceteris eius scriptis 
tantam - ut de Theologia taceamus - Philosophiae lu- 
cem attulit unus quantam ceteri omnes - aliorum pace 
dixerim - possint explanatores afferre: in quo ex nul- 
lius arbitror laude quidpiam detrahi, si id. dicitur de 
Divo Thoma quod ipsorum quisque, si et viveret et 
adesset, de eodem videretur esse dicturus» (Commen- 
taria una cum Quaestionibus in Octo libros Aristote- 
lis de Physica Auscultatione, Ad lectorem, fol. 2 v. 
Venetiis, 1578). 


Equidem doctrina philosophica S. Thomae, ad spi- 
ritum eius quod attinet et pronuntiata maiora, neque 
platonica dicenda est neque aristotelica neque alterius 
scholae ramusculum, sed Christiana prorsus planeque 
humana, utpote exhibens veluti codificationem verita- 
tum et principiorum in quae humana mens, quae na- 
turaliter Christiana est, suapte natura inclinatur (1). 

Nullum quippe est philosophicum systema adeo 
naturae insertum et conforme, simulque humanae 
mentis adeo perfectivum, sicut corpus philosophicum 


(1) «La Filosofia de Santo Tomás es en el fondo tan plato- 
nica como aristotelica, y al propio tiempo no es ni la una ni la 
otra: la Filosofia de Santo Tomás es la Filosofia cristiana» (Card. 
Zephyrinus Gonzalez, O. P. Estudios sobre la Filosofia de Santo 
Tomás, t, I, Introducción, p. XIX Manila, 1864). 

Aquinatis: simplex, purum, dilucidum, compactum,or- 
dinatum, - ex notionibus et principiis per se natura- 
liter notis exordium ducens, naturali veluti passu ad 
altiora, ad profundiora, ad magis recondita procedit, 
sicque pedetentim supremos rerum vertices et ultimas 
causas conscendit, ex eisque intellectis rursus ad prio- 
ra illa et sensibilia regreditur, iudicio sapientiali per- 
pendenda et explicanda. 


Huc spectat famosa series viginti quatuor propo- 
sitionum quae, iudicio Sacrae Congregationis studiis 
regundis praepositae, dato die 7 mensis martii 1916 
(AAS. 8 [1916], 157), germanam S. Thomae doctrinam 
philosophicam, quantum ad eius principia et pronun- 
tiata maiora, revera continent. 

Huiuscemodi principia aliaque id genus bene mul- 
ta, indolis praesertim metaphysicae, numquam ruitura 
sunt natura manente, neque vertentibus saeculis se- 
nescent, sed semper virescent in perpetuum valitura. 
Prout scite animadvertebat Pius XI, non sunt hae 
constructiones subiectivae et artificiales, sed naturales 
et obiectivae, ideoque valiturae semper: *non verrà 
mai meno il valore della doctrina tomistica, perché bi- 
sognerebbe che venisse meno il valore delle cose» 
(Allocutio ad studentes universitarios, mense februario 
1927, apud M. Cordovani, San Tommaso nella paro- 
la di Pio XI, in «Angelicum», 6 | 1929f, 10). 


Quae vero immediate phaenomena respiciunt sen- 
sibiliter apparentia modumque loquendi ad ea ipsa 
utcumque manifestanda, non ea sunt quae substan- 
tiam constituunt philosophiae thomisticae, sed acciden- 

talia prorsus ac mutabilia pro diversis momentis evo- 
lutionis scientiarum experimentalium. His ergo etiam 
excidentibus, solida manet et integra superstructio 
metaphysica. 


Et quia verum vero semper est conforme et con- 
sentaneum, illud etiam maxime convenit corpori doc- 
trinali philosophico 5. Thomae in re praesertim me- 
taphysica, psychologica, ethica iurisque naturalis, ut 
cum veritatibus divinitus traditis miram habeat con- 
sensionem. 


Sive ergo consideretur corpus doctrinale philo- 
sophicum S. Thomae in seipso, sive habito respectu 
ad veritates supernaturales divina fide susceptas, sive 
methodus investigandi atque docendi, sive tandem 
modus et forma disserendi brevis, firma, dilucida, ner- 
vosa, - summi valoris et efficacitatis, ac proin maximae 
auctoritatis scientificae dicendum est. 


Art. 2. In re theologica. 


Pariter summa est intrinseca et scientifica eius 
auctoritas theologica, sive ex parte personae, sive ex 
parte doctrinae. 

Dotes namque personales, quibus ex natura et 
eratia erat instructus, mirum in modum disponebant 
ipsum ad Sacram Theologiam recte pleneque capes- 
sendam et excolendam. 

Fontes omnes Sacrae Doctrinae, Scripturam scili- 
cet, Traditionem, Concilia et Decreta Magisteri Eccle- 
siastici, Patrum et Doctorum ecclesiasticorum seu la- 
tinorum seu graecorum scripta plenissime callebat, 

eosqne, qua verbum Dei referentes, maxima cum fide 
et pietate suscipiebat donoque informabat sapientiae, 
ita sane ut frequenter in mysteriorum divinorum con- 
templationem raperetur, sicque vitali quodam modo 
ea intime penetraret atque degustaret. 

Alunde naturalis sapientia, qua erat ad plenum 
imbutus, acumenque ingenii sui, ad divina nati, mirifi- 
ce aptabant ipsum ad veritates illas fidei scientifico 
modo pertractandas, illustrandas, defendendas, tum 
ex eorum quae naturaliter cognoscebat analogia, tum 
e mysteriorum ipsorum nexu inter se et cum fine ho- 
minis ultimo, fide divina donoque sapientiae praelu- 
centibus et dirigentibus. 

Ut enim ad rem ait Pius XI, «haec est regio ubi 
dominatur fides: fidei autem scientia Theologia nomi- 
natur. lam vero huiusmodi scientia eo perfectior in 
quopiam sit oportet quo is fidei documenta melius ca- 
lleat simulque pleniorem aptioremque philosophandi 
facultatem habuerit* (Encycl. Studiorum ducem, AAS. 
15 [1923], 317): siquidem, docente Leone XIII, «re- 
quiritur Philosophiae usus ut Sacra Theologia natu- 
ram, habitum ingeniumque verae scientiae suscipiat 
atque induat» (Encycl. Aeterni Patris, ed. cit. 1, 50). 

Quae cum ita sint, absque invidia asserere licet 
nullum unquam fuisse inter theologos Aquinate ro- 
bustiorem fide, sapientia ditiorem, locupletiorem phi- 
losophia, studioque divinorum magis deditum. Sua 
etenim fecit haec verba S. Hilari: «ego hoc vel praeci- 
puum vitae meae officium debere me Deo conscius 
sum, ut eum omnis sermo meus et sensus loqua- 
tur* (Summa contra Gentiles, 1, 2). Quibus ex amus- 
sim respondent haec alia proprio marte prolata: «cum 

perfectio hominis consistat in coniunctione ad Deum, 
oportet quod homo ex omnibus quae in ipso sunt, 
quantum potest, ad divina innitatur et adducatur, ut 
intellectus contemplationi et ratio inquisitioni divino- 
rum vacet, secundum illud Psalmi 72, 28: mihi adhae- 
rere Deo bonum est» (Commentarium in librum 
Boethii, De Trinitate, q. 2, a. | c). Et iterum: *Auma- 
na mens debet semper moveri ad cognoscendum de 
Deo plus et plus secundum modum suum», idest se- 
cundum totum suum posse (ibid, ad 7) (1). 


Nihil ergo mirum si tot tantaeque animi perfectio- 
nes in opera eius theologica redundarent, neque du- 
bitandum est - ut ait Pius XI (Encycl. Studiorum du- 
cem, AAS. 15 [1923], 317) - «quin ad summum digni- 


tatis culmen evecta Theologia sit per Aquinatem *. 


Nulla fuit Theologiae pars quam non ipse sapien- 
tissime pertractaverit et cumulatissime ditaverit, incre- 
dibilem ingenii sui ubertatem in eam effundens. 

Illius Theologiae fundamentalis partis, quam Apo- 
logeticum vocant, solidissima et in perpetuum duratura 
iecit fulcimenta,super quae theologi posteriores aedifi- 
cium struxerunt, de distinctione nempe inter ordinem 
veritatum de Deo naturalem et supernaturalem, de 
propria indole utriusque,de natura revelationis et fidei, 
de necessitate atque possibilitate. revelationis, de evi- 
denti credibilitate mysteriorum fidei in motivis, quae 


(1) Videri possunt quae alibi fusiore calamo scripsimus, ni- 
mirum Suma Teologica de Santo Tornas de Aquino, 1.1, Intro- 
duction General, pp. 5 *—64*, ed. BAC., Madrid, 1947. 

dicuntur, credibilitatis relucente. Caietanus, Banez, Zù- 
mel, Navarrete, Nazarius, Joannes a S. Thoma, Sal- 
manticenses principia Apologeticae ab Aquinate posi- 
ta evolverunt in Commentariis suis doctissimis super 
Primam et Secundam Secundae Partem, ubi de natura 
fidei et theologiae fit sermo, ex eisque in recentiores 
thomistas promanarunt, qui ea de re specialia edide- 
runt opera nostris temporibus aptata, ut Cardinalis Th. 
Zigliara, A. Gardeil, R. Oarrigou-Lagrange. 


Quae de Ecclesiae constitutione eiusque dotibus 
et notis, de Romani Pontificis primatu et infallibilitate, 
de membris Ecclesiae, de Ecclesia ipsa qua corpus 
Christi mysticum a modernis theologis traduntur, S. 
Thomam praecursorem ac pene creatorem habent: 
ipse enim lineamenta posuit fundamentalia posterius 
evoluta ab eius praeclaris discipulis Joanne de Torque- 
mada, Caietano, Báhez, Nazario; indeque ad hodier- 
nos tractatus de Ecclesia Christi transierunt. 


Methodologia theologica, quae in tractatu De locis 
theologicis maxime continetur, a Thoma ipso sicut a 
praecipuo fonte descendit, ut sincere fatetur celeberri- 
mus Melchor Cano, disciplinae huius conditor et pa- 
rens: «ut homo, inquit, minime ingratus ili me dedam 
cui tantopere debeo et huius officii servitutem adstrin- 
gam testimonio sempiterno, Divus Thomas mihi et 
auctor et magister fuit huius Operis componendi* 
(De locis theologicis, lib. XII, cap. 2, n.° 2. Melchoris 
Cani Opera, ed. T. Cucchi, Romae 1900, II, 11). 


Pars etiam theologiae, quae Dogmatica appella- 
tur, «auctorem quoque habet omnium locupletissi- 

mum Thomam» (Pius XI, Studiorum ducem, AAS. 15 
11923], 318). Naturam Dei eiusque attributa, unitatem, 
veritatem, bonitatem, perfectionem, simplicitatem, in- 
finitudinem, immensitatem, aeternitatem, incompre- 
hensibilitatem, ineffabilitatem, omniscientiam, beatita- 
tem, providentiam, omnipotentiam, divinae voluntatis 
et praedestinationis mysteria, tanta explicat dexteritate 
ut posteris theologis facultatem reliquerit eum imitan- 
di, non aequandi neque superandi. 

Vitam Dei intimam in personarum Trinitate, quan- 
tum status patitur hominis viatoris, lucidissime et or- 
dinatissime descripsit. 

Mundi, hominis, angelorum creationem, horum 
hominumque elevationem ad ordinem supernaturalem 
lapsumque, omnium denique creaturarum conserva- 
tionem et gubernationem, maxima cum profundidate 
declaravit. 

Animae humanae et angelicae creaturae naturam, 
facultates et operationes nemo unquam theologorum 
tam subtiliter penetravit neque tam copiose ac diluci- 
de explanavit. 

In explorandis et enodandis mysteriis incarnatio- 
nis Verbi Dei et Redemptionis, aliisque in vita et mor- 
te Christi absconditis, palmam ceteris theologis arri- 
puisse videtur: sicut et in canendo et explicando 
Eucharistiae Sacramento, et in quaestionibus eschato- 
logicis evolvendis. Cum enim finem imponeret trac- 
tationi suae de Sacramento corporis et sanguinis 
Christi, plausum et approbationem accepit ab ipso 
Domino dicente sibi: bene scripsisti de me, Thoma 
(O. de Tocco, Vita S. Thomae, cap. 52, ed. D. Prim- 
mer, p. 126). Revera, in tractando de hoc Sacramento 

est «plane mirabilis», ut ait Benedictus XV (Epistula 
ad R. P. Lépicier, data die 10 ianuarii 1917. AAS. 9 
[1917], 102). 


Idem de parte illa Sacrae Doctrinae, quae mores 
respicit humanos rite dirigendos in finem ultimum su- 
pernaturalem, asserendum est. Nullus unquam scrip- 
torum ecclesiasticorum, seu Patrum, seu Theologo- 
rum, tam copiose, tam profunde tamque ordinate dis- 
seruit de fine hominis ultimo, de actibus passionibus- 
que humanis, de lege divina eiusque praeceptis, de 
Dei gratia, de vitiis et virtutibus tam moralibus quam 


theologalibus. 


Haec enim estTheologiae pars, quam iudicio etiam 
coaetaneorum eius maxime locupletavit Aquinas, dum 
eum appellant «clarum Dei organum in Theologia et 
Naturalibus, et praecipue in Moralibus* (Ptholomeus 
de Luca, Hist. Eccl., lib. XXII, cap. 24, apud P. Man- 
donnet, «Des écrits authentiques de saint Thomas d 
Aquin», p. 50; Chronica minor auctore Minorita er- 
phordiensi, «Monumenta Germaniae historica», Scrip- 
tores, XXIV, 212. Hannover, 1879). 

Neque solam respicit vitam individualem morali- 
ter regulandam, verum etiam principia atque doctri- 
nam tradit uberrimam ad vitam familiarem, herilem, 
socialem, internationalem rite tutoque dirigendam, 
tam in ordine naturae quam gratiae. Quae de pruden- 
ta personali et gubernativa, de iure et iustitia, de auc- 
toritate et obedientia, de rerum proprietate et eleemo- 
syna, de bello et pace, de iure gentium mutuisque 
inter nationes officiis edocuit, ea sunt quae uberrimo 
cum fructu explicarunt saeculis supervenientibus Caie- 

tanus, Franciscus de Victoria, Dominicus de Soto, Bâ- 
tiez, alli, et ad iura americanorum sarta tectaque ser- 
vanda applicaverunt: nostris etiam temporibus maxi- 
me proficua aestimanda, sancteque tenenda. 


sed et Theologiam Asceticam et Mysticam singu- 
lari cum dignitate et elevatione coluit tradiditque. De 
donis Spiritus Sancti, de fructibus et beatitudinibus, 
de divinarum personarum inhabitatione in animabus 
iustis, de vita actuosa et contemplativa, de oratione et 
raptu, de statu perfectionis religiosae et episcopalis, 
de muneribus et effectibus ferventis ardentisque cari- 
tatis, tam alte, tam pie, tam plene scripsit quam qui 
maxime. 

Eius sunt haec praeclara verba: Gustate, et videte 
quoniam suavis est Dominus (Psalm. 33, 9). «In cor- 
poralibus namque prius videtur et postea gustatur; 
sed in rebus spiritualibus prius gustatur, postea autem 
videtur, quia nullus cognoscit qui non gustat: et 1deo 
dicit prius, gustate; et postea, videte* (Comment, in 
Psalm. 33, 9). «Oportet ergo - addit alio in loco - ut 
intelligamus divina secundum hanc unitionem gratiae, 
non quasi trahendo divina ad ea quae sunt secundum 
nos, sed magis totos nos statuentes extra nos in Deum, 
ita ut per praedictam unitionem totaliter deificemur» 
(Comment, in librum Dionysii De divinis nominibus, 
cap. 7, lect. 1, n.° 705, ed. C. Pera, O, P., Augustae 
Taurinorum, Marietti, 1950). 


sacras item Litteras per Exegesim atque Theolo- 
giam Biblicam plenissime doctissimeque interpretatus 
est. Primo quidem ea, quae fundamentalia sunt huius 
disciplinae, firmissime statuit ac dilucide explicavit: 

naturam eius, quae est verbum Dei, Deum ipsum in- 
spirantem habens auctorem principalem, auctoremque 
instrumentalem hominem inspiratum, quem hagiogra- 
phum dicimus (Quodl. 7, a. 14 ad 5); inspirationis in- 
dolem una cum lumine prophetico (Summa theol. II-II, 
qq. 171-175); veritatem eius, utpote verbum Dei falli 
et fallere nescium (Summa theol., II-II, g. 1, a. 3); sen- 
sus eius multiplices, nec tamen aequivocos, sed ordi- 
natos aliosque ex alis omnesque ex uno fundamentali 
pendentes, qui litteralis sensus audit (Quodlib. VII, 
aa. 14-16; Summa theol. |, q. 1, a. 10); progressum re- 
velationis divinae in Antiquo Testamento eiusque in 
modo loquendi attemperationem ad conditiones cul- 
turales populi israelitici cui porrigebatur (Summa theol. 
I-II, q. 1, a. 7; I, q. 68, a. 3 q. 70, a. 1 ad 3). 

Dein libros ipsos Scripturae potissimos uberiori- 
que doctrina refertos commentariis illustravit: Isaiam, : 
leremiam, lob, Davidicum Psalterium ex Antiquo Te- 
stamento; ex Novo autem, praeter Catenam Auream 
in quatuor Evangelia - opus sane immensae eruditio- 
nis et laboris incredibilis, in quo quidquid tota Patrum 
traditio seu graecorum seu latinorum in Evangelia 
protulerat, mirabili arte collegit ac digessit -, proprias 
conscripsit expositiones in Evangelia Matthaei et Joan- 
nis et in omnes Epistulas paulinas. 

Hisce in Commentariis, praesertim super Joannis 
Evangelium et Epistulas S. Pauli, miranda est pleni- 
tudo doctrinae biblicae ac theologicae tam dogmaticae 
quam moralis et spiritualis, ita sane ut inexhaustam 
constituant aurifodinam pro exegetis, pro theologis, 
pro sacris concionatoribus, ac pro is omnibus qui, 
ascensiones spirituales in corde suo disponentes et 

Christianam perfectionem anhelantes, ad supremos 
sanctitatis vertices Deo opitulante sunt evecturi. 


Theologia ergo S. Thomae, una essentialiter ex- 
sistens, tantae est dignitatis, ut omnes scientias huma- 
nas exsuperet in contemplando, et omnes practicas 
excedat in regulando et dirigendo: atque in hoc suo 
munere cognoscendi et dirigendi supernaturaliter adeo 
cumulata est, ut nullam habuerit aequalem. 

Ipse namque, ut aiebat Cardinalis Bessarion, inter 
sanctos exstitit doctissimus et inter doctos sanctissi- 
mus (Adversus calumniatorem Platonis, lib. II, cap. 7), 
ac proin omnium theologorum princeps. Nec ulli 
theologorum sicut Thomae ipsi tam plene quadrant 
quae de perfecto theologo dixerat Aquinas: «hoc ha- 
bet Sacrae Scripturae [et Sacrae Theologiae] doctrina, 
quod in ipsa non tantum traduntur speculanda sicut 
in Geometria, sed etiam approbanda per affectum; 
unde Mtt. 5,19: qui autem fecerit et docuerit, hic mag- 
nus vocabitur in regno caelorum. In aliis ergo scientiis 
sufficit quod homo sit perfectus secundum intellectum: 
in Ista vero requiritur quod sit perfectus secundum in- 
tellectum et secundum affectum.* (Comment, in Epist. 
ad Hebraeos, cap. 5, lect. 2). 


Uniusmodi plenitudo et cumula perfectio theolo- 
giae S. Thomae perspicua est volventi atque meditan- 
t complura eius opera theologica presse dicta, seu 
maiora, seu minora. 

Minora quidem ut opuscula De perfectione vitae 
spiritualis, De duobus praeceptis caritatis et de decem 
legis praeceptis, De articulis fidei et Ecclesiae sacra- 


mentis, Contra errores graecorum et De forma abso- 

lationis, De rationibus fidei et Compendium Theolo- 
giae, Expositiones eius in primam et secundam De- 
cretalem, in Orationem dominicam, Salutationem an- 
gelicam et Symbolum Apostolorum. 


Maiora praesertim, ut Commentarium eius super 
quatuor libros Sententiarum Petri Lombardi; plures 
Quaestiones disputatas et Quodlibetales, ut De poten- 
tia, De unione Verbi Incarnati, De malo, De virtuti- 
bus et De sensibus Sacrae Scripturae; maxime vero 


Summam eius contra Gentiles et Summam theologiae. 


Hisce enim operibus maioribus ex amussim con- 
veniunt celeberrima verba Ouillelmi de Tocco: «erat 
[Thomas] novos in sua lectione movens articulos, no- 
vum modum et clarum determinandi inveniens, et no- 
vas adducens in determinationibus rationes; ut nemo, 
qui ipsum audiret nova docere et novis rationibus 
dubia definire, dubitaret quod eum Deus novi luminis 
radiis illustrasset; qui statim tam certi coepit esse iudi- 
cii, ut non dubitaret novas opiniones docere et scribe- 
re, quas Deus dignatus esset noviter inspirare* (Vita 
S. Thomae, cap. 14, ed. Prümmer, p. $1). 


Novitatis istius causa procul dubio exstitit, praeter 
angelicum eius ingenium donis caelestibus naturae et 
eratiae cumulatum, profundior fontium et instrumen- 
torum theologiae cognitio eorumque severior atque 
dexterior applicatio: nimirum plenior et purior cogni- 
tio Scripturae et traditionis Patrum, veriorque ac pro- 
fundior notitia rerum ope politioris et amplioris phi- 
losophiae in usum et instrumentum Theologiae con- 


versae. 
Equidem theologi praecedentes, itemque suppares 

non pauci, admodum timide rationem sive humanas 
scientias adhibebant in dubiis et quaestionibus theolo- 
gicis enodandis, potiusque ad ornatum quemdam litte- 
rarium quam ad uberiorem intelhgentiam: Thomas 
vero, e contra, vestigia sequens Magistri sui carissimi 
S. Alberti Magni, omnes humanas scientias omnesque 
rationis vires ad servitium fidei defendendae, 1llustran- 
dae, explicandae convocavit, non quidem ut magistrae 
concurrentes sed ut ministrae. «Cum enim, inquit, 
eratia non tollat naturam sed perficiat, oportet quod 
naturalis ratio subserviat fidei sicut et naturalis incli- 
natio voluntatis obsequitur caritati* (Summa, theol., I, 
q. 1, a. 8 ad 2). «Ipsa [Theologia], addit, utitur in ob- 
sequium sui omnibus aliis scientiis quasi vassallis* 
(In / Sent., Prolog., a. | c). 

Itaque S. Thomas opus ab Alberto incoeptum re- 
novationis et solidificationisdivinaehumanaeque scien- 
tiae complevit et ad perfectum adduxit, duo condens 
corpora doctrinalia essentialiter distincta, philosophi- 
cum nempe et theologicum. Utrumque plena gaudet 
autonomia in suo genere, quin tamen inter unum et 
alterum ulla sit aut esse possit vera oppositio et con- 
trarietas, sed potius mirabilis concentus cum mutua 
opitulatione atque iuvamine. Ratio namque fidei su- 
bordinari debet eique subservire, sicut natura gratiae 
et creatura Creatori. Sicque factum est ut Theologia, 
quin desineret esse scientia affectiva et secundum pie- 
tatem ut plerique theologi sui temporis asserebant, si- 
mul naturam indueret scientiae presse dictae, quae 
revera sensuque pleniori est scientia fidei. 

Opus sane immensae molis summaeque fecundi- 
tatis et valons, pro quo S. Thomas strenue laboravit 

ac insudavit, calumnias etiam passus atque persecutio- 
nes dum viveret et post eius obitum, quae culmen at- 
tigerunt in damnatione plurium propositionum a 
Stephano Tempier, Joanne Peckham et Roberto Kil- 
wardby (ed. H. Laurent, Fontes vitae S. Thomae, 
590-617). 

Omnia tamen invicte superavit certamina, 1mo, ut 
ait Pius XI, «quasi aurum quod nulla acidorum natu- 
ra dissolvitur, vim splendoremque suum retinuit ac 
nunc retinet* (Encycl. Studiorum ducem, 15 [1923], 
317) (1). 


Cuius rei testes sunt verba Professorum Facultatis 
artium Universitatis parisiensis, eum appellantium ste- 
llam matutinam praeeminentem in mundo, iubar et lu- 
cem saeculi, imo, ut verius dicamus, luminare maius 
quod praeerat diei», et ab ipso Conditore naturae 
singulari privilegio datum mundo ut naturae elucida- 
ret occulta (Litterae ad Capitulum Generale Ord. 
Praed., die 2 mali 1274, ed. R. Laurent, Fontes, 584). 

' Eaque resonat Planctus de morte Thomae eodem 
circiter anno conscriptus: 

«Hic ut stella matutina, ut solaris radius, 
verbo, vita et doctrina praefulsit Parisius; 
cura dedit hunc divina, velut 1ubar clarius 


in multis utilius. 


Gemma morum, flos doctorum, mente vir aethereus, 


fulgens orbis cereus; 


(1) Cf. quae diximus in Suma Teologica de Santo Tomas, 


t. I, Introduction General, pp. 72*—87*. 

hic pudoris vas decorum, Scripturarum puteus, 
exemplar philosophorum, thronus Regis aureus. 
Alumnus Philosophiae, ex Aquino nobilis, 
lucerna Theologiae, scriptis admirabilis, 
explanavit nocte die libros Aristotelis; 
vir cunctis amabilis, 
bonis fuit mentis piae, malisque terribilis». 
(Ed. H. Laurent, op. cit., 586, 587). 


Concordant etiam auditores eius et discipuli. A 
Remigio Girolami celebratur veluti 
«Doctor doctorum 
sanctusque cacumine morum» 
(Rythmus eodem tempore compositus. 
Ed. H. Laurent, ibid., p. 1589). 


Ptholomaeo de Luca Thomas >fuit arca Philoso- 
phiae et Theologiae* (Historia ecclesiastica, lib. XXII, 
cap. 15) iuxta Rambertum de Primadizzi bononien- 
sis, «conscripsit sermones rectissimos et veritate ple- 
nos* (Apologeticum veritatis contra corruptorium, 
prol., p. 3, ed. J. P. Müller, Romae 1943), cuius ore 
loquuntur S. Augustinus, Boethius, S. Anselmus, Ri- 
chardus a S. Victore et omnes qui aliquid intellexe- 
runt (ibid., a. 3, p. 24). 

Imo et Patrum maximo S. Augustino et summo 
Apostolorum Paulo comparare non verentur. Ita B. 
Jacobus Capocci Viterbiensis «credebat in fide et Spi- 
ritu Sancto quod Salvator noster, Doctor veritatis, pro 
illuminatione orbis et universalis ecclesiae misisset 
Paulum Apostolum et postea Augustinum et novissi- 
mo tempore dictum fratrem Thomam, cui usque ad 
finem saeculi non credebat alium successurum» tan- 

tae auctoritatis (Processus canonizationis neapolitatus, 
testante ac referente Bartholomaeo de Capua, n.° $83, 
ed. H. Laurent, Fontes vitae S. Thomae, p. 383). 

lantumque, impugnationibus aemulorum non ob- 
stantibus, convalescebat eius auctoritas, ut sat cito om- 
nium pervaserit mentes sibique devinciret, universalis 
omnium magister et doctor salutatus. Ut enim testatur 
Bartholomaeus de Capua, qui eum personaliter cog- 
noverat, «scripta ipsius fratris Thomae, licet post eius 
mortem a multis et magnis impugnata fuerunt et re- 
prenhensionum morsibus attemptata, tamen nunquam 
decrevit eius auctoritas sed semper invaluit, et diffusa 
sunt ubique terrarum cum cultu et reverentia» (ibid., 
p. 385): siquidem, fatente B. Jacobo Viterbiensi, «in 
scriptis ipsius inveniuntur communis veritas, commu- 
nis claritas, communis illuminatio, communis ordo et 
doctrina cito perveniendi ad perfectam intelligentiam» 
(loc. supra cit., p. 384). 

Quo fit, ut Bernardus Guidonis ante annum 1304 
scribere non dubitaverit: «frater Thomas de Aquino, 
Apulus, Doctor est egregius et famosus in orbe, quam 
plurima scripsit, cuius doctrinam sanam et lucidam to- 
tus Oriens et Occidens, sine invidiaïudicando, ample- 
ctitur et miratur, et eam habere se gaudet et gloriatur. 
Ipsa namque tamquam lux splendens procedit et cre- 
scit usque ad perfectam diem, donec Lucifer oriatur; 
indeque hauriunt universi, et obtrectatores et aemuli 
in occulto» (Stephanus de Sanalaco et Bernardus Gui- 
donis, O. P., Tractatus de quatuor in quibus Deus 
Praedicatorum Ordinem insignivit, ed. Th. Kâppeli, 
O. P. MOPH. XXII, p. 34, 8-14. Romae, 1949. Cf. 
etam G. de Tocco, Vita, cap. 16, ed. Prümmer, $85, 

Ptholomaeus de Luca, Hist. Ecclesiastica, cap. 8-9). 


Saeculis quoque supervenientibus ad nostra usque 
tempora approbationem aut certe admirationem exci- 
tavit hominum ingenio et scientia maxime excellen- 
tium, eorum etiam qui eadem cum ipso fide non com- 
municabant. Erasmum si audias, nullus est theologo- 
rum cui par sit diligentia, cui sanius ingenium, cui So- 
lidior eruditio (Adnotationes in Epistulam ad Roma- 
nos, Cap. 1, apud B. de Rubeis, <Disertationes criticae 
in S. Thomam Aquinatem», dissert. 6, cap. 2, n.° 1. 
Opera S. Thomae, ed. Leon. 1, 115 b). Leibniz admira- 
tur soliditatem doctrinae eius (Tentamina Theodiceae, 
III p., $ 330. Opera, ed. L. Dutens, I, 358), Christia- 
nus Wolf acumen ingenii (Theol. Naturalis, $ 683, 
p. 242. Veronae, 1738), Jacobus Brucker excellentiam 
ingenii, lectionis copiam et inexhaustam prorsus in- 
dustriam (Historia critica Philosophiae, II, 803. Lip- 
siae, 1743), Adulphus Harnack vim mentis herculeam 
(Lehrbuch derDogmengeschichte, 498.Tübingen 1910); 
et R. Seerberg in Thoma salutat theologum ac philo- 
sophum maximum Ecclesiae, qui vexillum progressus 
philosophiae et theologiae in altum ducebat (Lehrbuch 
der Dogmengeschichte, Ill, 318. Leipzig 1913). 


Valor ergo intrinsecus doctrinae S. Thomae in re 
philosophica et theologica tantus est, ut nedum ab 
eius discipulis et amicis, verum etiam ab aemulis et 
adversariis summus reputetur. 


CAPUT |I. 


Auctoritas doctrinalis canonica Doctoris 


Communis Ecclesiae. 


Huiusmodi auctoritas, quae dogmatica etiam quo- 
dammodo dici potest, respondet conformitati alicuius 
doctrinae theologicae vel philosophicae cum divina 
revelatione, et commensuratur gradui approbationis 
atque commendationis eius a Magisterio Ecclesiae, 
cuius est de tali conformitate iudicare, 1deoque aucto- 
ritas haec tota quanta est ex Ecclesiae auctoritate de- 
rivatur. Ut enim scribit ipse S. Thomas, «ipsa doctrina 
catholicorum Doctorum ab Ecclesia auctoritatem ha- 
bet: unde magis standum est auctoritati Ecclesiae 
quam auctoritati vel Augustini vel Hieronymi vel 
cuiuscumque Doctoris* (Summa theol., 1I-II, q. 10, 
a. 12 c). 

Ecclesiae siquidem auctoritas, cum diu instanter- 
que per saecula approbat et commendat alicuius doc- 
trinam universo fidelium coetui, suam quodammodo 
facit, eique propriam communicat auctoritatem: non 
quasi ex nihilo vim et veritatem eius creet, sed eam 
potius supponit ac recognoscit, authentice proponens 
sequendam et aemulandam. Eo circiter modo quo ca- 
nonizatio alicuius fidelis ab Ecclesia sanctitatem eius 
non creat sed supponit, eam tamen recognoscit et au- 
thentice proponit venerandam et imitandam. 


Ecclesia autem primario approbat et commendat 

doctrinam aliquam theologicam quae veritates divini- 
tus revelatas per se respicit, et nonnisi secundario 
doctrinam philosophicam quae ex se veritates tantum 
ordinis naturalis concernit, prout tamen respectum di- 
cit conformitatis ad veritates ordinis supernaturalis, ac 
proin philosophia secundum Christum appellatur a Be- 
nedicto XV (Motu proprio Non multo post, de Roma- 
na S. Thomae Academia, AAS. 7 [1915], 6, data die 31 
decembris 1914). Ideo auctoritas canonica doctrinalis 
S. Thomae consideranda est primo in re theologica, 
ac dein in re philosophica. 


Art. l. In re theologica. 


Joannes XXII, qui eum sanctorum catalogo ads- 
cripsit, cum de inchoando processu canonizationis 
ageretur,inConsistorio coram Cardinalibus dixit: «vita 
eius fuit sancta et doctrina eius non potuit esse sine 
miraculo...; quia ipse plus illuminavit Ecclesiam quam 
omnes alii Doctores, in cuius libris plus proficit homo 
uno anno quam in aliorum doctrina toto tempore vi- 
tae suae» (Acta Sanctorum, vol. | martii, 681-682). 

Ac processu finito, recolligens miracula ab eo pa- 
trata plus quam tercenta, subiunxit: sed quid de mira- 
culis eius inquirimus? - Tot miracula fecit quot scrip- 
sit articulos. Revera iste gloriosus Doctor post Apos- 
tolos et Doctores primos plus illuminavit Ecclesiam 
Dei» (P. Percin, Monumenta Conventus Tolosani Ord. 
Praed., apud J. Berthier, <S. Thomas Aquinas Doctor 
Communis Ecclesiae», 50. Romae 1914). 


Clemens VI Litteras dedit. Apostolicas In Ordine 

Fratrum Praedicatorum, die 6 februarii. 1344, omni- 
bus christifidelibus directas, in quibus plurimum lau- 
dat Ord. Praed. eo quod produxit «illum praelucidum 
ac fructuosum palmitem, beatum videlicet Thomam 
de Aquino, confessorem ac doctorem egregium, ex 
cuius sapientiae et doctrinae scriptis et traditis univer- 
salis Ecclesia multiplicem spiritualis. ubertatis fructum 
recolligens, ipsius fructus odore reficitur incessanter» 
(Buliarium Ord. Praed., t. Il, p.258.Romae, 1719 sqq.). 

Imo et ipse Pontifex auctor exstitit quod in Capi- 
tulo Generali Ord. Praed. Brivae celebrato anno 1340 
districte prohiberetur Fratribus universis ne auderent 
a doctrina S. Thomae recedere (Acta Cap. Generalium 
Ord. Praed. ed. Reichert, t. II, p. 308, 6-15. Romae, 
1889). 


Pro B. Urbano V cerebrum S. Thomae est «cae- 
lestis sapientiae gazophylacium», qui divina opitulante 
eratia «Scripturarum aenigmata reseravit, solvit no- 
dos, obscura dilucidavit dubiaque declaravit» (Bulla 
Copiosus, data die Iò iunii 1368, qua corpus et caput 
S. Thomae Tolosam deferri iubet et tradi Fratribus 
Praedicatoribus. Buliarium Ord. Praed. t. Il, p. 250). 

Et addidit: Tolosae est «Universitas nova in Theo- 
logia, quam volo fundari in doctrina solida et firma 
illius Sancti*. Archiepiscopo tolosano autem univer- 
sisque Magistris ac Doctoribus praedictae Universita- 
tis scripsit: «volumus insuper et tenore praesentium 
vobis iniungimus ut dicti Beati Thomae doctrinam 
tamquam veridicam et catholicam sectemini, eamque 
studeatis totis viribus ampliare* (Bulla Laudabilis 


K T<-7AXTFIT 


30 De auctoritate doctrinali S. Thomae 


Deus, data die 31 augusti 1308. Bullarium Ord. Praed., 
t. II p. 260). 


Revera, ut ait Nicolaus V, ex eius doctrina «tota 
universalis illuminatur Ecclesia» (Bulla Piis fidelium, 
data die 20 iuli 1451. Bull. Ord. Praed., t. Ill, p. 299), 
quia ipse, testante Alexandro VI, «quasi lucerna prae- 
fulgens in universo Christianum orbem illustrat» (Bul- 
la Etsi cunctae,data die 29 iulii. 1496. Bull. Ord. Praed., 
t. IV, p. 122). 


Pius IV laudat ex corde morem Universitatis Sal- 
manticensis quotannis celebrantis solemnia 5. Thomae 
in ecclesia S. Stephani Ordinis Praedicatorum, eique 
plures concedit indulgentias ut maxima cum devotio- 
ne recolatur festum «tanti Doctoris, ex cuius sacra 
doctrina quanti fructus Ecclesiae provenerint et quoti- 
die proveniunt nullus est fere qui nesciat», omnesque 
invitat ad mores eius imitandos et sectandam doctri- 
nam (Bulla Salvatoris, data die 15 aprilis 1564. Bull. 
Ord. Praed., t. V, p. 97). 


S. Pius V, qui ipsum declaravit universalis Ecclesia 
Doctorem, agnoscit in Thoma «clarissimum Ecclesiae 
lumen», cuius opera sunt ^certissima Christianae re- 
gula doctrinae, qua Apostolicam Ecclesiam infinitis 
confutatis erroribus illustravit.., quod et antea saepe 
et liquido nuper in Sacris Concilii Tridentini. decretis 
apparuit» (Bulla Mirabilis Deus, data die 11 aprilis 
1567. Bull. Ord. Praed., t. V, p. 154). 

Edixit etiam Aquinatis «doctrinam theologicam ab 
Ecclesia Catholica receptam aliis magis tutam et se- 

curam exsistere* (Bulla In eminenti, data die 29 iulii 
1570, Bull. Or. Praed., t. V, p. 245/ 


Clemens VII! eum celebrat veluti divinae voluntatis 
Angelicum interpretem (Bulla /n quo nos, data die 22 
novembris 1603. Bull. Ord. Praed.. t. V, p. 611), ad- 
ditque: «ac doctrinae quidem testis est ingens libro- 
rum numerus quos ille brevissimo tempore, in omni 
fere disciplinarum genere, singulari ordine ac mira 
perspicuitate, sine ullo prorsus errore conscripsit; in 
quibus conscribendis interdum sanctos Apostolos Pe- 
trum et Paulum colloquentes, locosque ili quosdam 
Dei iussu enarrantes habuit, et quos deinde conscrip- 
tos expressa Christi Domini voce comprobatos audi- 
vit* (Bulla Sicut Angeli, data die 22 novembris 1003. 
Bull. Ord. Praed., t. V, p. 512). 


Paulo V S. Thomas est catholicae fidei splendidis- 
simus athleta, «cuius scriptorum clypeo militans Ec- 
clesia haereticorum tela feliciter eludit* (Bulla Splen- 
didissimus athleta, IT septembris 1007, op. 
cit., p. 659); «Ecclesiae Catholicae defensor ac haere- 
ticorum expugnator* (Bulla Cum sicut, data die 20 
octobris 1614, ibid. p. 699). 


Quae quidem sua iterum faciens Benedictus XIII, 
scribit ad Fratres Ordinis Praedicatorum:  «pergite 
porro Doctoris vestri opera sole clariora, sine ullo 
prorsus errore conscripta, quibus Ecclesiam Christi 
mira eruditione clarificavit, inoffenso pede decurrere, 
ac per certissimam illam Christianae doctrinae regu- 
lam sacrosanctae religionis veritatem incorruptaeque 

disciplinae sanctitatem tueri ad vindicare* (Bulla De- 
missas preces, data die 6 novembres 1724. Bull. Ord. 
Praed., t. VI, p. 546). 

Doctrina eius, constanti Summorum Pontificum 
testimonio orthodoxis commendata populis, nequit 
efferri condignis laudibus pro magnis suis in Eccle- 
siam meritis, quae Solis instar mundum universum 
illustrans, uberrimae Christianae Ecclesiae bona pepe- 
rit paritque in dies singulos multiplici fructu (Bulla 
Pretiosus, data die 26 mau 1727, 1bid., p. 622). 


Haec rursus in memoriam revocat suaque facit Be- 
nedictus XIV in Bulla approbationis Collegii Theolo- 
gici S. Dionysii extra muros urbis Granatensis positi, 
data die 21 augusti 1752, simulque laudat plurimum 
atque confirmat eius statuta quibus praecipitur «ut 
deinceps nemo ex Magistris sive Lectoribus eiusdem 
Collegii Dionysiani aliam doctrinam, ac praesertim in 
rebus theologicis, praeter unicam S. Thomae Aquina- 
tis doctrinam, in scholis et cathedris dicti Collegii au- 
ditoribus legere, tradere et explicare possit* (Acta 
Cap. Generalium Ord. Praed. ed. B. Reichert, t. 9, 
p. 225, 18-22. Romae, 1904). 

Ac de seipso, qui tot scripserat opera doctissima, 
aperte confitetur: «Nos ipsi in libris quos de variis ar- 
gumentis conscripsimus, postquam Angelici Doctoris 
sententiam diligenter scrutando percepimus atque su- 
speximus, admirabundi semper atque lubentes eidem 
adhaesimus atque subscripsimus, candide profitentes 
si quid boni in iisdem libris reperitur, id minime no- 
bis, sed tanto Praeceptori totum esse adscribendum* 
(Allocutio ad Patres Ord. Praed. in Capitulo Generali 

congregatos die 3 iuli 1750, cui ipse Pontifex prae- 
fuit Acta Cap. Gen., t. 9, p. 199, 4-8). 

«Ceteras vero S. Doctoris laudes — pergit idem 
summus Pontifex — id mirabiliter cumulat, quod ad- 
versariorum neminem parvipendere, vellicare aut tra- 
ducere visus sit, sed omnes officiose ac perhumaniter 
demereri. Nam si quid durius, ambiguum obscurum- 
que eorum dictis subesset, id lene benigneque inter- 
pretando emolliebat; si autem religionis ac fidei causa 
postulabat ut eorum sententiam exploderet ac refuta- 
ret, tanta id praestabat modestia ut non minorem ab 
eis dissentiendo quam catholicam veritatem asserendo 
laudem mereretur» (Const. Sollicita, $ 24, data die 9 
iuli 1753. Bullarium Benedicti XIV, t. IV, p. 75-76. 
Romae. 1758). 


Pius VI nullo modo patiebatur «ut divinum Tho- 
mae eloquium quasi novella doctrina discutiatur et 
otiosa disputatione impugnetur» (Allocutio ad Patres 
Ord. Praed. adunatos in Capitulo Generali cui ipse 
praefuit, habita die 17 mail 1777, Acta Cap. Gen. Ord. 
Praed., t. 9, p. 311, 13-14), quandoquidem, ut ipsemet 
paulo ante dicebat, *inter multiplices Scholas Thomas 
Aquinas Sol doctrinae et theologorum antesignamus 
iure fuit appellatus, cum nihil nisi e Sacrarum Litte- 
rarum Patrumque consensu asserat, ac quidquid scrip- 
sit meruerit, ut pie fertur, divina voce confirmari: 
proindeque praedecessores nostri eximiis praeconiis 
commendarunt tamquam Christianae religionis cly- 
peum firmumque Ecclesiae praesidium, ac novissime 
Benedictus XIV, cuius sapientiae intimi admiratores 
fuimus, thomisticam doctrinam restitui iussit in Col- 

legio S. Dionysii Areopagitae Montis Illipolitani extra 
civitatem Granatensem,proposzta sacrorum interditio- 


nis poena cuicumque qui ab ea abscessisset»  (1bid., 


p. 111, 1-8). 


«Et facta testantur — addit Pius IX — Ecclesiam 
in oecumenicis Conciliis post illus obitum habitis tan- 
tum detulisse scriptis eiusdem, ut sententiis inde duc- 
tis et saepe etiam verbis usa fuerit, sive ad elucidanda 
catholica dogmata, sive ad erumpentes errores conte- 
rendos» (Litterae ad R. P. Raymundum Blanchi, da- 
tae die 9 iulii. 1870, apud Berthier, op. cit., 177). 


Quae omnia recolligens Leo XIII et praetergre- 
diens, cum plausu meminit Thomam deliberationibus 
et decretis Patrum in omnibus Conciliis oecumenicis 
post eius transitum celebratis interfuisse ac pene prae- 
fuisse, «adversus errores graecorum, haereticorum et 
rationalistarum ineluctabili vi et faustissimo exitu de- 
certantem». 

Et suiungit: «sed haec maxima est et Thomae pro- 
pria, nec cum quopiam ex Doctoribus catholicis com- 
municata laus, quod Patres tridentini, in ipso medio 
conclavi ordini habendo, una cum divinae Scripturae 
codicibus et Pontificum maximorum decretis Sum- 
mam Thomae Aquinatis super altari patere voluerunt, 
unde consilium, rationes, oracula peterentur» (Ency- 
clica Aeterni Patris, data die 4 augusti 1879. Acta Leo- 
nis XIII, ed. cit. 1, Où). 

Ipse vero Leo XIII nihil optatius habuit quam «ut 
longe lateque fluat Angelici Doctoris excellens sapien- 


tia, quae opprimendis opinionibus perversis nostrorum 

temporum fere nihil est aptius, conservandae veritati 
nihil efficacius* (Motu propio Placere nobis, de Ope- 
ribus 5. Thomae Aquinatis ex integro edendis, die 1$ 
ianuarii 1880, apud Berthier, op. cit., 200). 

Ac revera «quicumque in Philosophia Theologia- 
que serio versantur et aliquid volunt dignum iis disci- 
plinis attingere, nihil habere solent utraque Summa 
contra Gentiles et Theologiae familiarius» (Litterae ad 
Cardinales Simeoni et Zigliara, die 2 octobris 1880, 
op. cit., 230). Etenim «/e livre par excellence, où. les 
élèves pourront étudier avec plus de profit la Théolo- 
gie Scolastique, est la Somme Théologique de saint 
Thomas d 'Aquin* (Encyclica Depuis le jour, de edu- 
catione cleri in Galliis curanda, data die 8 septembris 
1899. Acta, ed. cit. VI, 100). Et «qui in scientia rerum 
sacrarum elaborant tam acriter hoc tempore lacessita, 
ex voluminibus S. Thomae habituri sunt quo funda- 
menta fidei Christianae ample demonstrent, quo veri- 
tates supernaturales persuadeant,quo nefarios hostium 
impetus a religione sanctissima propulsent» (Breve 
Cum hoc sit, datum die 4 augusti 1880. Acta, ed. cit. 
I, 114). 

Ideo plurimum laudat Franciscum Satolli, postea 
Cardinalem Praefectum Sacrae Studiorum Congrega- 
tionis, de commentariis ab eo editis «in ipsam S. Tho- 
mae Aquinatis Summam, ea ratione ut auditores sui 
textum Angelici Doctoris e suis manibus excidere non 
patiantur. Sic enim et non aliter fiet ut genuina S. 
Thomae doctrina in scholis floreat, quod nobis maxi- 
me cordi est. Illa enim docendi ratio, quae in magistro- 
rum singulorum auctoritate arbitrioque nititur, muta- 


bile habetfundamentum, ex quo saepe sententiae di- 

versae atque inter se pugnantes oriuntur, quae cum S. 
Doctoris mentem referre nequeunt, tum dissensiones 
fovent et concertationes quae diutius iam catholicas 
scholas non sine magno scientiae Christianae detrimen 
to agitarunt. Optandum autem est ut praeceptores Sa- 
crae Theologiae, Tridentinos Patres imitati, Summam 
S. Thomae super cathedris suis patere velint,unde con- 
silium, rationes et theologicas conclusiones petant. Ab 
his enim palaestris merito Ecclesia expectare poterit 
fortissimos milites ad profligandos errores, ad rem ca- 
tholicam defendendum» (Epistula data die 19 iunii 
1880, apud Berthier, op. cit, 228). 

Vehementer quoque laudat A. Breznay de editis 
operibus Cardinalis Petri Pazmany: «is enim Pazma- 
nius est qui de grandioribus disciplinis eruditione 
summa sensuque aitiore disserat, idemque singularem 
illum atque in Sacris Litteris facile principem Thomam 
nostrum, ducem sequatur ac magistrum» (Epistula 


data die 5 sptembris 1901, op. cit., 269). 


sed adhuc instat urgentius: «illud summopere nos 
urget, ut sacri Antistites omnem impendant curam 
quo inventus in spem Ecclesiae efformanda Angelici 
Doctoris sacra et caelesti imbuatur doctrina; ubi enim 
inventus ipsa se in disciplinam et clientelam eiusdem 
Angelici Doctoris tradiderit, facile florebit sapientia 
veri nominis, firmis hausta principiis, ratione atque or- 
dine explicata» (Litterae Apostolicae de ecclesiastica 
Hierarchia in Mexico ordinanda, datae die 23 iunii 
1891, op. cit., 239). « Intelligimus enim catholicum cle- 
rum eo solidiori scientia rerum divinarum imbutum 
iri quo plenius ac penitius 5. Thomae Aquinatis. doc- 

trinis fuerit imbutus» (Epistula ad R. P. J. Berthier, 
data die 29 augusti 1892, op. cit., 242). «Quo magis 
enim S. Thomae doctrinis clerus... fuerit imbutus, eo 
validioribus solidae scientiae praesidis prodibit ins- 
tructus, adeoque magis frugiferum et utile ministe- 
rium eius penes fideles futurum erit. Quin etiam ii qui 
catholicam veritatem fallacibus 1mpetunt argumentis, 
propugnatores eius paratiores, atque ad strenuam de- 
fensionem egregiis munitos armis reperient» (Epistu- 
la Patriarcham Venetiarum, data die 26 martii 1881, 
op. cit., 217-218). 

Quodsi Theologiam sacram florere videat et per- 
gere secundum S. Thomae placita, vehementer laeta- 
tur. Ita ex animo gratulatur Archiepiscopo Mediola- 
nensi de eo quod in Facultate Theologica Mediolani 
restituta «res theologica... ad rationem et viam Aqui- 
natis secundum praescripta nostra recte optimeque 
procederet». Statimque subiungit: «certe Doctrina Sa- 
cra, magistro Thoma et patrono percepta, quam valde 
possit ad summas cleri et populi utilitates, illustrius 
in dies magna animi consolatione videmus» (Epistula 
data die 31 iulii. 1893, op. cit., 254). 

Thomam sequentes, recta via incedent in quaeren- 
da intelligentia mysteriorum fidei, quantum status via- 
torum permittit. Ideo «rectum est iuvenes in Acade- 
miis et Scholis ita praecipue exerceri ut intellectum et 
scientiam dogmatum assequantur, ab articulis fidei 
argumentatione instituta ad alia ex illis, secundum 
normas probatae solidaeque philosophiae concluden- 
da: gravi tamen eruditoque theologo minime negligen- 
da est demonstratio dogmatum ex Bibliorum auctori- 
tatibus ducta. Non enim excipit Theologia sua princi- 

pia ab aliis scientiis, sed Immediate a Deo per revela- 
tonem. Et ideo non accipit ab aliis scientiis tamquam 
a superioribus, sed utitur eis tamquam inferioribus et 
ancillis (S. Thomas, Summa theol. I, q. 1, a. 5 ad 2). 
Quae Sacrae Doctrinae tradendae ratio praeceptorem 
commendatoremque habet theologorum principem 
Aquinatem» (Encyclica Providentissimus Deus, data 
die 18 novembris 1893. Acta, ed. cit., IV, 28). 


Nec solumThomas est magister habendus in Theo- 
logia quam speculativam vocant, sed et in Theologia 
positiva et in Exegesi Biblica. «Providendum est, in- 
quit, ut ad studia biblica convenienter instructi muni- 
üque aggrediantur iuvenes, ne iustam  frustrentur 
spem, seu quod deterius est, erroris discrimen incau- 
te subeant, rationalistarum capti fallaciis apparataeque 
specie eruditionis. Erunt autem optime comparati si, 
qua nosmetipsi monstravimus et praescripsimus via, 
Philosophiae et Theologiae institutionem eodem S. 
Thoma duce religiose coluerintpenitusquc perceperint. 
Ita recte incedent cum in re biblica tum in ea Theolo- 
giae parte quam positivam nominant, in utraque lae- 


tissime progressuri» (ibid.). 


Quod et exemplo suo confirmavit Pontifex. Ipse 
namque in Litteris suis Encyclicis doctissimis et salu- 
berrimis ducem ac praeceptorem habuit semper Tho- 
mam Aquinatem, prout videre est in 1stamet Encyclica 
Providentissimus Deus de studiis Sacrae Scripturae, in 
Encyclicis Immortale Dei et Sapientiae Christianae de 
Christiana constitutione statuum deque officiis civilibus 
Christianorum, in Encyclicis Rerum Novarum et Li- 

bertas de rebus socialibus et politicis, in Encyclica Sa- 
tis cognitum de unitate Ecclesiae, in Encyclicis Tametsi 
et Mirae caritatis de Christo Redemptore et Sanctis- 
simo Eucharistiae Sacramento, in Encyclica Divinum 
illud munus de actione Spiritus Sancti in animas iusto- 


rum, et in aliis compluribus. 


Has omnes theologiae thomisticae singulares ap- 
probationes atque commendationes B. Pius X fecit 
suas, qui et in praecipuis laudibus Leonis XIII asserit 
esse instaurationem doctrinae S. Thomae. Is enim 
Theologiae ducem magistrumque... restituit Docto- 
rem Angelicum, cuius divinum ingenium arma elabo- 
ravit ad tuendam veritatem multiplicesque errores hac 
etiam aetate profligandos per quam idonea: si quidem 
quae nata ad utilitatem omnium temporum Sancti Pa- 
tres Doctoresque Ecclesiae tradiderunt principia sa- 
pientiae, ea nemo Thoma aptius, colligendo ex eorum 
scriptis, composuit, nemo luculentius illustravit (Litte- 
rae Apostolicae In praecipuis, datae die 23 ianuarii 
1904. Acta Pii X, ed. Bonne Presse, I, 124). 

Gaudet autem et ipse plurimum Theologiae studia 
in Universitate Friburgensi Helvetiorum «a sodalibus 
Dominicanis tradi, qui honestissimas scientiae, impri- 
mis sacrae, consecuti laudes, securitatem iniiciunt ma- 
gisterii, habentque domesticum in Theologia lumen 
divum Thomam Aquinatem, quem non principem so- 
lum, sed scholarum sacrarum ducem magistrumque 
et Leo XIII decessor noster iussit esse, et nos cum 
uberrimi certitudine emolumenti confirmavimus» (Lit- 
tera ad Episcopum S. Galli, data die 6 februarii 1906, 
apud Berthier, op. cit., 274). 

Quos insuper hortatur «ut nemo ne latum quidem 
unguem ab Ecclesiae normis in docendo discedat, reiec- 
tisque eorum fallaciis qui modernistae audiunt, Sa- 
crae Doctrinae ac penitioris Philosophiae fontes ex di- 
vite vena Doctoris Angelici attingant* (Epistula ad 
Professores Facultatis Theologicae Friburgensis apud 
Helvetos, data die Il iuli 1998, op. cit, 277). Quan- 
doquidem qui a Thoma discedunt in re praesertim 
theologica, Udem videntur eo ultimo agi ut ab Ecclesia 
desciscant (Epistula ad R. P. Pégues, data die 17 no- 
vembris 1907, op. cit., 276). 

Ex adverso, ducem sequi Thomam idem est ac 
numquam a christianaeveritatis regula aberrare( Epis- 
tula ad R. P. Velázquez, data die 7 martii 1909, AAs. | 
[1909] 275). «Nec sane tutior ulla haberi potest 
hoc in genere institutio quam quae ducem se- 
quatur ac magistrum Thomam, unde tantum hau- 
serunt luminis ac firmitatis qui de rebus divinis ad 
eius mentem conscripserunt» (Epistula ad R. P. Lot- 
tini, data die 8 augusti 1910, AAS. 2 [1910] 724). Ideo 
«S. Thomae Aquinatis doctrinam permagni facimus, 
qua profecto velimus studiosos imbui omnes, ut prava 
de divinis humanisque rebus scita, quae ubique irrep- 
serunt, evellantur, et Christiana veritas perspicue cog- 
nita in omnium animis penitus haereat» (Epistula ad 
R. P. Cormier, data die 4 augusti 1913. AAS. 5 [1913] 
387-388). 'Aquinatem enim deserere, in re philosophi- 
ca praesertim et theologica, uti iam diximus, non sine 
magno detrimento esse potest; ipsum sequi tutissi- 
ma est via ad profundam divinarum rerum cog- 
nitionem» (Motu proprio Praeclara, die 24 iunii 1914. 
AAS. 6 [1914] 335). «Cuius aurea doctrina mentes 

splendore suo illuminat; cuius via et ratio usque ad 
profundissimam divinarum rerum cognitionem sine 


ullo erroris periculo perducit* (ibid. 334). 


Additque haec gravissima verba, quibus Aquinati 
singularis omnino tribuitur auctoritas doctrinalis in 
Ecclesia: *quod si alicuius auctoris vel sancti a nobis 
nostrisve decessoribus unquam comprobata est singu- 
laribus cum laudibus, atque ita etiam ut ad laudes 
suasio iussioque adderetur eius vulgandae et defen- 
dendae, facile intelligitur eatenus comprobata 
qua cum principiis Aquinatis cohaereret aut iis 
haudquaquam repugnaret» (Motu propio Doctoris 
Angelici, die 29 iunii 1914. AAS. ô [1914], 338). 

Igitur Theologia, quae in scholis catholicis traditur, 
est omnino exigenda ad germanam doctrinam S. Tho- 
mae, «Sacraeque Theologiae magistri... probe memi- 
nisse debent non idcirco sibi factam esse potestatem 
docendi ut sua opinionum placita cum alumnis disci- 
plinae suae communicent, sed ut iis doctrinas Eccle- 
siae probatissimas impertiant* (1bid.). 

Imo «ad colendam altius hanc disciplinam, que- 
madmodum coli debet in Universitatibus studiorum 
magnisque Athenaeis, atque etiam in iis omnibus Se- 
minaris et Institutis quibus potestas facta estacademi- 
cos gradus conferendi, omnino oportet, veteri more, 
qui numquam excidere debuerat, revocato, de ipsa 
Summa Theologica habeantur scholae; eo etiam, quia 
hoc libro commentando facilius erit intelhgere atque 
illustrare solemnia Ecclesiae docentis decreta et acta 
quae deinceps edita sunt. Nam post beatum exitum 


Sancti Doctoris, nullum habitum est ab Ecclesia Con- 

cilium in quo non ipse cum doctrinae suae opibus in- 
terfuerit» (ibid.). 

«Itaque ut genuina et integra S. Thomae doc- 
trina in scholis floreat quod nobis maximi cordi 
est, ac tollatur iam illa docendi ratio quae in 
magistrorum singulorum auctoritate arbitrioque 
nititur, ob eamque rem mutabile habet funda- 
mentum ex quo saepe sententiae diversae at- 
que inter se pugnantes oriuntur... non sine mag- 
no scientiae Christianae detrimento (Leo XIII, 
Epistula Quite, data die 19 inuii 1886), nos volu- 
mus, iubemus, praecipimus, ut qui magisterium 
Sacrae Theologiae obtinent in Universitatibus, mag- 
nis Lycaeis, Collegiis, Seminariis, Institutis, quae ha- 
bent ex apostolico induito potestatem gradus acade- 
micos et lauream in eadem disciplina conferendi, 
summam Theologicam S. Thomae tamquam 
praelectionum suarum textum habeant e: latino 
sermone explicent; in eoque sedulam ponant ope- 
ram, ut erga illam auditores optime affician- 
tur... Sic autem et non aliter fiet ut non modo in 
pristinum decus revocetur Theologia, sed et sa- 
cris omnibus disciplinis suus ordo suumque pon- 
dus restituatur, et quidquid intelligentia et ra- 
tionetenetur quodammodo revirescat.» (Ibid.340). 


Ipsemet Romanus Pontifex authentice declaravit 
vim sensumque verborum suorum in Audientia quam 
dedit professoribus et studentibus Athenaei urbani 
Angelicum die 28 iunii 1914, cuique nosmetipsi Dei 
munere praesentes eramus. Ibi dixit B. Pius X se no- 
lle in Ecclesia Dei aliam doctrinam quam Thomae, 

quippe quae est ipsamet doctrina Ecclesiae pura, sa- 
na, integra, imo doctrina ipsius Christi ipsiusque 
Dei. 

Quibus ex verbis plane etiam intelliguntur ea quae 
paucis antea diebus scribebat ad Collegium Ansel- 
mianum de Urbe: «quo autem salubriores hoc privi- 
legium [conferendi omnes gradus academicos in phi- 
losophia et Theologia] et Ordini et Ecclesiae fructus 
ferat, volumus et praecipimus ut Professores 
Collegii Anselmiani in re tum philosophica tum 
theologica doctrinam semper sequantur Aqui- 
natis, atque in praelectionibus Sacrae Theologiae pro 
alumnis qui ad academicos gradus contendunt, ipsum 
textum S. Thomae adhibeant* (Motu proprio Prae- 
clara, die 24 iunii. 1914. AAS. ô [1914] 335). 


Eeadem incunctanter retinet Benedictus XV: 
«sanctum et salutare est, ac paene necessarium 
in scholis catholicis, ubi ad philosophiae ac theo- 
logiae scientiam instituitur sacra inventus, sum- 
mum haberi magistrum Thomam Aquinatem. 
Ito quae a decessoribus nostris, praesertim Leone XIII 
et Pio X fel. rec., hac. de re sapientissime constituta 
sunt, omnino opus est salva et inviolata consis- 
tere. Sed etiam valde opportunum putamus, si Doc- 
tor Angelicus tamquam ex adytis scholae prodeat, et 
ad omnes qui in religione altius cupiunt erudiri, lu- 
men prope divinum afferat ingenii sui. Constat enim 
Modernistas, qui dicuntur, ideo tam longe a Fide in 
tantas opinionum varietates aberrasse, quod S. Tho- 


mae principio disciplinamque neglexerint-. (Epistula 

ad R. P. Hugon, data die 5 mau 1916. AAS. 8 
[1916] 174). 

«Nostis enim — scribit ad R. P. Theissling — non 
minus quam sapientissimum decessorem nostrum nos 
Aquinatis gloriae studere, ac velle ut hic tantus Doc- 
tor, quo inimicitius ab haereticis huius aetatis appeti- 
tur, eo impensius ab alumnis Ecclessiae in philoso- 
phiae cultu sacrisque disciplinis tamquam dux 
et magister observetur» (Epistula data die 17 no- 
vembris 1918. ASS. 10 [1918] 480). 

Equidem ipse est «quo maxime Dominici alumno 
vere Deus Ecclesiam suam illuminare dignatus est» 
(Encyclica Fausto Appetente, dada die 29 iunii 1921. 
AA. S. 13 [1921 | 334); ipse etiam mirabili sua sapien- 
tia et sanctitate omnes veri bonique amatores sibi de- 
vincit. Nam *quis severis disciplinis deditus, modo 
cum discendi studio amorem Ecclesiae sanctae co- 
niungat, non religiossime sequatur Thomam Aquina- 
tem, cuius certe doctrina, divinae providentiae mune- 
re, illuxit Ecclesiae ad verum confirmandum omnes- 
que in reliquum tempus errores convincendos? Atque 
huic Ordini [Praedicatorum] laudi damdum est 
non tam quod Angelicum Doctorem aluerit quam 
quod numquam postea, ne latum quide: un- 
vue: , ab eius disciplina discesserit» (Epistula ad 
R. P. Theissling, data die 29 octobris 1916. AAS. 8 
[1916] 397). 

Ideo ad Theologorum Collegium Bononiense scri- 
bit: «probe autem novimus debito in honore ibidem 
esse Thomam Aquinatem, cuius doctrinas decessores 
nostri illustres Leo XIII et Pius X maximis extulerunt 
laudibus easque scholis catholicis religiose reti- 

nendas praescripserunt». Hoc et ipse vehementer 
laudat. Simul tamen Facultatem istam Theologicam 
monet de obligatione sancte tenendi principia S. Tho- 
mae deque ipsa Summa Theologica in scholis theolo- 
giae praelegenda, iuxta praescripta Motu proprio Doc- 
toris Angelici (Motu Proprio Sacrae Theologiae, die 3 
decembris 1914. AAS. ò [1914] 090, 691). 

Idem praecepit in statutis iussu eius retractatis Ro- 
manae Academiae S. Thomae Aquinatis, die 12 martii 
1915 (AAS. 7 [1915] 129). Ac die 7 martii 1910 aucto- 
ritate sua confirmavit ordinationem B. Pii X de adhi- 
benda Summa Theologica uti textu praelectionum in 
omnibus Facultatibus theologicis Italiae et adiacentium 
insularum: «Summa Theologica 5. Thomae habenda 
est uti textus praelectionum quoad partem scholasti- 
cam quaestionum; ita scilicet ut, una cum aliquo textu 
qui ordinem logicum quaestionum indicet et partem 
positivam contineat, habeatur prae manibus et expli- 
cetur Summa theologica quoad partem scholasticam» 
(Responsio Sacrae Congregationis de Seminariis et 
studiorum Universitatibus. AAS. 8 [1910] 157). 


Valet autem plurimum Aquinatis sapientia theolo- 
gica non solum in re dogmatica et morali, sed et in 
Apologetica, et inAscetica et Mystica, et inCatechetica. 

In Apologetica quidem, ut scribit ad R. P. Garri- 
gou - Lagrange: *mirifice ad chistianam sapientiam 
cum illustrandam tum defendendam valere Aquinatem. 
ex tuo quoque libro De revelatione nuper edito elu- 
cet... In quo explicans quae ad Apologeticam funda- 
mentalis, ut aiunt, theologiae partem, ita S. Thomae 
disciplina et ratione uteris, ut egregie non solum ve- 

teres sed et recentiores etiam Christianae fidei adversa- 
rios convincas» (Epistula data die 14 februari 1919. 
AAS. 11 [1919] 121). 

In Ascetica et Mystica etiam, «quandoquidem ad ea 
illustranda quae ad spiritum pertinent, in vita tum as- 
cetica tum mystica, plurimum valere doctrinam S. Tho- 
mae nemo ignorat, ipsique non semel occasione data 
professi sumus» (Epistula ad R. P. Bernadot data die 
15 septembris 1921 AAS. 13 [1921] 528). «Ipse nam- 
que Scripturae Sacrae Sanctorumque Patrum doctri- 
nam de elevatione vitae supernaturalis lucidissime ex- 
posuit; ac praeterea quibus conditionibus proficiat gra- 
tia virtutum et donorum Spiritus Sancti, quorum per- 
fectio vita mystica continetur» (1bid.). 

In re quoque Catechetica, uti apparet ex verbis 
quibus vehementer gratulatur R. P. Pégues de edita 
ab eo Summa Theologica 5. Thomae gallice ad mo- 
dum Catechismi, La Somme Théologique de saint Tho- 
mas d'Aquin en forme de catéchisme pour tous les fi- 
deles, Paris, 1918. Qua occasione arrepta Summus 
Pontifex declarat S. Thomam Magistrum esse atque 
Doctorem totius Ecclesiae, idest omnium fidelium tam 
clericorum quam laicorum seu sapientum seu simpli- 
cium, et quidem in omne tempus. «Praeclara, inquit, 
de Thoma Aquinate praeconia Apostolicae Sedis lam 
neminem catholicum dubitare sinunt quin ideo 
ille sit excitatus divinitus ut haberet Ecclesia 
quem doctrinae magistrum maxime in omne tem- 
pus sequeretur. Consonum autem videbatur singu- 
larem viri sapientiam non modo sacri cleri hominibus, 
verum omnibus quicumque religionis altius studia co- 
lerent, atque ipsi multitudini, directo patere: natura 

enim fit ut quo propius ad lumen accesserit, eo quis 
uberius collustretur* (Epistula data die 5 februari 
1919. AAS. 11 [1919] 71). 


landem has omnes approbationes atque commen- 
dationes legem voluit esse universalis Ecclesiae in per- 
petuum et inviolabiliter servandam, siquidem in Ço- 
dice luris Canonici inseruit huiusmodi praescriptio- 
nem: ^Philosophiae rationalis ac Theologiae studia et 
alumnorum in his disciplinis institutionem professo- 
res omnino pertractent ad Angelici Doctoris ra- 
tionem, doctrinam et principia, eaque sancte te- 
neant» (can. 1366, $ 2). Quibus in verbis, ut recolit 
Piux XI, «Angelici Doctoris ratio, doctrina et princi- 
pia plane consecrantur» (Encyclica Studiorum Du- 
cem, die 29 iunii 1923. AAS. 15 [1923] 314) et veluti 
canonizantur. 

Hac lege S. Thomas revera assumptus est in ma- 
gisterium ipsius Ecclesiae, ac litteraliter impletum est 
vero totalique sensu effatum illud eiusdem Benedic- 
ü XV: ««Thomae doctrinam Ecclesia suam pro- 
priam edixit esse» (Encyclica Fausto appetente, da- 
ta die 29 iunii. 1921. AAS. 13 [1921] 332). 


lure igitur Pius XI primaevum titulum Doctoris 
Communis Ecclesiae Aquinati tributum recognovit 
eique restituit: «nos vero haec tanta divinissimo inge- 
nio tributa praeconia sic probamus ut non modo An- 
gelicum, sed etiam Communem seu Universalem Eccle- 
siae Doctorem apellandum putemus Thomam, cuius 
doctrinam, ut quamplurimis in omni genere litte- 

rarum monumentis testata est, suam Ecclesia 
fecerit» (Encyclica Studiorum Ducem, data die 29 
iunii 1923. AAS. 15 [1923] 314). 

Ceterum Summus iste Pontifex, vestigia sequens 
praedecessorum suorum (1), edixit: «omnino quae 
hac de re sunt in iure canonico providentissime 
statuta, ea sancte inviolateque observari debent, 
siquidem consilium est sacerdotum parare copiam qui 
tantae magnitudini muneris impares non sint* (Epistu- 
la Apostolica Officiorum omnium, data die | augusti 
1922. AAS. 14 [1922] 454-455). Eaque ad Universitates 
et Facultates studiorum ecclesiasticorum totius Eccle- 
siae applicans, decrevit: «in Facultate theologica prin- 
cipem locum teneat sacra Theologia. Haec autem dis- 
ciplina methodo cum positiva tum scholastica traden- 
da est; ideo veritatibus fidei expositis et ex Sacra Scrip- 
tura et Traditione demonstratis, earu ^ veritatu 
natura: et intima ratio ad principia et doctrinam 
S. Tho : ae Aquinatis investigentur et illustren- 
tur» (Constitutio Apostolica Deus scientiarum Domi- 
nus, data die 24 maii 1931. AAS. 23 [1931] 253. 

$ 

Atque ut nulla Ecclesiae pars maneret exempta ab 
hac obligatione sequendi Thomam, eamdem ad cle- 
rum regularem extendit: «verum enimvero id sanctum 
vobis inviolatumque esto quod in Epistola Apostolica 


(1) «Si, Eminenza, noi cammineremo, per cuanto Iddio ci 
concédera, suile orme dei nostri predecessor!» (Allocutio ad Mem- 
bra Academiae Romanae S. Thomae Aquinatis Praeside Card. 
Bisleti, habita die 18 martii 1923, apud M. Cordovani, 5. Tomma- 
so nella parola di S. S. Pio XI, «Angelicum» 6 [19291 6). 

de Seminariis et de studiis clericorum, iuri canonico 
congruenter, ediximus, scilicet ut in tradendis philo- 
sophiae et theologiae praeceptis magistri fideli- 
ter scholasticam rationem, secundum Aquinatis 
principia et doctrinas sequantur. Scholasticam 
enim disciplinam angelicamque Thomae sapientiam, 
quam decessores nostri nullo non tempore amplissimis 
honestarunt laudibus, num quis ignorat ut ad revela- 
tas veritates inlustrandas sic ad errores cuiusvis aeta- 
tis mirifice refutandos natam aptam esse? Etenim An- 
gelicus Dector — ita immortalis memoriae decessor 
noster Leo XIII, Encyclica Aeterni Patris — divina 
humanaque scientia praedives, Soli comparatus... illud 
à se impetravit, ut et superiorum temporum errores 
omnes unus debellaverit, et ad profligandos, qui per- 
petua vice in posterum exorituri sunt, arma Invictissi- 
ma suppeditarit (Epistola Apostolica Unigenitus Dei 
Filius ad summos moderatores ordinum regularium 
aliarumque sodalitatum religiosorum virorum, data 
die 19 martii 1924. AAS. 10 [1924] 144). 

Quam ob rem Tractatus dogmaticos R. P. Ed. 
Hugon sibi admodum placere significavit hisce verbis: 
«nobis autem tractatus istos, dilecte fili, tuos, quibus 
ad modum commentarii in praecipuas quaestiones 
dogmaticas Summae S. Thomae rem theologicam in 
studiosorum utilitatem explanas, scito admodum pro- 
bari, eo vel magis quod ea praeoccupasse vide- 
ris quae, data ad Cardinalem Praefectum Sacri 
Consilii Seminariis et Studiorum Universitatibus 
curandis Epistola Apostolica, haud ita pridem 
nosmetipsi praecepimus. Secutus enim es, ut ibi 
tum monebamus, non solum rationem seu 

thodum, verum etiam doctrinam et principia S. 
Thomae; et theologiam positivam, quam vocant, etsi 
totius tractationis nullam non partem attingit, ita ta- 
men scholasticae servire iussisti, ut principem haec 
locum, quemadmodum aequum erat, obtineret, lain 
non igitur opus tuum sterili quadam dogmatum re- 
censione constat, immo etiam prae se fert verum atque 
solidum disciplinae corpus, ex principiis et conclusio- 
nibus compactum: in eoque placet praeterea, cum 
rerum orationisque perspicuitatem, tum studium com- 
mendare quo soles, occasione data, pietatis 1gniculos 
opportunis commentationibus lectoris animo iniicere. 
Itaque pergito alacer ad mentem Aquinatis sacras ver- 
bo scriptisque disciplinas iuvenibus sacerdotio initian- 
dis tradere» (Epistula, data die 25 februarii 1923. 
AAS. 15 [1923] 209. 


Neque tantum clerici hac doctrina saluberrima 
sunt imbuendi — qua de re Cardinali Archiepiscopo 
Bononiensi Nassali Rocca et Professoribus Facultatis 
Theologicae bononiensis vehementer gratulatur quod 
a purissimis Aquinatis fontibus sapientiam  hauriant 
qua alumnos suos imbuant, ut iussis hortationibusque 
suis suorumque praedecessorum obsequantur (Epis- 
tula data die 1! 1anuarii 1924. AAS. Iò [1924] 90) — 
verum etiam laici ad Christianam sapientiam uberius 
excolendi atque informandi. Quam ob causam magnis 
laudibus prosequitur Sacrorum Antistites totius regio- 
nis Aemiliae pro cursibus in hunc finem paratis ( Epis- 
iula data die 7 iul 1925. AAS. 17 [1925] 375); plu- 
rimumque gaudet quod Professores Instituti Catholi- 
ci parisiensis sic Thomam Aquinatem ducem sequan- 

fur ut eius doctrinam, quasi postliminio reversam, non 
modo clerus sed etiam ex intelligentibus laicis pluri- 
mi degustent ac teneant (Epistula ad Card. Lucon, 
data die 18 octobris 1925, ibid. 574). 

Equidem <la doctrina di S. Tommaso è luce che 
da Dio discende e a Dio risale. Veramente in quesfuo- 
mo le cui virtü e doctrina — come fu ben detto — fe- 
cero di lui il più docto tra i santi e il più santo tra i 
dotti, volle I infinita sapienza stampare di sé orma più 
vasta ed accendere riverberato uno dei raggi più ful- 
gidi dei suo lume immortale... Non è meraviglia che 
la Chiesa abbia fatta sua questa luce e se ne sia ador- 
nata ed abbia con essa illustrata la sua doctrina im- 
mortale... Non è meraviglia se tutti i Papi abbiano 
fatto a nobilissima gara nell’ esaltarlo, proporlo, 
inculcarlo, come modello, maestro, dottore, pa- 
trono e protectiore di tutte le scuole». 

Quod ad se spectat, ipse «raccomandera sempre 
a tutti i veri amici della fede e della scienza, dei vero 
naturale e dei vero rivelato, di serbarsi fedeli a 

maso e alia sua docttrina» (Allocutio ad 
membra Academiae Romanae S. Thomae Aquinatis 
habita die 18 martii 1923, apud M. Cordovani, San 
Tommaso nella parola di S. S. Pio XI, «Angelicum» 
6 [1929] 6). 


Revera T hornas Dux est et Magister studiorum ac 
Universalis Doctor Ecclesiae, ut data opera ostendit 
summus Pontifex in sua Encyclica Studiorum ducem. 
Studiorum nempe in maioribus disciplinis, praeser- 
tim sacris, in quibus mirabili cognatione adunantur 
scientia veri nominis et pietas. «Haec autem doctrinae 

cum pietate, eruditionis cum virtute, veritatis cum ca- 
ritate societas, singularis prorsus exstitit in Angelico 
Doctore; cui quidem iure insigne solis attributum est, 
utpote qui, scientiae lumen mentibus afferendo; igni- 
culos virtutum in voluntate iniciat. Qui est igitur om- 
nis sanctitatis et sapientiae fons Deus, omnino videtur 
ostendere in Thoma voluisse quemadmodum altera 
ex his rebus alteram adiuvet, idest virtutum exercitatio 
ad veritatis contemplationem componat, ac vicissim 
subtilior veritatis meditatio virtutes expoliat atque per- 
ficiat» (AAS. 15 [1923] 309-310). 

Porro Thomae opere atque labore Theologia Sa- 
cra ad summum dignitatis culmen evecta est, sive aga- 
tur de re apologetica, sive de re dogmatica et morali, 
sive de re ascetica et mystica, sive de re biblica et li- 
turgica, prout videre est in officio quod exaravit de 
sanctissimo Eucharistiae Sacramento. Divinae namque 
Eucharistiae non solum theologus, sed et vates et 
praeco maximus habetur; ac proin Doctor Eucharisti- 
cus est etiam appellatus (ibid., 317-320). «San Tomma- 
so é il cantore dell'Eucarestia e il suo Dottore: Cantor 
et Doctor Eucharisticus; cantore soave,.sublime, lumi- 
noso, anche quando non ha versi e misure precise. 
Allorché tratta della Divina Eucarestia, egli ci porta al 
centro che fu suo centro, al segreto che fu suo segre- 
to, all'alimento della sua purezza, al cibo celeste che 
fu suo nutrimento angelico: (Allocutio ad Professores 
et studentes Collegii «Angelicum-, habita die 12 no- 
vembris 1924, apud Xenia Thomistica, lll, 600-601: 
Romae 1925). Haec omnia maxime relucent in eius 


Summa Theologiae quae «é il cielo veduto dalla terra» 
(ibid. 600). 

In huiusmodi Allocutione ipsemet Pontifexauthen- 
tice declaravit quo in sensu S. Thomas sit studiorum 
Dux et Doctor Communis Ecclesiae, prout eidem tri- 
buerat in Encyclica Studiorum Ducem. 

Studiorum Dux: «di tutti gli studi e nel meto- 
do di tutti gli studi. E capitale la questione del me- 
todo. Perché la scienza riesca severa, luminosa, il 
metodo è tutto. Sbagliato il metodo, smarrita la via, 
non si procede innanzi; e percio è necessaria una gul- 
da. Tommaso è la guida, il Dux in via... 

«Di un metodo che insegni come si preparano, a 
così dire, gli spazi nello spirito, che formi quasi un 
casellario spirituale. Quando abbiamo moite cose da 
tenere ordinate ciascuna a suo posto, occorre un ca- 
sellario, come si hanno gli schedari negli archivi, nelle 
biblioteche. Gli spazi intellettuali, ove ordinatamente 
venga a riporsi e sistemarsi ogni cognizione, li abbia- 
mo da cio che diciamo il metodo; e S. Tammaso per 
questo è maestro inarrivabile, e percio egli è il Duce 
degli studi. 

Doctor Communis: Dottore di tutta la Chiesa, 
di tutta la scienza, di tutto lo scibile; caratteristica 
che si avvicina alia virtu divina. In pochi intelletti 
spavillo cosi luminosa la partecipazione dell'intelletto 
divino, per cui ci vien fatto di chiederci se in altre 
menti l'Eterno Fattore parve di Se «più vasta orma 
stampar». Nel suo insegnamento si riscontra una 
delle caratteristiche del libro divino per ecce- 
Ilenza. In tutte le occorrenze della vita, per tutti i 
problemi che ci si posono presenfare, quel libro ha una 
parola e una soluziane da suggerirci. Tale è la carat- 


teristica del Santo Vangelo, perché è la parola di Dio. 

Qualche cosa di questa caratteristica divina e in 
San Tommaso, nei suoi libri classici: la Somma Fi- 
losofica e la Somma Teologica. 

In questi libri ben letti, ben consultati, v'e 
una parola e una soluzione per tutte le questioni 
che ci si possono presentare: parola sicura, pa- 
rola geniale; essi sono due libri che riassumono 
luniverso intero, cielo e terra. La Somma Teologi- 
ca e il cielo veduto dalla terra, e la Somma con- 
tra Gentiles e la terra veduta dal cielo... Ed e 
percio che San Tommaso meritò il nome di Doc- 
tor Communis. 

Sia sempre egli dunque la vostra luce, i suoi libri 
siano i vostri consulenti continui; dai suoi libri at- 
tingete sempre la verita: bene e instancabilmente 
studiati, essi vi daranno la risposta a tutte le 
vostre domande con inmenso beneficio per la vita* 
(op. cit., 599-600). 

Et inde concludit in Encyclica Studiorum Ducem: 
«quemadmodum igitur olim Aegyptiis in summa an- 
nonae caritate dictum est Ite ad Joseph, a quo sibi ad 
alendum corpus frumenti suppeditaretur copia, ita 
iis quotquot nunc sunt in desiderio veritatis Ite ad 
Thomam nos dicimus, ut ab eo sanae doctrinae pa 
bulum, quo affluit, in sempiternam suorum animorum 


vitam petant* (AAS. 15 [1923] 323). 


Tandem Pius XII, decessorum suorum consilia at- 
que vestigia sequens, urgere dicit et vim obligandi 
habere praecepta in Codice iuris canonici et in Cons- 
titutione Deus scientiurumDominus decretorio modo 

asserta de doctrina theologica S. Thomae sequenda et 
tradenda in scholis catholicis, quippe quae, ultra et su- 
pra quodlibet tempus solida rupe innisa, perpetuo vi- 
get, valetque catholicae fidei depositum efficaci prae- 
sidio etiam nunc tueri: valet insuper novis investiga- 
tionibus porro ducendis viam parare securam, eisque 
completis, tuto ac prudenter progressibus uti. Hisce 
enim in disciplinis « Doctor Angelicus dux semper pe- 
ritissimus et innoccidua lux est, emolumento perenni- 
ter mansuro (Allocutio ad Patres Ord. Praed. aduna- 
tis in Capitulo Generali, habita die 22 septembris 
1946. AAS. 38 [1946] 387-388): «hoc itinere ad veri- 
tatem cognoscendam et solidandam tuto proceditur* 


(1bid.). 


Sodales autem Societatis Jesu monet ut <omni di- 
ligentia suas observent leges quae ipsis praecipiunt 
ut tamquam solidiorem, securiorem, magis appro- 
batam Constitutionibusque consentaneam doctrinam 
S. Thomae sequantur* (Allocutio ad Patres Societatis 
Jesu adunatos in Congregatione generali, habita die 
17 septembris 1946. AAS. 38 [1946] 380). 


-Haec pondus habent legis, quae cunctis philo- 
sophiae et theologiae catholicis scholis viget» (Allo- 
cutio citata ad Patres Ord. Praed., loc. cit. 388), at- 
que ideo ab omnibus sancte atque inviolabiliter ser- 
vanda. <Ea enim est —ait ad alumnos utriusque cleri 
studia sacra peragentes in scholis romanis— Aquinatis 
sapientia quae veritates rationi non impervias vivida 
luce illustratas aptissimo eodemque solido unitatis ne- 
xu mirifice colliget; ea est quae ad dogmata fidei de- 


64 De auctoritate doctrinali S. Thomae 


claranda et defendenda maxime aptetur; ea denique 
est quae grassantes primarios errores cuiusvis tempo- 
ris efficienter valeat arcere et invicte debellare. Qua- 
propter, dilectissimi Fili, animum afferte plenum amo- 
ris et studii erga S. Thomam: totis viribus incumbite 
utluculentam eiusdoctrinam intellectu perspicia- 
tis: quidquid ad eam manifesto pertinet et tuta 
ratione ut praecipuum in ea habetur, libenter 
amplectimini» (Sermo habitus die 24 iunii 1939. 
A AS. 31 1939] 240). 

«Angelicus siquidem Communisque Doctor Aqui- 
nas eos omnes qui e superioribus aetatibus defluxe- 
rant sapientiae rivulos veluti mare in se recipiens, 
quidquid philosophando lucubrandoque humana ratio 
attigerat, id universum miro modo luculantaquepers- 
picuitate digestum superna luce ex Evangelio radian- 
te ita composuit ordinavitque ut reapse facultatem 
imitandi posteris reliquisse, superandi potestatem ade- 
misse videatur. Ac non modo divi Thomae doctrina 
ad veteres profligandas haereses aptissima evadit, atque 
ideo fidei propugnaculum ac veluti firmum religionis 
munimentum exstat, sed ad pervincendos quoque 
errores perpetua vice renascentes novitatisque fucatos 
arma praebet validissima. 

Ut igitur omnes, quotquot catholicas cuiusvis gene- 
rs scholas celebrant, Thomam Aquinatem caelestem 
patronum colere, revereri atque imitari debent, ita ii 
potissimum qui sic philosophicis in theologicis studiis 
exercentur ac nominatum sacri alumni qui ad sacer- 
dotium divinitus vocati in spem Ecclesiae adoles- 
cunt eumdem ducem atque magistrum sequantur 
oportet, probe animo retinentes in doctrinis thomisti- 

cis eximiam quamdam inesse praestantiam, et ad sa- 
nanda mala quibus nostra premitur aetas vim virtu- 
temque singularem* (Epistula ad R. P. Gillet, data 
die 7 martii 1942. AAS. 34 [1942] 97). 


Ita, quae nostris hisce diebus inepte atque erronee 
a quibusdam propalata sunt de mystico corpore Christi 
quod est Ecclesia, vitata essent, si Aquinatis doctrinam 
hac de re fuerint secuti. Exploratum est enim <quibus 
loculentissimis sententiarum luminibus scholasticae 
theologiae magistri ac praecipue Angelicus Commu- 
nisque Doctor hac de re disputaverint; vobisque pro- 
fecto est cognitum prolata ab eo argumenta Sancto- 
rum Patrum placitis fideliter respondere, quae cetero- 
quin nihil aliud referebant edisserendoque commenta- 
bantur nisi divina Sacrarum Litterarum |. eloquia* 
(Encyctica Mystici Corporis, data die 29 iunii 1943. 
AAS. 35 [L943] 208). 

í 

Similiter nova exegeseos subsidia et adiumenta 
praebet penitior inspirationis biblicae vestigatio atque 
doctrina, Angelici principiis innixa. * Inter haec — ait 
summus Pontifex — illud videtur peculiari mentione 
dignum, quod catholici theologi, Sanctorum Patrum 
acpotissimnm Angelici Communisque Doctoris doctri- 
nam secuti, inspirationis biblicae naturam et effectus 
aptius perfectiusque explorarunt ac proposuere quam 
praeteritis saeculis fieri assoleret. Ex eo enim edisse- 
rendo profecti quod hagiographus in sacro conficien- 
do libro est Spiritus Sancti opyavov seu instrumentum, 
idque vivum ac ratione praeditum, recte animadver- 

tunt illum, divina motione actum, ita suis uti facultati- 
bus et viribus, ut propriam uniuscuiusque indolem et 
veluti singulares notas ac lineamenta ex libro, eius 
opera orto, facile possint omnes colligere. Interpres 
igitur omni cum cura ac nulla quam recentiores per- 
vestigationes attulerint luce neglecta, despicere enita- 
tur quae propria fuerit sacri scriptoris indoles et vitae 
conditio, qua floruerit aetate, quos fontes adhibuerit 
sive scriptos sive ore traditos, quibusque sit usus for- 
mis dicendi. Sic enim satius cognoscere poterit quis 
hagiographus fuerit, quidque scribendo significare vo- 
luerit». (Encyclica Divino afflante Spiritu, data die 30 
septembris 1943. AAS. 35 [1943] 314). 

Et post pauca: «a libris enim Sacris nulla aliena est 
illarum loquendi rationum quibus apud veteres gen- 
tes, praesertim apud orientales, humanus sermo ad 
sententiam exprimendam uti solebat, ea tamen condi- 
tone, ut adhibitum dicendi genus Dei sanctitati et ve- 
rtati haudquaquam repugnet, quemadmodum, pro 
sagacitate sua, iam ipse Angelicus Doctor his verbis 
animadvertit (Comment, ad Hebraeos, cap. 1, lect. 4): 
in Scriptura, divina traduntur nobis per modum quo 
homines uti solent. Sicut enim substantiale Dei Verbum 
hominibus simile factum est quoad omnia absque pec- 
cato, ita etiam Dei verba humanis linguis expressa, 
quoad omnia humano sermoni assimilia facta sunt, 
excepto errore» (loc. cit. 315-316). 


Pariter in quaestione illa de humanisme, quem vo- 
cant, de quo hodie nonnulli tantopere loquuntur, nec 
semper apte. <L’ humanisme est maintenant à l' ordre 
pu jour. Sans doute est-il malaisé de dégager et de re- 

connaître à travers son évolution historique une idée 
claire de sa nature. Toutefois — bien que IT humanis- 
me ait longtemps prétendu s opposer formellement 
au Moyen-Age, qui l'a précédé — il n' en est pas 
moins certain que fout ce qu'il comporte de vrai, de 
bon, de grand et d'éternel appartient ci I univers spi- 
rituel du plus grand génie du Moyen-Age, saint Tho- 
mas d'Aquin. Dans ses traits généraux, le concept de 
l homme et du monde, tel qu'il apparaît dans la 
perspective chrétienne et catholique, reste pour Fl es- 
sentiel identique à lui-meme: tel chez saint Augustin, 
que chez saint Thomas ou chez Dante; tel encore dans 
la philosophie chrétienne contemporaine. L' obscurité 
de quelques questions philosophiques et théologiques, 
qui ont été éclaircies et résolues graduellement au 
cours des siècles, n' óte rien à la réalité de ce fait* (A1/- 
locudo ad philosophos studiis humanitatis deditos, 
Romae coadunatos, habita die 25 septembris 1949. 
AAS.A] [1949] 555). ' 


Novisque surgentibus erroribus, aut certe errandi 
periculis, instantius urget reditum ad S. Thomam, ac 
vehementius imperat fidelitatem in servandis Ecclesiae 
praeceptis de Angeiici doctrina sectanda, ut videre est 
in Litteris Encyclicis Humani generis, datis die 12 au- 
gusti 1950. «Hae vobis disputantibus et edisserenti- 
bus — inquit ad eos qui tertio thomistico internatio- 
nal! Conventui, Romae habito, interfuerunt — tutum 
iter innuerunt, praelucente veluti radiantissimo 
sole S. Thomae Aquinatis doctrina» (Allocutio ha- 
bita die 17 septembris 1950. AAS. 42 [1950] 734). 

sane, «quantum caelum supereminet terras, tantum 

Divinae Revelationis vera supergrediuntur humanae 
mentis vires: illa his celsiora sunt, at minime quidem 
adversantur et repugnant; supra sunt, non contra. S. 
Thomas autem mira quadam alacritate hominis intel- 
ligentiam, nimio illo fulgore quasi haesitantem et sus- 
pensam, in templum mysteriorum Dei introducit, et 
argumentationis arte quaestiones exsolvens, efficit. ut 
inter se divinarum et humanarum rerum convenientia 
resplendeat et appareat. 

Nunc quoque quam acris ardeat certatio in stabi- 
liendis rationibus, quae inter fidem et humano lumine 
haustas doctrinas mutuae sunt, supra memoratae nos- 
trae Encyclicae Litterae demonstrant, quas quidem 
hoc consilio et proposito ducti edidimus ut catholicae 
fidei depositum integrum, illaesum et indemne serve- 
tur. Quas nos illic attingimus quaestiones, inter vos ac 
postea studiosae iuventuti cui vacatis pertractate, nul- 
lo non tempore obtemperantes afflatui quo An- 
selicus Doctor vera perdidicit, summo nempe 
nisuintelligentiae ac religiosa pietate. Pertractate, 
eius methodo insistentes, qua semper is sententiarum 
continentiam et limites definit, sine inutili verborum 
effluentia, sed sobrio et solido sermone* (1bid. 735). 

«Quare — concludit in 'Adhortatione Apostolica 
ad Clerum universum, data die 23 septembris 1950 — 
ne sacrorum administrorum studia fluctuationibus vel 
dubitationibus miserum in modum haereant, maximo- 
pere vos, Venerabiles Fratres, hortamur omnes sedulo 
evigiletis ut quas Apostolica haec Sedes de huiusmo- 
di studiis colendis certas constituit normas, eae integra 
fide accipiantur atque serventur» (AAS. 42 [1950] 688). 

Atque in Praefatione Missae in honorem S. Tho- 

mae, quam ipse Summus Pontifex conscripsit, Deo 
eratias agit eumque compellat hisce verbis: «qui Bea- 
tum Thomam Doctorem, vitae innocentia et ingenii 
sublimitate vere Angelicum, in Ecclesia tua suscitare 
voluisti, ut eam saluberrima et firmissima communiret 
doctrina et Solis instar illustraret; cuius sapientiam, 
omnibus praecipue commendatam, totus admiratur or- 


bis terrarum» (Missale Ord. Praed., Praefatio Missae 
S. Thomae). 


His ergo omnibus simul consideratis atque per- 
pensis, sine ullius invidia candide fatendum est Ec- 
clesiam uni Thomae prae ceteris omnium temporum 
ecclesiasticis scriptoribus summam tribuisse auctori- 
tatem theologicam, ac proin auctoritatem eius canoni- 
cam in re theologica esse omnium et singulorum, seu 
Patrum, seu Doctorum, revera maximam. 

Quam ob rem, merito scribit nuperrime J. Salave- 
rri, S. J: «zn Theologia... auctoritas S. Thomae est 
omnino singularis et maior in genere auctoritate 
alterius cuiuscumque Doctoris vel Theologi in 
Ecclesia Catholica» (De Ecclesia Christi, n.° 872, 
p. 757. Matriti, 1950). Et iterum: «auctoritas... S. Tho- 
mae, quae canonica appellari potest, maior est etiam 


auctoritate cuiuscumque alterius theologi catholici 


(op. cit., n.° 874, p. 758). 

Art. 2. In re philosophica. 


Quando philosophorum mentes fidem catholicam 
suscipiebant et philosophandi opus debita cum reve- 
rentia erga veritates fide retentas exercebant, nulla 
erat Magisterio Ecclesiae necessitas rationem natura- 
lem ipsamque Philosophiam tutandi. 

Ex quo tamen a tempore Renascendae, quam ap- 
pellant, maximeque Reformationis «placuit philoso- 
phari citra quempiam ad fidem respectum, petita da- 
taque vicissim potestate quaelibet pro libitu ingenio- 
que excogitandi» (Leo XIII, Encyclica Aeterni Patris, 
Acta I, 63), philosophia paulatim conversa est in erro- 
rum seminarium, et philosophi in artifices argumento- 
rum contra rectam fidem; tantamque in deiectionem 
nobile hoc exercitium pervenit, ut rationem ipsam im- 
peteret, et Philosophia, quae dicebatur, seipsam de- 
voraret. Atque ita impletum est grande illud effatum 
Aquinatis: Philosophia «tamdiu est Sapientia quamdiu 
est subiecta sapientiae divinae; sed quando recedit a 
Deo, tunc vertitur in insipientiam» (Comment, in / 
Epistulam ad Corinthios, cap. 15, lect. 5). Quod qui- 
dem maxime evenit inde a criticismo Kantiano. 

Quam ob rem Magisterium Ecclesiae, ut rationem 
et philosophiam sanaret, sicut gratia naturam lapsam, 
de restauratione et renovatione Christianae. veraeque 
philosophiae serio ac de industria occupatum est. Pri- 
mo quidem, magisterio ordinario, Gregorius XVI et 
Pius IX contra errores fideismi sive traditionalism! 
exaggerati ex una parte, et rationalism! atque ontolo- 
gismi necnon pantheism! ex alia. Dein Concilium 

Vaticanum, solemni magisterio, eosdem damnavit 
errores, maxime quod ad revelationem et fidem mo- 
tivaque credibilitatis spectat, 1itemque habitum inter 
fidem et rationem. Qua in re accuratissime distinxit, 
quin tamen nequaquam opponeret, rationem et fidem, 
philosophiam et theologiam, ordinem naturalem et 


ordinem supernaturalem. 


Quibus medendis erroribus, ex abusu Philoso- 
phiae procedentibus, notaverunt Patres nihil esse ap- 
tius quam veram sanamque philosophiam instaurare, 
quae culmen attigerat perfectionis in S. Thoma Aqui- 
nate. Et inde, post Concilium interruptum malitia tem- 
porum, incoeperunt dispersi Patres litteras mittere ad 
summum Pontificem Pium IX, petendo et supplican- 
do ut Thomam declararet Patronum omnium schola- 
rum catholicarum: siquidem, ut ipsi ultro citroque re- 
petebant, omnigenorum scatet errorum colluvies ex 
despectu magisterii Angelici Doctoris; eo autem ins- 
taurato atque recepto, dissipabuntur. Eminebant autem 
inter Patres haec scribentes Cardinalis Neapolitanus 
Riario Sforza et Cardinalis Perusinus Joachim  Pecci, 
qui ambo adstiterunt Concilio Vaticano in eoque mag- 
nas habuerunt partes. 


Mortuo interim Pio IX die 18 februari 1878, in 
successorem eius electus est die 20 eiusdem mensis 
Cardinalis Pecci, qui nomen accepit Leonis XIII. Hic 
ergo, vota excipiens totius Ecclesiae, ex quo Supre- 
mum conscendit Pontificatum totos nervos suos inten- 
dit in sana et robusta philosophia restituenda, urgen- 

da, propaganda, imo et apostolica sua auctoritate 
praescribenda: «quo validius contendunt religionis 
hostes imperitis hominibus ac iuvenibus praesertim ea 
discendaproponerequae mentes obnulibent moresque 
corrumpant, eo alacrius adnitendum est ut non solum 
apta ac solida institutionis methodus, sed maxime ins- 
titutio ipsa catholicae fidei omnino conformis in litteris 
et disciplinis vigeat, praesertim autem in philosophia, 
ex qua recta aliarum scientiarum ratio magna ex parte 
dependet; quaeque non ad evertendam divinam reve- 
tonem spectat, sed ad ipsam potius sternere viam 
gaudet, ipsamque ab 1mpugnatoribus defendere, que- 
madmodum nos exemplo scriptisque suis Magnus 
Augustinus et Angelicus Doctor ceterique Christianae 
sapientiae magistri docuerunt» (Encyclica Inscrutabili, 
data die 21 aprilis 1878. Acta, ed. cit. I, 18). 

Hanc vero esse potissimum philosophiam S. Tho- 
mae, significavit viro doctissimo A. Uccelli, qui edi- 
tonem curaverat codicis autographi Summae contra 
Gentiles: «gratulamur tibi plurimum..., quod curas la- 
boresque tuos in hoc tam insigne opus contuleris, in 
quo S. Doctor divite vena thesauros penitioris philo- 
sophiae effundit, et arma praebet ad refellendos nostri 
temporis errores peropportuna» (Epistula data die 7 
decembris 1879, apud Berthier, op. cit. 178). 


At praesertim data opera philosophiam Aquinatis 
inculcat et sequendam praescribit celeberrimis Litteris 
Encyclicis Aeterni Patris, datis die 4 augusti. 1879. 

Equidem, si quis in mala quibus nostra premitur 
aetas oculos coniiciat, is facile comperiet «fecundam 

malorum causam tum eorum quae patimur cum eo- 
rum quae pertimescimus in eo consistere, quod prava 
de divinis humanisque rebus scita, e scholis philoso- 
phorum iampridem profecta, in omnes civitatis ordi- 
nes irrepserint, communi plurimorum suffragio recep- 
ta. Cum enim insitum homini natura sit ut in agendo 
rationem ducem sequatur, si quid intelligentia peccat, 
in id et voluntas facile labitur; atque ita contingit ut 
pravitas opinionum, quarum est in intelligentia sedes, 
in humanas actiones influat easque pervertat. Ex ad- 
verso, si sana mens hominum fuerit et solidis verisque 
principiis firmiter insistat, tum vero in publicum pri- 
vatumque commodum plurima beneficia progignet». 
(Encyclica Aeterni Patris. Acta, ed. cit. I, 44). Non 
quod tota humana salus sit ex philosophia exspectan- 
da, cum potius sit reponenda in gratia Dei quae est 
per Jesum Christum; verumtamen «neque spernenda 
neu posthabenda sunt naturalia adiumenta, quae divi- 
nae sapientiae beneficio fortiter suaviterque omnia 
disponentis hominum generi suppetunt; quibus in 
adiumentis rectum philosophiae usum constat esse 
praecipuum» (1b1d.). 


Valet autem vera sanaque philosophia tria praesta- 
re adiumenta catholicae religioni. Primo quidem viam 
ad eam sternendo per demonstrationem praeambulo- 
rum fidei, nempe exsistentiae unius Dei personalis a 
mundo distincti, omnipotentis fallique et fallere nescii, 
ideoque et credibilitatis rationalis divinae revelationis; 
ita quidem ut, si ipse hominibus loquatur, debeant hi 
plenum assensum intellectus ei praebere. Eum autem 

revera locutum fuisse, luculenter ostendunt miracula 
plurima a Deo ipso patrata in verbi sui confirmatio- 
nem, quorum exsistentiam et vim probativam credibi- 
litatis et credentitatis rationalis doctrinae divinitus re- 
velatae humana ratio evidenter cognoscere valet. 

Secundo, fide iam susceptis mysteriis divinitus tra- 
ditis, philosophia iuvat ad ea utcumque intelligenda et 
explicanda, veluti instrumentum scientiae fidei quae 
sacra Theologia audit. Nimirum, ut verba adhibeamus 
eiusdem Pontificis, «perpetuus et multiplex adhuc re- 
quiritur philosophiae usus ut sacra theologia naturam, 
habitum ingeniumque verae scientiae suscipiat atque 
induat. In hac enim nobilissima disciplinarum magno- 
pere necesse est ut multae ac diversae caelestium doc- 
trinarum partes in unum veluti corpus colligantur, ut 
suis quaeque locis convenienter dispositae et ex pro- 
priis principiis derivatae apto inter se nexu cohae- 
reant; demum, ut omnes et singulae suis iisque invic- 
tis argumentis confirmentur. 

Nec silentio praetereunda aut minimi facienda ac- 
cnratior illa atque uberior rerum quae creduntur cog- 
nitio, et ipsorum fidei mysteriorum quoad fiere po- 
test, aliquanto lucidior intelligentia, quam Augustinus 
aliique Patres etlaudarunt et assequi studuerunt, quam- 
que ipsa Vaticana Synodus (Constitut. dogmatica de 
Fide Catholica, cap. 4) fructuosissimam esse decrevit. 
Eam siquidem cognitionem et inteDigentiam plenius 
et facilius certe illi consequuntur qui cum integritate 
vitae fideique studio ingenium coniungunt philosophi- 
cis disciplinis expolitum, praesertim cum eadem Sy- 
nodus Vaticana doceat eiusmodi sacrorum dogmatum 
intelligentiam tum ex eorum quae naturaliter cognos- 

cuntur analogia, tum e mysteriorum ipsorum nexu 
inter se et cum fine hominis ultimo peti oportere* (En- 
cyclica Aeterni Patris, ed. cit. 50). 

Tandem, hoc etiam «ad disciplinas philosophicas 
pertinet veritates divinitus traditas religiose tueri et iis 
qui oppugnare audeant resistere. Quam ad rem mag- 
na est philosophiae laus, quod fidei propugnaculum 
ac veluti firmum religionis munimentum  habeatur* 


(1bid.). 


Atqui haec tria rationis et philosophiae munera at- 
que officia erga religionem catholicam, a Thoma iam 
perspicue indicata (Comment, in librum Boethii De 
Trinitate, q. 2, a. 3 c), philosophia ipsius Aquinatis 
tutissime atque plenissime implere valet. 

Quidquid enim veri et solidi philosophi, Patres ce- 
terique scriptores ecclesiastici decursu saeculorum de 
re philosophica invenerunt, ipse Thomas in se velut in 
mari collegit proprioque labore multipliciter adauxit 
corpus efformans philophicum amplum, solidum, or- 
ganicum ac perpetuo validum, utpote principiis in- 
nixum adeo firmis et universalibus ut tempora omnia 
temporumque vicissitudines non solum ambiant sed et 
praetergrediantur. Quo factum est ut, et infinitarum 
fere veritatum suo velut gremio concludat, a posterio- 
ribus magistris opportuno tempore et uberrimo cum 
fructu aperienda, et errores omnes tam antiquos quam 
modernos et in posterum perpetua vice exorituros 
unus ipse debellarit, aut certe ad eos profligandos 
arma invictissima suppeditarit. 

«Praeterea, rationem, ut par est, a fide apprime 
distinguens, utramque tamen amice consocians, utrius- 

que tum iura conservavit tum dignitati consuluit, ita 
quidem ut ratio ad humanum fastigium Thomae pen- 
nis evecta iam fere nequeat sublimius assurgere, ne- 
que fides a ratione fere possit plura aut validiora adiu- 
menta praestolari quam quae iam est per Thomam 
consecuta» (Encyclica Aeterni Patris, ed. cit, 64). 
Nulla profecto sanior, nulla securior et Magisterio 
Ecclesiae conformior doctrina philosophica quam illa 
quae in Thomae voluminibus continetur (1bid., 70). 
Dei exsistentiam, naturam, attributa, ceteraque fi- 
dei praeambula, nemo unquam tam valide demonstra- 
vit, ut vel ex sola inspectione unius Summae contra 
Gentiles apparet, 
Defensionem pariter omnibus efficaciorem fidei 
catholicae in eodem opere complevit. 
Postremo,elucidationes atque explicationes myste- 
riorum fidei tum ex eorum quae naturaliter cognos- 
cuntur analogia tum e mysteriorum ipsorum nexu 1n- 
ter se et cum fine hominis ultimo, nemo tam veras, 
solidas et profundas dedit, prout in eius Summa Theo- 
logica videre est. 


Ergo philosophia S. Thomae totis viribus est in 
scholis catholicis instauranda et promovenda, eamque 
magistri tradere et discipuli recipere tenentur. «Vos 
omnes, Venerabiles Fratres, quam enixe hortamur ut 
ad catholicae fidei tutelam et decus, ad societatis bo- 
num, ad omnium scientiarum incrementum, auream 
S. Thomae sapientiam restituatis et quam latissime 
propagetis» (1bid., 72), siquidem «nihil nobis est anti- 
quius et optabilius quam ut sapientiae rivos purissi- 
mos ex Angelico Doctore iugi et praedivite vena di- 

manantes studiose iuventuti large copioseque universi 
praebeatis» (ibid., 70). 

Insuper <doctrinam Thomae Aquinatis studeant 
magistri a vobis intelligenter lecti in discipulorum ani- 
mos insinuare, elusque prae ceteris soliditatem at- 
que excellentiam in perspicuo ponant» (ibid., 74). 

Atque graviter monet: «ne autem supposita pro 
vera neu corrupta pro sincera bibatur, providete ut sa- 
pientia Thomae ex ipsis eius fontibus hauriatur, aut 
saltem iis rivis quos, ab ipso fonte deductos, adhuc 
integros et illimes decurrere certa et concors doctorum 
hominum sententia est; sed ab iis qui exinde fluxis- 
se dicuntur, re autem alienis et non salubribus 
aquis creverunt, adolescentium animos arcendos 
curate* (ibid.). 


Nimirum hisce in Litteris, ut ipsemet postea reco- 
lit frequenter, edixit planeque demonstravit*optimam 
philosophandi formam eam esse quae ingenio 
studioque S. Thomae Aquinatis, totius sapien- 
tiae veteris opibus conquisitis, ad immortalita- 
tem est elaborata» (Allocutio De necessario studio 
philosophiae S. Thomae, habita die 7 martii. 1880 ad 
ingentem cultorum hominum multitudinem ex omni- 
bus Christiani. orbis regionibus Romam convenien- 
tum, apud Btrthier, op. cit., 205). 

«Quod enim saepenumero inculcavimus, id denuo 
inculcamus, nullam esse videlicet philosophica- 
rum disciplinarum tradendarum rationem seu ad 
veritatem assequendam aptiorem seu efficacio- 
rem ad gliscentes errores profligandos quam 

quae fuit beati sapientissimique viri» (Epistula 
ad D. Mercier, Praesidi Instituti philosophici superio- 
ris Universitatis Lovaniensis, data die 2 ianuarii 1895, 
Op. cit., 258). 

Et hoc modo, <dum sanae philosophiae restitutio- 
ni consulturi S. Thomae doctrinam sectandam propo- 
suimus] eo maxime spectavimus ut praesentium ma- 
lorum radici securim admoveremus* (Epistula ad 
Episcopum Placentinum data die 9 octobris 1882, op. 
cit., 223). 

<Ipse enimvero et principis et philosophandi ra- 
tione mire valet ad causas omnes illustrandas, diri- 
mendas, vel si perarduas temporum cursus adduxerit» 
(Epistula ad R. P. Coconnier, data die 12 iulii. 1894, 
Op. cit., 257). 

Ideo ^exemplar proponimus in quo quid virtus, 
quid sapientia possit splendidissime relucet, virum 
nempe humanis divinisque disciplinis ad plenum im- 
butum tot saeculis insigni memoria cultum, Ecclesiae 
praeconiis Romanorumque Pontificum celebratum ora- 
culis, angelicis ipsis mentibus exaequatum* (Allocutio 
paulo antea cit., ibid. 205). 


Hasce Supremi Pastoris Litteras et commendatio- 
nes summo cum plausu exceperunt Cardinales, Epis- 
copi, Moderatores Ordinum religiosorum, Facultates 
Philosophicae, Seminaria et viri sapientiores totius or- 
bis catholici, qui et litteras dederunt admiratione ac 
veneratione plenas erga doctrinamS.Thomae.Quo ve- 
luti plebiscito et agnituset proclamatus est Aquinas phi- 
losophorum princeps et universalis omnium Doctor. 

Quibus aliisque ad Pium IX fusis precibus permo- 
tus, Leo XIII S. Thomam patronum declaravit omnium 
Universitatum, Academiarum, Lycaeorum Scholarum- 
que catholicarum: «sibi enim non secus ac nobis ex- 
ploratum esse affirmant in doctrinis thomisticis exi- 
miam quamdam inesse praestantiam et ad sananda 
mala quibus nostra premitur aetas vim virtutemque 
singularem» (Breve Cum hoc sit, declarans 5. Thomam 
Aquinatem patronum Scholarum catholicarum, datum 
die 4 augusti 1880. Acta, ed. cit. I 110). 

Hoc est autem causarum, quibus permovetur ad 
tantum honorem ei decernendum, caput et summa: 
(eminere inter omnes S. Thomam, quem in variis 
scientiarum studiis tamquam exemplar catholici homi- 
nes intueantur. Et sane praeclara lumina animi et in- 
genii, quibus ad imitationem sui itire vocet alios, in eo 
sunt omnia: doctrina uberrima, incorrupta, apte 
disposita; obsequium fidei et cum veritatibus di- 
vinitus traditis summa consensio; integritas vi- 
tae cum splendore virtutum maximarum» (ibid., 
112). 


Nec tamen hisce actibus adeo solemnibus quiescit 
Romanus iste Pontifex, sed magna animi contentione 
et perseverantia pergit commendare doctrinam Aqui- 
natis. Ipse Academiam Urbanam a S. Thoma nuncu- 
patam condidit, «ut eius Opera explanet, illustret, pla- 
cita exponat et cum aliorum philosophorum sive ve- 
terum sive recentiorum placits conferat; vim senten- 
tarum earumque rationes demonstret; salutarem 
doctrinam propagare et ad grassantium errorum refu- 

talionem recensque inventorum illustrationem adhibe- 
re contendat» (Epistula ad Card, de Luca, de Roma- 
na S. Thomae Academia, data die 15 octobris 1879, 
apud Berthier, op. cit., 197); ipse curavit ut in Facul- 
tatibus et Seminariis Romanis «philosophicae discipli- 
nae secundum mentem et principia Doctoris Angeli- 
ci, enucleate, dilucide, copiose tradantur atque exco- 
lantur» (ibid. 198); ipsius iussu impensaque nova 
eaque critica editio aggressa est «quae cuncta omnino 
S. Doctoris scripta complectatur», una cum commen- 
tariis Caietani et Ferrariensis in Summani theologiae 
et in Summam contra Gentiles, per quos, «tamquam 
per uberes rivulos, tanti viri doctrina decurrit» (ibid. 
199, 200); ipse continuo urget Episcopos, Moderato- 
res familiarum religiosarum et omnes viros doctos 
totius orbis catholici ut similia faciant in Seminariis et 
Academiis eorum curae commissis: «date igitur ope- 
ram ut ad plures quotidie pertineat tanti Magistri dis- 
ciplina; atque in eius pervestigatione doctrinae hanc 
vobis ipsis legem dicite, ut talem amplectamini sen- 
tentiam qualis ex illius admirabili proprietate et 
perspicuitate ser onis sponte emineat, non qua- 
lem praeiudicata aliqua opinio a communibus et 
probatioribus aliena forte suaserit» (A/locutio su- 
pra citata, 206). 

Et inde ad Praesidem et sodales Academiae Par- 
mensis S. Thomae Aquinatis scribit: «Ducem profec- 
to ad tantum opus tutiorem illo nequibatis eli- 
gere, cui sanctitas eximia cum ingenii vi et perspicul- 
tate humanum excedente modum coniuncta Angelici 
Doctoris laudem comparavit» (Epistula data die 21 
iunii 1880, apud Berthier, op. cit., 208), talisque cog- 


Cap. II, — Auctoritas canonica,— In re philos. 81 


nominis mensuram cumulate implesse videtur (Epis- 
tula Card. de Luca, data die 15 octobris 1879, op. 


cit., 197). 


In ipso revera sunt omnia quae verum Ducem et 
Magistrum constituunt sanae veraeque philosophiae: 
methodus recte philosophandi; doctrina philosophica 
firma, digesta, valida, secura; principia universalissima 
et fecundissima omnes praecipuasquaestiones omnium 
temporum ambientia eisque solutionem  afferentia; 
stylus gravis, limpidus, concinnus; humanitas erga om- 
nes philosophos una cum iusta libertate eorum placi- 
ta discutiendi novaque proferendi; cum veritatibus di- 
vinitus revelatis summa consensio. 


Methodus sive ratio recte philosophandi. Dis- 
ciplina enim eius «plurimum ad excolendas sapienter 
hominum mentes semper valuit * (Epistula ad Episco- 
pos provinciarum Mediolanensis, Taurinensis et Ver- 
cellensis, data die 25 ianuarii 1882, op. cit, 222). 
* Huius rel gratia, ut opera Magni Aquinatis essent in 
manibus et assidue apteque exponerentur, iam pridem 
monuimus, idemque saepius inculcavimus verbisque 
eravissimis.. Scilicet disciplina Doctoris Angelici mire 
facta est ad conformandas mentes, mire usum parit 
commentandi, philosophandi, disserendi presse invide- 
que: nam res singulas dilucide monstrat aliam ex alia 
continua serie pendentes, omnes inter se connexas et 
cohaerentes, omnes ad capita pertinentes suprema; 
tum in contemplationem erigit Dei qui rerum omnium 
et causa effectrix est et vis ct summum exemplar, ad 

quem demum omnis philosophia et homo quantus 
est debet referri» (Litterae Encyclicae Officio Sanctis- 
simo ad Archiepiscopos et Episcopos Bavariae, da- 
tae die 22 decembris 1887. Acta ed. cit. I, 128). 

Ideo laudat vehementer B. Lorenzelli quia disci- 
plinae magni Aquinatis se iampridem dedisset totum, 
id praecipue contendens ut admirabilem qua ille ex- 
cellit philosophandi rationem et viam tractando 1llus- 
traret insuis Philosophiae TheoreticaeInstitutionibus 
(Epistula data die 3 decembris 1895, apud Berthier, 
op. cit., 201). 

Gratulatur etiam plurimum  Professoribus Facul- 
tatis Philosophicae Universitatis Washingtoniensis «eo 
praesertim, quod deliberatum omnino habeant S. 
Thomae Aquinatis certissimam philosophandi 
rationem secundum praescripta nostra religiose 
persequi duce > (Litterae ad Card. Gibbons, data 
die 29 iunii 1895, op. cit., 260); «cuius profecto per- 
sequi vestigia tanti refert quanti sapienter phi- 
losophari» (Epistula ad Card. Bataglini, data die 20 
novembris 1890, op. cit., 239). Est enim «verissima 
atque omnium aptissima ratio philosophandi, 
quam cunctos vel in docendo vel in discendo in- 
eredi vellemus: (Eptstula ad Card. Deschamps, data 
die 25 decembris 1880, op. cit., 215). 


Corpus doctrinae philosophicae firmum, di- 
gestui.. validum, securum. -Doctrina quidem est 
tanta, ut sapientiam a veteribus defluentem, maris ins- 
tar, omnem comprehendat. Quidquid est vere dictum 
aut prudenter disputatum a philosophis ethnicorum, 
ab Ecclesiae Patribus et Doctoribus, a summis viris 

qui ante ipsum floruerunt, non modo ille penitus dig- 
novit, sed auxit, perfecit, digessit tam luculenta per- 
spicuitate formarum, tam accurata disserendi ratione 
et tanta proprietate sermonis, ut facultatem imitandi 
posteris requisse, superandi potestatem ademisse vi- 
deatur... Eadem vero, sua se vi et ratione confirmans, 
invicta consistit, atque adversarios terret vehementer* 
(Breve Cum hoc sit, Acta, ed. cit. L 112). 


Amplissima atque fecundissima principia 
praecipuas quaestiones omnium temporum am- 
bientia eisque solutionem afferentia. «Atque illud 
est permagnum, quod eius doctrina cum instructa sit 
atque apparata principiis latissime patentibus, non ad 
unius, dumtaxat, sed ad omnium temporum necessita- 
tes est apta, et ad pervincendos errores perpetua vice 
renascentes maxime accommodata* (Breve Cumhoc sit, 
loc. cit.). Nam «philosophicas conclusiones Angelicus 
Doctor speculatus est in rerum rationibus et principiis 
quae quam latissime patent, et infinitarum fere verita- 
tum semina suo velut gremio concludunt, a posterio- 
ribus magistris opportuno tempore et uberrimo cum 
fructu aperienda. Quam philosophandi rationem cum 
in erroribus refutandis pariter adhibuerit, illud a se 
ipse impetravit, ut et superiorum temporum errores 
omnes unus debellarit, et ad profligandos qui perpe- 
tua vice in posterum exorituri sunt arma invictissima 
suppeditarit» (Encyclica Aeterni Patris, Acta, ed. cit. 
[, 62). 


Stylus gravis, concinnus, limpidus. «Qui pa- 
cato semper stylo et gravi forma dicendi utitur, non 

solum cum docet veritatemque argumentis communit, 
sed etiam cum adversarios urget et insectatur» (Litte- 
rae ad Card. Deschamps ceterosque Belgii Episcopos, 
datae die 3 augusti 1881, apud Berthier, op. cit., 220). 

Ac nuperrime PiusXII philosophis imitandam pro- 
posuit huiusmodi formam disserendi: - pertractate, in- 
quit, eius methodo insistentes, qua semper is senten- 
tiarum continentiam et limites definit, sine inutili. ver- 
borum effluentia, sed sobrio et solido sermone et 
claritate perspicuo» (Allocutio ad eos qui tertio Tho- 
mistico Conventui Romae habito interfuerunt, habita 
die 17 septembris 1950. AAS. 42 [1950] 735). 

Quam ob rem laudibus effert celeberrimum Anto- 
nium Muratoriqui simili gaudebat dicendi forma: «a 
turgida illa scribendi ratione refugiebat tum invales- 
cente, atque ab ampullis, a calamistris, a sexquipeda- 
libus verbis, quae saepius in usu erant; ac sibi stylum 
seu scribendi genus effinxit quasi nudum, sed pres- 
sum, sed validum, sed perspicuum» (Epistula ad Ar- 


chiepiscopum Mutinensem, data die 15 februarii 1950. 
AAS. 42 [1950] 297), 


Humanitas erga omnes philosophos una cum 
iusta libertate eos discutiendi novaque profe- 
rendi. Ita, philosophiam summi omnium philosopho- 
rum Aristotelis «Angelicus scientissime omnium in- 
terpretatus est; hanc, erroribus scriptori ethnico facile 
excidentibus emendatam, Christianam fecit; hac ipse- 
met usus est in exponenda et vindicanda catholica ve- 
ritate. Hoc ipsum numeratur inter summa beneficia 
quae magno Aquinati debet Ecclesia, quod Christia- 
nam Theologiam cum peripatetica philosophia iam 

tum dominante tam belle sociaverit, ut Aristotelem 
Christo militantem, non iam adversarium habeamus» 
(Breve Gravissime nos ad Patres Societatis Jesu, da- 
tum die 30 decembris 1892, apud Berthier, op. cit. 
247). Nimirum oportet ita veritates ab alis 1am de- 
tectas libenter amplecti, ut simul nova sincere perqui- 
rantur. «Utique videntur hodie nimis multi ponere 
ingeni laudem in fastidio antiquitatis: sed omnino 
illa est philosophandi ratio optima, exquirere 
meditando nova, unaque simul sapientiam vete- 
rum non relinquere» (Epistula de nova editione 
operum S. Alberti Magni ad bibliopolam Ludovicum 
Vives, data die 10 decembris 1889, op. cit., 237). 
| 

Cum veritatibus divinitus traditis summa 
consensio. «Evidenter enim S. Doctor demonstrat 
quae ex rerum genere naturalium vera sunt ab iis dis- 
sidere non posse quae Deo auctore creduntur: quam 
ob rem sequi et colere fidem Christianam non esse 
humilem et minime generosam rationis servitutem, 
sed nobile obsequium quo mens ipsa 1uvatur et ad su- 
blimiora eruditur; denique intelligentiam et fidem a 
Deo ambas proficisci, non simultatum secum exercen- 
darum causa, sed ut sese amicitiae vinculo colligatae 
mutuis officiis tueantur. Cuius convenientiae mirabi- 
lisque concordiae cunctis beati Thomae scriptis ex- 
pressa imago perspicitur. In ls enim excellit atque 
eminet, modo intelligentia quae, quod vult, fide prae- 
eunte, consequitur in pervestigatione naturae; modo 
fides, quae rationis ope illustratur ac defenditur, sic 
tamen ut suam quaeque inviolate teneat et vim et dig- 
nitatem; atque ubi res postulat, ambae, quasi foedere 

icto,ad utriusque inimicos debellandos coniunguntur» 
(Breve Cum hoc sit, Acta, ed. cit. I, 112). «Quapropter 
qui philosophiae studium cum obsequio fidei 
Christianae coniungunt, ii opti e philosophan- 
tur; quandoquidem veritatum divinarum splendor, 
animo exceptus, ipsam iuvat intelligentiam, cui non 
modo nihil de dignitate detrahit, sed nobilitatis, acu- 


minis, firmitatis plurimum addit. (Encyclica Aeterni 
Patris, ibid. 54). 


Ergo/qui vere philosophari volunt..., primor 
dia et funda : enta doctrinae in Thoma Aquinate 
ponant» (Epistula ad Ministrum Generalem Ordinis 
Fratrum Minorum, data die 25 novembris 1898, apud 
Berthier, op. cit., 264). Eum sequi auctorem, laus 
est (Epistula ad R. D. Heine, data die 8 augusti 1899, 
ibid.). Ex adverso, «discedere inconsulte ac temere 
a sapientia Doctoris Angelici res aliena est a vo- 
luntate nestra, eademque plena periculis... Sanc- 
tum itaque sit apud omnes... Thomae nomen- (Epis- 
tula citata ad Ministrum Generalem Ordinis Minorum, 
ibid.). Si qui vero alii auctores «a documentis Ma- 
gistri Communis dissideant, nihil tunc ambigen- 
dum quae recta sit via », nempe via Aquinatis (Bre- 
ve citatum ad Patres Societatatis Jesu, op. cit., 248). 


Imo Thomam sequi Ducem, non laus tantum sed 
officium est, idque praecipuum: -que ceux donc qui 
s appliquent à T enseignement et à F étude de 
la Théologie et de la Philosophie, considérent 
comme leur devoir capital, après avoir laissé de 


coté les inventions d’une vaine philosophie, de suivre 


saint Thomas d’ Aquin et de le cultiver comme 
leur maitre et leur chef- (Epistula ad Episcopum 
Verodunensem, data die | octobris 1901. Acta, ed. cit. 
VI, 273-274). «Doctoribus vero aeque ac alumnis 
ThomamA quinatem sequi ducem eiusque doctri- 
nam colere incorrupte ac tueri, lex esto» (Motu 
proprio quo Institutum Leonianum constituitur, die 22 
augusti 1897, apud Berthier, op. cit., 263). 


Neque hoc est auferre iustam libertatem investi- 
gandi veritatem, quin potius eam tuto dirigit et inco- 
lumen servat. «Ratio quidem humana ad cognitionem 
rerum interiorem reconditamque /ibera vult acie pe- 
netrare, nec non velle potest; verum, Aquinate auc- 
tore et magistro, hoc ipso facit expeditius et li- 
berius, quia tutissime facit, omni procul periculo 
transiliendi fines veritatis. 

Neque enim libertatem recte dixeris quae ad arbi- 
trium libidinemque opiniones consectatur et spargit, 
inmo vero licentiam nequissimam, mendacem et falla- 
cem scientiam, dedecus animi et servitutem. llle reapse 
sapientissimus Doctor intra veritatis fines graditur, qui 
non modo cum Deo, omnis veritatis principio et sum- 
ma, numquam decertat, sed ipsi adhaeret semper arc- 
tissime semperque obsequitur, arcana sua quoquomo- 
do patefacienti» (Litterae Encyclicae Officio Sanctissi- 
me ad Archiepiscopos et Episcopos Bavariae datae die 


22 decembris 1887, Acta, ed. cit., I 128). Eius doctri- 
na,utpote maxime omnium integra et eminens, «saecu- 


lari usu comprobata et ab Ecclesia prae ceteris lauda- 
ta, mentibus non modo vim affert nullam, sed immo 
pabulum exhibet incorruptum et salutare» (Breve cita- 

tum ad Patres Societatis Jesu, apud Berthier, op. cit., 
240). 


Nulla ratio disciplinarum melior, nulla methodus 
philosophandi tutior, nulla ad acuendas mentes in 
vestigatione veritatis efficacior. Hoc inculcat Leo XIII 
semel et iterum, opportune et importune. «Date igitur 
operam — scribit ad Card. Deschamps, de cathedra 
philosophiae thomisticae erigenda in Universitate Lo- 
vaniensi — legendis sapienter Magistris, tuendis vigi- 
lanter studiis optimis, et sic statuite tanto melio- 
rem disciplinarw . fore rationem quanto ad doc- 
trinam Thomae Aquinatis propius accesserit 
(Litterae datae die 25 decembris 1880, op. cit., 216). 

*Saepius a nobis edictum est, tanto eliorem 
disciplinarum fore ratione. quanto ad doctri- 
nam eiusdem Aquinatis propius accesserit (Epis- 
tula ad R. P. De Maria, data die 14 ianuarii 1893, op. 
cit., 252). 

«Recte pleneque philosophari ii nimirum possunt 
qui in disciplina et ratione Scholasticorum diu sint 
multumque versati. Id nosmet crebro graviterque mo- 
nuimus, alias professi vobis, tanto meliorem disci- 
plinarum fore rationem quanto ad doctrinam 
Aquinatis propius accesserit* (Epistula ad Card. 
Goossens de Instituto Superiori Philosophiae S. Tho- 
mae in Universitate Lovaniensi, data die 7 martii. 1894, 
Op. cit., 256). 

Tandem in Allocutione ad moderatores et alum- 
nos Seminariorum et Facultatum de Urbe, haec edixit: 
«maiorum rerum scientiam quod spectat utiliter vide- 
mur et convenienter temporibus fecisse, quod ad dis- 


ciplinam Thomae Aquinatis studia clericorum revoca- 
vimus. Et hac de re quod per Litteras, nec semel, aper- 
te monuimus, idem hodie viva voce renovamus: An- 
selicum Doctorem oportere ducem et magistrum 
sequi; in quo vos, dilecti filii, quanto plus operae 
studiique collocaveritis, tanto plus ad excellen- 
tiam doctrinae propius accessisse indicatote- 
(Allocutio habita die 18 ianuarii 1885, op. cit., 226). 


Omnia haec ad unguem usque servare mandavit 
eius Successor B. Pius X: «omnino oportere ducimus 
ut quae decessor illustris de cultu philosophiae doctri- 
naeque thomisticae constituisset, ea religiosissime 
servanda, atque etiam in spem uberiorum fruc- 
tuum provehenda curemus» (Litterae Apostolicae 
de Romana a 5. Thoma Aquinate Academia, datae die 
23 ianuarii 1904. Acta Pii X, ed. Bonne Presse, I, 126). 
Et ideo omnes quicumque in catholicis orbis te- 
rrarum scholis philosophiam tradunt..., curae ha- 
beant a via et ratione Aquinatis nunquam disce- 
dere, in eamdemque quotidie studiosius insis- 
tant» (ibid.). 

Specialiter vero de hac obligatione monet instituta 
Catholica in Gallia erecta (Littera Circularis Sacrae 
Congregationis de Studiis ad Rectores Institutorum 
Catholicorum Andegavensis, Lugdunensis, Insularii, 
Parisiensis et Tolosani, data die 10 septembris 1900. 
Acta, ed. cit, 1l, 291-292), nominatim Institutum Pari- 
siense: - ac de philosophia petimus a vobis ne unquam 
patiamini in Seminariis vestris minus sancte 
observari quae providentissime Litteris Encycli- 

cis «Aeterni Patris» decessor noster praecepit. 
Permagni ad custodiam et tutelam fidei hoc in- 
terest». Non sufficit alumnos sacri ordinis ea imbui 
philosophia quae programmatibus officialibus Status 
respondet, sed eos oportet uberius et altius instrui, 
«nempe secundum doctrinam Thomae Aquinatis, 
ut solidam deinceps possint sacrae theologiae reique 
biblicae scientiam percipere* (Epistula ad Episcopos 
patronos Instituti Catholici Parisiensis, data die 6 mail 
1907. Acta, III, 58, 60). 

Idem solemnius inculcat in Litteris Encyclicis Pa- 
scendi dominici gregis cmxixz modernistarum doctri- 
nas, datis die 8 septembris 1907, praesertim quod ad 
rem metaphysicam spectat. «Ad studia quod attinet, 
volumus probeque mandamus ut philosophia scho- 
lastica studiorum sacrorum fundamentum ponatur... 
Quod rei caput est, philosophiam scholasticam cum se- 
quendam praescribimus, eam praecipue intelligimus 
quae a S. Thoma Aquinate est tradita: de qua 
quidquid a decessore nostro sancitum est, id 
omne vigere volu : us, et qua sit opus instaura- 
mus et confirmamus, stricteque ab universis ser- 
vari iubemus. Episcoporum erit, sicubi in Seminariis 
neglecta haec fuerint, ut eadem in posterum custo- 
diantur urgere atque exigere. Eadem religiosorum Or- 
dinum Moderatoribus praecipimus. Magistros autem 
monemus ut rite hoc teneant, Aquinatem desse- 
rere, praesertim in re » etaphysica, non sine 
magno detrimento esse^ (Acta, 111, 160). 

Eadem iterat in Motu proprio Sacrorum Antisti- 
tum, insistens tamen specialiter in fideli et stricta se- 
quela Aquinatis in re metaphysica: «Magistros autem 

monemus ut rite hoc teneant, Aquinatem Vel paru: 
desserere, praesertim iu re metaphysica, non sine mag- 
no detrimento esse. Parvus error in principio, sic ver- 
bis ipsius Aquinatis licet uti De ente et essentia, pro- 
oem., est magnus in fine» (Datum die | septembris 
1910. AAS. 2 [1910] 650-057). 


Praesertim vero haec urget in Motu propio Doc- 
toris Angelici, dato die 29 iunii. 1914, ubi conqueritur 
de falsa intelligentia qua nonnulli praecedentia decre- 
ta interpretati sunt, ac si unicuique liceret quemlibet 
indistincte scholasticum doctorem sequi, quamvis à 
Thoma doctrina alienum, 1mo et ei adversantem. Hunc 
errorem dispellit, ac praecipit unum  Aquinatem esse 
sequendum, maxime in re metaphysica, quae princi- 
pia tradit et capita maiora totius Christianae philoso- 
phiae. Huiusmodi principia revera continent medu- 
lam Sapientiae perennis, magno labore conquisitae a 
nobilissimis ingeniis totius humanitatis; quaeque ideo 
contemnere nefas, sed potius religiosissime servanda. 
Frusta piaeterea, iis neglectis, alia sufficerentur ad fi- 
dem tutandam vel ad eius dogmata utcumque intelli- 
genda. 

Sed placet ipsa praeclara verba Pontificis audire. 
«Cum dictum a nobis esset praecipue Aquinatis se- 
quendam philosophiam, non unice, nonnulli sibi per- 
suaserunt nostrae sese obsequi aut certe non refraga- 
ri voluntati, sì quae unus aliquis e Doctoribus 
scholasticis, in philosophia tradidisset, quamvis 
principiis S. Thomae repugnantia, illa haberent 
promiscua ad sequenum. At eos multum animus 
fefellit. Planum est cum praecipuum nostris scho- 

lasticae philosophiae ducem daremus Thomam, nos 
de eius principiis maxime hoc intelligi voluisse, 
quibus tamquam fundamentis ipsa nititur. Ut 
enim illa relicienda est quorumdam veterum opinio, 
nihil interesse ad fidei veritatem. quid quisque de re- 
bus creatis sentiat, dummodo de Deo recte sentia- 
tur. siquidem error de natura rerum falsam Dei cog- 
nitionem parit; ita sancte inviolateque servanda 
sunt posita ab Aquinate principia philosophiae, 
quibus et talis rerum  creatarum scientia comparatur 
quae cum fide aptissime congruat, et omnes omnium 
aetatum errores refutantur, et certo dignosci licet quae 
Deo soli sunt neque ulli praeter ipsum attribuenda, 
et mirifice illustratur tum diversitas tum analogia quae 
est inter Deum eiusque opera... 

Ceterum, his Thomae principis, si generatim at- 
que universe de is loquamur, non alia continentur 
quam quae nobilissimi philosophorum ac principes 
Doctorum Ecclesiae meditando et argumentando 1n- 
venerant de propriis cognitionis humanae rationibus, 
de Dei natura rerumque ceterarum, de ordine morali 
et ultimo fine vitae assequendo. Tam praeclaram 
autem sapientiae copiam, quam hic a maioribus ac- 
ceptam sua prope Angelica facultate ingenni perpoli- 
vit et auxit et ad Sacram doctrinam in mentibus hu- 
manis praeparandam, illustrandam tuendamque ad- 
hibuit, nec sana ratio vult negligi, nec Religio 
patitur ulla ex parte miuui. 

Eo vel magis quod, si catholica veritas valido hoc 
praesidio semel destituta fuerit, frusta ad eam defen- 
dendam quis adminiculum petat ab ea philosophia, 
cuius principia cum materialismi, monismi, pantheis- 

mi, socialism! variisque modernismi erroribus aut 
communia sunt aut certe non repugnant. Nam quae 
in philosophia S. Thomae sunt capita, non ea haberi 
debent in opinionum genere, de quibus omnis natura- 
lium divinarumque rerum scientia consistit: quibus 
submotis at quoquo modo depravatis, illud etiam ne- 
cessario consequitur, ut sacrarum disciplinarum alum- 
ni ne ipsam quidem percipiant significationem verbo- 
rum quibus revelata divinitus dogmata ab Ecclesiae 
magisterio proponuntur. 

Itaque omnes quiphilosophiae et sacrae theologiae 
tradendae dant operam, illud admonitos iam voluimus, 
si ullum vestigium, praesertim in metaphysicis, 
ab Aquinate discederent, non sine magno detri- 
mento fore. 

Nunc vero hoc praeterea edicimus, non modo non 
sequi Thomam, sed longissime a S. Doctore aber- 
rare eos qui, quae in ipsius, philosophia princi- 
pia et pronuntiata maiora sunt, illa perverse in- 
terpretentur aut prorsus contemnat. Quodsi ali- 
cuius auctoris vel Sancti doctrina a nobis nostrisve 
decessoribus unquam |. comprobata est singularibus 
cum laudibus, atque ita etiam ut ad laudes suasio ius- 
sioque adderetur eius vulgandae et defendendae, facile 
intelligitur eatenus comprobata qua cum princi- 
piis Aquinatis cohaereret aut iis haudquaquam 
repugnaret» AAS. 6 |) 1914] 337 338). 


Haec considerantes, nonnulli diversorum Institu- 
torum sive Facultatum Magistri — quorum nullus ad 
Ordinem Praedicatorum pertinebat — theses viginti 

quatuor Sacrae Studiorum Congregationi examinan- 
das proposuerunt, quas ipsi tamquam ad praecipua 
Sancti Praeceptoris principia, in re praesertim meta- 
physica,exactas,tradere et proponere consueverunt(l). 

Quibus rite examinatis et Summo Pontifici sublec- 
tis, *de eiusdem mandato praedicta Sacra Congrega- 
tio respondit eas plane continere S. Doctoris principia 
et pronuntiata maiora* (Die 27 iulu 1914. AAS. 6 
[1914] 383-384). Statimque seriem earum subnectit, 
quarum septem pertinent ad Ontologiam, quinque ad 
Cosmologiam, novem ad Biologiam et Psychologiam, 
et tres ad Theodiceam. (Cf. infra, Appendix). 


Interim Card. Merry del Val nomine Papae gratu- 
labatur Moderatori Seminarii 5. Thomae Aquinatis in 
Instituto Catholico Parisiens*!, R. P. Peillaube, de eo- 
rum «culte de L' Ange del École, dont le Souverain 
Pontife a de nouveau glorifié Y incomparable doctrine» 
(Epistula dît 16 1vli 1914. AAS. 6 [1914] 472). 

Atque ad R. P. Humbertum Everest, sub cuius 
auspiciis vertebatur in linguam anglicam SummaTheo- 


(1) Has viginti quatuor theses fuisse exaratas a R. P. G. Mat- 
tiussi, S. ], cooperantibus Josepho Biagioli in Seminario Fesula- 
no Theologicae Dogmatiae Professore aliisque viris in philosophia 
thomistica doctissimis ac fidelissimis, comperta res est. Ipse Mat- 
tiussi, mortuo interim Pio X, de mandato Benedicti XV commen- 
tarium in omnes et singulas illas theses conscripsit ad edidit in 
La Civiltà Cattolica, quod postmodum separatim fuit typis im- 
pressum: Le X XIV Tesi delta filosofia di San Tommasso d' Aqui- 
no approvate dalla S. Congregatione digli Studi, Romae, 1917. Vi- 
desis Tit. Santé Centi, O P., apud San Tommasso d' Aquino. La 
Somma Teologica, Introduzione generale, 268-272. Firenze, 1949. 

logiae S. Thomae, scribebat: «vulgare immortalia 
Aquinatis volumina idem prorsus est ac scripta vul- 
gare humana divinaque scientia refertissima, atque 
omnibus sciendi cupidis optimam praebere philoso- 
phandi rationem cum ad sacra vera aperienda, tum ad 
profligandos errores maxime efficacem* (Epistula data 
die 24 februarii. 1912. AAS. 4 [1912] 164-165). 

lure igitur in Elogio B. Pu X, ad pedes sui cada- 
veris deposito, legitur: «disciplinam Thomae Aquina- 
tis impense promovit* (AAS. 6 [1914] 430). Quibus 
Pius XII in Decreto beatificationis eius congruenter: 
«Christianae philosophiae cultores ad pugnandum pro 
veritate, Aquinate duce, excitavit* (AAS. 43 [1951] 
465). 

Et in Allocutione habita die 3 iunii. 1951 ad exsul- 
tantum christifidelium multitudinem, in foro S. Petri 
in Vaticano coadunatam, eius beatificationem devote 
celebrantium, eum apellat *un incomporabile promo- 
tore delle scienze sacre... E necessario forse di recor- 
dare il nuovo impulso dato agli studi biblici? /'effica- 
ce incremento a quellifilosofici e teologici seconda il 
metodo, la dottrina e i principi dell Angelico Dotto- 
re?» (1bid., 473). 

Nec solum in Supremo Pontificato «tutto super- 
namente diretto» (ibid., 476), sed inde a primordiis 
Episcopatus eius Mantuani ipse «introdusse nei corsi 
filosofici e teologici lo studio della dottrina dell' Aqui- 
nate, in cui egli era penitissimo» (G. Dal-Gal, O. M. C. 
Beato Pio X, Papa, p. 115, Padova, 1951). 


Post obitum vero B. Pii X suscitata sunt dubia 

circa illas viginti quatuor theses philosophicas, quae a 
Sacra Studiorum Congregatione declaratae erant con- 
tinere germanam S. Thomae doctrinam, videlicet 
«utrum omnes viginti quatuor theses philosophicae, 
a S. Studiorum Congregatione probatae, germanam 
S. Thomae doctrinam revera contineant, et, in casu 
affirmativo, utrum imponi debeant Scholis Catholicis 
tenendae». 

Quibus praedicta Sacra Congregatio hanc dedit 
responsionem: «omnes illae viginti quatuor theses 
philosophicae germanam S. Thomae doctrinam 
exprimunt, eaeque proponantur velutl tutae normae 
directivae* (Die 7 martii 1916. AA. 8 [1916] 157). 

Alis verbis: illae theses non debent scholis Catho- 
licis imponi ut tenendae, debent tamen proponi in eis- 
dem Scholis vehiti tutae normae directivae sequendae, 
nempe (comme la doctrine préférée par TEglise 
prout ipse Benedictus XV, qui respousionem 1llam ra- 
tam habuit, explicabat Rev. Patri Hugon, ut istemet 
refert in opere Les Vingtquatre théses thomistes, p. 
VII (Paris, Téqui, 1922). 


ipse autem novus Pentifex firma voluit esse praes- 
cripta Leonis XIII et B. Pii X de fideliter inviolateque 
sectanda et tenenda philosophia S. Thomae, quae est 
philosophia secundum Christum. «Nos vero, cum 
aeque ac decessores nostri persuasissimum habeamus 
de illa tantum philosophia nobis esse laborandum 
quae est secundum Christum (Colos. II, 8), ad prop- 
terea ipsius philosophiae studium ad principia et 
rationem Aquinatis omnino exigendam esse, ut 
plena sit, quantum per humanam rationem licet, expli- 

catio invictaque defensio traditae divinitus veritatis, 
hanc S. Thomae Academiam, non minus quam illis, 
nobis esse curae volumus appareat» (Motu proprio 
Non multo post, edicto die 31 decembris 1914. AAS. 
7 [1915] 0-7). 

Atque in eius Statutis iussu Papae retractatis ex 
praedicto Motu propio, haec habentur: «Romanas. 
Thomae Aquinatis Academia eo spectat, ut Angelici 
Doctoris philosophiam illustret, defendat ac tueatur». 
Praeterea, «Magistri minimum semel in unaquaque 
anni academici hebdomade S. Thomae libros de 
rebus philosophiae praelegant, praesertim utrosque 
Commentarios in Aristotelem et in Boethium» (De- 
cretum Sacrae Studiorum Congregationis, datum die 
12 martii 1915. AAS. 7 [1915] 128, 129. 

Inde leges, quibus regi debet, promulgatae sunt, 
Academiae «huic propositum est explicare, tueri, pro- 
pagare doctrinam, praesertim philosophicam, Ange- 
lci Doctoris, omniaque accurate servare quae tradita 
sunt in Litteris Encyclicis quarum initium: Aeterni Pa- 
tris. Officia Academiae praecipua haec erunt: studia 
viresque conferre cum aliis academiis eiusdem Institu- 
ü ad philosophiam Christianam secundum principia 
Aquinatis ubique instaurandam» (Decretum eius- 
dem Sacrae Congregationis approbatum a Benedicto 
XV die 11 februarii 1916. AAS. 8 [1910] 364). 

Accedit Epistula Cardinalis Bisleti, Praefecti hu- 
iusce Congregationis, ad R. P. A. Baudrillart, Recto- 
rem Instituti Catholici Parisiensis, de doctrina S. Tho- 
mae impensius excolenda, in qua recoluntur et ur- 
centur praescripta Leonis XIII, B. Pu X et Benedicti 


XV de sequenda Aquinatis doctrina philosophica et 
7 

theologica (Die 30 Septembris 1916. AAS. 8 [1916] 
412-414). 

Omnemque arripiebat occasionem extollendi et 
urgendi huiusmodi philosophiam, ut videre est in 
Epistulis ad Ed. Hugon (AAS. 8 [1916 174), ad Jac. 
Sinibaldi (AAS. 9 [1917] 107), ad L. Theissling (AAS. 
10 [1918] 480). Et in Encyclicis Litteris In praeclara, 
datis die 30 aprilis 1921, exaltat Dantem Alighieri qui 
«in magna varietate disciplinarum secutus est maxime 
Thomam Aquinatem, Scholae principem; eoque ma- 
gistro, cuius angelica mentis indoles nobilitata est, 
fere didicit quidquid philosophando ac de divinis re- 
bus disputando didicit» (AAS. 13 [1921] 210). 


Praesertim vero ei «dandum est laudi — ut ait 
Pius XI — quod Juris canonici Codicem promulga- 
vit, ubi Angelici Doctoris ratio, doctrina et prin- 
cipia plane consecrantur* (Encyclica Studiorum 
Ducem, data die 29 iunii 1923. AAS. 15 [1923] 314). 
Revera in hoc Codice, promulgato die sacro Pente- 
costes 1917, can. 1366, $ 2, talis habetur lex: 'philoso- 
phiae rationalis ac theologiae studia et alumnorum in 
his disciplinis institutionem professores omnino 
pertractent ad Angelici Doctoris rationem, doc- 
trinam et principia, eaque sancte teneant . 

Quod quidem praeceptum recolit ipsemet Ponti- 
fex in Epistula ad Card. Schulte de catholico philoso- 
phiae Instituto Coloniae Agrippinae condendo, data 
die 29 iunii. 1921, ubi haec habet: «profecto nihil esse 
potest salubrius aut opportunius quam ut Instituta ve- 
rae scientiae, id est philosophiae, condantur, ubi non 
modo solida atque tuta tradatur doctrina, sed etiam 

ea omnia dilucide explicentur quae pertinent ad su- 
premas veri et boni rationes, ut quaestiones variae ae- 
que solvantur quae sint perpetua vice exoriturae. lam 
vero philosophia, quae merito principem locum apud 
catholicos obtinet, illa est quam scholasticam vocant; 
quaeque a sanctis Doctoribus exculta, ad eum perfec- 
tionis apicem Aquinatis ingenio evecta est ut fere ne- 
queat sublimius assurgere. Quam quidem ad rem ex- 
ploratae plane sunt praescriptiones Romanorum Pon- 
tificum, quae dudum ratas habuit Codex luris ca- 
nonici» (AAS. 13 [1921] 423). 


V 4 C V Ce «» 


Eamdem prorsus viam secutus est Pius KrTad 
praedecessores suos expjj^e provocans, quorum 
praecepta sancte inviolateque servare iubet. *OrnninCz; 
quae hac de re sunt in iqre canonico providentissime 


statuta, ea sancte inviolaz^gtie^bscPvatletebemt^x^Q^z 


tecto 1gitur litterarum ciirriCulb^diOstiT amrnni; uL Sa- 
erae Theologiae aptam 'Jjraeparattone  ?açjhiÿcant, / 
minimum biennio diligenVissyre In"Mill'odophiae' stu-y 
dio versentur. Scholasticapiyintelligimus — PhilOà»^: 
phiam, a sanctis Patribus Schbl^eque Doctoribus^qua- 
dam laborum continuatione naviter expolitam, ac de- 
nique opera et ingenio Thomae Aquinatis ad summum 
perfectionis gradum adductam, quam quidem deces- 
sor noster illustris Leo XIII fidei propugnaculum ac 
veluti firmum Religionis munimentum appellare non 
dubitavit (Litt. Encycl. Aeterni Patris). Profecto ipsius 
Leonis magna laus est Philosophiam Christianam, ex- 
citato Doctoris Angelici amore cultuque, instaurasse: 
atque etiam sic indicamus, omnium rerum quas in 

diuturno Pontificatu pro Ecclesia et pro Societate civili 
utilissime gesserit, hoc adeo fuisse caput ut, si cetera 
non adessent, haec una satis esset ad tanti Pontificis 
nomen immortalitati commendandum. 

Itaque in primis sibi curae habeant magistri Philo- 
sophiae in hac disciplina clericis tradenda non solum 
rationem seu methodum, verum etiam doctrinam et 
principia sequi S. Thomae: idque eo faciant vel stu- 
diosius, quod sciant nullum Ecclesiae Doctorem mo- 
dernistis ccterisque fidei catholicae hostibus ita esse 
terrori ac formidini ut Aquinatem* (Epistula Aposto- 
lica Officiorum Omnium de Seminariis et de Studiis 
aS daja pd augusti 1922. AAS. 14 [1922] 


g^ 


Je 


Y:: Ad summos autem Moderatores Ordinum regula- 
: --Crnium aliarumque sodalitatem religiosorum virorum 
-7; swjrihier scnbjyi: ‘id sancturevobis inviolatumque esto 
queer in Epistula Apostolica de Seminariis et de Stu- 
‘:«;.dus;ÿerJcOT>:m iuri-canonico congruenter ediximus, 
‘scilicet; ‘ut in tradendi? philosophiae et theologiae 
praeceptis magistri fideliter scholasticam rationem, 
séGiigdum Aquinatis, principia et doctrinas, sequan- 
fur^. Suaque facit, in eorum memoriam revocans, 
praeclara illa verba Leonis XIII, Epistula Nostra erga. 
data die 25 novembris 1898: qui vere philosophari 
volunt — velle autem potissi um debent reli- 
giosì viri — primordia ac fundamenta doctrinae 
in Thoma Aquinate ponant: (Epistula Apostolica 
Unigenitus Dei Filius, data die 19 martii 1924. AAS. 

16 [1924] 144). 

Equidem nemo unquam «philosophiae naturam 
rationemque, partes earumque vim melius explicavit*. 
Eas omnes diligenter Thomas pertractavit «propria 
singularum via, ita quidem ut ab is profectus quae 
maxime humanae rationi coniuncta sunt, gradatim ad 
remotiora adscendens, in supremo rerum omnium 
Vertice constiterit . Quae de nativa vi humanae men- 
tis ad ipsam rerum veritatem cognoscendam tradit, 
errores agnosticismi radicitus evertunt: quae de Dei 
exsistentia e creaturis demonstranda tamquam Causa 
per effectus edocet, ea sunt quae hodie quoque, sicut 
in aevo medio, omnium firmissima validaque consis- 
tunt (Encyclica Studiorum Ducem, data die 29 iunii 
1923. AAS. 15 [1923] 310, 317). 

Quibus in Litteris, ut ipsemet recolit in Allocutione 
ad Romanae Ecclesiae Cardinales, habita die 20 de- 
cembris 1923, omnes utriusque cleri viros cohortatus 
est «ut in studiis optimis hunc praecipue ducem se- 
querentur» (AAS. ibid., 607). 

Adest enim in philosophia S. Thomae, «per cosi 
dire, un certo Vangelo naturale, un fondamento in- 
comparabilmente solido per tutte le construzioni scien- 
tifiche, poichè la caratteristica del tomismo è quella 
di essere anzitutto oggettivo: le sue non sono costru- 
zioni o elevazioni dello spirito semplicemente astratte, 
ma sono le costruzioni dello spirito che seguono I in- 
vito reale deHe cose... Non verra mai . eno il valo- 
re della dottrina tomistica, perché bisognerebbe 
che venisse meno il valore delle cose» (Allocutio 
ad studentes universitarios, habita mense februario 
1927, apud Cordovani, San Tommaso nella parola di 
Pio XI, «Angelicum» 6 [1929] 10). 

Uno verbo: Aquinatis philosophia est philosophia 
ipsius Ecclesiae Christi, idest «una filosofia cristiana, 
cattolica, romana» (Allocutio ad oratores ceterosque 
viros Romam convenientes occasione Hebdomadae 
Thomisticae, diebus 19-25 novembris 1924 celebratae. 
Acta Hebd. Thom., 294. Romae, 1924); siquidem, «ut 
quamplurimis in omni genere litterarum monumentis 
testata est, suam Ecclesia fecit* (Encycl. Studiorum 
Ducem, AAS. 15 [1923] 314). 

Et ideo Card. D. Mercier vehementer collaudat 
de eius scriptis philosophicis doctrina 5. Thomae re- 
fertis, «nominatim Ontologiam*, quandoquidem — 
addit. Pontifex — «eu ibi metaphysicae S. Thomae 
principia illustrando tueris, a quibus recedere, 
etiam in re minima, non sine magno detrimento 
esse, opportune monuit decessor noster fel. rec. 


Pius X» (Epistula data die 20 martii 1924. AAS. 10 
11924] 225). 


Nec tantum sequendam praecipit Aquinatis philo- 
sophiam veluti normam investigandi docendique ve- 
ritatem, sed etiam iudicandi et ad crisim revocandi 
alia systemata philosophica a vero deviantia. Hanc 
enim legem statuit in sua Constitutione Apostolica 
Deus Scientiarum Dominus de Universitatibus et Fa- 
cultatibus studiorum ecclesiasticorum: «in Facultate 
Philosophica philosophia scholastica tradatur, eaque 
ita ut auditores plena cohaerentique synthesi doc- 
trinae ad methodum et principia Aquinatis instituan- 
tur. Ex hac autem doctrina diversa philosophorum 
systemata examinentur et diiudicentur* (Die 24 man 


1931. AAD. 23 [1931] 253). 


Cap. IL— Aucforiias canonica.— In re philos. 103 


Denique Pius XII haec omnia decessorum suorum 
praecepta in memoriam revocat, et «si alicubi deside- 
rentur, ex integro instaurat» (Sermo ad alumnos Se- 
minariorum, Collegiorum et Institutorum utriusque 
cleri atque ex omni gente, qui in Urbe ad Sacerdo- 
tum efformantur, habitus die 24 iunii. 1939. A AS. 31 
[1939] 246; Allocutio ad Patres Ord. Praed. adunatos 
in Capitulo Generali, habita die 22 septembris 1946. 
AAS. 38 [1946] 387-388). 

Philosophia perennis sive philosophia Christiana, 
quam S. Thomas ad perfectum adduxit eamque in 
summam redegit atque miro ordine composuit et 
coagmentavit (Epistula ad R. P. Gillet, data die 7 
martii 1942. AAS. 34 [1942] 97), solida rupe innititur, 
ac perpetuo valet et viget, emolumento perenniter 
mansuro: ea enim praelucente, ad veritatem cognos- 
cendam et solidandam tuto proceditur (Allocutio ci- 
tada ad Patres Ord. Praed. AAS. 38 [1946] 387-385). 

«Profecto philosophia perennis immensae molis 
opus est, ad quod exstruendum a providentissimo 
Dei numine excitata, per saeculorum decursum lec- 
tissima ingenia, flos sapientiae elaborarunt; eademque 
perpetua pollens iuventa, nunc quoque robusta vires- 
cit et variarum disciplinarum incrementis semper patet 
et prodest, sive cum res physicae altius sunt indagan- 
dae, sive cum rerum gestarum memoria consideratius 
est tradenda, sive cum critica methodus accuratius 
instruenda est. 

At vero inter omnes scholasticae philosophiae 
cultores Sancto Thomae incomparabilis palma 
reservatur: ipseque principem occupat locum. 
Veritatis unice amator, is quanta reverentia, quam qui- 

dem veritas poscit, res penitus intelligendas conside- 
rat, facta rimatur, litteras et documenta, e quibus acta 
dictaque explorantur, investigat! Quam apta est ipsi in 
disquisitionibus partium dispositio, quam firmum ar- 
gumentorum robur et lucida dicendi proprietas! Vic- 
trici fortitudine, quam mentis celsitas parit, ad conclu- 
siones progreditur; metaphysica principia, quae sunt 
omnibus aetatibus commune Christianae sapientiae 
patrimonium, usque ad extrema consectaria placide 
et tuto enucleando deducit» (Allocutio ad eos qui in- 
terfuerunt tertio thomistico international! Conventui, 


Romae habito, habita die 17 septembris 1950. AA. 42 
[1950] 374-375). 


Remque magis premens, addit in Encyclica Huma- 
ni generis, data die 12 augusti 1950: haec est* sana 1lla 
philosophia, quae velut patrimonium iamdudum ex- 
stat a superioribus Christianis aetatibus traditum,atque 
ideo altioris etia: . ordinis auctoritatem habet, 
quia ipsum Magisterium Ecclesiae eius principia 
ac praecipua asserta, a viris magni ingenii pau- 
latim patefacta ac definita, ad ipsius divinae re- 
velationis trutinam vocavit. Quae quidem philoso- 
phia in Ecclesia agnita ac recepta, et verum sincerum- 
que cognitionis humanae valorem tuetur, et metaphy- 
sica Inconcussa principia — rationis nempe sufficien- 
tis, causalitatis et finalitatis — ac demum certae et 
immutabilis veritatis assecutionem. 

in hac philosophia plura sane exponuntur quibus 
res fidei et morum neque directe nec indirecte attin- 
guntur, quaeque proptereaE ecclesia liberae peritorum 
disceptationi permittit, at quoad alia plura, prae- 

sertira quoad principia assertaque praecipua 
quae supra memoravimus, eadem libertas non 
viget. Etiam in huismodi essentialibus quaestionibus, 
philosophiam quidem aptiore ac ditiore veste induere 
licet, efficacioribus distinctionibus communire, qui- 
busdam scholarum adminiculis minus aptis exuere, 
sanis quoque quibusdam elementis progredientis hu- 
manae lucubrationis caute locupletare; nunquam ta- 
meni eam subvertere fas est, velfalsis principiis con- 
taminare, vel quasi magnum quidem sed obsoletum 
existimare monumentum. 

Non enim veritas omnisque eius philosophica de- 
claratio in dies mutari possunt, cum potissimum aga- 
tur de principiis humanae mentis perse notis, vel de 
sententiis ilis quae tum saeculorum sapientia tum 
etiam divinae revelationis consensu ac fulcimine inni- 
tuntur. Quidquid veri mens humana sincere quaerens 
invenire poterit, iam acquisitatae veritati profecto ad- 
versari nequit; siquidem Deus, Summa Veritas, huma- 
num intellectum condidit atque regit, non ut acquisi- 
üs cotidie nova opponat, sed ut, remotis erroribus qui 
forte irrepserint, verum vero superstruat eodem ordi- 
ne ac compagine quibus ipsa rerum natura, ex qua 
verum hauritur, constituta cernitur. Quopropter Chris- 
tianus, sive philosophus, sive theologus, non festinan- 
ter ac leviter amplectatur quidquid novi in dies exco- 
gitatum fuerit, sed summa sedulitate id perpendat ac 
insta in trutina ponat, ne adeptam veritatem amittat 
vel corrumpat, gravi profecto cum ipsius fidei discri- 
mine ac detrimento. 

Quae si bene perspecta fuerint, facile patebit cur 
Ecclesia exigat ut futuri sacerdotes philosophicis dis- 

ciplinis instruantur ad Angelici Doctoris rationem .doc- 
trinam et principia (CIC., can. 1366, $ 2), quandoqui- 
dem plurium saeculorum experientia probe noscit 
Aquinatis methodum ac rationem sive in tironi- 
bus erudiendis sive in absconditis veritatibus 
pervestigandis, singulari praestantia eminere; 
ipsius autem doctrinam cum divina revelatione 
quasi quodam concentu consonare, atque ad fidei 
fundamenta in tuto collocanda officacissimam 
esse, necnon ad sanae progressionis fructus uti- 
liter et secure colligendos* (AAS. 42 [1950] 571 -573). 

Huiusmodi sunt «quae natura sua cum fidei doc- 
trina arcte connectuntun quaeque ad duas philoso- 
phicas disciplinas maxime spectant, «theodiceam nem- 
pe et ethicam» (ibid 574-575). Ea autem suffici ne- 
quent placitis immanentismi, idealismi, materialismi 
historici vel dialectici, neque existentialismi, quae cum 
dogmate catholico componi non possunt (ibid. 574; 
Allocutio ad docentes et alumnos Universitatum et 
Scholarum e Gallia Romam peregrinantes habita die 
20 septembris 1950, AAS. 42 [1950] 737; Allocutio ad 
delegatos Conventui Generali Romae habito ex uni- 
versis religiosis Ordinibus, Congregationibus ac So- 
cietatibus Institutisqgue saecularibus, habita die 8 de- 
cembris 1950, AAS. 43 [1951] 32, 34). 

Equidem sacrorum alumni multiplici disciplina- 
rum genere instructi esse debent, quas inter «rerum 
socialium investigatio magni quidem est momenti; 
maxima tamen vis doctrinis philosophicis ac theologi- 
cis «ad Angelici Doctoris rationem* (CJC. can. 1366, 
2) tribuenda est, simulque cum his necessitatum atque 
errorum, quae nostra invexerit aetas, notitia coniuncta» 

(Adhortatio Apostolica ad Clerum universum data 
die 23 septembris 1950. AAS. 42 [1950] 687-088). 
Neque his erroribus valenter refragare poterunt nisi 
firmissima philosophiae ac theologiae elementa peni- 
tus didicerint. 

-Quare ne sacrorum administrorum studia fluc- 
tuationibus vel dubitationibus miserum in modum 
haereant, maximopere vos, Venerabiles Fratres, hor- 
tamur omnes sedulo evigiletis ut quas Apostolica haec 
sedes de huismodi studiis colendis certas constituit 
normas, eae integra fide accipiantur atque serventur» 
(ibid. 688; Oratio ad Cardinales, Archiepiscopos, Epis- 
copos ceterosque locorum Ordinarios... Romae coa- 
dunatus, habita die 2 novembris 1950, AAS. 42 
[1950] 791). 

Sic enim et non aliter catholicae fidei depositum 
integrum, illaesum et indemne servabitur, nihil detri- 
menti patiens ex placitis philosophorum non rectis 
(Encycl. Humani generis, loc. cit. 575; Allocutio ad 
eos qui interfuerunt tertio thomistico conventui, loc. 
cit. 735). 


Haec longa documentorum series abunde satis 
ostendit auctoritatem canonicam doctrinalem Aquina- 
tis in re philosophica esse quoque maximam et singu- 
larem: nulli enim unquam scriptorum ecclesiasti- 
corum res philosophicas pertractantium talem 
ac tantam Ecclesia tribuit approbationem atque 
commendationem. 


CAPUT. Ill 


De auctoritate integrali totius corporis doctri- 


nalis S. Thomae 


At vero huiusmodi auctoritates doctrinales Aqui- 
natis, scientifica nempe et canonica, itemque philoso- 
phica et theologica, maximae quidem ac prorsus sin- 
gulares in suo quoquo genere, licet inter se distinc- 
tae, nullo tamem modo separatae nec separandae 
sunt, sed potius intime unitae et perfecte cohaerentes, 
ita sane ut omnes simul sumptae sint veluti partes in- 
integrantes unius eiusdemque auctoritatis. doctrinalis 
completae atque totalis ipsius. Omnes enim se mutuo 
iuvant et complent, atque ex hac veluti connatural! con- 
sonantia inter auctoritatem philosophicam et theolo- 
gicam, ac inter auctoritatem scientificam et canonicam 
utriusque, potissime resultat summa auctoritas inte- 
gralis totius corporis doctrinalis S. Thomae. 


Haec intima cohaerentia rationis et fidei, ac proin 
doctrinae philosophicae et theologicae, perspicua est 
apud S. Doctorem maximeque ab eo intenta. «Haec 
scientia — inquit de Theologia — accipere potest ali- 
quid a philosophicis disciplinis, non quod ex necessi- 
tate eis indigeat, sed ad maiorem manifestationem 
eorum quae in hae scientia traduntur. Non enim acci- 
pit sua principia ab alis scientiis, sed immediate a 
Deo per revelationum. Et ideo non accipit ab alis 
scientiis tamquam à superioribus, sed utitur eis tam- 

quam inferioribus et ancillis, sicut architectonicae 
utuntur subministrantitibus, ut civilis militari. Et hoc 
ipsum quod sic utitur eis non est propter defectum 
vel insufficientiam eius, sed propter defectum intellec- 
tus nostri, qui ex his, quae per naturalem rationem ex 
qua procedunt aliae scientiae, cognoscuntur, facilius 
manuducitur in ea quae sunt supra rationem quae in 
hac scientia traduntur» (Summa theol. I. P. q. 1, a. 5 
ad 2). 

Neque ad Theologiam pertinet demonstrare prin- 
cipia Philosophiae, sed solum iudicare de eis habito 
respectu ad propria. «Quidquid enim in aliis scientiis 
invenitur veritati huius Doctrinae repugnans, totum 
condemnatur ut falsum» (ibid., a. ô ad 3). Quae igitur 
non cohaerent veritatibus a Deo revelatis, qui nec falli 
nec fallere potest, sed eis potius repugnant, vera esse 
non possunt, sed falsa et respuenda, atque ideo inepta 
sunt ut assumantur a Theologia ad illas veritates 1l- 
lustrandas vel explicandas. Quam ob rem S. Doctor 
subiungit: «in quantum Sacra Doctrina utitur philoso- 
phicis documentis propter se, non recipit ea propter 
auctoritatem dicentium, sed propter rationem  dicto- 
rum; unde bene dicta recipit, et alia respuit* (Com- 
ment. iu librum Boethii De Trinitate, q. 2, a. 3 ad 8). 


Eademque consonantia praesefertur ac viget in ap- 
probationibus et commendationibus Ecclesiae, quae 
simul utramque suam propriam edixit esse atque sec- 
tandam praecepit. Documenta hucusque in medium 
adducta, hoc invicte demonstrant. Recolatur vel una 
lex Codicis Juris Canonici: Philosophiae rationalis 
ac Theologiae studia et alumnorum in his disciplinis 

institutionem professores omnino pertractent ad 
Angelici Doctoris ratione: , doctrinam et princi- 
dia, eaque sancte teneant*. (Can. 1366, 2). Ambae 
simul, philosophia et theologia S. Thomae, sancte te- 
nendae sunt et exponendae in Scholis catholicis, non 
solum quoad rationem seu methodum, neque tantum 
quoad principia vel pronuntiata maiora, verum etiam 
quoad doctrinam, idest quoad corpus vel systema 
doctrinale ex illis principiis et secundum illam metho- 
dum exstructum, ita quidem ut auditores 'plena co- 
haerentique synthesi doctrinae ad methodum et prin- 
cipia S. Thomae Aquinatis instituantur? (Constitutio 


Apostolica Deus scientiarum Dominus, art. 29 c. AAS. 
23 [1931] 253). 


Sed placet in re tanti momenti nonnulla adhuc tes- 
timonia subiungere Summorum Pontificum. «Exem- 
plar proponimus — ait Leo XIII — in quo quid vir- 
tus, quid sapientia possit splendidissime elucet, virum 
nempe humanis divinisque disciplinis ad plenum imbu- 
tum tot saeculis insigni memoria cultum, Ecclesiae 
praeconiis Romanorumque Pontificum celebratum ora- 
culis, angelicis ipsis mentibus exaequatum» (Allocutio 
ad ingentem cultorum hominum multitudinem ex om- 
nibus christiani orbis regionibus Romam convenien- 
tum, habita die 7 martii 1880, apud Berthier, op. cit. 
205):hac moti consideratione, «futurum ut patrocinium 
hominis maximi et sanctissimi multum valeat ad philo- 
sophicas theologicasque disciplinas summa cum utili- 
tate reipublicae instaurandas* (Breve Cum hoc sit, da- 


tum die 4 augusti 1880, Acta ed. cit., |, 114). 

Ad quae alludens, dixit post aliquod annos: 'Phi- 
losophiae Theologiaeque studia ad veterum rationem, 
auctore Thoma  Aquinate, revocanda  curavimus* 
(Epistula ad Card. Parocchi, data die 20 man 1885, 
apud Berthier, op. 226). «Eius igitur in schola ado- 
lescat et exerceatur clerus ad Philosophiam, ad Theo- 
logiam:exsistat enimvero doctus et ad sacra praelia 
valens quam maxime» (Encyclica Officio Santissimo 
ad Archiepiscopos et Episcopos Batbariae, data die 
22 decembris 1887. Acta, Il, 128), «hac sibi velut lege 
imposita, ut Thomam Aquinatem sequantur in utra- 
que Facultate ducem, eiusque doctrinam praecipuo 
quodam studio colant, tueantur* (Epistula ad ^scrip- 
tores Commentarii «La Civiltà Cattolica*, data die 8 
iuli 1890, apud Bertier. op. cit. 238). «Erunt autem 
optime comparati si, qua nosmetipsi monstravimus et 
praescripsimus via, Philosophiae et Theologiae institu- 
tionem, eodem S. Thoma duce, religiose coluerint pe- 
nitusque perceperint* (Encyclica Providentissimus 
Deus, data die 18 novembres 1893. Acta, ed. cit IV, 28). 

Ideo pleno iure scribere potuit die 9 maii in Litte- 
ns Apostolicis quibus Constitutiones Academiae Ro- 
manae S. Tomae confirmabat: «quod iam inde ab ini- 
tio nostri pontificatus nos a scientia rerum graviorum 
exorsi, multis quidem modis neque semel significavi- 
mus, summa esse contentione enitendum ut Philoso- 
phiae et Theologiae studia ad pristinam S. Thomae 
rationem, quae scholastica dicitur, revocarentur, illius- 
que disciplina fidei veritati administra et comes ins- 
tauraretur, id numere concessuque Dei in omnibus 
fere catholicis Athenaeis constitutum esse merito lae- 
tamur» (apud Bertier, op. cit. 259. Cf. etiam Epistu- 

lam ad Moderatorum Commentarii Divus Thomas, 
data die 7 februarii. 1893, ibid. 253). 


Quod quidem, post editas Encyclicas Litteras 
Aeterni Patris, arte expressum est numismate ex- 
cusso, una ex parte referente effigiem Pontificis, et ex 
ala Thomam stantem infulaque doctorali decoratum, 
qui dexteram manum suam Theologiae, sinistram 
vero Philosophiae porrigit: circum autem in extremo 
superiori haec inscriptio, Thomae Aquinatis doctrina 
in pristinum decus restituta; et 1n inferiori haec alia, 


Renovatum divinae hnumanaeque scientiae foedus. 


B. Pil X autem satis sit referre, inter plura alia, hoc 
unum verbum: «gli studi di Filosofia, di Teologia e 
delle scienze affini, specialmente della Sacra Scrittura, 
si compiano tenendosi alie pontificie prescrizioni e 
alio studio di San Tommaso, tante volte raccoman- 
dato dal venerato nostro predecessore e da noi». 
(Encyclica Pieni l'animo, data die 28 iulio 1906. ASS. 
39, 324): << Aquinatem enim desserere, in re phi- 
losophica praesertim et theologica, uti iam dixi- 
mus, non sine magno detrimento esse potest, 
ipsum sequi tutissima est via ad profundam di- 
vinarum rerum cognitionem» (Motu proprio Prae- 
clara, edito die 24 iunii 1914, AAS. 6 [1914] 335). 


Benedicti etiam XV, qui et legem promulgavit in 
Codice luris Canonici insertam, sufficiat recolere illud 
praeclare dictum: «sanctum et salutare est ac pae- 
ne necessarium in scholis ubi ad philosophiae 

ac theologiae scientiam instituitur sacra inven- 
tus, summum haberi magistrum Thomam Aqui- 
natem» (Epistula ad R. P. Ed. Hugon, data die 4 
mai 1916. AAS. 8 [1916] 174). Eius namque philo- 
sophia, cum vere sit secundum Christum, tuto et abs 
que ullo errandi periculo assumi potest et adhiberi a 
sacra Theologia, «ut plena sit, quantum per huma- 
nam rationem licet, explicatio invictaque defensio tra- 
ditae divinitus veritatis» (Motu proprio Non multo post, 
die 3] decembris 1914. AAS. 7 [1915] 6). 


Quibus Pius XI congruenter edixit: «itaque in 
primis sibi curae habeant magistri Philosophiae in 
hac disciplina clericis tradenda non solum rationem 
seu methodum, verum etiam doctrinam et principia 
sequi S. Thomae; idque eo facient vel studiosius quod 
sciunt nullum Ecclesiae Doctorem modernistis cete- 
risque fidei catholicae hostibus ita esse terrori ac for- 
midini ut Aquinatem. 

Ood autem de Philosophia dicimus, idem est de 
Sacrae Theologiae disciplina intelligendum... Etenim 
id quod efficit ut hoc disciplinae genus vim scientiae 
veri nominis habeat, in eoque — ut desideratissimus 
decessor noster praeclare ait — «plena sit, quantum 
per humanam rationem licet, explicatio invictaque de- 
fensio traditae divinitus veritatis», nihil est aliud. nisi 
philosophia scholastica duce et magistro Aquinate in 
usum ipsius sacrae disciplinae conversa? (Epistula 
Apostolica Officiorum omnium, data die | augusti 


1922. ASS. 14 [1922] 454-445). 


Quae rursus mandata ad religiosos viros, qui sa- 
8 

ccrdotio initiari contendunt, integra extendit «scilicet 
ut in tradendis Philosophiae praeceptis magistri fide- 
liter scholasticam rationem, secundum Aquinatis prin- 
cipia et doctrinas, sequantur... 

Quantopere autem intersit alumnos vestros ab 
scholastica ratione nullo pacto abscedere, vel ex eo 
apparet quod, cum philosophiam inter et revelatio- 
nem arctissima cognatio intercedat, utrasque scholas- 
tici Ipsi tam mira concordia composuerunt et coag- 
mentarunt ut altera alteri lucem afferret maximumque 
adiumentum. Neque enim, cum ambae a Deo, sum- 
ma aeternaque veritate, proficiscantur, et rationis illa, 
haec fidei documenta reddat exhibeatque, inter se 
pugnare queunt, ut nonnulli delirando contendunt; 
immo etiam tam amice conspirant, ut altera alteram 
compleat. Unde sequitur, ex inscio imperito que philo- 
sopho fieri numquam doctum theologum posse; et qui 
divinarum rerum sit prosus ieiunus, perfecte philoso- 
phari nullo pacto licere. 

In quo recte S. Thomas: «ex principus fidei ita 
probatur aliquid apud fideles, sicut etiam ex principiis 
naturaliter notis probatur aliquid apud omnes: unde 
etiam theologia scientia est» (Summa theol., 11-11, q. 1, 
a. 5 ad 3). Ut aliis verbis dicamus, quemadmodum e 
ratione, quae est divini participatio luminis, philoso- 
phia prima naturalis cognitionis principia ducit, ea- 

demque enuntiat atque explicat, ita theologia e super- 
naturalis luce revelationis, quae intellectum splendore 
suo illuminat et complet, fidei notiones mutuatur,evol- 
vit, explanat, ut sint ambae duo ex uno sole radii, duo 
ex uno fonte rivuli, bina in fundamento uno aedificia. 

Magnum quiddam profecto humana scientia est, 

modo fidei rationibus obsequenter inhaereat; quibus 
posthabitis, iam in mullos eam ipsam errores incidere 
dementiasque necesse omnino est. 
Quodsi, dilecti filii, alumni vestri, quam 

nun cognitionum in se summam congesserint, eam 
doctrinae sacrae famulari ac servire iubeant; si praete- 
rea veritatis revelatae amore et cupiditate acriter ar- 
deant, erunt atque habebuntur homines Dei, et verbo 
exemploque plurimum Christiano populo proderunt* 
(Littera Apostolica Unigenitus Dei Filius ad Summos 
Moderatores Ordinum et Congregationum religiosa- 
rum, data die 19 martii 1924, AAS. 16 [1924] 144-145). 


Postremo Pius XII laudat ex animo Ordinem 
Praedicatorum pro meritis eius eximiis in re philoso- 
phica et theologica, statimque subiungit: «S. Thomam 
Aquinatem, horum disciplinarum Communem Magis- 
trum Ecclesiae dedistis, cuius sive in tironibus eru- 
diendis, sive in absconditorum verorum investigatori- 
bus porro ducendis singularis est auctoritas, ipso in 
Codice luris Canonici decretorio modo asserta*. | la- 
rum disciplinarum «Doctor Angelicus dux semper 
peritissimus et inoccidua lux est emolumento pe- 
renniter mansuro» (Allocutio ad Patres Ord. Praed. in 
Capitulo Generali adunatos, habita die 22 septem- 
bris 1946. AAS. 38 [1946] 387, 388). 

Et in Encyclica Humani generis, data die 12 augus- 
t 1950, gravissime monet non quamlibet philoso- 
phiam assumi a theologo posse veluti instrumento 
apto ad veritates fidei explicandas ac defendendas, sed 
illam tantum quae saeculari usu Ecclesia veram sa- 

namque iudicavit, nempe philosophiam Christianam 
duce et magistro Aquinate. «Liquet etiam, ait, Eccle- 
siam non cuilibet systemati philosophico, brevi tem- 
poris spatio vigenti, devinciri posse: sed ea quae com- 
muni consensu a catholicis doctoribus composita per 
plura saecula fuere ad aliquam dogmatis intelligen- 
tiam attingendam, tam caduco fundamento procul du- 
bio non nituntur. Nituntur enim principiis ac notioni- 
bus ex vera rerum creatarum cognitione deductis; in 
quibus quidem deducendis cognitionibus humanae 
menti veritas divinitus revelata, quasi stella, per Eccle 

siam illuxit. Quare mirum non est aliquas huius modi 
notiones a Conciliis Oecumenicis non solum adhibitas, 
sed etiam sancitas esse, lta ut ab eis discedere ne- 
fas sit. 

Quapropter negligere vel reiicere vel suo valore 
privare tot ac tanta quae pluries saeculari labore a vi- 
ris non communis ingeni ac sanctitatis, invigilante 
sacro Magisterio, nec sine Sancti Spiritus lumine et 
ductu, ad accuratius in dies veritates exprimendas 
mente concepta, expressa et perpolita sunt, ut eorum- 
dem in locum conjecturales notiones sufficiantur ac 
quaedam fluxae ac vagae novae philosophiae dictio- 
nes, quae ut flos agri hodie sunt et cras decident, non 
modo summa est imprudentia, verum etiam ipsum 
dogma facit quasi arundinem vento agitatam» 
(AAS. 42 [1950] 560-567 Cf. ibid. 571-574). 

«S. Thomas autem mira quadam alacritate hominis 
intelligentiam, nimio illo fulgore [divinae revelationis] 
quasi haesitantem et suspensam, in templum myste- 
rorum Dei introducit, et argumentationis arte quaes- 
tiones exsolvens, efficit ut inter se divinarum et huma- 

narum rerum convenientia resplendeat et appareat* 
(Allocutio ad eos qui tertio thomistico international! 
Conventui interfuerunt, habita die 17 septembris 1950, 
ibid. 735). Ideo «maxima vis doctrinis philosophi- 
cis ac theologicis ad Angelici Doctoris rationem 
tribuenda est in sacroru | institutione alumno- 
rum» (Adhortatio Apostolica ad Clerum universum, 
data die 23 septembris 1950, ibid. 687-688). 


Nulli ergo dubium esse potest auctoritatem 
dotrinalem integram S. Thomae, intrinsecam 
scilicet et extrinsecam ex approbatione et com- 
mendatione Ecclesiae,esse revera omnium scrip- 
torum ecclesiasticorum maximam in re philoso- 
phica simul et theologica. Haec enim «perpetua, 
continuata, repetita de aevo in aevum ad hanc usque 
diem, singulari prorsus instantia eximioque studio, Se- 
dis Apostolicae commendatio, doctrinae philosophi- 
cae ac theologicae Aquinatis prae omnibus aliis, est ei 
omnino singularis nec ulli alteri communicata» (Card. 
L. Billot S. ]., Oratio habita die 11 martii 1915 in aula 
maxima Concellariae Apostolicae pro instauratione 
Academiae S. Thomae, edita in «Xenia thomistica», I, 


19. Romae, 1925). 


CAPUT. IV 


De valore auctoritatis integralis totius corporis 
DOCTRINALIS S. THOMAE DEQUE OBLIGATIONEM EAM 


SUSCIPIENDI 


In aestimanda tamen hac singularissima aucto- 
toritate necesse est extrema vitare sive ex excessu sl- 


ve ex defectu provenientia, et iustam mediaanque viam 
tenere cum ipsa Ecclesia. 


Art, l. Vitandi errores per defectum. 


Errant quidem per defectum et mandata Ecclesiae 
non servant: 


Primo, qui Thomae doctrinam philosophi- 
cam vel theologicam aperte contemnunt aut par- 


vipendunt, eamque data opera impugnant vel 


derident. Ut enim docet Pius XII, «hac de causa 


quam maxime deplorandum est philosophiam in Eccle- 
sia receptam et agnitam hodie a nonnullis despectui 
habere, ita ut antiquata quoad formam, rationalistica, 
ut aiunt, quoad cogitandi progressum, impudenter re- 
nuntietur. 

* Dictitant enim hanc nostram philosophiam perpe- 
ram opinionem tueri metaphysicam absolute veram 
exsistere posse; dum contra asseverant res praeser- 


tim transcendentes, non aptius exprimi posse quam 

disparatis doctrinis quae sese mutuo compleant, quam- 
vis sibi invicem quodammodo opponantur. Quare phi- 
losophiam nostris traditam scholis, cum sua lucida 
quaestionum descriptione ac solutione, cum accurata 
sua notionum determinatione clarisque distinctioni- 
bus, utilem quidem esse posse concedunt ad propae- 
deusim scholasticae theologiae mentibus hominum 
medi aevi egregie accommodatam, non tamem prae- 
bere philosophandi rationem quae hodiernae nostrae 
culturae ac necesitatibus respondeat. 

Opponunt deinde philosophiam perennem nonni- 
si philosophiam immutabilium essentiarum esse, dum 
hodierna mens ad «exsistentiam» singulorum spectet 
necesse est et ad vitam semper fluentem. Dum vero 
hanc philosophiam despiciunt, alias extollunt sive an- 
tiquas sive recentes, sive orientis sive occidentis po- 
pulorum, ita ut in animos insinuare videantar quam- 
libet philosophiam vel opinationem, quibusdam addi- 
tis, si opus fuerit, correctionibus vel complementis, 
cum dogmate catolico componi posse. Quod quidem 
falsum omnino esse, [cum praesertim de commentis 
illis agatur quae vel immanentismum vocant, vel 
idealismum, vel materialismum sive historicum 
sive dialecticum, ac vel etiam existentialismum 
sive atheismum profitentem sive saltem valori 
ratiocinii metaphysici adversantem, catholicus 
nemo in dubium revocare potest. 


«Ac denique philosophiae nostris traditae scholis 
hoc vitio vertunt, eam nempe in cognitionis processu 
ad intellectum unice respicere, neglecto munere volun- 


tatis et affectuum animi, 


hi 

<Quod quidem verum non est. Numquam enim 
Christiana philosophia utilitatem negavit et efficacita- 
tem bonarum totius animi dispositionum ad res reli- 
giosas ac morales plene cognoscendas et amplecten- 
das, immo semper docuit huiuscemodi dispositionum 
defectum causam esse posse cur intellectus, cupidita- 
tibus ac mala voluntate affectus, ita obscuretur ut non 
recte videat. Immo Doctor Communis censet intellec- 
tum altiora bona ad ordinem moralem sive naturalem 
sive supernaturalem pertinentia, aliquo modo perci- 
pere posse quatenus experiatur in animo affectivam 
quamdam >connaturalitatem» cum eisdem bonis sive 
naturalem sive bono gratiae additam (Summa theol. 
I. P. q. 1, a. 4 ad 3; 11-11, q. 45, a. 2c.); ac liquet quan- 
topere vel subobscura huiusmodi cognitio investiga- 
tionibus rationis auxilio esse valeat. | 

«Attamen aliud est voluntatis affectuum disposi- 
tioni vim agnoscere adiuvandi rationem ad certiorem 
ad firmiorem cognitionem rerum moralium assequen- 
dam, aliud vero est quod ipsi novatores contendunt, 
facultatibus nempe appetendi et affectendi vim quam- 
dam intuendi adiudicare, atque hominem, cum non 
possit rationis discursu cum certitudine discernere 
quidnam ut verum sit amplectendum, ad voluntatem 
declinare qua inter oppositas opiniones ipse libere de- 
cernens eligat, cognitione et voluntatis actu incompte 
permixtis. 


«Nec mirum est novis hisce placitis in discrimen 
adduci duas philosophicas disciplinas quae natura sua 
cum fidei doctrina arcte connectuntur, theodiceam 
nempe et ethicam; quarum quidem munus esse cen- 

sent non aliquid certi de Deo aliove ente transcenden- 
ti demonstrare, sed ostendere potius ea quae fides do- 
ceat de Deo personali ac de eius praeceptis cum vitae 
necessitatibus perfecte cohaerere, ideoque omni- 
bus amplectenda esse ut desperatio arceatur atque 
aeterna attingatur salus. Quae omnia ut decessorum 
nostrorum Leonis XIII et Pil X documentis aperte 
adversantur, ita cum Concilii Vaticani decretis com- 
poni uequeunt. 

«Has quidem a veritate aberrationes deplorare su- 
pervacaneum esset, si omnes, etiam in rebus philoso- 
phicis, qua par est reverentia ad Magisterium Eccle- 
siae aninum intenderent, cuius profecto est, ex divina 
institutione, non solum veritatis divinitus revelatae de- 
positum custodire et interpretari, sed ipsis etiam phi- 
losophicis disciplinis invigilare, ne quid detrimenti ex 
placitis non rectis catholica patiantur dogmata»  (En- 
cyclica Humani Generis, AAS. 42 [1950] 573-575). 


Secundo, errant per defectum et praeceptis 
Ecclesiae non obediunt, qui quavis, quantumvis 
futili praetextu, a Thomae doctrina recedunt: vel 
qui ei non student qua par est sinceritate, quin 
potius oculos suos intendunt ad defectus eius, si 
qui sint, aucupandos, et non ad germanam eius 
mentem detegendam saneque explicandam: aut 
etiam qui una ex parte doctrinas ex Thoma dif- 
fluentes in alios Doctores, ab eisque ut commu- 
ne patrimonium susceptas, extollunt veluti ho- 
rum proprias et ab eisdem adinventas, reticito 
plerumque Aquinatis nomine; ex alia vero sem- 

per eum proprio appellant nomine quando pau- 
cissimas illas referunt opiniones eius a posterio- 
ribus minus probatas, ac si Thomas has unas 
tantum . odo tradiderit: quo fit ut ab eiusdem amo- 
re et reverentia ac operum studio animos discipulo- 
rum omnino retrahant, contra Romanorum Pontificum 
monita. 

Ut enim ait Leo XIII, discedere inconsulto ac 
temere a sapientia Doctoris Angelici res aliena 
est a voluntate nostra, eademque plena pericu- 
lis: (Epistula ad Ministrum Generalem Ord. Fratrum 
Minorum, data die 25 novembris 1898. Acta Leonis 
XIII, ed. cit., t. V, p. 284): *hodie presertim — addit 
B. Pius X — quando qui a Thoma discedunt, iidem 
videntur eo ad ultimum agi, ut ab Ecclesia des- 
ciscant» (Epistula ad R. P. Th. Pégues, apud Ber- 
thier, op. cit., 276). 

Et Pius XI monet Professores ut «sibi persuadeant 
tum se suo officio satisfacturos itemque exspectatio- 
nem nostram expicturos esse, si cum Doctorem Aqui- 
natem, scripta cius diu multumque voluntando, ada- 
mare coeperint, amoris huius flagrantiam cum alum- 
nis disciplinae suae, ipsum Doctorem interpretando, 

communicent, idoneosque eos reddant ad simile stu- 
dium in aliis excitandum» (Encyclica Studiorum Du- 
cem, data die 29 iuuii 1923. AAS. 15 11923] 323). 

Quapropter — concludit Pius XII—, dilectissimi 
fili, animum offerte plenum amoris et studii erga 
S. Thomam: totis veribus incumbite ut luculentam 
eius doctrinam intellectu perspiciatis; quidquid ad 
eam manifesto pertinet et tuta ratione ut prae- 
cipium in ea habetur, libenter amplectimini- 

(Sermo habitus die 22 mali 1939 ad alumnos Semina- 
riorum, Collegiorum et Institutiorum utriusque cleri 
atque ex omni gente, qui in alma Urbe ad Sacerdo- 
tium initiantur. AAS. 31 [1939] 246). 

Hanc enim legem sapienter statuit 5. Agustinus ad 
libros alicuius auctolis intelligendos et interpretandos, 
scilicet ut prius auctores ipsi odio non habeantur, 
deinde ut amentur. «Quis enim sibi unquam libros 
Aristotelis reconditos et obscuros ab eius inimico ex- 
ponendos putavit» (De utilitate credendi, cap, 6, 
n. 18. ML. 42, 74). Qui tanto labore tantaque diligen- 
tia libros suos conscripsit sicut S. Tornas, condignam 
profecto diligentiam postulant in legente et exponen- 
te. Secus, illi apposite applicari posset illud S. Agusti- 
ni: «qui errare me existimant, etiam atque etiam dili- 
genter quae sunt dicta considerent, ne fortassis ipsi 
errent» (De dono perseverantiae, cap. 24, n.° 68, 
ML. 45, 1034). 


lertio, per defectum pariter errant qui auc- 
toritatem Aquinatis maximam validamque ag- 
noscunt, non tamen pro nostris temporibus quae 
alia praeseferunt problemata, sed pro tempori- 
bus anteactis: ita quidem ut historicus philoso- 
phiae ac theologiae maximas partes ei tribuat in 
enarrandis doctrinis medii aevi, philosophus ve- 
ro ipse ac theologus hodiernus nonnisi valorem 
archaeologicum eius admittere debeat. 

Ex adverso, Leo XIII asserit: «atque illud est per- 
magnum, quod eius doctrina, cum instructa sit arque 


apparata principiis latissime patentibus, non ad 

unius dumtaxat sed ad omnium temporum ne- 
cessitates est apta, et ad pervicendos errores perpe- 
tua vice renoscentes maxime accommodata* (Breve 
Cum hoc sit, die 4 Augusti 1880. Acta, ed. cit. I, 112). 

Et Benedictus XV: «praeclara de Thoma Aquinate 
praeconia Apostolicae Sedis iam neminem catholicum 
dubitare sinunt quin ideo ille sit excitatus divinitus ut 
haberet Ecclesia quem doctrinae Magistrum maxime 

ne tempus sequeretur* (Epistula ad R. P. 
Pégues, data die 5 februarii 1919. AAS. Il [1919] 71); 
Magistrum nempe et «Doctorem nunquam senescen- 
tem* (B. Pius X, Epistula ad R. P. Hugon, data die 16 
iulii 1913. AAS. 5 [1913] 487). 

S. Thomas enim, texte Pio XII, «dux semper pe- 
ritissimus et inoccidua lux est*: quod ipse aedificavit, 
«ultra et supra quodlibet tempus perpetuo viget, 
ct valet catholicae fidei depositum efficaci praesidio 
etiam nunc tueri» (Allocutio ad Patres Ord. Praed. 
in Capitulo Generali Adunatorum, habita die 22 Sep- 
tembris 1946. AAS. 38 [1946] 387, 388). 


Quarto, errant similiter per defectum qui 
auctoritatem doctrinalem S. Thomae excipiunt 
quidem validamque reputant pro nostris quo- 
que diebus; eam tai: en restringunt, in re prae- 
serfi:; philosophica, ad paucas illas veritates 
ordinis naturalis aliunde revelatas vel cum eis 
necessario connexas, puta exsistentian Dei per- 
sonalis et a mundo distincti, eius unitatem et 
providentiam, mundi opificium per liberrimam 
Dei creationem ex nihilo, animae nostrae spiri- 

tualitatem et immortalitatem, hominis beatita- 
tem in solo Deo reponendam; cetera vero quae 
in corpore eius philosophico reperiuntur minoris 
aestimant momenti, aut certe nullum eis valo- 
rem singularem agnoscunt. 

Videlicet, ut aiunt, auctoritas doctrinalis Aquinatis, 
quam Ecclesia tantopere exsaltat, eas solum respicit 
veritates in re philosophica quae communes sunt 
omnibus philosophis Christianis, licet ab Angelico ni- 
tidius ac profundius fuerint propositae: non autem 
singulares eius opiniones vel doctrinas quas nullo 
non tempore alı philosophi Christiani in crisim revo- 
carunt vel etiam data opera impugnaverunt, ut sunt 
praesertim illa doctrinae capita quae viginti quatuor 
thesibus eontinentur, de quibus supra factus est sermo 
(p. 93-94). 

Imo, non dessunt qui systema philosophicum 
Doctoris angelici proprium uti pulcherrime constru- 
ctum extollunt,'at eius basim metaphysicam labefactare 
intendunt vel soliditatem in dubium revocant, illud 
systemati philosophico Hegelii petulanter compa- 


rantes. 


At haec minime fundata sunt, et cum expressis 
Ecclesiae documentis componi non possunt. Equidem 
verum est in Thomae doctrina philosophica duas illas 
partes contineri: alam communem, in qua omnes 
prorsus philosophi Christiani conveniunt; aliam pecu- 
liarem, in qua ceteri philosophi extra eius scholam 
non consentiunt, sed alias vias ingrediuntur vel alio 
modo easdem doctrinas insectantur. Inde tamen nullo 


modo sequitur id quod pertentant. 

Nam relate ad illam partem in qua omnes omnino 
philosophi Christiani conveniunt, quaeque in veritates 
paulo supra memoratas explicatur, tanta est auctori- 
tas tantaque obligatio eas suscipiendi, ut nulla am- 
plius viro catholico relinquatur libertas dissentiendi, 
Ita Concilium Vaticanum definivit «Deum, rerum 
omnium principium et finem, naturali humanae ratio- 
nis lumine e rebus creatis certo cognosci posse» 
(Denz.—Umberg,, Enchir. Symbol., n.° 1785. Cf. 
n.° 1806): quae quidem cognitio, ut addit lusiuran- 
dum contra modernistas, est vera demonstratio (op. 
cit., n? 2145), eaque ad naturam eius et attributa etiam 
porrigitur, ut docet Pius IX contra Frohschammer 
(ns. 1670, 1672), nempe unitatem, infinitatem, creatio- 
nem mundi, universalem in omnes res creatas domi- 
nationem (Cone. Vat, n.? 1806; contra Bautain et 
Bonnetty, ns. 1622, 1650). Similiter animae nostrae 
spiritualitatem (Contra Bonnetty, n.° 1649) et 1mmor- 
talitatem (Concil. Lat. V, n.° 738). 

I laec autem omnia aliaque id genus evidenter con- 
sistere non possunt nisi humanae rationis agnoscatur 
vis naturalis veritatem obiectivam certo assequendi 
rerum etiam humanos sensus excedentium, itemque 
principiorum  metaphysicorum rationis sufficientis, 
causalitatis finalitats, sine quibus Dei exsistentia uti 
Causae Primae ex effectibus mundanis certo cognosci 
adeoque demonstrari non potest. 


De quibus ioquens Leo XIII ait ea esse «vera 
quae vel divinitus ad credendum proponuntur vel 
cum doctrina fidei arctis quibusdam vinculis colligan- 
tur» (Enc. Aeterni Patris, ed. cit., 1, 46). Atque Pius 

XII ea considerat -veluti patrimonium a superioribus 
Christianis aetatibus traditum, atque adeo altioris etiam 
ordinis auctoritatem habet, quia ipsum Magisterium 
Ecclesiae, eius principia ac praecipua asserta, a viris 
magfti ingenii paulatim patefacta ac definita, aci ipsius 
divinae revelationis trutinam vocavit. Quae quidem 
philosophia in Ecclesia agnita et recepta, et verum 
sincerumque cognitionis humanae valorem tuetur, 
et metaphysica inconcussa principia — rationis nempe 
sufficientis, causalitatis et finalitatis — ac demum cer- 
tae et immutabilis veritatis assecutionem. 

In hac philosophia plura sane exponuntur, quibus 
res fidei et morum neque directe nec indirecte attın- 
guntur, quaeque propterea Ecclesia liberae peritorum 
disceptationi permittit; at quoad alia plura, praesertim 
quoad principia assertaque praecipua, quae supra me- 
moravimus, eadem libertas non viget... Non enim 
veritas omnisque eius philosophica declaratio in dies 
mutari possunt, cum potissimum agatur de principiis 
humanae menti per se notis, vel de sententiis illis, 
quae tum saeculorum sapientia, tum etiam divinae re- 
velationis consensu ac fulcimine innituntur» (Enc. Hu- 
mani Generis, AAS. 42 [1850] 571-572). 

Quibus in verbis ea maxime principia et praecipua 
asserta indicare voluit quae ad duas spectant philoso- 
phicas disciplinas, thecdiceam nempe et ethicam utpo- 
te quae natura sua cum fidei doctrina arcte connec- 


tuntur» (ibid., 574-575). 


Et hac praecise de causa in eos, qui novae philo- 
sophiae novaeque theologiae placita sequuntur, ani- 
madvertit: «indubium revocatur humanam rationem, 

absque divinae revelationis divinaeque gratiae auxilio, 
argumentis e creatis rebus deductis demonstrare posse 
Deum personalem existere; negat mundum initium 
habuisse, atque contenditur creationem mundi neces- 
sariam esse, cum ex necessaria liberalitate divini Amo- 
ris procedat; aeterna et infallibilis liberarum actionum 
hominum praescientia Deo item denegatur: quae qui- 


dem Vaticani Concilii declarationibus adversan- 
tur- (ibid., 570). 


Quoad aliam vero partem Thomae eiusque scholae 
propriam, non est tanta auctoritas ei ab Ecclesia com- 
municata, neque tanta obligatio eam amplectendi. In 
qua quidem distinguere iuvat principia et pronuntiata 
maiora una cum superstructo aedificio indolis praeser- 
tim metaphysicae, et alia minus praecipua indolisque 
potius physicae atque coniecturarum experimentalium, 
itemque nonnullas subtiliores elucubrationes aut re- 
motiores conclusiones ad disciplinas primum philoso- 
phicas ac porro theologicas spectantes. 


Quod attinet ad accidentalia prorsus ac secundaria 
indolis physicae et coniecturarum experimentalium, 
certum est ea, ut plurimum, redolere conjecturas vel 
hypotheses sui temporis aetatumque praeteritarum, a 
modernis indagatoribus nedum correctas,verum etiam 
superatas. Ad quae respiciens Pius XII dixit: «coque 
minus nunc sermo est de illis doctrinarum ad physica 
seu ad rerum naturam attinentium opinationibus et 
formulis, quae praeteriti temporis propriae et pecu- 
liares erant, aut de illarum consectaris, quatenus qui- 

dem opiniones 1llas nostra aetate reperta et inventa hu- 
manarum disciplinarum exsuperarunt et praetergressa 
sunt: quibus repertis et inventis Ecclesia favet, nedum 
adversetur; ea provehit, nedum metuat» (Allocutio ad 
Patres delegatos ad Capitulum generale Ord. Praed., 
habita die 22 septembris 1940. AAS. 38 [1946] 387). 


Subtiliores vero elucubrationes vel remotiores 
quasdam conclusiones in re tum philosophica cum 
theologica quod respectat, eae quidem in se, dummo- 
do solidae vereque fundatae sint, minime sunt negli- 
gendae multoque minus contemnendae, licet nunc 
temporis, ob impugnationes veritatum fundamenta- 
lium, in hisce tuendis maxima sit adhibenda opera. 
Relate ergo ad veritates fundamentales philosophicas 
ac theologicas in tuto ponendas, illae nunc minoris vi- 
dentur esse momenti, quamvis absolute consideratae 
et abstraction facta ab actuali conditione colluctatio- 
nis contra fundamenta fidei et rationis, magni sint 
aestimandae atque porro ducendae in disciplinis phi- 
losophicis ac theologicis. 

Quapropter idem Summus Pontifex sapienter edi- 
xit «hac autem in re nunc minoris videntur esse mo- 
menti quaestiones, in quibus sub ecclesiastici magis- 
terii ductu auspicioque semper libera fuit opinandi et 
disputandi potestas, quantaecumque eaedem in philo- 
sophicis et theologicis indagationibus et disceptatio- 
nibus ducendae sint... Nunc vero agitur de ipsis phi- 
losophiae perennis et theologiae fundamentis, quae 
quaelibet ratio et disciplina, re ac nomine catholica 
aestimanda, agnoscit ae veretur; agitur de scientia et 


fide, de earum natura ac mutua ratione; agitui de 
9 

ipsa fidei basi, quam nullum censurae indicium labe- 
factet; agitur de veris a Deo patefactis, an nempe men- 
tis acies ea certis notionibus penetrare atque ex eis 
ulteriora colligere possit» (ibid.). 


Quod denique spectat principia et pronuntiata 
maiora totumque corpus doctrinale indolis praesertim 
metaphysicae — ac dein theologicae — super eis 
structum, aliter omnino iudicandum est. De hoc enim 
complexu doctrinali valent maxime encomia, horta- 
menta atque praecepta tam saepe tamque urgenter a 
Leone XIII eiusque successoribus repetita, ut e supra 
dictis(p. 108-117)patet.IdeoPiusXH prosequitur: «pau- 
cis dicimus: de hac re quaeritur, an videlicet quod S. 
Thomas Aquinas aedificavit, ultra et supra quodlibet 
tempus una compositis et compactis elementis, quae 
omnium temporumchristianae sapientiae cultores sup- 
peditaverant, solida rupe innitatur, perpetuo vigeat et 
valeat, catholicae fidei depositum efficaci praesidio 
etiam nunc tueatur, novis quoque theologiae et philo- 
sophiae progressibus securo usui et moderamini sit. 

Id sane Ecclesia asserit, cum id sibi persuasum ha- 
beat hoc itinere ad veritatem. cognoscendam et soli- 
dandam tuto procedi. Ideo Constitutione Apostolica 
«Deus scientiarum Dominus», die XXIV Mai anno 
MCMXXXI edita, ipsa memoratam praescriptionem 
Codicis iuris Canonici [can. 1366 $ 2] confirmavit. 
Philosophia proponatur oportet — hoc ibidem prae- 
cipitur — ita ut auditores plena cohaerentique synthe- 
si doctrinae ad methodum et principiaS. Thomae Aqui- 
natis instituantur; et in theologia veritatibus fidei ex 
positis et ex sacra Scriptura et Traditione demonstra- 

lis, earum veritatum natura et intima ratio ad princi- 
pia et doctrinam S. Thomae Aquinatis investigentur» 


(ibid., 387-388). 


Neque solum eminere dicunt super ceteras philo- 
sophandi rationes atque doctrinas extrascholasticas, 
verum etiam prae ceteris omnibus intra ipsum Scholae 
gremium propositis. Hoc enim fuit causarum caput et 
summa quibus Leo XIII motus est ad Angelicum de- 
clarandum omnium scholarum catholicarum patro- 
num, ^eminere inter omnes S. Thomam, quem in va- 
ris scientiarum studiis tamquam exemplar, catholici 
homines intueantur. Et sane praeclara lumina animi et 
ingenii, quibus ad imitationem sui iure vocet alios, in 
eo sunt omnia; doctrina uberrima, incorrupta, apte 
disposita; obsequium fidei et cum veritatibus divinitus 
traditis mira consensio; integritas vitae cum splendore 
virtutum maximarum» (Breve Cum hoc sit, ed. cit. 
1,112). 

Et iterum: «inter scholasticos doctores, omnium 
princeps et magister, longe eminet Thomas Aqui- 
nas» (Encyc. Aeterni Patris, ed. cit., |, 02). Ideo vos 
omnes, Venerabiles Fratres, quam enixe hortamur, ut 
ad catholicae fidei tutelam et decus, ad societatis bo- 
num, ad scientiarum omnium incrementum, auream 
s. Thomae sapientiam restituatis et quam latissime 
propagetis. Sapientiam S. Thomae dicimus: si quid 
enim est a doctoribus scholasticis vel nimia subtilitate 
quaesitum, vel parum considerate traditum,si quid cum 
exploratis posterioris aevi doctrinis minus cohaerens, 
vel denique quoquo modo non probabile, id nullo 
pacto in animo est aetati nostrae ad imitandum pr oponi. 

Ceterum, doctrinam S. Thomae studeant magistri, 
a Vobis intelligenter lecti, in discipulorum animos 1n- 
sinuare; eiusqueprae ceteris soliditatem atque excellen- 
tiam in perspicuo ponant» (1bid., 73-74). 

Quod autem hic agatur de praeeminentia doctri- 
nae S. Thomae super ceteras omnes doctrinas, nedum 
extra, verum intra ipsammet Scholam, apparet eviden- 
ter ex his quae immediate sequuntur: «ne autem sup- 
posita pro vera, neu corrupta pro sincera bibatur, pro- 
videte ut sapientia Thomae ex ipsis eius fontibus hau- 
riatur, aut saltem ex iis rivis quos ab ipso fonte de- 
ductos, adhuc integros et illimes decurrere certa et 
concors doctorum hominum sententia est: sed ab iis 
qui exinde fluxisse dicuntur, re autem alienis et non 
salubribus aquis creverunt, adolescentium animos ar- 
cendos curate» (ibid.). 

Quod si iudicio huius Pontificis nulla esset preae- 
minentia thomisticaedoctrinae prae ceteris,etiam scho- 
lasticorum doctorum, sane non apparet ratio cur so- 
dales Ordinum Fratrum Minorum et Societatis lesu 
tam vehementer urgeret ad Thomae doctrinam se- 
quendam, nam uterque Ordo suos habebat doctores 
et doctrinam scholasticam. Hinc Patres Societatis lesu 
monet ut, si qua in re auctores eiusdem Societatis a 
documentis S. Thomae dissideant, hunc. sequantur et 
illos relinquant: «nihil tunc ambigendum quae recta 


sit. via» (Litterae Apostolicae Gravissime Nos, ed. 
cit., p. 248). 


Scholasticos etiam doctores omnes praeter unum 
Thomam intelligebat B. Pius X quando scribebat: 
«quod si alicuius auctoris vel Sancti doctrina a nobis 

nostrisve decessoribus unquam comprobata est singu- 
laribus cum laudibus, atque ita etiam ut ad laudes 
suasio iussioque adderetur eius vulgandae et defen- 
dendae, facile intelligitur eatenus comprobata qua cum 
principiis Aquinatis cohaereret aut iis haudquaquam 
repugnaret» (Motu proprio Doctoris Angelici, AAS. 6 


[1914] 338). 


Et adhuc lucidius Pius XII: *inter omnes scholasti- 
cae philosophiae cultores Sancto Thomae incompara- 
bilis palma reservatur, ipseque principem occupat lo- 
cum. Veritatis unice amator, is quanta reverentia, quam 
quidem veritas poscit, res penitus intelligendas consi- 
derat, facta rimatur, litteras et documenta, e quibus 
acta dictaque explorantur, investigat. Quam apta est 
ipsi in disquisitionibus partium dispositio, quam fir- 
mum argumentorum robur et lucida dicendi proprie- 
tas! Victrici fortitudine, quam mentis celsitas parit, ad 
conclusiones progreditur; metaphysica principia, quae 
sunt omnibus aetatibus commune Christianae sapien- 
tiae patrimonium, usque ad extrema consectaria pla- 
cide et tuto enucleando deducit* (Allocutio habita die 
17 septembris 1950 ad eos qui interfuerunt tertio tho- 
mistico international! Conventui, Romae habito. AAS. 


42 [1950] 734-735). 


Speciatim vero principia et pronuntiata maiora phi- 
losophiae thomisticae eiusque metaphysicam doctri- 
nam extollunt approbant, commendant, praecipiunt. 

Metaphysicam quidem doctrinam: «magistros au- 
tem menemus — ait B. Pius X — ut rite hoc teneant, 

Aquinatem vel parum deserere, praesertim in re 
mctaphysica, non sine magno detrimento esse. 
Parvus error in principio, sic verbis ipsius Aquinatis 
licet uti (De ente et essentia, prooem.), est magnus in 
tüne* (Motu proprio Sacrorum Antistium, die | sep. 
1910. AAS. 2 [1910] 656-657. Et iterum: «Omnes qui 
philosophiae et racrae theologiae dant operam, illud 
admonitos iam voluimus, si ullum vestigium, prae- 
sertim in metaphysicis, ab Aquinate discederent, non 
sine magno detrimento fore» (Motu proprio Doc- 
toris Angelici, die 29 iunii 1914, AAS. 6 [1914] 33$). 


Principia quoque et pronuntiata maiora. In Motu 
proprio «Sacrorum Antistitum»  edixerat B. Pius X: 
«quod rei caput est, philosophiam scholasticam quum 
sequendam praescribimus, eam praecipue intelligimus 
quae a S. Thoma Aquinate est tradita: de qua quid- 
quid a deccesore nostro sancitum est, id omne vigere 
volumus, et qua sit opus instauramus et confirmamus, 
stricteque ab universis servari iubemus» (AAS. 2 
[1910] 656). Haec autem cum perperam fuissent a 
quibusdam intellecta, authentice ea interpretatus est 
idem Pontifex et urgentius praecepit: «iam vero cum 
dictum hoc loco a nobis esset praecipue Aquinatis se- 
quendam philosophiam, non unice, nonnulli sibi per- 
suasserunt nostrae sese obsequi aut certe non refra- 
gari voluntati, si quae unus aliquis e Doctoribus scho- 
lasticis in. philosophia tradidisset, quamvis principiis 
S. Thomae repugnantia, illa haberent promiscua ad 
sequendum. At eos multum animus fefellit. Planum 
est, cum praecipuum nostris scholasticae philosophiae 
ducem daremus Thomam, nos de eius principiis 

maxime hoc intelligi voluisse quibus tamquam 
fundamentis, ipsa nititur»; ideo «sante inviolate- 
que servanda sunt posita ab Aquinate principia philo- 
sophiae» (Motu proprio Doctoris Angelici, AAS. 6, 
336-337). «Praeterea edicimus non modo non sequi 
Thomam, sed longissime a Sancto Doctore aberrare 
eos qui, quae in ipsius philosophia principia et pro- 
nuntiata maiora sunt, illa perverse interpretententur 


aut prorsus contemnant» (ibid., 338). 


lam vero inter principia et pronuntiata maiora phi- 
losophiae 5. Thomae, certo adnumerari debent vigin- 
ti quatuor theses a Sacra Studiorum Congregatione 
hoc in sensu propositae et approbatae, iussuque 
B. Pi X promulgatae: «de eiusdem Sanctitatis Suae 
mandato respondet eas plane continere S. Doctoris 
principia et pronuntiata maiora* (AAS. 6 [1914], 384. 

Quam sententiam iterum confirmavit eadem Sa- 
cra Congregatio sub Benedicto XV: «germanam. 
s. Thomae doctrinam exprimunt». Decrevit insuper 
eas in scholis esse proponendas veluti tutas normas di- 
rectivas (ASS. 7 [1916] 157). Textus primaevus ferebat: 
«proponantur veluti normae directivae»; at ipse Bene- 
dictus XV propria manu verbum tutae addidit (Cf. 
T. Santé Centi, O. P., San Tommanso d Aquino, La 
somma Theologica, Introduzione Generale, p. 270. 


Firenze, 1949). 


Proponantur nempe, non imponantur; non tamen 
proponantur utcumque, puta ad meram eruditionem, 
ad exercitium, ad disputationem, sed hoc in sensu de- 
terminato: veluti tutae normae directivae. Veluti. nor- 

mae, inquam, idest veluti regulae vel principia, nam 
regula sive norma est ad quam cetera regulantur sive 
exiguntur ut ad rationem vel principium rectitudinis. 


Directivae, non imposita obligatione ad tenendum; 
ut in quaesito sciscitabatur, sed ad dirigendum tan- 
tum, ad plenam scilicet perfectamque studiorum phi- 
losophicorum rectitudinem reapse habendam, ut ipsa 
vis verbi, directivae, postulat. Dirigere namque, ex 
de-regere, importat intensitatem, perfectionem, pleni- 
tudinem regiminis et rectitudinis: et quidem adjecti- 
vum, directivae, nominat huiusmodi plenitudinem re- 
giminis et rectitudinis in ipso suo exercitio; non de 
iure tantum et mere potestative, sed de facto, modo 


practice, et per actualem applicationem regulae ad re- 
gulatum. 


Tutae, securae, ab errore inmunes, ita quidem ut, 
qui eas adhibuerit, recta omnino via incedat in philo- 
sophando, absque ullo errandi periculo. Est enim ra- 
tio philosophandi S. Thomae, ut ait Leo XIII, ^veris- 
sima atque omnium aptissima ratio philosophandi, 
quam cunctos vel in docendo vel in discendo ingredi 
vellemos» (Epistula ad Card. Deschamps, d. d. 25 
dec. 1880, apud Bethier, op. cit, p. 234). Et alio in 
loco: «ratio quidem humana ad cognitionem rerum 1n- 
teriorem reconditamque libera vult acie penetrare, nec 
non velle potest; verum Aquinate Auctore et Magis- 
tro, hoc ipsum facit expeditius et liberius, quia tutis- 
sime facit, omni procul periculo transiliendi fines ve- 
ritatis-* (Encyc. «Officio sanctissimo», ad Episcopos 
Bavariae, d. d. 22 dec. 1887. Acta, ed. cit., II, 128). 

Quibus plane consentit B. Pius X: «cuius [Tho- 
mae] via et ratio usque ad profundissimam divinarum 
rerum cognitionem sine ullo erroris periculo perdu- 
cit... Aquinatem enim deserere, in re philosophica 
praesertim et theologica, uti iam diximus, non sine 
magno detrimento esse potest; ipsum sequi tutissima 
est via ad profundam divinarum rerum cognitionem» 
(Motu proprio «Praeclara», d. d. 24 iunii 1914. AAS. 
6 [1914] 334-335). Rursus: «sanctum — inquit — et 
solemne semper habeatis, et dicto audientes huic 
Apostolicae Sedi, et Ducem philosophandi de divinis- 
que rebus disputandi sequi Thomam. Ita, in hac agi- 
tatione studiorum, numquam a Christianae veritatis 
regula aberrabitis* (Epistula ad R. P. Velázquez, O.P., 
Rectorem Universitatis Malinensis d. d. 7 martii. 1909. 
AAS. | [1909] 274-275). *Nec sane tutior ulla haberi 
potest hoc in genere institutio quam quae ducem se- 
quatur et magistrum Thomam» (Epistula ad R. P. Lot- 
tini, O. P., d. d. 9 augusti 1910. AAS. 2 [1910] 724. 


Nimirum huiusmodi philosophia tantae est verita- 
üs et securitatis, ut Benedictus XV eam appellet phi- 
losophiam secundum Christum. «Nos vero — ait — 
cum aeque ac decessores nostri persuasissimum ha- 
beamus de illa tantum philosophia nobis esse labo- 
randum quae est secundum Christum (Colos. II, $), 
..propterea ipsius philosophiae studium ad princi- 
pia et rationem Aquinatis omnino exigendam esse, 
ut plena sit, quantum per humanam rationem licet, 
explicatio invictaque defensio traditae divinitus veri- 
tatis» (Motu proprio «Non multo post», d. d, 31 dec. 


1914. AAS. 7 [1915], 6-7). 

Eodem modo Pius XI laudat plurimum opera 
philosophica Card. D. Mercier, Ontologiam praeser- 
tim, quia in ipsa, inquit, «ea metaphysicae S. Thamae 
principia illustrando tueris, a quibus recedere, 
etia. inre » inima, non sine magno detrimento 
esse, opportune monuit decessor noster fel. rec. Pius 
X» (Epistula d. 26 martii 1924. AAS. 16 [1924] 225). 
«Dai suol libr attingete sempre la verità* (Allocutio 
ad Professores et studentes Collegii Angelici de Urbe, 


habita die 12 dec. 1924, apud «Xenia Thomistica», 
III. 600. Romae. 1925). 


ludicio ergo Sedis Apostolicae, haec sunt certo 
principia et pronuntiata maiora philosophiae S. Tho- 
mae, haec sunt etiam proponenda in scholis catholicis 
veluti tutae normae directivae, haec doctrinam conti- 
nent quam ceteris omnibus praefert Ecclesia, haec 
sunt ab omnibus catholicis libenter amplectenda, iuxta 
illud Pii XII ad alumnos Seminariorum, Collegiorum 
et Institutorum utriusque cleri atque ex omni gente, 
qui in alma Urbe ad sacerdotium efformantur: «ani- 
mum afferte plenum amoris et studii erga S. Thomam; 
totis viribus incumbite ut luculentam eius doctrinam 
intellectu perspiciatis; quidquid ad eam manifesto per- 
tinet et tuta ratione Ut praecipuum in ea habetur, 
libenter amplecti - ini (Sermo habitus die 24 iunii 
1939 in Palatio Apostolico Vaticano. AAS. 31 [1939] 
246). Et ideo numquam vel unam eius doctrinam phi- 
losophicam «subvertere fas est, vel falsis principiis 
contaminare, vel quasi magnum quidem, sed obsole- 


tum existimare monumentum* (Encyclica Humani 
Generis, AAS. 42 [1950] 572). 


Cap. IV.—1.? Vitandi errores per defectum 159 


Ex quo denique patet toto coelo distare a mente 
et voluntate Ecclesiae opinationes illas quorumdam 
scriptorum etiam catholicorum, immo et ecclesiastico- 
rum, qui corpus doctrinale philosophicum S. Thomae 
cum systemate philosophico Hegelii, ob perpulchram 
constructionem, at super arenam sine fundamento 
aedificatam, temere comparere audent. 

Has opinationes praevidens utque reiiciens, Pius 
XI in Allocutione ad studentes universitarios, mense 
februario 1927 habita, congruenter edixerat: In philo- 
sophia S. Thomae adest «per cosi dire, un certo Van- 
gelo naturale, un fondamento incomparabilmente so- 
lido per tutte le costruzioni scientifiche, poiché la 
caratteristica del tomismo é quella di essere an- 
zitutto oggetivo: le sue non sono costruzioni o ele- 
vazioni dello spirito semplicemente asttrate, ma 
sono le costruzioni dello spirito che seguonol'invito 
reale delle cose... Non verra mai meno il valore 
della dottrina to . ista, perché bisognerebbe che 
venisse meno il valore delle cose» (Apud Cordo- 
vani San Tommaso nella parola di Pio XI, «Angeli 
cum», Ô [1929], 10). 


Quinto, denique peccant per defectum qui, 
licet haec omnia verbis agnoscant, immo et 
extollant, factis tamen summam Thomae aucto- 
ritatem negant vel deprimunt, quatenus eam 
vel mere symbolice intelligunt, ac si Thomas non per- 
sonam gereret singularem et individuam sed omnes 
scholasticos scriptores indifferenter et in confuso re- 
praesentaret, ac proin auctoritas illa maxima doctri- 
nalis afficeret doctrinam scholasticam indistincte, non 


doctrinam ipsius Thomae distinetim, licet per antono- 

masim ex Thoma denominaretur quasi ex famosiore 
scholasticorum; vel, etiamsi eam realiter et singulari- 
ter sumant, ipsi tamen adaequant aliorum scriptorum 
ecclesiasticorum auctoritatem, ita ut tantundem aut 
fere Thomae illorumque valeat auctoritas. Quo fit, 
ut nulla sit specialis obligatio Aquinate:: sequi 
ducem, sed potius omni: oda libertas cuiuscum- 
que : ultorumve simul doctrinas, licet inter se 
pugnantes, more eclecticorum amplectendi. 
Nimirum, ut ipsi dictitare solent, Thomae quidem 
doctrina commendatur a Romanis Pontificibus ut tuta 
et secura; hoc tamen non impedit quominus aliorum 
scriptorum doctrina, licet non cohaerens, sed contraria 
sit Aquinatis doctrinae, tuta atque secura dicatur et 
sit, immo et tutior atque securior. In Thomae exsulta- 
tione, potius quam ipsa doctrina thomistica approba- 


tur et commendatur ab Ecclesia doctrina mere scho- 
lastica. 


At eos multum animus fefellit (B. Pius X). Do- 
cumenta Ecclesiae huiusmodi sensum manifeste 
et positive excludunt. Sufficiat nobis, e tanta docu- 
mentorum segete, nonnulla tantum referre. 

Ait Leo XIII: «nos igitur, dum edicimus libenti 
eratoque animo excipiendum esse quidquid sapienter 
dictum, quidquid utiliter fuerit a quopiam inventum 
atque excogitatum, vos omnes, Venerabiles Fratres, 
quam enixe hortamur ut ad catholicae fidei tutelam 
et decus, ad societatis bonum, ad scientiarum omnium 
incrementum, auream S. Thomae Sapientiam restitua- 
tis et quam latissime propagetis. 


Sapientiam S. Thomae dicimus. Si quid enim 

est a doctoribus scholasticis vel nimia subtilitate quae- 
situm, vel parum considerate traditum; si quid cum 
exploratis posterioris aevi doctrinis minus cohaerens, 
vel denique quoquo modo non probabile, id nullo 
pacto in animo est aetati nostrae ad imitandum pro- 
poni. 

Ceterum doctrinam Thomae Aquinatis studeant 
Magistri, a vobis intelligenter lecti, in discipulorum 
animos insinuare eiusque prae ceteris solidita- 
tem atque excellentiam in perspicuo ponant* 
(Encyclica Aeterni Patris. Acta, ed. cit. 1,72, 74). 

Ad Patres autem Societatis Jesu scribit ne ita pro- 
priorum sodalium studio incumbant ut a colenda vera 
s. Thomae doctrina, in qua uniformes esse debent, 
ulo modo recedant: haec enim uniformitas «nullo 
pacto speranda est nisi Societatis alumni auctori ad- 
haerent uni, ei scilicet iam probato, de quo uno prae- 
ceptum [in legibus eiusdem Societatis]: «sequantur 
S. Thomam, eumque uti proprium doctorem ha- 
beant». Ex quo illud consequitur ut, si qua in re ii ip- 
si auctores [domestici Societatis] quos laudavimus, a 
documentis Magistri Communis [scilicet S. Thomae 
dissideant, nihil tunc ambigendum quae recta sit 
via», nempe Aquinatis via (Breve Gravissime nos, 
datum die 30 decembris 1892, apud Berthier, op. cit., 
248). 

Ad Ministrum Generalem vero Ordinis Fratrum 
Minorum: ^sanctum itaque sit apud omnes beati Fran- 
cisci alumnos Thomae nomen, vereanturque non 
sequi ducem quem bene scripsisse de se Jesus 
Christus testabatur» (Epistula data die 25 novem- 


bris 1898. Acta, t. V, 284). 

B. Pius X conqueritur se a quibusdem non fuisse 
rite intellectum cum edixit. philosophiam Aquinatis 
esse praecipue sequendam (Motu propio Sacrorum 
Antistitum, die | septembris 1910. AAS. 2 [1910] 656). 
Quia, inquit, diximus praecipue ron unice, ^nonnulli 
sibi persuaserunt nostrae sese obsequi aut certe non 
refragari voluntati, si quae unus aliquis e Doctoribus 
scholasticis in philosophia tradidisset, quamvis prin- 
cipiis 5. Thomae repugnantia, illa haberunt pro- 
miscua ad sequendu: 

At vehementer decepti sunt. Nam, «si alicuius 
Auctoris vel Sancti doctrina a nobis nostrisve 
decessoribus unquam comprobata est singulari- 
bus cum laudibus atque ita etiam ut ad laudes 
suasio iussioque adderetur eius vulgandae et de- 
fendendae, facile intelligitur eatenus comproba- 
ta qua cum principiis Aquinatis cohaereret aut 
iis haudquaquam repugnaret» (Motu proprio 
Doctoris Angelici, die 29 iunii 1914. AAS. 6 [1914] 
336, 338). 

Tantumque abest ut doctrina 5. Thomae in diffu- 
sam quamdam etveluti amorpham scholasticam doc- 
trinam dissolvatur, ut potius haec, si quid valet, in 
illam sit resolvenda: <fn tradentis philosophiae et 
theologiae praeceptis Magistri fideliter scholasticam 
rationem, secundum Aquinatis principia et doc- 
trinas, sequantur» (Pius XI, Litterae Apostolicae 
Unigenitus Dei Filius, datae die 19 martii. 1924. AAS. 
16 [1924] 144; Litterae Apostolicae Officiorum Om- 
nium, datae | augusti 1922). AAS. 14 [1922] 454-455; 
Pius XII, Encyclica Humani generis, datae die 12 
augusti 1950. AAS. 42 [1950] 572-573). 

Auctoritas 5. Thomae tam philosophica quam theo- 
logica est omnino singularis (Pius XII, Allocutio ad 
Patres Ord. Praed. in Capitulo Generali adunatos, ha- 
bita die 22 septembris 1946. AAS. 38 [1946] 387): «in- 
ter omnes scholasticae philosophiae cultores 
Sancto Thomae incomparabilis palma reserva- 
tur, ipseque principem occupat locum» (Allocutio 
ad eos qui tertio thomistico Conventui international! 
interfuerunt habita die 17 septembris 1950. AAS. 42 
[1950] 734). 


Ceterum, doctrina S. Thomae non est tantummodo 
ab Ecclesia approbata et commendata ut mere tuta et 
secura utcumque, verum etiam ut tutior ac securior 
ceteris, immo ut omnium tutissima, certissima et 
securissima. 

s. Pius V asserit S. Thomae «doctrinam theologi- 
cam ab Ecclesia Catholica receptam, aliis magis tu- 
tam et securam exsistere» (Ad Magistrum Sacri 


Palati dum ei praebendam confert in Basilica S. Pe- 
tri, die 29 iuli 1570, apud Berthier, op. cıt., 99): ip- 
sa enim est «certissima Christianae regula doctri- 
nae» (Constitutio Mirabilis Deus, data die 11 aprilis 
1567, ibid., 98). 

Benedictus XIV citat suaque facit verba Clementis 
VIII dicentis Thomam sine ullo prorsus errore sua 
opera conscripsisse, et addit ea consequenter inoffen- 
so pede decurri posse (Breve, datum die 2 augusti 
1756, quo Statuta aprobat Collegii S. Dionysii Grana- 
tensis, ibid. 156); immo praecipit *ut deinceps nemo 
ex Magistris sive Lectoribus eiusdem Collegii 

Dionysiam aliam doctrinam, praesertim in rebus 
theologicis, praeter unicam S. Thomae A quina- 
tis doctrinam in scholis et cathedris dicti Colle- 
eii auditoribus legere, tradere et explicare pos- 
Sit» (ibid.) 

Leo XIII extollit doctrinam eius incorruptam. Ete- 
nim «quidquid est vere dictum aut prudenter disputa- 
tum a philosophis ethnicorum, ab Ecclesiae Patribus 
et Doctoribus, a summis viris qui ante ipsum fuerunt, 
non modo ille penitus dignovit, sed auxit, perfecit, 
digessit» (Breve Cum hoc sit, datum die 4 augusti 1880. 
Acta, ed. cit. I, 112). Ea est «quam amplae Romano- 
rum Pontificum Sacrorumque Conciliorum laudes 
commendant, et qua, suffragante saeculorum voce, 
nihil solidius aut fructuosius optari potest» (Li- 
tterae Gravissime nos, datae die 30 decembris 1892, 
apud Berthier, op. cit, 244). «Domestica vero atque 
civilis ipsa societas, quae ob perversarum opinionum 
pestem quanto in discrimine versetur universi perspi- 
cimus, profecto pacatior multo et securior consiste- 
ret, si in Academiis et Scholis sanior traderetur et 
Magisterio Ecclesiae conformior doctrina qualem 
Thomae Aquinatis volumina complectuntur» 
(Encyclica Aeterni patris, data die 4 augusti \b79.A cfa, 
ed. cit., |, 70). 

S. Thomas «habet certissimam philosophandi 
rationem» (Epistula ad Card. Gibbons, data die 29 
iunii 1895, apud Berthier, op. cit., 250). Eius ratio 
philosophandi «verissima atque omnium aptissi- 
ma» est, «quam cunctos vel in docendo vel in discen- 
do ingredi vellemus» (Epistula ad Card. Desckarnps, 
data die 25 decembris 1880, ibid., 215). Nam «ratio 

quidem humana ad cognitionem rerum interiorem 
reconditamque /ibera vult acie penetrare, nec non ve- 
lle potest; verum Aquinate Auctore et Magistro, hoc 
ipso facit expeditius et liberius, quia tutissime fa- 
cit, omni procul periculo transiliendi fines verita- 
tis»(Encyclica Officio sanctissimo ad Episcopos Bava- 
riae, data die 22 decembris 1887. Acta, ed. cıt., II, 128). 

Eius «aurea doctrina — ait B. Pius X — mentes 
splendore suo illuminat; cuius via et ratio usque ad 
profundissimam divinarum rerum cognitionem sine 
ullo erroris periculo perducit» (Motu propio Prae- 
clara, die 24 iunii. 1914. AAS. ô [1914] 334). *Aquina- 
tem enim deserere, in re philosophica praesertim et 
theologica, uti iam diximus, non sine magno detrimen- 
to esse potest- ipsum sequi tutissima est via ad 
profundam divinarum rerum cognitionem» (ibid., 
335). «Sinite hortemur vos ut sanctum et solemne 
semper habeatis, et dicto audientes esse huic 
Apostolicae Sedi, et Ducem philosophandi de di- 
vinisque rebus disputandi sequi Thomam. Ita, in 
hac agitatione studiorum, numquam a Christianae 
veritatis regula aberrabitis; quod non paucis ho- 
die contingit, dum suo ipsorum iudicio aut suspectae 
certorum hominum auctoritati plus aequo indulgent» 
(Epistula ad R. P. Velazquez, data die 7 martii 1909. 
AAS. | [1909] 274-275) 

«Nec sane tutior ulla haberi potest hoc in ge- 
nere institutio quam quae ducem sequatur et 
magistrum Thomam, unde tantum hauserunt lumi- 
nis ac firmitatis qui. de rebus divinis ad eius mentem 
conscripserunt» (Epistula ad R. P. Lottini, data die 9 


augusti 1910. AAS. 2 [1910] 724). 
10 

Si ergo Thomae doctrina tutior, 1inmo et tutissima 
declaratur et commendatur, ceterae doctrinae eidem 
non cohaerentes, immo et ei adversantes, non possunt 
esse neque dici aeque tutiores, multoque minus aeque 
tutissimae; comparativum enim et superlativum exclu- 
dunt in aliis eumdem perfectionis vel qualitatis gra- 
dum, ut vel ex ipsa grammaticali verborum significa- 
tione scimus: «nec sane tutior ulla haberi potest 
hoc in genere^, ut modo audivimus ex ore B. Pii X. 

Immo, vel ex eo solum quod Aquinatis doctrina 
ut mere tuta et secura approbetur quin hoc ipsum de 
alis ei non cohaerentibus affirmetur, constat has dici 
non posse aeque tutas et securas. Ut enim ad rem 
scribit loannes a S. Thoma, «comendari in securitate 
doctrinae, maxima commendatio est: licet aliae non 
damnentur neque reiiciantur, sed haec antefertur. 
Insanum enim videtur quod, si Ecclesia maioribus ti- 
tulis ac pluribus modis extollit et approbat 5. Thomae 
doctrinam, ex aequo admittat et probet eam quae isti 
contradicit; sic enim destrueret quod aedificaret» 
(Tractatus de approbatione et auctoritate doctrinae 
angelicae Divi Thomae, disp. 1, a. 3 n.° 23, ed. So- 
lesm. Cursus theol. I, 248 b. Parisius, 1931). 


Art. 2. Arcendi errores per excessum. 


Inde tamen non oportet in extremum oppositum 


abire. [ta errant per excessum et praeceptis Ecclesiae 
non obtemperant: 


Primo, qui omnem aliorum Ecclesiae scrip- 
torum auctoritatem denegant, ac si Thomae auc- 

toritas omnem aliam quamcumque auctoritatem 
doctrinalem excluderet, et Angelicus esset uni- 
cus Ecclesiae Doctor. Hoc enim esset, et contra 
doctrinam ipsius 5. Thomae, et contra approbationem 
eius ab Ecclesia. 

Contra ipsum S. Thomam, qui Sapientiae studio- 
sum monet: «non respicias a quo audias, sed quidquid 
boni dicatur memoriae recommenda* (Opusculum De 
modo studendi). Insuper «nullus est sufficiens ad ex- 
cogitanda omnia quae ad sapientiam pertinent, et 1deo 
nullus ita sapiens est quin instruatur ab alio» (Com- 
ment. in Psalmum 43, n.° | Opera, ed. Vives, XVIII, 
495): «et per hunc modum facta sunt additamenta in 
artibus, quarum a principio aliquid modicum fuit adin- 
ventum, et postmodum per diversos paulatim profe- 
cit in magna quantitate; quia ad quemlibet pertinet 
superaddere id quod deficit in consideratione praece- 
dentium» (Comment, in JIEthicorum ad Nicomachum, 
lect. 11, n.° 133). 

Ipsemet maximam auctoritatem Aristoteli tribuit 
in philosophia et S. Augustino in theologia, quin ta- 
men alios ullo modo excluderet. Thomas enim, ut 
Caietanus animadvertit (Comment, in Summam Theo- 
logiae, II-II, q. 148, a. 4), quem refert et approbat 
Leo XIII, «veteres doctores Sacros quia summe ve- 
neratus est, ideo intellectum omnium quodammodo 
sortitus est» (Encyclica Aeterni Patris. Acta, ed. 
cit. 1,62). 

Contra eius approbationem ab Ecclesia, quae alio- 
rum auctoritatem expresse recognoscit. Cum enim 
Thomam commendamus —ait Leo XIII—, «non eos 
profecto improbamus doctos homines atque solertes 

qui industriam et eruditionem suam ac novorum in- 
ventorum opes ad excolendam philosophiam afferunt; 
id enim probe intelligimus ad incrementa doctrinae 
pertinere» (Encyclica citata, ibid. 68). Immo, ^edici- 
mus libenti gratoque animo excipiendum esse quid- 
quid utiliter fuerit a quopiam inventum atque excogi- 
tatum* (1bid., 72). 

Ut de Patribus Ecclesiae taceamus, itemque de 
Doctoribus quorum numerus in dies augetur quibus- 
que Ecclesia pro meritis auctoritatem largitur, placet 
haec tantum verba eiusdem Leonis XIII referre: <iu- 
cundissima enim subit recordatio fausti illius temporis 
quo ex Parisiensis Facultatis Theologicae gremio pro- 
dibant atque in ea rursus partae sapientiae thesauros 
effundebant Petrus Lombardus, Guillelmus Parisien- 
sis, Albertus Magnus, Bonaventura, Aegidius aliique 
quamplures qui totum orbem lectissimae sapientiae 
luce collustrarunt quos prae numero praetermittere 
necesse est, ut unum memoremus Thomam  Aquina- 
tem quem velut solem fulgidissimum Ecclesia universa 
admiratur et suspicit. Tales tamque insignes duces 
novi Doctores sequantur, et, eorum si legant vestigia, 
maxime vero si Angelici Magistri doctrinam 
amplectantur et diligenter enarrent et strenue 
tueantur, pristinam illam dignitatem et eximium de- 
cus magno studiorum et ipsius rei Christianae incre 
mento revicturum speramus» (Litterae de Facultate 
Theologica instituenda in Instituto Catholico Parisien- 
si, datae die 10 decembris 1889, apud Berlhier, op, 
cit., 236-237). 

Alia est claritas solis, alia claritas lunae, alia. clari- 
tas stellarum; stella enim deffert a stella in claritate (I 

Cor. 15, 41): omnes clarescunt, diverso tamen gradu; 
neque maior claritas Solis excludit minores aliorum 
siderum claritudines, sed eas perficit et fulgentiores 
reddit. Sic etiam claritas Solis Aquinatensis non exclu- 
dit aliorum Doctorum refulgentias, sed ex eo quod 
eorum doctrinas ipse perpolivit, digessit et auxit, 1l- 
lustriores et clariores reddidit. 


Secundo, errant per excessum qui omnia et 
singula elementa syntheseos doctrinae thomis- 
ticae putant esse aequalis auctoritatis scientifi- 
cae vel canonicae, etiamsi secundaria vel mini- 
ma sint, nullamve dicant ex se relationem ad 
veritates fidei et morum. 

Ut nemque scribit B. Pius X, «planum est, cum 
praecipuum nostris scholasticae philosophiae ducem 
daremus Thomam, nos de eius principiis maxi: e 
hoc intelligi voluisse, quibus tamquam fundamentis 
ipsa nititur (Motu proprio Doctoris Angelici. AAS. Ó 
[1914] 337). «Nam quae in philosophia S. Thomae 
sunt capita, non ea haberi debent de quibus in utram- 
que partem disputare licet, sed velut fundamenta 
in quibus omnis naturalium divinorumque rerum scien- 
tia consistit: quibus submotis aut quoquo modo de- 
pravatis, illud etiam necessario consequitur ut sacra- 
rum disciplinarum alumni ne ipsam quidem percipiant 
significationem verborum quibus revelata divinitus 
dogmata ab Ecclesiae Magisterio proponuntur. Itaque 
omnes qui philosophiae et sacrae theologiae traden- 
dae dant operam, illud admonitos iam voluimus, si 
ullum vestigium, praesertim in metaphysicis, ab 

Aquinate discederent, non sine magno detrimento 
fore» (ibid., 338). 

Inter huiusmodi autem principia vel pronuntiata 
maiora in re philosophica, numeradae veniunt viginti 
quatuor theses thomisticae, quas Sacra Studiorum 
Congregatio declaravit «plane continere S. Doctoris 
principia et pronuntiata maiora* (Die 27 iulu 1914, 
AAS. 6 [1914] 383-384; die 7 martii 1910. AAS. $ 
[1910] 157). 

Hinc illud Pii XII ad alumnos Seminariorum, Col- 
legiorum et Institutorum utriusque cleri atque ex 
omni gente, qui in Alma Urbe ad Sacerdotium effor- 
mantur: «quidquid ad eam [doctrinam S. Thomae] 
manifesto pertinet et tuta ratione ut praecipuu:' in 
ea habetur, libenter amplectimini» (Sermo habitus die 
24 mail 1989. AAS. 31 11939] 246). 

Et iterum in Encyclica Humani generis: «in hac 
philosophia plura exponuntur quibus res fidei et mo- 
rum neque directe neque indirecte attinguntur, quae- 
que propterea Ecclesia liberae peritorum disceptatio- 
ni permittit; at quoad alia plura, praesertim quoad 
principia assertaque praecipua quae supra memo- 
ravimus [metaphysica inconcussa principia, rationis 
nempe sufficientis, causalitatis et finalitatis] eadem li- 

bertas non viget* (AAS. 42 [1950] 572). 

simul tamen prae oculis habenda sunt quae ad 
docentes et alumnos Universitatum et Scholarum e 
Gallia Romam peregrinantes dicebat: «toutes les scien- 
cies ont, directement ou indirectement, quelque rap- 
port avec la religion, non seulement la théologie, la 
philosophie, l'histoire, la littérature, mais encore les 
autres sciences: juridiques, médicales, physiques, na- 

turelles. cosmologiques, paléontologiques, philologi- 
ques. À supposer quelles n'inclueraint aucune rela- 
tion positive aux questions dogmatiques et morales, 


elles risqueraient néamoins souvent de se trouver en 


contradiction avec elles. Il faut donc, même si l'en- 


seignement ne touche pas directement à la vérité et à 
la conscience religieuse, que renseignant, lui, soit 
tout imbu de religion, de la religion catholique» 
(Allocutio habita die 21 septembris 1950. AAS. 42 
[1950] 735). 

Licet ergo in synthesi doctrinali thomistica omnia 
sint plene digesta, cohaerentia et ordinata, non tamen 
singula sunt eiusdem valoris, soliditatis et auctoritatis, 
sed maxime principalia et fundamentalia in quibus ce- 


tera nituntur et ex quibus reliqua dependent. 


lertio, errant pariter per excessum, qui 
omnem excludunt libertatem cogitandi, indican- 
di, investigandi, exprimendi verbis huiusmodi 
doctrinam quoad illa ipsa principia et pronun- 
tiata maiora, ac si omnia et singula huiuscemo- 
di principia essent imposita ad credendum vel 
assentiendum mente. 

Cum enim a Sacra Studiorum Congregatione 
quaesitum esset an omnes illae virginti quatuor theses 
philosophicae thomisticae 1mponi deberent Scholis ca- 
tholicis tenendae, respondit eas omnes continere qui- 
dem ac exprimere germanam S. Thomae doctrinam, 
quin tamen simul imponendas diceret Scholis Catho- 
licis ab eisque tenendas, sed simpliciter addidit: <eae- 
que proponantur veluti tutae normae directivae* (Res: 

ponsio data die 7 martii. 1916. AAS. 8 [1916] 157). 
«nullo scilicetomnium amplectendarum thesium impo- 
sito officio*, ut declaravit Benedictus XV in Epistula 
ad Praepositum Generalem Societate lesu data die 19 
martii 1917. Simul tamen commendavit Rdo. Patri 
Hugon, O. P., ut illas theses commentaris 1llustraret 
earumque virfi et veritatem obiectivam in perspicuo 
poneret: cui et iterato subiunxit, ut ipse narrat, quod 
«s^ il n' entendait pas les imposer à l' assentiment 
intérieur, il demandait qu’ elles fussent proposées 
comme la doctrine préférée par I Eglise* (Les 
Vingt-quatre theses thomistes, p. VII. Paris, 1922). 

semper igitur manent magis approbatae, magis 
commendatae magisque praeferendae quam theses 
eisdem non cohaerentes vel oppositae: hae namque 
mere per . ittuntur et tolerantur, illae vera positi- 
ve approbantur, com: endantur et praeferuntur, 
imposito insuper officio eas in scholis proponendi ve- 
luti tutas normas directivas. Et ideo, sicut peccaret 
per excessum qui eas omnes obligatorias in Scholis 
Catholicis diceret, ita per defectum peccant qui eis op- 
positas vel non cohaerentes aequaliter dicunt. appro- 
batas vel aequalis aestimant auctoritatis, ac si Ecclesia 
nullam manifestasset praeferentiam pro thesibus S. 
Thomae. 

Respectu vero principiorum per se notorum atque 
primorum, sententiarumve saeculari usu comproba- 
tarum aut veritatibus fidei confirmatarum, docet Pius 
XII: «etiam in huiusmodi essentialibus quaestionibus 
philosophiam quidem aptiore ac ditiore veste induere 
licet, efficacioribus distinctionibus communire, qui- 
busdam scholarum adminiculis minus aptis exuere, 

sanis quoque quibusdam elementis progredientis hu- 
manae lucubrationis caute locupletare: numquam ta- 
men eam subvertere fas est, velfalsis principiis con- 
taminare, vel quasi magnum quidam sed obsoletum 
existimare monumentum. Non enim veritas omnisque 
eius philosophica declaratio in dies mutari possunt, 
cum potissimum agatur de principiis humanae mentis 
per se notis, vel de sententiis illis quae tum saeculo- 
rum sapientia tum etiam divinae revelationis consensu 
ac fulcimine innituntur» (Encyclica Humani Generis. 
AAS. 42 [1950] 572. Cf. etiam Allocutionem ad Do- 
centes ex Ordine Fratrum Carmelitarum Discalceato- 
rum, habitam die 23 septembris 1951. AAS. 43 
[1951] 738). 

Theologi namque ac philosophi catholici *suae 
aetatis hominibus, sive ore sive scriptis, debent ita lo- 
qui ut intelligenter et libenter audiantur. Ex quo id 
infertur, ut in proponendis et proferendis quaestioni- 
bus, in argumentationibus ducendis, in dicendi quo- 
que genere deligendo, oporteat sui saeculi ingenio et 
propensioni sapienter orationem suam accommodent. 
At quod immutabile est, nemo turbet et moveat* (Allo- 
cutio ad Patres Societatis lesu in Congregatione Ge- 
nera adunatos, habita die 17 septembris 1946. AAS. 
38 [1946] 384-385). 

«Quodsi opus fuerit, arduum non contigerit, ut 
experientia et usus ostendunt, laicis hominibus in ho- 
dierni sermonis perspicuitatem vertere et ampliore 
verborum gyro explicare formulas quasdam, ut aiunt, 
technicas, quae huius disciplinae [theologicae] impe- 
ritis obscurae esse consueverunt» (Allocutio ad Patres 
Ord. Praed. in Capitulo Generali adunatos, habita die 
22 septembris 1946. AAS. ibid., 388). 

Quarto, errant denique per excessum qui 
existimant corpus doctrinale S. Thomae esse 
systema omnino clausum et omnimoda perfec- 
tione ditatum, ita ut neque quoad rem neque 
quoad verba quibus exponitur possit amplius 
expoliri. 

Hoc enim neque humanum est, quia omnimodam 
et absolutam perfectionem in operibus suis humana 
conditio non fert (1); neque secundum modum sese 
gerendi ipsius Thomae, qui semper et continuo doc- 
trinas suas et verba, quibus eas exponebat, perpolie- 
bat, elimabat, complebat, ut videre est in autographis 
elus quae ad nos usque pervenerunt, puta Summae 
contra Gentiles, Commentarii in librum Boethii De 
Trinitate, Opusculi De rationibus fidei (2); neque se- 


(1) “Ad naturam cuiuslibet hominis pertinere videtur ut ea, 
quae bene continent descriptionem alicuius rei, perducat de im- 
perfecto ad perfectum particulatim disponendo: primo scilicet 
unam partem, et postea aliam investigando. Ad hominis enim 
naturam pertinet ratione uti ad veritatis cognitionem: rationis 
autem proprium est non statim apprehendere veritatem; et ideo 
ad hominen pertinent paulatim in cognitione veritatis proficere... 

Si enim aliquis tempore praecedente det operam investigan- 
dae veritati, iuvatur ex tempore ad veritatem inveniendam, et 
quantum ad unum et eumdcm hominem qui postea videbit quod 
prius non viderat, et etiam quantum ad diversos, utpote cum ali- 
quis intuetur ea quae sunt a praedecessoribus inventa, et aliquid 
superaddit. 

Et per hunc modum facta sunt additamenta in artibus, qua- 
rum a principio aliquid modicum fuit adinventum, et postmo- 
dum per diversos paulatim profecit in magna quantitate, quia 
ad quemlibet pertinet superaddere id quod deficit in consideratio- 
ne praedecessorum» (In I Ethicorum, lect. 11, mims. 132-133). 

(2) Germana philosophia S. Thomae est «abierta a todcs los 


Cap. IV.—2.? Vitandi errores per excessum 159 
eundum mentem ipsius Ecclesiae approbantis et com- 
mendantis doctrinam eius. 

Beatus namque Pius X, vestigia sequens Leonis 
XIII postquam Thomae doctrinam summis laudibus 
cumulavit, eamque sequendam et propagandam prae- 
cepit, statim subnectit: «haudquaquam tamen Pontifex 
[Leo XIII] bonas scientiae accessiones, quas hodierna 
pareret studiorum agitatio, neglexit, quin immo ratus 
clericos non posse digne suum tenere locum nisi ap- 
paratiore quodam doctrinae commeatu instruerentur, 
idcirco eorum de gravioribus rebus institutionem op- 
portunis eruditionis incrementis ornatam voluit». 

Ipse vero Pius vehementer laudat eos qui labo- 
rant in «Aquinatis sententiam doctis commentariis 1l- 
lustrando, vel eius cogitata evolvendo atque ex princi- 
piis ipsius nova investigando, vel eiusdem trutina 
pensando recentiorum placita philosophorum», eisque 
libenter gratulatur «quod germanas philosophiae pro- 
gressiones non mediocriter adiuvent» (Motu proprio 
In praecipuis laudibus ad Academiam Romanam S. 
Thomae, die 23 ianuarii 1904, apud Berthier, op. cit. 
212). 

Sacra autem studiorum Congregatio, decretum 
pianum de habenda Summa Theologica S. Thomae 


horizontes de la verdad, en el fondo tan platónica como aristoté- 
lica, al propio tiempo que no es ni la una ni la otra, sino la filo- 
sofia eminentemente cristiana que recoge en un solo haz cuantos 
rayos de verdad encuentra dispersos en los filósofos paganos y 
en los Doctores dei Cristianismo» (Norbertus dei Prado, O. P. 
El P. Ceferino, apud «Dialogos entre un fllósofo y un teologo 
sobre la cuestión de essentia et esse y varios articulos sobre dis- 


tintas materias», p. 185. Vergara. 1915). 


AC 

tamquam  praelectionum textu in Universitatibus, 
magnis Lycaeis, Collegiis, Seminariis et Institutis quae 
gradus academicos et lauream in Sacra Theologia con- 
ferendi potestate gaudent, sic interpretata est ut, *una 
cum aliquo textu qui ordinem logicum quaestionum in- 
dicet et partem positivam contineat, habeatur prae 
manibus et explicetur Summa Theologica quoad par-, 
tem scholasticam» (Die 7 martii 1916. AAS. 8 [1916] 
157). Nimirum existimavit vel hoc summum Aquina- 
tis Opus adiutorio et complemento alterius operis 
ordinem quaestionum indicantis et partem positivam 
continentis, egere. 

Pius etiam XII, post commendationem doctrinae 
S. Thomae, in memoriam quoque revocato praecepto 
Codicis luris Canonici hac de re (Can. 1366 $ 2), illi- 
co subiungit: «minime nunc sermo est de illis doctri- 
narum ad physica seu ad rerum naturam attinentium 
opinationibus et formulis quae praeteriti temporis 
propriae et peculiares erant aut de illarum consecta- 
nis, quatenus quidem opiniones illas nostra aetate 
reperta et inventa hnumanarum disciplinarum exsupe- 
rarunt et praetergressa sunt; quibus repertis et in- 
ventis Ecclesia favet, nedum adversetur, ea pro- 
vehit, nedum metuat». (Allocutio Ad Patres Ord, 
Praed. in Capitulo Generali Adunatos, habita die 22 
septembris 1946. AAS. 38 [1946] 387). 

Et ad rem theologicam veniens, haec eis commen- 
dabat: «adsidua manu versate codices ubi religionis 
instituta, leges, historia continentur; quae vero nova 
ferunt tempora sagaci indagatione perpendite et 
in scientiae sacrae usum convertite» (ibid., 388). 

Art. 3. lusta mediaque via tenenda. 


Reiectis igitur huiusmodi extremis et ad invicem 
oppositis interpretationibus, vera et iusta interpretatio 
valoris auctoritatis doctrinalis S. Thomae atque obli- 
gationis eam suscipiendi stat in medio inter duas illas 
extremas aestimationes. 

Methodus, principia et synthesis doctrinalis philo- 
sophico-theologica S. Thomae sancte sunt ab omnibus 
tenenda et inviolabiliter servanda (CIC. can. 1366, 
$ 2: Constitutio Deus scientiarum Dominus, art. 29; 
Pius XII, Sermo ad alumnos Seminariorum., qui in 
Alma Urbe ad sacerdotium efformantur, habitus die 
24 mau 1939. AAS. 31 [1939] 246; Allocutio ad Pa- 
tres Ord. Praed. in Capitulo Generali adunatos habita 
die septembris 1946. AAS. 38 [1946] 387-388; Ency- 
clica Humani generis, data die 12 augusti 1950. AAS. 
42 [1950] 537), ita tamen ut simul ex posterius rite- 
que acquisitis veritatibus locupletetur, ex criticis et 
historicis investigationibus illustretur, ex applicatione 
ad nova problemata solvenda quae in dies excitantur 
dilatetur, servata insuper legitima libertate in explo- 
randa germana eius doctrina ubi bonae notae inter- 
pretes ipsius non conveniunt, itemque honesta aemu- 
latione in porro ducendis investigationibus veri nomi- 
nis scientiae, non fucatae vel meram eius speciem 
praeseferentis. 

Doctrina enim Aquinatis adeo firma et robusta est 
in seipsa, ut discussionem eius et aemulationem cum 
alis non timeat neque vitet, quin potius eas excitat ac 
tuto dirigit in conquirenda veritate. Nec enim T hornas 
proponitur imitandus et consectandus ut asseclae eius 

et discipuli dormiant et requiescant, vel certe pigres- 
cant, sed ut, laborem eius atque industriam aemulan- 
tes, totos suos nervos impendant et superimpendant 
in veritate conquirenda et dilatanda, iuxta illud eius- 
dem Thomae: «oportet quod homo ex omnibus quae 
in ipso sunt, quantum potest, ad divina innitatur, ut 
intellectus contemplationi et ratio inquisitioni rerum 
vacet» (Comment, in libum Boethii De Trinitate, q. 2, 
a. 10). Et iterum: «humana mens debet semper moveri 
ad cognoscendum de Deo plus et plus secundum 
modum suum * id est secundum totum suum posse 
(ibid, ad 7). 


«Utique — ait Leo XIII — videntur hodie nimis 
multi ponere ingeni laudem in fastidio antiquitatis: 
sed omnino illa est philosophandi ratio optima, exqui- 
rere meditando nova unaque simul sapientiam vete- 
rum non relinquere» (Epistula ab bibliopolam L. Vi- 
ves, data die 10 decembris 1889, apud Berthier op. 
cit. 237). atque «edicimus libenti gratoque animo ex- 
cipiendum esse quidquid sapienter dictum, quidquid 
utiliter fuerit a quopiam inventum atque excogitatum» 
(Encyclica Aeterni Patris, data die 4 augusti 1879. 
Acta, ed. cit. I 72. Cf. etiam verba eius praeclara, 
quae supra retulimus, p. 87-88). 

«Scilicet — prosequitur Pius XI — inter amatores 
S. Thomae, quales omnes decet esse Ecclesiae filios 
qui in studiis optimis versantur, honestam illam qui- 
dem cupimus iusta in libertate aemulationem unde 
studia progrediuntur, intercedere, at obtrectationem 
nullam, quae nec veritati suffragatur et unice ad dis- 
solvenda valet vincula caritatis. Sanctum igitur uni- 


cuique eorum esto quod in Codice luris Canonici 

praecipitur ut «philosophiae rationalis ac theolo- 
giae studia et alumnorum in his disciplinis institutio- 
nem professores omnino pertractent ad Angelici Doc- 
teris rationem, doctrinam et principia, eaque sancte 
teneant», atque ad hanc normam ita se omnes gerant 
ut eum ipsi suum vere possint appellare magistrum. 
At ne quid eo amplius alii ab aliis exigant quam 
quod ab omnibus exigit omniu magistra et ma- 
ter Ecclesia: neque enim in iis rebus, de quibus in 
scholis catholicis inter melioris notae auctores in 
contrarias partes disputari solet, quisquam prohiben- 
dus est eam sequi sententiam quae sibi verisimilior 
videatur* (Encyclica Studiorum Ducem, data die 29 
iunii 1923. AAS. 15 1923] 323-324). 


Haec .famosa istius Pontificis verba, quibus non- 
nuli frequenter utuntur, ac fortasse aliquando abu- 
tuntur, sane sunt intelligenda, atque interpretanda ve- 
niunt ex aliis posterioribus verbis eiusdem Pontificis, 
quin immo et successoris eius Pii XII: nam penes Ro- 
manos Pontifices ius est et potestas nedum proprias 
leges, sed et decessorum suorum, aliasve in Ecclesia 
statutas, authentice interpretari. 

Porro manifestum est Pium XI auctoritatem doc- 
trinalem aliorum «scriptorum ecclesiasticorum non 
coaequasse auctoritati S. Thomae, nedum in rebus 
certis atque exploratis, sed neque in rebus controver- 
sis et disputatis. Utrobique ac semper eminet auctori- 
tas Aquinatis, licet in rebus dubiis et controversis non 
imponatur vi sua interna ex pondere argumentorum 
suorum, neque ab Ecclesia, ut consequens et rationa- 


bile est, exquiratur assensus. 

supra (p. 57-62,09-102) retulimus plura eius ver- 
ba post Encyclicam illam scripta vel prolata, quibus 
de novo instaurat obligationem sequendi Thomam in 
re philosophica et theologica, ita ut Aquinatis doctri- 
na non trahatur ad aliorum placita, sed potius aliorum 
doctrinae ad rationem, principia et doctrinam eius 
exigantur (Litterae Apostolicae Officiorum omnium, 
datae die | augusti 1922, AAS. 14 [1922] 454-456, 
quas recolit et confirmat in Litteris Apostolicis Uni- 
genitus Dei Filius, datis die 19 martii 1924, AAS. 16 
[1924] 144-145; Allocutio ad Professores et alumnos 
Instituti «Angelicum», habita die 12 decembris 1924, 
apud Xenia thomistica», III, 599-600). 

Laudat insuper atque honestat plurimum Card. 
Mercier ob eius opera philosophica, in quibus osten- 
dit «quantum valeret philosophia perennis, non modo 
ad coniungendum cum veterum sapientia quidquid 
est laudabiliter clarorum hominum industria ingenio- 
que nuper inventum, sed etiam ad errores omne ge- 
nus refellendos qui tam acriter in praesens rectae ra- 
tioni doctrinaeque Ecclesiae adversantur». Maxime 
vero ac nominatim Ontologiam eius recolit et extollit, 
«quandoquidem — ei dicit — ea ibi metaphysicae S. 
Thomae principia illustrando tueris, a quibus rece- 
dere, etiam in re mini . a, non sine magno detri- 

ento esse opportune monuit decessor noster 
fel. see. Pius X> (Epistula data die 26 martii 1924. 
AAS. 16 [1924] 227). Ea ergo verba B. Pii X approbat 
suaque facit. 

Cum autem, ipsamet Ecclesia teste, viginti quatuor 
theses thomisticae contineant revera principia et pro- 
nuntiata maiora S. Thomae in re metaphysica, plane 

sequitur vel minimum ab eis recedere non sine mag- 


no detrimento esse. 


Praesertim vero, data opera, interpretationem au- 
thenticam illorum verborum dedit Pius XII, qui liber- 
tatem illam intra doctrinam S. Thomae eiusque dis- 
cipulatum agnoscit, quando scilicet interpretes bonae 
notae Aquinatis inter se dissident aut disputant, non 
autem contra doctrinam eius certam atque genuinam. 

En eius praeclara verba: «quopropter, dilectissimi 
fili, animum afferte plenum amoris et studii erga S. 
Thomam; totis viribus incumbite ut luculentam eius 
doctrinam intellectu perspiciatis-. quidquid ad eam 

anifesto pertinet et tuta ratione ut praecipuu: 
in ea habetur, libenter amplectimini (1). 

«Haec «praecepta* a decessoribus nostris iam 
pridem data, nostrarum partium ducimus in prae- 
senti recolere et, si alicubi desiderantur, ex in- 
tegro instaurare; simulque eorumdem decesso- 
rum nostrorum «monita», nostra facimus, quibus 
veri nominis in scientia progressum et legitimam 
in studiis libertatem tueri voluerunt. Probamus 


(1) Porro Sacrae Studiorum Congregationis indicio, a B. 
Pio X et a Benedicto XV approbato, viginti quatuor theses 
thomisticae manifesto pertinent ad doctrinam S. Thomae, et 
quidem in ea ut praecipuum tuta ratione habetur: «respondit (Sa- 
cra Congregatio] eas plane continere S. Doctoris principia et 
pronuntiata maiora» (Die 27 iulii 1914. AAS. 6 [1914] 383); 
respondit insuper quod «omnes illae viginti quatuor theses phi- 
losophicae germanam 5. Thomae doctrinam exprimunt, eae- 
que proponantur veluti tutae normae directivae» (Die 7 


martii 1916. AAS. 8 [1916] 157). 
11 

prorsus ac commendamus novis disciplinarum inven- 
tis antiquam sapientiam, ubi opus sit, aequari; ea, de 
quibus bonae notae Angelici Doctoris interpretes 
disputare solent, libere agitari; nova vero subsidia 
ex historia depromta in textibus Aquinatis plenius 
intelligendis adhiberi. Neque ullus privatus «se in 
Ecclesia pro magistro gerat» (Benedictus XV, Encycli- 
ca Ad beatissimi, data | novembris 1914. AAS. 6 [1914] 
576); nec «quid eo amplius alii ab aliis exigant quam 
quod ab omnibus exigit omnium magistra et mater 
Ecclesia» (Pius XI, Encyclica Studiorum Ducem, data 
die 29 iunii. 1923. AAS. 15 [1923] 324); neque denique 
vana dissidia foveantur. 

«Quae omnia si, ut confidimus, praestabuntur, co- 
piosa exspectanda erunt disciplinarum emolumenta. 
Aemulatio enim in veritate quaerenda et propaganda 
per commendationem doctrinae S. Thomae non suppri- 
mitur, sed excitatur potius ac tuto dirigitur» (Ser- 
mo ad alumnos Seminariorum, Collegiorum et Ins- 
titutorum utriusque cleri atque ex omni gente, qui in 
Alma Urbe ad Sacerdotium efformantur, habitus die 
24 iunii 1939. AAS. 38 [1939] 246-247). 

Nec praetereundum hisce ipsis verbis Thomam Ec- 
clesiae quodammodo aequatum fuisse: nam, recolens 
Encyclicas suas Litteras Humani generis, excultis viris 
Romam convenienhbus ad tertium congressum inter- 
nationalem thomisticum edixit: *hae [Litterae scilicet] 
vobis disputantibus et edisserentibus tutum iter in- 
nuerunt, praelucenti veluti radiantissimo Sole 
S. Thomae Aquinatis doctrina» (Allocutio habita 
die 17 septembris 1950. AAS. 42 [1950] 734). Nimi- 
rum aemulatio in veritate quaerenda et propaganda 

per studium, per disputationes, per dissertationes, 
non supprimitur, sed excitatur potius ac tuto dirigitur 
per commendationem doctrinae S. Thomae, sicut et 
per Litteras Encyclicas Romani Pontificis. 

Monet insuper quod, licet verum sit «generatim 
Pontifices theologis libertatem concedere in his quae 
inter melioris notae doctores vario sensu disputantur; 
at historia docet plura, quae prius liberae disceptatio- 
ni subiecta fuerint, postea nullam iam disceptationem 
patiposse» (Encyclica Humani generis, data die 12 
augusti 1950. AAS. 42 [1950] 568). Ita hodie, post tot 
Ecclesiae approbationes et commendationes et prae- 
cepta, nemini catholicorum liberum est denegare sin- 
gularem auctoritatem. doctrinalem S. Thomae, 
cuius doctrinam  philosophico-theologicam | ceteris 
omnibus quae circumferuntur nedum extra, sed 
et intra ipsam Ecclesiam, praefert, ac prae cete- 
ris com | endat: «giustamente favorita dalla Chiesa» 
(Littera Adhaesionis Pontificii Athenaei lateranensis 
de Urbe ad Romanum Pontificem ob eius Encyclicam 
Humanigeneris, die 9 novembris 1950, apud «LOsser- 
vatore Romano» 90 [1950], n.° 271, 19 novembris 
1950, p. 1, col. 5). 

Angelicum etenim Deus in Ecclesia suscitavit «z/Z 
eam saluberrima et firmissima communiret doctrina er 
Solis instar illustraret; cuius Sapientiam omnibus 
praecipue commendatam totus admiratur orbis terra- 
rum» (Pius XII in Praefatione Missae S. Thomae 
Aquinatis juxta ritum Ord. Praed., quam ipsemet Pon- 


tifex composuit). 


Revera «inter scholasticos Doctores, omnium prin- 

ceps et magister longe eminet Thomas Aquinas* (Leo 
XIII, Encyclica Aeterni Patris. Acta, ed. cit. I 62), 
cuius doctrina non solum est ceteris multo sanior et se- 
curior, sed etiam Magisterio Ecclesiae conformior 
(ibid. 70), et ideo eius prae ceteris soliditatem atque 
excellentiam debent Magistri scholarum Catholicarum 
in perspicuo ponere (ibid. 74). 
ludicio Ecclesiae, «Thomam sequi auctorem, /aus 
est* (Leo XIII, Epistula ad R. D. Haine, data die 8 au- 
gusti 1899, apud Berthier, op. cit., 264); ab eo temere 
et inconsulto discedere, res est plena periculis (Idem. 
Epistula ad Ministrum Generalem Ord. Minorum, 
data die 25 novembris 1898, ibid.); Aquinatem vel mi- 
nimum deserere in re philosophica praesertim et theo- 
logica, non est sine magno detrimento (B. Pius X, 
Motu proprio Praeclara, die 24 iunii 1914. AAS. 6 
[1914] 335; Motu proprio Doctoris Angelici, die 29 
iunii. 1914. ibid. 338; Pius XI, Epistula ad Card. Mer- 
cier, die 26 martii 1924. AAS. 16 [1924] 227); ab eius 
autem disciplina ne latum quide. unguem dis- 
cedere, summa laus est (Benedictus XV, Epistula 
ad R. P. L. Theissling, die 29 octobris 1916. AAS. 8 
[1916] 397; Pius XI Encyclica Studiorum Ducem, die 
29 iunii 1923. AAS. 15 [19231 324 [1] et securitas 
absque ullo aberrandi periculo a Christianae ve- 
ritatis regula (B. Pius X, Epistula ad R. P. R. Veláz- 
quez, die 7 martii 1909. AAS. 1 [1909] 275; Motu pro- 


(1) «Atque huic Ordini Praedicatorum] laudi dandum est 
non tam quod Angelicum Doctorem aluerit quam quod numquam 
postea, ne latum quidem unguem, ab eius disciplina discesserit» 
(Benedictus XV, Epistula citata. AAS. 8 [1916] 397). 

prio Praeclara, die 24 iunii. 1914. AAS. 6 [1914] 334). 

Nimirum, aegre permittit ac tolerat vel minimum 
recessum ab Aquinate; urget vero et laudat vehemen- 
ter eius sequelam et fidelitatem vel in minimis. 


Ideo Sacer Ordo Praedicatorum, cuius est Thomae 
doctrinam ceu thesaurum pretiosissimum sancte atque 
inviolabiliter servare (Acta Capituli Generalis Romae 
celebrati a die 21 ad diem 30 septembris 1946, n.° 68. 
Romae. 1946, p. 57), summam hanc fidelitatem una 
cum honesta aemulatione ac libertate in veritate quae- 
renda et dilatanda pro lege sibi constituit: «exemplum 
igitur tanti Doctoris aemulantes, eoque tamquam so- 
lida rupe innixi, curent Professores et Scriptores nos- 
tri dociliter ac reverenter sequi vestigia traditionis 
doctrinalis Ecclesiae et Ordinis nostri; quod sane mi- 
nime impedit quominus /egitima cum libertate scien- 
tifica quaestiones occurrentes, seu antiquas, seu no- 
vas, aequa lance investigent, diiudicent, resolvant, un- 
dique accitis omnibus instrumentis aptis atque proba- 
fis ad veritatem, quae ex Deo est, securius invenien- 
dam, uberius capessendam, fructuosius dilatandam, 
memores adhortationis Smi. Domini Nostri Pii Papae 
XII ad Patres vocales Capituli praeccedentis: «quae 
vero nova ferunt tempora, sagaci indagatione perpen- 
dite, et in scientiae sacrae usum convertite». «Aemu- 
latio enim in veritate quaerenda et propaganda per 
commendationem doctrinae S. Thomae non supprimi- 
tur, sed excitatur ac tuto dirigitur» (Acta Capituli Ge- 
neralis Washington!! celebrati a die 28 ad diem 24 sep- 
tembris celebrato 1949, n.° 59. Romae, 1950, p. 53-54). 

Hac tamen libertate, maxime cum de rebus novi- 
ter discutiendis vel assimilandis agitur, oportet caute 
ac prudenter uti, ne falsa pro veris, neu fucata species 
pro re ipsa accipiantur. Ut enim docet Pius XII, Pro- 
fessores philosophiae ac theologiae tradendae inScho- 
lis Catholicis «in quaestiones novas, quas hodierna 
cultura et progrediens aetas in medium protulerunt, 
diligentissimam suam conferant pervestigationem, sed 
ea qua par est prudentia et cautela*: neque, falso cui- 
dam irenismo indulgentes, putent «ad Ecclesiae sinum 
dissidentes et errantes feliciter reduci posse, nisi in- 
tegra veritas in Ecclesia vigens, absque ulla corruptio- 
ne detractioneque, sincere omnibus tradatur» (Encycli- 
ca Humani Generis, AAS. 42 [1950] 578. Cf. etiam 
ibid., 564-565; Instructio Congregationis S. Officii ad 
locorum ordinarios de motione oecumenica, die 20 
decembris 1949, AAS. 42 [1950] 142-147). 

Dolet autem vehementer Summus Pontifex non- 
nullos plus aequo novitatibus indulgere nondum suf- 
ficienter exploratis et confirmatis; et quidem aliquan- 
do hac ratione ducti, «ne earum rerum quas progre- 
dientis aetatis. scientia. invexerit, ignari habeantur» 
(ibid., 564), nimirum ut sapientes et moderni videan- 
tur. Et quod gravius est, tale novarum rerum studium 
atque prurigo secerdotes afficere solet «ut plurimum 
sive eruditione atque doctrina sive vitae severitate mi- 
nus quam ceteri praeditos. 

«Per se novitas neutiquam est veritatis indicium. 
Atque una ea conditione laudanda, ut simul veritatem 
confirmet, simul probitati ac virtuti conducat. Hac 
quae volvitur aetate graviter quidem itinere deerratum 
est: est siquidem dolendum plura philosophorum ge- 

nera internasci, eademque, hominum moribus nullo 
modo emendatis, dilabi» (Adhortatio Apostolica ad 
clerum universum, die 23 septembris 1950. AAS. 42 
[1950] 094). 

Simiter «plura dicta sunt, at non satis explorata 
ratione, de «nova theologia», quae cum universis sem- 
per volventibus rebus una volvatur,se/nper itura, num - 
quam perventura. Si talis opinio amplectenda esse vi- 
deatur, quid fiet de numquam immutandis catholicis 
dogmatibus, quid de fidei unitate et stabilitate? 

«Dum igitur inocciduam Veritatem vereri sanctum 
sollemneque habetis,operam date problemata,quae la- 
bens fert tempus, studiose investigare et exsolvere, 
praesertim si ea eruditis christifidelibus obstacula et 
difficultates progignere possint; quin etiam eadem il- 
lustrando, in auxilium convertentes impedimentum, 
illorum fidem inde confirmate. 

«Verumtamen, cum novae vel liberae agitantur 
quaestiones, catholicae doctrinae principia semper 
mentibus praefulgeant: quod in re theologica omnino 
novum sonat, evigilanti cautione perpendatur; certum 

flrmumque ab eo quod contectura ducitur, ab eo quod 
labilis nec semper laudabilis mos etiam in theologiam 
et philosophiam introducere et invehere potest, secer- 
natur; errantibus amica praebeatur manus, nihil autem 
indulgeatur opinionum erroribus» (Allocutio ad Pa- 
tres Societatis Jesu in Congregatione Generali coadu- 
natos, habita die 17 septembris 1946. AAS; 38 [1946] 


365). 


Inter ea quae ut nova fuerunt proposita nostris his- 

ce diebus, numeranda veniunt denegabo, aut certe du- 
bitatio,possibilitatis naturalis humanae rationis, absque 
divinae revelationis divinaeque gratiae auxilio, demos- 
trandi exsistentiam Dei personalis, argumentis ex re- 
bus creatis deductis; negatio mundum habuisse initium; 
affirmatio creationem mundi necessariam fuisse, eo 
quod ex necessaria liberalitate divini amoris procedat; 
denegatio divinae praescientiae aeternae et infallibilis 
liberarum actionum humanarum; denegatio transmis- 
sionis peccati originalis ab uno Adamo in ceteros om- 
nes homines per naturalem generationem ex eo des- 
cendentes, una excepta beatissima Virgine Maria ex 
speciali Dei privilegio, ob assertam atque admissam 
theoriam polygenismi; perversio doctrinae catholicae 
de notione peccati prout est offensa Dei, itemque sa- 
tisfactionis a Christo pro nobis exhibitae; corruptio 
doctrinae pariter catholicae de gratuitate elevationis 
humanae naturae ad ordinem supernaturalem, ac si 
Deus condere non posset entia intellectu praedita quin 
ea ad visionem beatificans ordinet ac vocet; negatio 
transsubstantiationis et praesentiae realis Christi in Eu- 
charistiae Sacramento, ac si ad purum putumque sym- 
bolismum reduci deberent; seria et positiva. dubitatio 
an Angeli sint creaturae personales, numque materia a 
spiritu essentialiter differat; acceptio, absque ullo de- 
lectu, doctrinae philosophicae existentialism! et evolu- 
tionism!; et alia plura ad rem exegeticam pertinentia. 
Quae omnia Pius XII Encyclicis Litteris. Humani 
generis aliisque recentissimis documentis profligavit, 
et a scholis catholicis arcenda decrevit (Encyclica Hu- 
mani generis, AAS. 42 [1950] 568-571, 573-574, 576- 
578; Adhortatio Apostolica ad clerum universum, die 

23 septembris 1950 ibid., 688; Oratio ad Cardinales, 
Archiepiscopos, Episcopos ceterosque locorum ordi- 
narios Romae coadunatos ob sollemnem dogmaticam 
definitionem corporeae in caelum Assumptionis B. 
Mariae V., habita die 2 novembres 1950, ibid., 791; 
Allocution delegatos Conventui generali ex univer- 
sis religiosis Ordinibus, Congregationibus ac Societa- 
tibus Institutisque saecularibus, habita. die 8 decem- 
bris 1950. AAS. 43 [1950] 32, 34). 


sunt qui huiusmodi mediam iustamque viam se- 
quendi S. Thomam ita efferunt: quae Angelicus sua 
egit aetate, nostrisque ageret temporibus si nunc vive- 
ret in terris, ea ipsa discipuli eius, thomistae moderni, 
agere debent. 

Effatum hoc, dummodo sane intelligatur, ve- 
rum est. Si vero hoc in sensu sumatur, ut plerumque 
accipi solet, quod Thomas in servitium Theologiae as- 
sumpsit philosophiam sui temporis, nimirum peripa- 
teticam, ac proin quod, si nunc apud nos degeret, phi- 
losophias assumeret quae nostris diebus circumferun- 
tur, puta idealisticam, immanentisticam, agnosticam, 
materialisticam vel existentialisticam,QinninQ falsum 
pronuntiatur. 

Non enim assumpsit philosophiam aristoteleam ut 
iacebat, neque ut per commentatores eius graecos, 
iudaeos et arabos traducebatur, sed ut depuratam, per- 
politam, digestam et plurimum locupletatam per phi- 
losophos Christianos, specialiter per magistrum eius 
S. Albertum Magnum, et maxime per seipsum. Qua 

in re multum ipse laboravit, ac plurimas passus est 
calumnias. Nam suo etiam tempore et in eadem pari- 
siens! Universitate erant nonnulli, nempe sic dicti ave- 
rroistae, qui sine delectu et absque prudenti cautela 
suscipiebant aliquas philosophicas doctrinas ex ipso 
Aristotele vel ex eius expositoribus provenientes, quae 
tamen veritatibus divinitus traditis. repugnabant: hi 
enim negabant immortalitatem personalem animae 
humanae; vel saltem doctrinam adstruebant de intel- 
lectu agente omnino incompatibilem cum immortali- 
tate personali animae. 
Ad quos directe alludit 5. Doctor in sermone quo- 
dam sat probabiliter pronuntiato mense iulio. 1270 
coram Universitate parisiensi, ubi haec fidenter dixit: 
«inveniuntur aliqui qui student in philosophia, et di- 
cunt aliqua quae non sunt vera secundum fidem; et 
cum dicitur eis quod hoc repugnat fidei, dicunt quod 
Philosophus [= Aristoteles] dicit hoc, sed ipsi non 
asserunt, imo solum recitant verba Philosophi. Talis 
est falsus propheta sive falsus doctor; quia idem est 
dubitationem movere et eam non solvere quod eam con- 
cedere: quod signatur in Exodo (21, 33-34), ubi dici- 
tur quod, si quis foderit puteum et aperuerit cisternam 
et non cooperuerit eam, et veniat bos vicini sui et ca- 
dat in cisternam, ille qui aperuerit cisternam teneatur 
ad eius restitutionem. Ille cisternam aperuit, qui du- 
bitationem movet de his quae faciunt ad fidem: cister- 
nam non cooperit, qui dubitationem non solvit, etsi 
habeat intellectum sanum et limpidum, et non deci- 
piatur. A/ter tamen, qui intellectum non habet ita lim- 
pidum, bene decipitur; et ille qui dubitationem. movit 

tenetur ad restitutionem, quia per eum ille cecidit in 
foveam. 

«Videte, tam multi fuerunt philosophi, et multa 
dixerunt de his quae pertinent ad fidem, et vix inve- 
nietis duos concordare in unam sententiam; et qui- 
cumque aliquid veritatis dixit, non dixit eam sine ad- 
mixtione falsitatis. Plus scit modo una vetula de his 
quae ad fidem pertinent quam quondam omnes phi- 
losophi. 

«Legitur quod Pythagoras primo fuit pugil; audi- 
vit magistrum disputantem de inmortalitate animae, 
et asserentem quod anima esset inmortalis: et in tan- 
tum allectus est, quod dimissis omnibus dedit se stu- 
dio Philosophiae. Sed quae vetula est hodie, quae non 
sciat quod anima est immortalis? Multo plus potest 
fides quam philosophia. Unde, si philosophia contra- 
riaturfidei, non est accipienda* (ed. P. Uccelli, S. T ho- 
mae Aquinatis et 5. Bonaventurae Balneoregiensis se- 
mones anecdoti, p. 71, Mutinae, 1879). 

Ideo Leo XIII, admirabundus tanti laboris et ope- 
ris S. Thomae, scribit: «hoc ipsum numeratur inter 
summa beneficia quae magno Aquinati debet Eccle- 
sia, quod Christianam theologiam cum peripatetica 
philosophia iam tum dominante tam belle sociaverit, 
ut Aristotelem Christo militantem, iam non adversa- 
rium habeamus* (Breve Gravissime nos, datum die 30 
decembris 1892, apud Berthier op. cit, 247). 


Hac tamen depuratione et elevatione simul iuncta 
cum multiplici accessione ex  neoplatonicis et S. 
Augustino et arabibus, ac praesertim ex propia indus- 
tria et labore, quibus omnia illa fragmenta veritatis in 

unum corpus coadunavit et ad altiorem perfectio- 
remque synthesim reduxit, philosophia peripatetica 
est reapse in aliam commutata, servata tamen eius ra- 
tione sive methodo philosophandi. Revera, ut ait Mar- 
tinus Orabmann, «opus saeculare et aere perennius, 
quod exegit Aquinas, est synthesis inter Augustinum 
et Aristotelem* (De quaestione «Utrum aliquid possit 
esse simul creditum et scitum* inter scholas augusti- 
nismi et aristotelico-thomismi medii aevi agitata, apud 
Acta hebdomadae augustinianae-thomisticae, Vtf), Ro- 
mae, 1931), utrumque tamen longe superans, et cons- 
tituens simul unoque ictu synthesim quamdam doctri- 
nalem superiorem plene philosophicam  pleneque 
Christianam: «une philosophie chrétienne au sens plein 
du mot, sans cesser d'étre une philosophie au sens 
plein du mot» ut verbis utar Stephani Gilson (L'idée 
de Philosophie chez Saint Augustin et chez Saint Tho- 
mas, apud eadem Acta, 84). 

Potius ergo quam philosophiam hanc vel illam, 
puta peripateticam vel academicam, stoicam vel ara- 
bicam, assumpsit in usum theologiae et fidei servi- 
tium veritates. ordinis naturalis ab humana ratione 
continuo ac saeculari labore atque nisu conquisitas, 
quae philosophiam perennem sive philosophiam sen- 
sus communis, ut eam appellat Benedictus XV (Epis- 
tula ad Card. Schulte, data die 29 iunii. 1921. AAS. 13 
[1921] 423), constituunt, idest Philosophiam sine 
addito (Cf. supra, p. 14-20). 

Minime autem assumeret, sed penitus respueret 
ut falsas philosophias plures quae hodie circumferun- 
tur, puta philosophiam vitalisticam vel existentialisti- 
ticam, idealisticam vel immanentisticam, materialist!- 

cam vel agnosticam, utpote incompatibiles cum veri- 
tatibus fidei et contrarias rectae rationi. «Expurgatio 
enm —ait R. Schultes— possibilis erat in philosophia 
aristotelica, cuius errores sunt accidentales, et ex ipsis 
principiis fundamentalibus Aristotelis corrigi poterant; 
errores autem quae in philosophia moderna exsistunt, 
sunt maxime fundamentales, adeo ut illa corrigi ne- 
queat, sed simpliciter relinquenda et expugnanda sit» 
(De Ecclesia Catholica, 726. Parisiis, 1925). 

«On dit parfois —addit R. Oarrigou-Lagrange— 
qu'il faudrait baptisser les systémes philosophiques 
modernes, comme Saint Thomas a baptisé T aristoté- 
lisme. Mais pour cela, il faudrait deux choses. Il fon- 
drait d'abord avoir le génie de Saint Thomas, et il 
faudrait ensuite que los systémes philosophiques mo- 
dernes soient baptizables. Il faut avoir une âme pour 
étre baptisable. Un systéme qui repose tout entier sur 
un principe faux ne peut pas étre baptisé (La structu- 
re de T Encyclique *Humani generis*, apud «Angeli- 
cum», 28 [1951] 9-10. Cf. etiam A. Perego, S. J., La 
Nuova Teologia. Sguardo d'insieme alla luce dell'En- 
ciclica «Humani generis», apud «Divus Thomas PI», 


53 [1950] 442-443). 


Si vero intelligatur modus sese gerendi erga 
philosophos sui temporis, et quo se gereret erga 
philosophos hodiernos, si apud nos viveret, ve- 
rum profertur illo effato. Caute enim ac prudentis- 
sime se gessit erga philosophos sui temporis aetatum- 
que praeteritarum, eos quidem maxima cum humani- 
tate pertractans, simul tamen accuratissime secernens 

verum a falso in eorum scriptis, ut verum sibi assu- 
meret, reiecto falso. 

Qua in re nullo modo ipse respiciebat personas, 
sed res — erat enim veritatis unice amator et cui- 
tor —; neque fama vel fortuna sive actualitate, ut ho- 
die malunt dicere, movebatur et afficiebatur, sed tran- 
quillo et pacato animo omnia perpendebat et ex alto 
principiorum aeternorum indicabat, adhibita semper 
cautione legendi libros spirituales, ne ex philosopho- 
rum frequentatione devotionem amitteret (Cf. Com- 
ment. eius in / de Anima, lect. 2 n.° 30; in II Metaph., 
lect. 1, nis. 287-288; in III Metaph., lect. 1, n.° 342; in 
XII Metaph., lect. 9, n.° 2560; in I Ethic., lect. 11, nis. 
132-133; in II Ethic., lect. 1, n.° 246; in Psalm. 43, 
n.° 1; De Verit, 16, a. 2c. Guill. de Tocco, Vita S. 
Thomae, cap. 21). 

Jam vero Aristoteles et philosophi sui temporis 1u- 
daei, arabes, latini, multo minus periculosi erant quam 
philosophi moderni, quippe qui omnes illi prima et 
fundamentalia principia sanae perennisque philoso- 
phiae admittebant, dum ea plerique modernorum res- 
puunt. 

Multo ergo cautius ac prudentius se gereret cum 
hodiernis philosophis, si apud nos viveret. Quae nova 
ferunt tempora sagacissime indagaret ac perpenderet: 
explorata atque probata incunctanter assumeret; ex 
ceteris occasionem acciperet profundius investigandi 
et cautius procedendi; ex omnibus et semper incita- 
mentum sumeret ad altiora atque meliora conscen- 
dendi (1). Nec dubium quin monita et cautelas, quas 


(1) Ut enim ipse scribit, «homines se ad invicem iuvant ad 

cum novis doctrinis aperte vel fucate propositis ser 
vandas edixit Pius XII, ex amussim ipse servaret. 


Vera ergo sequela S. Thomae, iuxta rei veritatem 
et commendationem Ecclesiae, in eo consistit ut ratio, 
doctrina et principia eius tam in re philosophica quam 
theologica sancte et inviolabiliter teneantur, unaque 
simul qualitates eius scientificae, seu intellectuales, seu 
morales, imitentur, excolantur et pro virili in vita dis- 


considerandum veritatem. Adiuvatur enim unus ab altero ad con- 
siderationem veritatis dupliciter: uno modo directe; alio modo 
indirecte. Directe quidem iuvatur ab his qui veritatem invene- 
runt, quia..., dum unusquisque praecedentium aliquid de veritate 
invenit, simul in unum collectum, posteriores introducit in mag- 
nam veritatis cognitionem. Indirecte vero, in quantum priores 
errantes circa veritatem, posterioribus exercitii occasionem de- 
derunt, ut diligenti discussione habita, veritas limpidius 
appareat. 

Est autem iustum ut his quibus adiuti sumus in tanto bono, 
scilicet cognitione veritatis, gratias agamus...: non solum his, 
quos existimat veritatem invenisse, quorum opinionibus aliquis 
communicat sequendo eas; sed etiam illis, qui superficialiter locu- 
ti sunt ad veritatem investigandam, licet eorum opiniones non se- 
quamur, quia isti etiam aliquid conferunt nobis. Praesti- 
terunt enim nobis quoddam exercitium circa inquisitionem veri- 
tatis» (In II Metaph. lect. 1, ns. 287 288. Cf. etiam ibid., n.° 276; 
in AII Metaph., lect. 9, n.° 2566; in Ide Anima, lect. 2, n.° 30). 

Et alio in loco: «auditus necessarius est ad Sapientiam [ut di- 
citur] Eccli. 6.34: sz dilexeris audire, sapiens eris; et etiam est ne- 
cessarius sapienti [secundum illud] Prov. 1, 5: audiens sapiens 
sapientior erit. Similiter cuilibet est necessarius, quia nullus est 
sufficiens ad excogitanda omnia quae ad Sapientiam pertinent; et 
ideo nullus ita sapiens est quin instruatur ab alio: quia, si audit 
bona, iuvatur recipiendo; si audit mala, iuvatur cognoscendo me- 
liora» (In Psalm, 43, n.° 1. Opera, ed. Nives, t. XVIII, pp. 495-496). 

cipulorum ipsius exprimantur, ita ut in eis Thomas 
ipse integer, maxime vero secundum spiritum, vivere 
pergat. 

Disciplina eius non est dura neque tyrannica, sed 
suavis et humana, simulque prudens ac firma. Tanta 
enim cum modestia, honestate ac simplicitate suas 
proponit doctrinas, ut lectores demulceat sibique de- 
vinciat: tantum servat ordinem expositionis cum bre- 
vitate, tantamque claritudinem effudit maxima cum 
profunditate conceptuum et proprietate sermonis, ut 
sincerum animum plene convincat. Frequens cum eo 
communicatio nullum generat fastidium, quin potius 
novam iugiter sui admirationem provocat, novum de- 
siderium, novasque cum eo moras protrahendi (1). Se- 
curitatem animi generat et gaudium in veritate adın- 
venta, unaque simul vires excitat ac tuto dirigit ad 
novas veritates libero et audaci animo exquirendas. 
tMentibus, ut ait Leo XIII, non modo vim affert nu- 
llam, sed immo pabulum exhibet incorruptum et salu- 
tare» (Breve Gravissime nos, die 10 decembris 1802, 


apud Berthier, op. cit. 246). 


Jure igitur, ex summo valore intrinseco doctrinae 
S. Thomae et ex specialissima ecclesiae. approbatione 


(1) «Il y a des livres qui sont claires à première lecture, 
mais qui deviennent de plus en plus obscures à mesure que l'on 
y réfléchit davantage; il y en a d'autres qui sont obscures a pre- 
mière lecture et qui deviennent de plus en plus clairs à mesure 
que l'on y réfléchit davantage; ceux des grandes philosophes, et 
de saint Thomas en particulier, sont de ce nombre» (Ét. Gilson, 
Saint Thomas d'Aquin (Collect. «Les Moralistes Chretiens»), 


p. 16. Paris, Gabalda, 1930). 


Cap, IV.—3.? lusfa mediaque via tenenda 177 


et commendatione, concludere possumus cum J. de 
Guibert, S. J.: «eo ipso quo quis doctrinam S. Tho- 
mae amplectitur, amplectitur doctrinam communissi- - 
me in Ecclesia receptam, tutam et ab Ecclesia appro- 
batam...; ubi non obstat gravis ratio, satis est auctori- 
tas 5. Thomae ut aliqua sententia praeferenda iure ha- 
beatur» (De Ecclesia Christi, 326. Romae, 1928). Quod 
quidem non tantummodo valet in re theologica, de 
qua ipse tantum loquebatur, sed et in re philosophica; 
utriusque enim est simul una vis unaque approbatio, 
iuxta illud Benedicti XV: «praeclara de Thoma Aqui- 
nate praeconia Apostolicae Sedis iam neminem ca- 
tholicum dubitare sinunt quin ideo ille sit excitatus 
divinitus ut haberet Ecclesia quem doctrinae Ma- 
gistruj maxime in omne tempus sequeretur» 
(Epistula ad R. P. Pégues, data die 5 februari 1919. 
AAS. [1919] 21). 

Hinc praestantissima illa verba Cardinalis Ludovi- 
ci Billot, 5. I, quae nemo prudens recusare potest: 
«inter alia multa quae me ad reverentiam Doctoris An- 
gelici movent, unum est quod momento et pondere 
ceteris praestat, quodque silentio praeterire non pos- 
sum. Et est perpetua, continuata, repetita de aevo in 
aevum ad hanc usque diem, singulari prorsus instan- 
tia eximioque studio, Sedis Apostolicae commendatio. 

Res vere omni observatione digna: in Apostolica 
Cathedra sibi invicem succedunt Pontifices, ali post 
alios, origine, genere, cultura, educatione varii; om- 
nium tamen in commendando Aquinate una invariata 
sententia est: a loanne XXII, qui Thomam ad altarium 


honores evexit, usque ad gloriose nunc regnantem 


Benedictum XV, qui, vixdum universalis Ecclesiae 
12 

tractanda gubernacula suscepisset, nihil antiquius ha- 
buit quam testificari se, hac in re, a Decessorum suo- 
rum mente minime dissentire, 1mo non verbis modo, 
sed et factis declarare. 

Porro, si annales ecclesiasticos percurro, si bulla- 
rum Romanorum Pontificum lustro, si dicta, si acta, 
si gesta evolvo, nullum simile exemplum invenio 
quoad unum in individuo signatum,seu praeceptorem, 
seu magistrum, seu doctorem. Quae quidem singula- 
ritas vel sola me admonet, non ibi rem esse quae ad 
humana arbitria, ad studia partium, ad scholae conten- 
tiones, ad privatas ipsorum Pontificum seu opiniones 
seu aestimationes pertineat, referendaque sit, sed ad 
iudicium eius qui in Cathedra ad consummationem 
usque saeculi divinitus fundata, unus semper sedet et 
praesidet et vivit, unus idemque loquitur ac docet, Pe- 
trus. Petrus, inquam, nulli parti, nulli factioni, nulli 
Ordini, nulli scholae addictus, praecise quia in summi- 
tate apostolatus constitutus, longe longeque eminet 
supra omnes partium, Ordinum ac scholarum conten- 
tiones et lites; Petrus cui non caro revelat, nec san- 
guis, sed Pater: Petrus, filius ille columbae (hoc enim 
sonat, inquit Hieronymus, in nostra lingua Bar-Iona 
vocabulum), et ideo filius columbae, quia mystica ei 
columba, extensis alis, sicut videre est in. abside basi- 
licae Vaticanae, insidet, vel ad auriculam advolans, 
suggerit quae ad regimen universalis Ecclesiae, et 
praesertim ad custodiam depositi fidei (quae maxima 
omnium res est), convenientia media sunt: Petrus de- 
nique, qui cum munere pascendi oves et agnos, do- 
num accepit salubria pascua internoscendi, eaque ab 
insalubribus discernendi: Petrus est, a quo singula- 

rem illam habet Aquinas commendationem et aucto- 
ritatem» (Oratio habita die 11 rnartii 1915 in Aula 
Magna Cancellariae Apostolicae pro instauratione 
Academiae S. Thomae. «Xenia Thomistica*, t. I, p. 


19-20. Romae, 1925). 


APPENDIX 


DOCUMENTA 


Benedictus XIV , 


Ex Brevi «Saluberrima^ d. d. 21 augusti 1752, quo 
renovantur et confirmantur Statuta Collegii S. Dio- 
nysii extra civitatem Granatensem ab Archiepiscopo 
Petro de Castro anno 1609 fundati, de unice tradenda 


S. Thomae doctrina. 


«..Deinde vero Statutum alterum, quod, ut invec- 
üs abusibus, alias scilicet tradendi, docendi et expli- 
candi a doctrina sententiaque Angelici Doctoris S. 
Thomae Aquinatis, ab ipso fundatore intenta ac diu 
tradita et explicata, alienas opiniones sententiasque in 
scholis cathedrisve eiusdem Collegii Dionysiani, op- 
portunum remedium afferretur, consultissime condi- 
tum fuit, paternae caritati Nostrae pergratum ac per- 
jucundum accidit. 

Doctrinae enim sancti Thomae Aquinatis, divinae 
voluntatis interpretis, vitae sanctitate et miraculis cla- 
ri, tantum fuit tributum ut Christianae eruditionis suae 
divinum.etiam illud habeat testimonium, sicut pie tes- 

tatur historia: «Bene de me, Thoma, scripsisti!» Atque 
eiusdem quidem doctrinae testis est 1ngens librorum 
numerus, quos ille, brevissimo tempore, in omni fere 
disciplinarum genere, singulari ordine ac mira pers- 
picuitate, sine ullo prorsus errore conscripsit: in qui- 
bus conscribendis interdum Sanctos Apostolos Pe- 
trum et Paulum colloquentes, locosque illi quosdam 
Dei iussu enarrantes habuit, et quos deinde conscrip- 
tos expressa Christi voce comprobatos audivit. Quan- 
doquidem omnipotentis Dei providentia factum est ut 
Angelici Doctoris vi ac veritate doctrinae, non. solum 
innumerae quae vel ipsius aetate vel antea grassatae 
sunt, sed multae etiam quae deinceps exortae sunt, 
haereses, confusae et convictae dissiparentur. Eaprop- 
ter, cum tanti Doctoris opera Sole clariora, sino ullo 
prorsus errore conscripta, quibus Ecclesiam Christi 
mira eruditione clarificavit, inoffenso pede decurripos- 
sint, nos qui peculiari pietate ac veneratione eumdem 
Angelicum Doctorem semper prosecuti sumus, que- 
madmodum Romani Pontifices praedessores nostri 
magno etiam in honore ipsius doctrinam habentes, 
meritis quoque laudibus cumularunt, nostris itidem 
apostolicis vocibus collaudantes, Statutum eiusmodi 
approbamus et confirmamus, necnon apostolici prae- 
sidii munimine roboramus, ita ut deinceps nemo ex 
Magistris sive Lectoribus eiusdem Collegii Dionysiani 
aliam doctrinam, ac praesertim in rebus theologicis, 
praeter unicam sancti Thomae Aquinatis doctrinam in 
scholis et cathedris dicti Collegii auditoribus legere, 
tradere et explicare unquam possit. 

Praeterea iisdem Magistris et Lectoribus in virtute 
sanctae obedientiae et sub poenis et censuris ecclesias- 

ficis, Nobis et Romano Pontifici pro tempore existent] 
reservatis, a quibus a nemine, praeter quam in mortis 
articulo, absolvi quisquam valeat, districte praecipi- 
mus et mandamus, ut omnes et singulas opiniones, in 
rebus praesertim theologicis, a commendatissima S. 
Thomae doctrina alienas legere, docere, tradere et ex- 
plicare omnino abstineant. Decernentes easdem prae- 
sentes Litteras et in eis contenta quaecumque semper 
firma, valida et efficacia existere et fore, suosque ple- 
narios et integros effectus sortir1 et obtinere debere, 
ac illis, ad quos spectat et pro tempore quandocum- 
que spectabit, in omnibus et per omnia plenissime suf- 
fragari, et ab eis respective inviolabiliter. observari» 
(Acta Capitulorum Generalium Ord. Praed., t. IX, p. 
224-225. Romae, 1904). 


Pius IX 


Ex Epistula «Si tristissimis*, d. d. 5 martii 18 
qua insignem S. Thomae reliquiam Ecclesiae S. À 
riae supra Minervam de Urbe Ord. Praed. assign 


«S1 tristissimis hisce temporibus Ecclesiae reser 
vit nos Deus, gloriae etiam eius non semel nos tes 
esse voluit, ne scilicet aerumnis deiecti, remissius f 
causa ipsius dimicaremus. Hos inter laetos event 
sicuti iam anno millesimo octingentesimo sexagesir 
septimo celebravimus decimi octavi saecularis an 
quo Princeps Apostolornm proprii sanguinis testim 

nio traditam confirmavit Evangelii doctrinam, sic ce- 
lebraturi nunc sumus sextum saecularem annum depo- 
sionis Angelici Doctoris, sancti Thomae Aquinatis, 
a Divina Providentia largiti ad eandem doctrinam 
miro modo ilustrandam, et adversus errores omnes 
invicte muniendam. Siquidem is ad sublimia natus, 
complexusque ingenio humanum excedente modum, 
quidquid veteres disputaverant Philosophi, quidquid 
docuerant Ecclesiae Patres, supernoque lumine irra- 
diatus ad intelligendas Scripturas, extraxit digessit- 
que scientiae universalis corpus, ubi Theologia ad 
scientificam exacta methodum, luculentius latiusque 
explicata, ac novis aucta commendationibus principa- 
retur; Philosophia vero suis purgata mendis, una cum 
ceteris scientiis ipsi spontaneo coneordique famulare- 
tur obsequio, unde fieret ut fulgidissima veri ad unum 
revocati lux non modo singula eorum perfunderet et 
promoveret, sed etiam quotquot fuerunt aut futuri 
erant errorum tenebras discuteret, et efficacissima ad 
eos conterendos arma suppeditaret. Verum, si huius- 
modl ingeni doctrinaeque prodigio, pari sanctitatis 
gloria splendente, tota decoratur Ecclesia, eo certe 
potissimum exornatur Praedicatorum Familia, quae 
adolescentulum veluti mater excepit, eumque pietate, 
litteris, disciplinis sedulo excultum ad insignem pro- 
vexit sanctimoniam ac scientiam» (ed. J. Berthier, S. 
Thomas «Doctor Communis» Ecclesiae, t. l, pp. 176- 


177. Romae, 1914). 

Leo XIII 


l. Litterae Encyclicae <Aeterni Patris* de Phi- 
losophia Christiana ad mentem Sancti Thomae Aqui- 
natis in pristinum decus restituenda, d. d. 4 augusti 
1879. 


«Aeterm Patris Unigenitus Filius, qui in terris ap- 
paruit, ut humano generi salutem et divinae sapientiae 
lucem afferret magnum plane ac mirabile mundo con- 
tulit beneficium, cum caelos iterum ascensurus, Apos : 
tolis praecepit, ut euntes docerent omnes gentes (l); 
Ecclesiamque a se conditam communem et supremam 
populorum magistram reliquit. Homines enim, quos 
veritas liberaverat, veritate erant. conservandi: neque 
diu permansissent caelestium doctrinarum fructus, per 
quos est homini parta salus, nisi Christus Dominus 
erudiendis ad fidem mentibus perenne magisterium 
constituisset. Ecclesia vero divini Auctoris sui cum 
erecta promissis, tum imitata caritatem, sic iussa per- 
fecit, ut hoc semper spectarit, hoc maxime voluerit, de 
religione praecipere et cum erroribus perpetuo dimi- 
care. Huc sane pertinent singulorum Episcoporum vi- 
gilati labores; huc Conciliorum perlatae leges ac de- 
creta, et maxime Romanorum Pontificum sollicitudo 
quotidiana, penes quos, beati Petri Apostolorum Prin- 


(1) Matt. XXVIII, 19. 

cipis in primatu successores, et ius et officium est do- 
cendi et confirmandi fratres in fide. 

Quoniam vero, Apostolo monente, per philoso- 

phiam et inanem fallaciam (1) Christifidelium mentes 
decipi solent, et fidei sinceritas in hominibus corrumpi, 
idcirco supremi Ecclesiae Pastores muneris sui perpe- 
tuo esse duxerunt etiam veri nominis scientiam totis 
viribus provehere, simulque singulari vigilantia provi- 
dere, ut ad fidei catholicae normam ubique traderen- 
tur humanae disciplinae omnes, praesertim vero phi- 
losophia, à qua nimirum magna ex parte pendet cete- 
rarum scientiarum recta ratio. Id ipsum et Nos inter 
cetera breviter monuimus, Venerabiles Fratres, cum 
primum Vos omnes per Litteras Encyclicas allocuti 
sumus; sed modo rei gravitate, et temporum condi- 
tione compellimur rursus Vobiscum agere de ineunda 
philosophicorum studiorum ratione, quae et bono fi- 
dei apte respondeat, et ipsi humanarum scientiarum 
dignitati sit consentanea. 

Sı quis in acerbitatem nostrorum temporum ani- 
mum intendat, earumque rerum rationem, quae publi- 
ce et privatim geruntur, cogitatione complectatur, 1s 
profecto comperiet, fecundam malorum causam, cum 
eorum quae premunt,tum eorum quae pertimescimus, 
in eo consistere, quod prava de divinis humanisque 
rebus scita, e scholis philosophorum 1ampridem pro- 
fecta, in omnes civitatis ordines irrepserint, communi 
plurimorum suffragio recepta. Cum enim insitum ho- 
mini natura sit, ut in agendo rationem ducem sequa- 
tur, si quid intelligentia peccat, in id et voluntas facile 


(1) Coloss. II, 8. 

labitur: atque ita contingit, ut pravitas opinionum, 
quarum est in intelligentia sedes, in humanas actiones 
influat, easque pervertat. Ex adverso, si sana mens ho- 
minum fuerit, et solidis verisque principiis firmiter 
insistat, tum vero in publicum privatumque commo- 
dum plurima beneficia progignet. 

Equidem non tantam humanae philosophiae vim et 
auctoritatem tribuimus, ut cunctis omnino erroribus 
propulsandis, vel evellendis parem esse iudicemus: si- 
cut enim cum primum est religio Christiana constituta, 
per admirabile fidei lumen non persuasibilibus huma- 
nae sapientiae verbis diffusum, sed in ostensione spiri- 
tus et virtutis (1), orbi terrarum contigit ut primaevae 
dignitati restitueretur; ita etiam in praesens ab omni- 
potenti potissimum virtute et auxilio Dei expectandum 
est, ut mortalium mentes, sublatis errorum tenebris, 
resipiscant. Sed neque spernenda, neu posthabenda 
sunt naturalia adiumenta, quae divinae sapientiae be- 
neficio, fortiter suaviterque.omnia disponentis, homi- 
num generi suppetunt; quibus in adiumentis rectum 
philosophiae usum constat esse praecipuum.Non enim 
frustra rationis lumen humanae menti Deus inseruit; et 
tantum abest, ut superaddita fidei lux intelligentiae vir- 
tutem extinguat aut imminuat, ut potius perficiat, 
auctisque viribus, habilem ad maiora reddat. 

Igitur postulat ipsius divinae Providentiae ratio, ut 
in revocandis ad fidem et ad salutem populis etiam ab 
humana scientia praesidium quaeratur: quam indus- 
triam, probabilem ac sapientem, in more positam 

monumenta testantur. Illis scilicet neque paucas, ne- 
que tenues rationi partes dare consueverunt, quas om- 
nes perbreviter complexus est magnus Augustinus, 
huic scientiae tribuens... illud quo fides saluberrima... 
gignitur, nutritur, defenditur, roboratur (1). 

Ac primo quidem philosophia, si rite a sapienti- 
bus usurpetur, iter ad veram fidem quodammodo 
sternere et munire valet, suorumque alumnorum ani- 
mos ad revelationem suscipiendam convenienter prae- 
parare: quamobrem a veteribus modo praevia ad 
Christianum fidem institutio (2), modo christianismi 
praeludium et auxilium (3), modo ad Evangelium pae- 
dagogus (4) non immerito appellata est. 

Et sane benignissimus Deus, in eo quod pertinet 
ad res divinas, non eas tantum veritates lumine fidei 
patefecit, quibus attingendis impar humana intelligen- 
tia est, sed nonnullas etiam manifestavit, rationi non 
omnino impervias, ut scilicet, accedente Dei auctori- 
tate, statim et sine aliqua erroris admixtione omnibus 
innotescerent. Ex quo factum est, ut quaedam vera, 
quae vel divinitus ad credendum proponuntur, vel 
cum doctrina fidei arctis quibusdam vinculis colligan- 
tur, ipsi ethnicorum sapientes, naturali tantum ratione 
praelucente, cognoverint, aptisque argumentis de- 
monstraverint ac vindicaverint. Invisibilia enim ipsius, 
ut Apostolus inquit, a creatura mundi per ea, quae 


facta sunt, intellecta conspiciuntur, sempiterna quo- 


(1) De Trin. lib. XIV, c. 1. 

(2) Clem. Alex., Strom, lib. I, c. 16; 1, VIII, c. 3. 
(3) Orig. ad Greg, Thaum. 

(4) Clem. Alex, Strom. I, c. 5. 

que eius virtus et divinitas (1); et gentes quae legem 
non habent... ostendunt nihilominus opus legis scrip- 
tum in cordibus suis (2). 

Haec autem vera, vel ipsis ethnicorum sapientibus 
explorata, vehementer est opportunum in revelatae 
doctrinae commodum  utilitatemque convertere, ut 
reipsa ostendatur, humanam quoque sapientiam, atque 
ipsum adversariorum testimonium fidei Christianae 
suffragari. Quam agendi rationem, non recens intro- 
ductam, sed veterem esse constat, et sanctis Ecclesiae 
Patribus saepe usitatam. Quin etiam venerabiles isti 
religiosarum traditionum testes et custodes formam 
quamdam eius rel et prope figuram agnoscunt in He- 
braeorum facto, qui Aegypto excessuri, deferre secum 
lussi sunt argentea atque aurea Aegyptiorum vasa cum 
vestibus pretiosis, ut scilicet, mutato repente usu, re- 
ligioni veri Numinis ea supellex dedicaretur, quae 
prius 1ignominiosis ritibus et superstitioni inservierat. 
Gregorius Neocaesariensis (3) laudat Origenem hoc 
nomine, quod plura ex ethnicorum placitis ingeniose 
decerpta, quasi erepta hostibus tela, in patrocinium 
Christianae sapientiae et perniciem superstitionis sin- 
gulari dexteritate retorserit. Et parem disputandi mo- 
rem cum Gregorius Nazianzenus (4), tum Gregorius 
Nyssenus (5) in Basilio Magno et laudant et probant; 
Hieronymus vero magnopere commendat in Quadra- 


(1) Rom. I, 20. 

(2) Ib. II, 14-15. 

(3) Orat, paneg. ad Origen. 
(4) Vit. Moys. 

(5) Carm. I, Iamb. 3. 

to Apostolorum discipulo, in Aristide, in Justino, in 
Irenaen, aliisque permultis (1). Augustinus autem, 
Nonne aspicimus, inquit, quanto auro et argento et 
veste suffarcinatus exierit de Aegypto Cyprianus, doc- 
tor suavissimus et martyr beatissimus? quanto Lac- 
tantius? quanto Victorinas, Optatus, Hilarius? ut de 
vivis taceam, quanto innumerabiles Graeci? (2) Quod 
si vero naturalis ratio opimam hanc doctrinae sege- 
tem prius fudit, quam Christi virtute fecundaretur, 
multo uberiorem certe progignet, posteaquam Salva- 
toris gratia nativas humanae mentis facultates instau- 
ravit et auxit. Ecquis autem non videat, iter planum et 
facile per huismodi philosophandi genus ad fidem 
aperiri? 

Non his tamen limitibus utilitas circumscribitur, 
quae ex illo philosophandi instituto dimanat. Et reve- 
ra divinae sapientiae eloquiis graviter reprehenditur 
eorum hominum stultitia, qui de his quae videntur 
bona, non potuerunt intelligere Eum qui est; neque, 
operibus attendentes, agnoverunt quis esset artifex (3). 
Igitur primo loco magnus hic et praeclarus ex huma- 
na ratione fructus capitur, quod illa Deum esse de- 
monstret: a magnitudine enim speciei et creaturae 
cognoscibiliter poterit Creator horum videri (4). 

Deinde Deum ostendit omnium perfectionum cu- 
mulo singulariter excellere, infinita in primis sapien- 
tia, quam nulla usquam res latere, et summa iustitia, 


(1) Epist. ad Magn. 

(2) De doctr. christ. 1, II, c. 40. 
(3) Sap. XIII, 1. 

(4) Sap. XIII, 5. 

quam pravus nunquam vincere possit affectus, 1deo- 
que Deum non solum veracem esse, sed ipsam etiam 
veritatem falli et fallere nesciam. Ex quo consequi 
perspicuum est, ut humana ratio plenissimam verbo 
Dei fidem atque auctoritatem conciliet. 

simili modo ratio declarat, evangelicam doctrinam 
mirabilibus quibusdam signis, tamquam certis certae 
veritatis argumentis, vel ab ipsa origine emicuisse: 
atque ideo omnes, qui Evangelio fidem adiungunt, 
non temere adiungere, tamquam doctas fabulas se- 
cutos (1), sed rationabili prorsus obsequio intelligen- 
tiam et iudicium suum divinae subiicere auctoritati. 
Illud autem non minoris pretii esse intelligitur, quod 
ratio in perspicuo ponat, Ecclesiam a Christo institu- 
tam (ut statuit Vaticana Synodus) ob suam admirabi- 
lem propagationem, eximiam sanctitatem et inexhaus- 
tam in omnibus locis fecunditatem, ob catholicam 
unitatem, invictamque stabilitatem, magnum quoddam 
et perpetuum esse motivum credibilitatis, et divinae 
suae legationis testimonium irrefragabile (2). 

solidissimis ita positis fundamentis, perpetuus et 
multiplex adhuc requiritur philosophiae usus, ut sacra 
Theologia naturam, habitum, ingeniumque verae 
scientiae suscipiat atque induat. In hac enim nobilissi- 
ma disciplinarum magnopere necesse est, ut multae 
ac diversae caelestium doctrinarum partes in unum 
veluti corpus colligantur, ut suis quaeque locis con- 
venienter dispositae, et ex propriis principiis derivatae 


(1) II Petr. I, 16. 
(2) Const, dogm. de Fid. Cath., cap. 3. 

apto inter se nexu cohaereant: demum ut omnes et 
singulae suis iisque invictis argumentis confirmentur. 

Nec silentio praetereunda, aut minimi facienda est 
accuratior illa atque uberior rerum, quae creduntur, 
cognitio, et ipsorum fidei mysteriorum, quoad fieri 
potest, aliquanto lucidior intelligentia, quam Augus- 
tinus aliique Patres et laudarunt et assequi studue- 
runt, quamque ipsa Vaticana Synodus (1) fructuosissi- 
mam esse decrevit. Eam siquidem cognitionem et 
intelligentiamplenius et facilius certe illi consequuntur, 
qui cum integritate vitae fideique studio ingenium 
coniungunt philosophicis disciplinis expolitum, prae- 
sertim cum eadem Synodus Vaticana doceat, eiusmo- 
di sacrorum dogmatum intelligentiam tum ex eorum, 
quae naturaliter cognoscuntur, analogia; tum e mys- 
teriorum ipsorum nexu inter se et cum fine hominis 
ultimo peti opertere (2). 

Postremo hoc quoque ad disciplinas philosophicas 
pertinet, veritates divinitus traditas religiose tueri, et 
iis qui oppugnare audeant resistere. Quam ad rem, 
magna est philosophiae laus, quod fidei propugnacu- 
lum ac veluti firmum religionis munimentum habea- 
tur. Est quidem, sicut Clemens Alexandrinus testatur, 
per se perfecta et nullius indiga Servatoris doctrina, 
cum sit Dei virtus et sapientia. Accedens autem grae- 
ca philosophia veritatem non facit potentiorem; sed 
cum debiles efficiat sophistarum adversus eam argu- 
mentationes, et propulset dolosas adversus veritatem 


(1) Const, cit. cap. 4. 
(2) ibid. 

insidias, dicta est vineae apta sepes et vallus (1). Pro- 
fecto sicut inimici catholici nominis, adversus religio- 
nem pugnaturi, bellicos apparatus plerumque a philo- 
sophica ratione mutuantur, ita divinarum scientiarum 
defensores plura e philosophiae penu depromunt, 
quibus revelata dogmata valeant propugnare. Neque 
mediocriter in eo triumphare fides Christiana censenda 
est, quod adversariorum arma, humanae rationis arti- 
bus ad nocendum comparata, humana ipsa ratio po- 
tenter expediteque repellat. Quam speciem religiosi 
certaminis ab ipso gentium Apostolo usurpatam com- 
memorat 5. Hieronymus scribens ad Magnum: Ductor 
christiani exercitus Paulus et orator invictus, pro 
Christo causam agens, etiam inscriptionem fortuitam 
arte torquet in argumentum fidei:didicerat enim a vero 
David extorquere de manibus hostium gladium, et 
Goliath superbissimi caput proprio mucrone trunca- 
re (2). Atque ipsa Ecclesia 1stud a philosophia praesi- 
dium Christianos doctores petere non tantum suadet, 
sed etiam iubet. Etenim Conclium Lateranense V 
posteaquam constituit, omnem assertionem veritati il- 
luminatae fidei contrariam omnino falsam esse, eo 
quod verum vero minime contradicat (3), philosophiae 
doctoribus praecipit, ut in dolosis argumentis dissol- 
vendis studiose versentur; siquidem, ut Augustinus 
testatur, si ratio contra divinarum Scripturarum aucto- 
ritatem redditur, quamlibet acuta sit, fallit veri simili- 


tudine; nam vera esse non potest (4). 


(1) Strom, lib. 1, c. 20. 

(2) Epist. ad Magn. 

(3) Bulla Apostolici regiminis. 

(4) Epist. 143 (al. 7) ad Marcellin, n. 7. 

Verum ut pretiosis hisce, quos memoravimus, af- 
ferendis fructibus par philosophia inveniatur, omnino 
oportet, ut ab eo tramite numquam deflectat, quem et 
veneranda Patrum antiquitas ingressa est, et Vaticana 
Synodus solemni auctoritatis suffragio comprobavit. 
Scilicet cum plane compertum sit, plurimas ex ordine 
supernaturali veritates esse accipiendas, quae cuiusli- 
bet ingenii longe vincunt acumen, ratio humana, pro- 
priae infirmitatis conscia, maiora se affectare ne audeat, 
neque easdem veritates negare, neve propria virtute 
metiri, neu pro lubitu interpretari; sed eas potius ple- 
na atque humili fide suscipiat, et summi honoris loco 
habeat, quod sibi liceat, in morem ancillae et pedise- 
quae, famulari caelestibus doctrinis, easque aliqua ra- 
tione, Dei beneficio, attingere. 

In iis autem doctrinarum capitibus, quae percipere 
humana intelligentia naturaliter potest, aequum plane 
est, sua methodo, suisque principiis et argumentis uti 
philosophiam: non ita tamen, ut auctoritati divinae 
sese audacter subtrahere videatur. Imo, cum constet, 
ea quae revelatione innotescunt, certa veritate pollere, 
et quae fidei adversantur pariter cum recta ratione 
pugnare, noverit philosophus catholicus se fidei simul 
et rationis iura violaturum, si conclusionem aliquam 
amplectatur, quam revelatae doctrinae repugnare 1n- 
tellexerit. 

Novimus profecto non deesse, qui facultates hu- 
manae naturae plus nimio extollentes, contendunt, 
hominis intelligentiam, ubi semel divinae auctoritati 

subiiciatur, e nativa dignitate excidere, et quodam 
quasi servitutis iugo demissam plurimum  retardari 

atque impediri, quominus ad veritatis excellentiaeque 
fastigium progrediatur. 

Sed haec plena erroris et fallaciae sunt; eoque tan- 
dem spectant, ut homines, summa cum stultitia, nec 
sine crimine ingrati animi, sublimiores veritates repu- 
dient, et divinum beneficium fidei, ex qua omnium 
bonorum fontes etiam in civilem societatem fluxere, 
sponte reiiciant. Etenim cum humana mens certis fini- 
bus, iisque satis angustis, conclusa teneatur, pluribus 
erroribus, et multarum rerum ignorationi est obnoxia. 
Contra fides Christiana, cum Dei auctoritate nitatur, 
certissima est veritatis magistra; quam qui sequitur, 
neque errorum laqueis irretitur, neque incertarum opi- 
nionum fluctibus agitatur. Quapropter qui philoso- 
phiae studium cum obsequio fidei Christianae coniun- 
gunt, ii optime philosophantur: quandoquidem divina- 
rum veritatum splendor, animo exceptus, ipsam iuvat 
intelligentiam; cui non modo nihil de dignitate detra- 
hit, sed nobilitatis, acuminis, firmitatis plurimum addit. 

Cum vero ingeni aciem intendunt in refellendis 
sententiis, quae fidei repugnant, et in probandis, quae 
cum fide cohaerent, digne ac perutiliter rationem 
exercent: in illis enim prioribus, causas erroris depre- 
hendunt, et argumentorum, quibus ipsae fulciuntur, 
vitum dignoscunt; in his autem posterioribus, ratio- 
num momentis potiuntur, quibus solide demonstren- 
tur et cuilibet prudenti persuadeantur. Hac vero in- 
dustria et exercitatione augeri mentis opes et explicari 
facultates qui neget, ille veri falsique discrimen nihil 
conducere ad profectum ingenii, absurde contendat 
necesse est. Merito igitur Vaticana Synodus preclara 
beneficia, quae per fidem rationi piaestantur, his ver- 

bis commemorat: Fides rationem ab erroribus liberat 
ac tuetur, eamque multiplici cognitione instruit (1). At- 
que idcirco homini, si saperet, non culpanda fides, ve- 
luti rationi et naturalibus veritatibus inimica, sed dig- 
nae potius Deo grates essent habendae, vehementer- 
que laetandum, quod, inter multas 1gnorantiae causas 
etin mediis errorum fluctibus, sibi fides sanctissima 
illuxerit, quae,quasi sidus amicum,citra omnem erran- 
di formidinem portum veritatis commonstrat. 

Quod si, Venerabiles Fratres, ad historiam philo- 
sophiae respiciatis, cuncta, quae paullo ante diximus, 
re ipsa comprobari intelligetis. Et sane philosophorum 
veterum, qui fidei beneficio caruerunt, etiam qui habe- 
bantur sapientissimi, in pluribus deterrime errarunt. 
Nostis enim, inter nonnulla vera, quam saepe falsa et 
absona, quam multa incerta et dubia tradiderint de 
vera divinitatis ratione, de prima rerum origine, de 
mundi gubernatione, de divina futurorum cognitione, 
de malorum causa et principio, de ultimo fine homi- 
nis, aeternaque beatitudine, de virtutibus et vitiis, aliis- 
que doctrinis, quarum vera certaque notitia nihil ma- 
gis est hominum generi necessarium. 

Contra vero primi Ecclesiae Patres et Doctores, 
qui satis intellexerant, ex divinae voluntatis consilio, 
restitutorem humanae etiam scientiae esse Christum, 
qui Dei virtus est Deique sapientia (2), et in quo sunt 
omnes thesauri sapientiae et scientiae absconditi (3), 
veterum sapientum libros investigandos, eorumque 


(1) Const, dogm. de Fid. Cath., cap. 4. 
(2) I. Cor. I, 24. 
(3) Coloss. II, 3. 

sententias cum revelatis doctrinis conferendas susce- 
pere; prudentique delectu quae in illis vere dicta et 
sapienter cogitata occurrerent, amplexi sunt, ceteris 
omnibus vel emendatis, vel reiectis. Nam providissi- 
mus Deus, sicut ad Ecclesiae defensionem martyres 
fortissimos, magnae animae prodigos, contra tyranno- 
rum saevitiem excitavit, ita philosophis falsi nominis 
aut haereticis viros sapientia maximos obiecit, qui re- 
velatarum veritatum thesaurum etiam rationis huma- 
nae praesidio tuerentur. Itaque ab ipsis Ecclesiae pri- 
mordis, catholica doctrina eos nacta est adversarios 
multo infensissimos, qui Christianorum dogmata et 
instituta irridentes, ponebant plures esse deos, mundi 
materiam principio causaque caruisse, rerumque cur- 
sum caeca quadam vi et fatali contineri necessitate, 
non divinae providentiae consilio administrari. lamve- 
ro cum his insanientis doctrinae magistris mature 
congressi sunt sapientes viri, quos Apologetas nomi- 
namus, qui, fide praeeunte, ab humana quoque sa- 
pientia argumenta sumpserunt, quibus constituerent, 
unum Deum, omni perfectionum genere praestantissi- 
mum esse colendum; res omnes e nihilo omnipotenti 
virtute productas, illius sapientia vigere, singulasque 
ad proprios fines dirigi ac moveri. 

Principem inter illos sibi locum vindicat S. Justi- 
nus martyr, qui posteaquam celeberrimas graecorum 
Academias, quasi experiendo, lustrasset, plenoque ore 
nonnisi ex revelatis doctrinis, ut 1dem ipse fatetur, ve- 
ritatem hauriri posse pervidisset, illas toto animi ar- 
dore complexus, calumnis purgavit, penes Romano- 
rum Imperatores acriter copioseque defendit, et non 
pauca graecorum philosophorum dicta cum eis com- 

posuit. Quod et Quadratus, et Aristides, Hermias et 
Athenagoras per illud tempus egregie praestiterunt. 

Neque minorem in eadem causa gloriam adeptus 
est Irenaeus, martyr invictus, Ecclesiae Lugdunensis 
Pontifex: qui cum strenue refutaret perversas orienta- 
lium opiniones, Onosticorum opera per fines romani 
imperii disseminatas, origines haereseon singularum 
(auctore Hieronymo), et ex quibus philosophorum fon- 
tibus emanarint... explicavit (1). 

Nemo autem non novit Clementis Alexandrini 
disputationes quas idem Hieronymus sic,honoris caua, 
commemorat: Quid in illis indoctum? imo quid non de 
media philosophia est? (2) Multa ipse quidem incredi- 
bili varietate disseruit ad condendam philosophiae 
historiam, ad artem dialecticam rite exercendam, ad 
concordiam rationis cum fide conciliandam utilissima. 

Hunc secutus Origenes, scholae Alexandrinae ma- 
gisterio insignis, graecorum et orientalium doctrinis 
eruditissimus, perplura eademque laboriosa edidit vo- 
lumina, divinis litteris explanandis, sacrisque. dogma- 
tibus illustrandis mirabiliter opportuna; quae licet 
erroribus, saltem ut nunc extant, omnino non vacent, 
magnam tamen complectuntur vim sententiarum, qui- 
bus naturales veritates et numero et firmitate augentur. 

Pugnat cum haereticis Tertullianus auctoritate sa- 
crarum Litterarum; cum philosophis, mutato armo- 
rum genere, philosophice; hos autem tam acute et 
erudite convincit, ut iisdem palam fidenterque obiiciat: 


(1) Epist. ad Magn. 
(2) Loc. cit. 

Neque de scientia, neque de disciplina, ut putatis, 
aequamur (1). 

Arnobius etiam, vulgatis adversus gentiles libris, 
et Lactantius divinis praesertim Institutionibus, pari 
eloquentia et robore dogmata ac praecepta catholicae 
sapientiae persuadere hominibus strenue nituntur, non 
sic philosophiam evertentes, ut Academici solent (2), 
sed partim suis armis, partim vero ex philosophorum 
inter se concertatione sumptis eos revincentes (3). 

Quae autem de anima humana, de divinis attribu- 
tis, aliisque maximi momenti quaestionibus, magnus 
Athanasius etChrysostomus oratorum princeps,scripta 
reliquerunt, ita, omnium iudicio, excellunt, ut prope 
nihil ad illorum subtilitatem et copiam addi posse vi- 
deatur. o» LEY 2 | 

Et ne singulis recensendis nimii simus, siimtTipfpm 
numero virorum, quorum est mentio facta, adiungi-* 
mus Basilium magnum etHjytfumque Gregorium, quif, 
cum Athenis, ex domicilio totius humanitatis, exiissent 
philosophiae omnis apparatu affatim Jnstxucti,. quas 
sibi quisque doctrinae opesdmlaj?imai(^ >tyudjo:p.ejie-: 
rerat, eas ad haereticos refutandos, insbtuendosque 
Christianos converterunt &* 0 -.00;0:: V / i 

sed omnibus veluti palmam praeripuisse visus est 
Augustinus, qui ingenio praepoicns, et sacris prgfa- 
nisque disciplinis ad plenum imoutus, contra omnes 
suae aetatis errores acerrime dimicavit fide summa, 
doctrina pari. Quem ille philosophiae locum non 


(1) Apologet. $ 46. 
(2) Inst. VII, cap. 7. 
(3) De opif. Dei, cap. 21. 

attigit; imo vero quem non diligentissime investigavit, 
sive cum altissima fidei mysteria et fidelibus aperiret, 
et contra adversariorum vesanos impetus defenderet; 
sive cum, Academicorum aut Manichaeorum com- 
mentis deletis, humanae scientiae fundamenta et firmi- 
tudinem in tuto collocavit, aut malorum, quibus pre- 
muntur homines, rationem et originem et causas est 
persecutus? Quanta de Angelis, de anima, de mente 
humana, de voluntate et libero arbitrio, de religione 
et de beata vita, de tempore et aeternitate, de ipsa 
quoque mutabilium corporum natura subtilissime dis- 
putavit? 

Post id tempus per Orientem /oannes Damasce- 
nus, Basilu et Gregorii Nazianzeni vestigia ingressus, 
per f)ccidentem, vero Boetius et Anselmus, Augustini 

KjbcirinVs professi^'patrimonium philosophiae pluri- 
/ pium locupletarunt. 

l- Exinde mediae aetafis-Doctores, quos Scholasticos 
; 7 vocant, magnae molis opus aggressi sunt, nimirum 
*»*  sçcotjes ductrtflae^Cgn.te.-et uberes, amplissimis San- 
diffusas, diligenter con- 
gerfr^txAigéstásqüeé uno'velut loco condere, in pos- 

I. terbrr tirrf USUITI* eV Cófn mdditate m. | 
A Quae autem schoigsticae disciplinae sit origo, in- 
ciofes et excellentia, fuvat hic, Venerabiles Fratres, 
verbis sapientissimi viri, Praedecessoris Nostri, Sixti 
V, fusius aperire: «Divino Illius munere, qui solus dat 
spiritum scientiae et sapientiae et intellectus, quique 
Ecclesiam suam per saeculorum aetatem, prout opus 
est, novis beneficiis auget, novis praesidis instruit, 
inventa est a maioribus nostris sapientissimis viris, 
Theologia scholastica, quam duo potissimum gloriosi 


fSDBHBwa: 

Doctores, angelicus S. Thomas et seraphicus 5. Bona- 
ventura, clarissimi huius facultatis professores,... ex- 
cellenti ingenio, assiduo studio, magnis laboribus et 
vigiliis excoluerunt atque ornarunt, eamque optime 
dispositam, multisque modis praeclare explicatam 
posteris tradiderunt. Et huius quidem tam salutaris 
scientiae cognitio et exercitatio, quae ab uberrimis di- 
vinarum Litterarum, summorum Pontificum, sancto- 
rum Patrum et Conciliorum fontibus dimanat, semper 
cerre maximum Ecclesiae adiumentum afferre potuit, 
sive ad Scripturas ipsas vere et sane intelligendas et 
interpretandas, sive ad Patres securius et utilius perle- 
gendos et explicandos, sive ad varios errores et hae- 
reses detegendas et refellendas: his vero novissimis 
diebus, quibus iam advenerunt tempora illa periculo- 
sa ab Apostolo descripta, et homines blasphemi, su- 
perbi, seductores proficiunt in peius, errantes, et alios 
in errorem mittentes, sane catholicae fidei dogmatibus 
confirmandis et haeresibus confutandis pernecessaria 
est» (1). 

Quae verba quamvis Theologiam scholasticam 
dumtaxat complecti videantur, tamen esse quoque 
de Philosophia eiusque laudibus accipienda perspici- 
tur. Siquidem praeclarae dotes, quae Theologiam 
scholasticam hostibus veritatis faciunt tantopere for- 
midolosam, nimirum, ut idem Pontifex addit, «apta 
illa et inter se nexa rerum et causarum cohaerentia, 
ille ordo et dispositio tamquam militum in pugnando 
instructio, illae dilucidae definitiones et distinctiones, 
illa argumentorum firmitas et acutissimae disputatio- 


(D Bulla - Triumphantis an. 1588. 

nes, quibus lux a tenebris, verum a falso distinguitur, 
haereticorum mendacia multis praestigiis et fallaciis 
involuta, tamquam veste detracta, patefiunt et denu- 
dantur» (1), praeclarae, inquimus, et mirabiles istae 
dotes unice a recto usu repetendae sunt eius philoso- 
phiae, quam magistri scholastici, data opera et sa- 
pienti consilio, in disputationibus etiam theologicis, 
passim usurpare consueverunt. 

Praeterea cum illud sit scholasticorum Theologo- 
rum proprium ac singulare, ut scientiam humanam 
ac divinam arctissimo inter se vinculo coniunxerint, 
profecto Theologia, in qua illi excelluerunt, non erat 
tantum honoris et commendationis ab opinione ho- 
minum adeptura, si mancam atque imperfectam aut 
levem philosophiam adhibuissent. 


lamvero inter Scholasticos Doctores, omnium prin- 
ceps, et magister, longe eminet Thomas Aquinas; qui, 
uti Caietanus animadvertit, veteres doctores sacros 
quia summe veneratus est, ideo intellectum omnium 
quodammodo sortitus est (2). Illorum doctrinas, velut 
dispersa cuiusdam corporis membra, in unum Tho- 
mas collegit et coagmentavit, miro ordine digessit, et 
magnis incrementis ita adauxit, ut catholicae Ecclesiae 
singulare praesidium et decus iure meritoque ha- 
beatur. 

llle quidem ingenio docilis et acer, memoria faci- 
lis et tenax, vitae integerrimus, veritatis unice amator, 


(1) Bull. cit. 
(2) In 2.m 2ac., q. 14$, a. 4. in fin. 

divina humanaque scientia praedives, Soli compara- 
tus, orbem terrarum calore virtutum fovit, et doctri- 
nae splendore complevit. Nulla est philosophiae pars, 
quam non acute simul et solide pertractarit: de legi- 
bus ratiocinandi, de Deo et incorporeis substantiis, de 
homine aliisque sensibilibus rebus, de humanis acti- 
bus eorumque principiis ita disputavit, ut in eo neque 
copiosa quaestionum seges, neque apta partium dis- 
positio, neque optima procedendi ratio, neque princi- 
piorum firmitas aut argumentorum robur, neque di- 
cendi perspicuitas aut proprietas, neque abstrusa 
quaeque explicandi facilitas desideretur. 

lllud etiam accedit, quod philosophicas conclu- 
siones angelicus Doctor speculatus est in rerum ra- 
tionibus et principiis, quae quamlatissime patent, et 
infinitarum fere veritatum semina suo velut gremio 
concludunt, a posterioribus magistris opportuno tem- 
pore et uberrimo cum fructu aperienda. Quam philo- 
sophandi rationem cum in erroribus refutandis pari- 
ter adhibuerit, illud a se ipse impetravit, ut et supe- 
riorum temporum errores omnes unus debellarit, et 
ad profligandos, qui perpetua vice in posterum exori- 
turi sunt, arma invictissima suppeditarit. 

Praeterea rationem, ut par est, a fide apprime dis- 
ünguens, utramque tamen amice consocians, utrius- 
que tum iura conservavit, tum dignitati consuluit, ita 
quidem ut ratio ad humanum fastigium Thomae 
pennis evecta, iam fere nequeat sublimius assurgere; 
neque fides a ratione fere possit plura aut validiora 
adiumenta praestolari, quam quae iam est per Tho- 


mam consecuta. 
Has ob causas, doctissimi homines, superioribus 

praesertim aetatibus, theologiae et philosophiae laude 
praestantissimi, conquisitis incredibili studio Thomae 
voluminibus immortalibus, angelicae sapientiae eius 
sese non tam excolendos, quam penitus innutriendos 
tradiderunt. 

Omnes prope conditores et legiferos Ordinum re- 
ligiosorum iussisse constat sodales suos, doctrinis S. 
Thomae studere et religiosius haerere, cauto, ne cui 
eorum impune liceat a vestigiis tanti viri vel mininum 
discedere. Ut Dominicianam familiam praetereamus, 
quae summo hoc magistro iure quodam suo gloria- 
tur, ea lege teneri Benedictinos, Carmelitas, Augusti- 
nianos, Societatem lesu, aliosque sacros Ordines com- 
plures, statuta singulorum testantur. 

Atque hoc loco magna cum voluptate provolat 
animus ad celeberrimas illas, quae olim in Europa 
floruerunt, Academias et Scholas, Parisiensem nempe, 
salmantinam, Complutensem, Duacenam, Tolosanam, 
Lovaniensem, Patavinam, Bononiensem, Neapolita- 
nam, Conimbricensem, aliasque permultas. Quarum 
Academiarum nomen aetate quodammodo crevisse, 
rogatasque sententias, cum graviora agerentur nego- 
tia, plurimum in omnes partes valuisse, nemo ignorat, 
lamvero compertum est, in magnis illis humanae sa- 
pientiae domiciliis, tamquam in suo regno, Thomam 
consedisse principem; atque omnium vel doctorum 
vel auditorum animos miro consensu in unius angeli- 
ci Doctoris magisterio et auctoritate conquievisse. 

sed, quod pluris est, Romani Pontifices Praede- 
cessores Nostri sapientiam Thomae Aquinatis singu- 
laribus laudum praeconis, et testimoniis amplissimis 

prosecuti sunt. Nam Clemens VI (1), Nicolaus V (2), 
Benedictus XIII (3) aliique testantur, admirabili eius 
doctrina universam Ecclesiam illustrari; S. Pius V (4) 
vero fatetur eadem doctrina haereses confusas et con- 
victas dissipari, orbemque universum a pestiferis quo- 
tidie liberari erroribus; ali cum Clemente XII (5), 
uberrima bona ab eius scriptis in Ecclesiam universam 
dimanasse, Ipsumque eodem honore colendum esse 
affirmant, qui summis Ecclesiae doctoribus, Gregorio, 
Ambrosio, Augustino et Hieronymo defertur; alii tan- 
dem S. Thomam proponere non dubitarunt Acade- 
mis et magnis Lyceis exemplar et magistrum, quem 
tuto pede sequerentur. Qua in re memoratu dignissi- 
ma videntur B. Urbani V verba ad Academiam Tolo- 
sanam: Volumus et tenore praesentium vobis iniungi- 
mus, ut B. Thomae doctrinam tamquam veridicam et 
catholicam sectemini, eamdemque studeatis totis viri- 
bus ampliare (6) Urbani autem exemplum Innocen- 
ttus XII (7) in Lovaniensi studiorum Universitate, et 
Benedictus XIV (8) in Collegio Dionysiano Grana- 
tensium renovarunt. 

His vero Pontificum maximorum de Thoma Aqui- 
nate iudiciis, veluti cumulus, Innocentii VI testimo- 
nium accedat: Huius (Thomae), doctrina prae caeteris, 


(1) Bulla In Ordine, 

(2) Breve ad FF. Ord. Praedic. 1451. 
(3) Bulla Pretiosus. 

(4) Bulla Mirabilis. 


(5 Bullo Verbo Dei. 
(6) Const, 5.a dat. die 3 Aug. 1368 ad Cancell. Univ. Tolos. 


(7) Litt, in form. Brev., die 6 febr. 1694. 
(8) Litt, in form. Brev., die 21 aug. 1752. 

excepta canonica, habet proprietatem verborum, mo- 
dum dicendorum, veritatem sententiarum, ita ut num- 
quam qui eam tenuerint, inveniantur a veritatis tramite 
deviasse; et qui eam impugnaverit, semper fuerit de 
veritate suspectus (1). 

Ipsa quoque Concilia Oecumenica, in quibus emi- 
net lectus ex toto orbe terrarum flos sapientiae, sin- 
gularem Thomae Aquinati honorem habere perpetuo 
studuerunt. [In Conciliis Lugdunensi, Viennensi, Flo- 
rentino, Vaticano, deliberationibus et decretis Patrum 
interfuisse Thomam et pene praefuisse dixeris, adver- 
sus errores Graecorum, haereticorum et rationalista- 
rum ineluctabili vi et faustissimo exitu decertantem. 

sed haec maxima est et Thomae propria, nec cum 
quopiam ex doctoribus catholicis communicata laus, 
quod Patres Tridentini, in ipso medio conclavi ordini 
habendo, una cum divinae Scripturae codicibus et 
Pontificum Maximorum decretis Summam Thomae 
Aquinatis super altari patere voluerunt, unde consi- 
lium, rationes, oracula peterentur. 

Postremo haec quoque palma viro incomparabili 
reservata videbatur, ut ab ipsis catholici nominis ad- 
versariis obsequia, praeconia, admirationem extorque- 
ret. Nam exploratum est, inter haereticarum factionum 
duces non defuisse, qui palam profiterentur, sublata 
semel e medio doctrina Thomae Aquinatis se facile 
posse cum omnibus catholicis doctoribus subire cer- 
tamen et vincere, et Ecclesiam dissipare (2). 


(1) Serm. de S. Thom. 
(2) Beza - Bucerus 

Inanis quidem spes, sed testimonium non inane. 
His rebus et causis, Venerabiles Fratres, quoties 

respicimus ad bonitatem, vim praeclarasque utilitates 
eius disciplinae philosophicae quam maiores nostri 
adamarunt, iudicamus temere esse commissum, ut 
eidem suus honos non semper, nec ubique perman- 
serit: praesertim cum philosophiae scholasticae et 
usum diuturnum et maximorum virorum iudicium, 
et, quod caput est, Ecclesiae suffragium favisse con- 
staret. Atque in veteris doctrinae locum nova quaedam 
philosophiae ratio hac illae successit, unde non lil per- 
cepti sunt frutus optabiles ac salutares, quos Ecclesia 
et ipsa civilis societas maluissent. Adnitentibus enim 
Novatoribus saeculi XVI, placuit philosophari citra 
quempiam ad fidem respectum, petita dataque vicis- 
sim potestate quaelibet pro lubitu ingenioque excogi- 
tandi. Qua ex re pronum fuit, genera philosophiae 
plus aequo multiplicari, sententiasque diversas atque 
inter se pugnantes oriri etiam de iis rebus, quae sunt 
in humanis cognitionibus praecipuae. A multitudine 
sententiarum ad haesitationes dubitationesque persae- 
pe ventum est: a dubitationibus vero in errorem quam 
facile mentes hominum delabantur, nemo est qui non 
videat. 

Hoc autem novitatis studium, cum homines imita- 
tione trahantur, catholicorum quoque philosophorum 
animos visum est alicubi pervasisse: qui patrimonio 
antiquae sapientiae posthabito, nova moliri quam ve- 
tera novis augere et perficere maluerunt, certe minus 
sapienti consilio, et non sine scientiarum detrimento. 
Etenim multiplex haec ratio doctrinae, cum in magis- 
trorum singulorum auctoritate arbitrioque nitatur, 

mutabile habet fundamentum, eaque de causa non 
firmam atque stabilem neque robustam, sicut veterem 
illam, sed nutantem et levem facit philosophiam. Cui 
si forte contingat, hostium impetu ferendo vix parem 
aliquando inveniri, eius rei agnoscat in seipsa reside- 
re causam et culpam. 

Quae cum dicimus, non eos profecto improbamus 
doctos homines atque solertes, qui industriam et eru- 
ditionem suam, ac novorum inventurum opus ad ex- 
colendam philosophiam afferunt: id enim probe inte- 
ligimus ad incrementa doctrinae pertinere. Sed mag- 
nopere cavendum est, ne in illa industria atque eru- 
ditione tota aut praecipua exercitatio versetur. 

Et simili modo de sacra Theologia iudicetur, quam 
multiplici eruditionis adiumento iuvari atque illustrari 
quidem placet; sed omnino necesse est, gravi Scho- 
lasticorum more tractari, ut, revelationis et rationis 
coniunctis in illa viribus, invictum fidei propugnacu- 
lum (1) esse perseveret. 


Optimo itaque consilio cultores disciplinarum phi- 
losophicarum non pauci, cum ad instaurandam utili- 
ter philosophiam novissime animum adiecerint, prae- 
claram Thomae Aquinatis doctrinam restituere, atque 
in pristinum decus vindicare studuerunt et student. 
Pari voluntate plures ex ordine Vestro, Venerabiles 
Fratres, eamdem alacriter viam esse ingressos, magna 
cum animi Nostri laetitia cognovimus. Quos cum lau- 
damus vehementer, tum hortamur, ut in suscepto 
consilio permaneant. Reliquos vero omnes ex Vobis 


(1) Sixtus V, Bull. cit. 

singulatim monemus, nihil Nobis esse antiquius et op- 
tabilius, quam ut sapientiae rivos purissimos, ex an- 
gelico Doctore iugi et praedivite vena dimanantes, 
studiose iuventuti large copioseque universi prae- 
beatis. 

Quae autem faciunt, ut magno id studio velimus, 
plura sunt. Principio quidem, cum in hac tempestate 
nostra, machinationibus et astu fallacis cuiusdam sa- 
pientiae, Christiana fides oppugnari soleat, cuncti ado- 
lescentes, sed ii nominatim qui in Ecclesiae spem suc- 
crescunt, pollenti ac robusto doctrinae pabulo ob eam 
causam enutriendi sunt, ut viribus validi, et copioso 
armorum apparatu instructi, mature assuescant cau- 
sam religionis fortiter et sapienter agere, parati sem- 
per, secundum Apostolica monita, ad satisfactionem 
omni poscenti rationem de ea, quae in nobis est, 
spe(l); et exhortari in doctrina sana, et eos qui con- 
tradicunt, arguere (2). 

Deinde plurimi ex ins hominibus qui, abalienato a 
fide animo, instituta catholica oderunt, solam sibi esse 
magistram ac ducem rationem profitentur. Ad hos 
autem sanandos, et in gratiam cum fide catholica resti- 
tuendos, praeter supernaturale Dei auxilium, nihil esse 
opportunius arbitramur, quam solidam Patrum et 
Scholasticorum doctrinam, qui firmissima fidei funda- 
menta, divinam illius originem, certam veritatem, ar- 
gumenta quibus suadetur, beneficia in humanum ge- 
nus collata, perfectamque cum ratione concordiam 
tanta evidentia et vi commonstrant, quanta flectendis 


(1) I. Pet. III, 15. 
(2) Tit. I, 9. 
14 


210 Dé aucforifate doctrinali S. Thomae 


mentibus vel maxime invitis et repugnantibus abunde 
sufficiat. 

Domestica vero, atque civilis ipsa societas, quae 
ob perversarum opinionum pestem quanto in discri- 
mine versetur, universi perspicimus, profecto paca- 
tior multo et securior consisteret, si in Academiis et 
scholis sanior traderetur, et magisterio Ecclesiae con- 
formior doctrina, qualem Thomae Aquinatis volumina 
complectuntur. Quae enim de germana ratione liber- 
tatis, hoc tempore in licentiam abeuntis, de divina 
cuiuslibet auctoritatis origine, de legibus earumque 
vi, de paterno et aequo summorum Principum impe- 
rio, de obtemperatione sublimioribus potestatibus, de 
mutua inter omnes caritate; quae scilicet de his rebus 
et aliis generis eiusdem a Thoma disputantur, maxi- 
mum atque invictum robur habent ad evertenda ea 
iuris novi principia, quae pacato rerum ordini et pu- 
blicae saluti periculosa esse dignoscuntur. 

Demum cunctae humanae disciplinae spem incre- 
menti praecipere, plurimumque sibi debent praesi- 
dium polliceri ab hac, quae Nobis est proposita, dis- 
ciplinarum philosophicarum instauratione. Etenim a 
philosophia, tamquam a moderatrice sapientia, sanam 
rationem, rectum modum bonae artes mutuari, ab 
eaque, tamquam vitae communi fonte, spiritum hauri- 
re consueverunt. Facto et constanti experientia com- 
probatur, artes liberales tunc maxime floruisse, cum 
incolumis honor et sapiens indicium philosophiae 

stetit; neglectas vero et prope obliteratas 1acuisse, 1n- 
clinata atque erroribus vel ineptis implicita philo- 
sophia. 

Quapropter etiam physicae disciplinae, quae nunc 

tanto sunt in pretio, et tot praeclare inventis, singula- 
rem ubique cient admirationem sui, ex restituta vete- 
rum philosophia non modo nihil detrimenti, sed plu- 
rimum praesidi sunt habiturae. Illarum enim fructuo- 
sae exercitation; et incremento non sola satis est 
consideratio factorum, contemplatioque naturae; sed, 
cum facta constiterint, altius assurgendum est, et dan- 
da solerter opera naturis rerum corporearum agnos- 
cendis, investigandisque legibus, quibus parent, et 
principiis, unde ordo illarum, et unitas in varietate, et 
mutua affinitas in. diversitate proficiscuntur. Quibus 
investigationibus mirum quantam philosophia scho- 
lastica vim et lucem, et opem est allatura, si sapienti 
ratione tradatur. 

Qua in re illud monere iuvat, nonnisi per sum- 
mam iniuriam eidem philosophiae vitio verti, quod 
naturalium scientiarum profectui et incremento adver- 
setur. Cum enim Scholastici, sanctorum Patrum sen- 
tentiam secuti, in Antropologia passim tradiderint, 
humanam intelligentiam nonnisi ex rebus sensibilibus 
ad noscendas res corpore materiaque carentes evehi, 
sponte sua intellexerunt, nihil esse philosopho utilius, 
quam naturae arcana diligenter investigare, et in rerum 
physicarum studio diu mukumque versari. Quod et 
facto suo confirmarunt: nam S. Thomas, B. Albertus 
magnus, aliique Scholasticorum principes, non ita se 
contemplationi philosophiae dediderunt, ut non etiam 
multum operae in naturalium rerum cognitione collo- 
carint: imo non pauca sunt in hoc genere dicta eorum 
et scita, quae recentes magistri probent, et cum veri- 
tate congruere fateantur. Praeterea, hac ipsa aetate, 
plures iique insignes scientiarum physicarum doctores 

palam aperteque testantur, inter certas ratasque recen- 
tioris Physicae conclusiones, et philosophica Scholae 
principia nullam veri nominis pugnam existere. 

Nos igitur, dum edicimus libenti gràtoque animo 
excipiendum esse quidquid sapienter dictum, quidquid 
utiliter fuerita quopiam inventum atque excogitatum; 
Vos omnes, Venerabiles Fratres, quam enixe hortamur, 
ut ad catholicae fidei tutelam et decus,ad societatis bo- 
num, ad scientiarum omnium incrementum, auream 
sancti Thomae sapientiam restituatis, et quam latissime 
propagetis. Sapientiam sancti Thomae dicimus: si quid 
enim est a doctoribus Scholasticis vel nimia subtilitate 
quaesitum, vel parum considerate traditum, si quid 
cum exploratis posterioris aevi doctrinis minus cohae- 
rens, vel denique quoquo modo non probabile, id 
nullo pacto in animo est aetati nostrae ad imitandum 
proponi. 

Ceterum, doctrinam Thomae Aquinatis studeant 
magistri, a Vobis intelligenter lecti, in discipulorum 
animos insinuare; eiusque prae ceteris soliditatem 
atque excellentiam in perspicuo ponant. Eamdein 
Academiae a Vobis intitutae aut instituendae illustrent 
ac tueantur, et ad grassantium errorum refutationem 
adhibeant. 

Ne autem supposita pro vera, neu corrupta pro 
sincera bibatur, providete ut sapientia Thomae ex ip- 
sis eius fontibus hauriatur, aut saltem ex iis rivis, 
quos ab ipso fonte deductos, adhuc integros et illimes 
decurrere certa et concors doctorum hominum senten- 
tia est: sed ab iis, qui exinde fluxisse dicuntur, 
re autem alienis et non salubribus aquis creve- 
runt, adolescentium animos arcendos curate. 

Probe autem novimus conatus Nostros irritos fu- 
turos, nisi communia coepta, Venerabiles Fratres, Ille 
secundet, qui Deus scientiarum in divinis eloquiis (1) 
appellatur; quibus etiam monemur, omne datum opti- 
mum et omne donum perfectum desursum esse, descen- 
dens a Patre luminum (2). Et rursus: Si quis indiget 
sapientia, postulet a Deo, qui dat omnibus affluenter, 
et non improperat; et dabitur ei (3). 

Igitur hac quoque in re exempla sequamur Docto- 
ris angelici, qui numquam se lectioni aut scriptioni 
dedit, nisi propitiato precibus Deo; quique candide 
confessus est, quidquid sciret, non tam studio aut la- 
bore suo sibi peperisse, quam divinitus accepisse: 
ideoque humili et concordi obsecratione Deum simul 
omnes exoremus, ut in Ecclesiae filios spiritum scien- 
tiae et intellectus emittat, et aperiat eis sensum ad in- 
telligendam sapientiam. Atque ad uberiores percipien- 
dos divinae bonitatis fructus, etiam B. Virginis Mariae, 
quae sedes sapientiae appellatur, efficacissimum pa- 
trocinium apud Deum interponite; simulque depreca- 
tores adhibete purissimum Virginis Sponsum B. lose- 
phum, et Petrum ac Paulum Apostolos maximos, 
qui orbem terrarum, impura errorum lue corruptum, 
veritate renovarunt, et caelestis sapientiae lumine com- 
pleverunt». (Acta Leonis XIII, ed. Bonne Presse, t. I, 


pp. 42-74. Paris). 


(1) 1. Reg. IL 3. 
(2) lac. I, 17. 
(3) Ibid. v. 5. 

2. Breve <Cum hoc sit» de Sancto Thoma Aqui- 


nate Patrono caelesti studiorum optimorum cooptan- 


do, d. d. 4 augusti 1880. 


«Cum hoc sit et natura insitum et ab Ecclesia catho- 
lica comprobatum, ut a viris sanctitate praeclaris pa- 
trocinium, ab excellentibus autem perfectisque in ali- 
quo genere exempla ad imitandum homines exqui- 
rant; idcirco Ordines religiosi non pauci, Lycea, coe- 
tus litteratorum, Apostolica Sede approbante, 1amdiu 
magistrum ac patronum sibi sanctum Thomam Aqui- 
natem esse voluerunt, qui doctrina et virtute, Solis 
instar, semper eluxit. Nostris vero temporibus, aucto 
passim studio doctrinarum eius, plurimi extiterunt, 
qui peterent, ut cunctis ille Lyceis, Academiis, et scho- 
lis gentium catholicarum, huius Apostolicae Sedis 
auctoritate, patronus assignaretur. Hoc quidem opta- 
re se plures Episcopi significarunt, datis in id litteris 
cum singularibus tum communibus; hoc pariter stu- 
duerunt multarum Academiarum sodales et collegia 
doctorum supplice atque humili obsecratione de- 
poscere. 

Quorum omnium incensas desiderio preces cum 
differre visum esset, ut productione temporis auge- 
rentur, idonea ad rem opportunitas accessit ab Ency- 
clicis Litteris. Nostris De philosophia Christiana ad 
mentem s. Thomae Aquinatis Doctoris Angelici in 
scholis catholicis instauranda, quas superiore anno 
hoc ipso die publicavimus. Etenim Episcopi, Acade- 
miae, doctores decuriales Lyceorum, atque ex omni 
terrarum regione cultores artium optimarum se Nobis 

dicto audientes et esse et futuros una pene voce et 
consentientibus animis testati sunt: imo velle se in Ca- 
dendis philosophicis ac theologicis disciplinis sancti 
Thomae vestigiis penitus insistere; sibi enim non se- 
cus ac Nobis, exploratum esse affirmant, in doctrinis 
Thomisticis eximiam quamdam inesse praestantiam, 
et ad sananda mala, quibus nostra premitur aetas, vim 
virtutemque singularem. Nos igitur, qui diu multum- 
que cupimus, florere scholas disciplinarum universas 
tam excellenti magistro in fidem et clientelam com- 
mendatas, quoniam tam clara et testata sunt commu- 
nia omnium desideria, maturitatem advenisse cense- 
mus decernendi, ut Thomae Aquinatis immortale de- 
cus novae huius accessione laudis cumuletur. 

Hoc est autem caussarum, quibus permovemur, 
caput et summa; eminere inter omnes sanctum Tho- 
mam, quem in variis scientiarum studiis, tamquam 
exemplar, catholici homines intueantur. Et sane prae- 
clara lumina animi et ingenii, quibus ad imitationem 
sui iure vocet alios, in eo sunt omnia: doctrina uberri- 
ma, incorrupta, apte disposita; obsequium fidei et cum 
veritatibus divinitus traditis mira consensio; integritas 
vitae cum splendore virtutum maximarum. 

Doctrina quidem est tanta, ut sapientiam a veteri- 
bus defluentem, maris instar, omnem comprehendat. 
Quidquid est vere dictum aut prudenter disputatum a 
philosophis ethnicorum, ab Ecclesiae Patribus et 
Doctoribus, a summis viris qui ante ipsum floruerunt, 
non modo ille penitus dignovit, sed auxit, perfecit, 
digessit tam luculenta perspicuitate formarum, tam 
accurata disserendi ratione, et tanta proprietate ser- 
monis,^ facultatem imitandi posteris reliquisse, supe- 

randi potestatem ademisse videatur. Atque illud est 
permagnum, quod eius doctrina, cum instructa sit at- 
que apparata principiis latissime patentibus, non ad 
unius dumtaxat, sed ad omnium temporum necessita- 
tes est apta, et ad pervincendos errores perpetua vice 
renascentes maxime accomodata. Eadem vero, sua se 
vi et ratione confirmans, invicta consistit, atque adver- 
sarios terret vehementer. 

Neque minoris aestimanda, Christianorum praeser- 
tim hominum iudicio, rationis et fidei perfecta conve- 
nientia. Evidenter enim sanctus Doctor demonstrat, 
quae ex rerum genere naturalium vera sunt, ab is dis- 
sidere non posse, quae, Deo auctore, creduntur; quam- 
obrem sequi et colere fidem Christianam, non esse 
humilem et minime generosam rationis servitutem, 
sed nobile obsequium, quo mens ipsa iuvatur et ad 
sublimiora eruditur; denique intelligentiam et fidem 
a Deo ambas proficisci, non simultatum secum exer- 
cendarum causa, sed ut sese amicitiae vinculo colliga- 
tae mutuis officiis tueantur. 

Cuius convenientiae mirabilisque concordiae cun- 
ctis beati Thomae scriptis expressa 1mago perspicitur. 
In iis enim excellit atque eminet modo intelligentia, 
quae quod vult, fide praeeunte, consequitur in perves- 
ügatione naturae; modo fides quae rationis ope 1l- 
lustratur ac defenditur, sic tamen, ut suam quaeque 
inviolate teneat et vim et dignitatem; atque, ubi res 
postulat, ambae quasi foedere icto ad utriusque inimi- 
cos debellandos coniunguntur. Aesi magnopere sem- 
per interfuit firmam rationis et fidei manere concor- 

diam, multo magis post saeculum XVI interesse exi- 
stimandum est; quoniam per id tempus spargi semina 

coeperunt finem et modum transeuntis libertatis, quae 
facit ut humana ratio divinam auctoritatem aperte re- 
pudiet, armisque a philosophia quaesitis religiosas ve- 
ritates pervellat atque oppugnet. 

Postremo Angelicus Doctor non est magis doctri- 
na quam virtute et sanctitate magnus. Est autem virtus 
ad periclitandas ingenii vires adipiscendamque doctri- 
nam praeparatio optima; quam qui negligunt, solidam 
fructuosamque sapientiam falso se consecuturos pu- 
tant, propterea quod in malevolam animam non in- 
troibit sapientia, nec habitabit in corpore subdito pec- 
catis^. Ista vero comparatio animi, quae ab indole 
virtutis proficiscitur, in Thoma Aquinate extitit non 
modo excellens atque praestans, sed plane digna, quae 
aspectabili signo divinitus consignaretur. Etenim cum 
maximam voluptatis illecebram victor evasisset, hoc 
veluti praemium fortitudinis tulit a Deo pudicissimus 
adolescens, ut lumbos sibi arcanum in modum con- 
stringi, atque una libidinis faces extingui sentiret. 
Quo facto, perinde vixit ac esset ab omni corporis 
contagione seiunctus, cum ipsis angelicis spiritibus 
non minus innocentia quam ingenio comparandus. 

His de caussis dignum prorsus Angelicum Docto- 
rem iudicamus, qui praestes tutelaris studiorum coop- 
tetur. Quod cum libenter facimus, tum illa Nos con- 
sideratio movet, futurum ut patrocinium hominis 
maximi et sanctissimi multum valeat ad philosophicas 
theologicasque disciplinas, summa cum utilitate. rei- 
publicae, instaurandas. Nam, ubi se scholae catholicae 
in disciplinam et clientelam Doctoris Angelici tradi- 


(1) Sap. 1, 4. 

derint, facile florebit. sapientia veri nominis, firmis 
hausta principiis, ratione atque ordine explicata. Ex 
probitate doctrinarum probitas gignetur vitae cum 
privatae tum publicae: probe vivendi consuetudinem 
salus populorum,ordo, pacata rerum tranquillitas con- 
sequentur. 

Qui in scientia rerum sacrarum elaborant tam acri- 
ter hoc tempore lacessita, ex voluminibus sancti Tho- 
mae habituri sunt, quo fundamenta fidei Christianae 
ample demonstrent, quo veritates supernaturales per- 
suadeant, quo nefarios hostium impetus a religione 
sanctissima propulsent. Eaque ex re humanae disci- 
plinae omnes non impediri aut tardari cursus suos, sed 
incitari augerique sentient; ratio vero ingratiam cum 
fide, sublatis dissidiorum caussis, redibit, eamque in 
indagatione veri sequetur ducem. Demum quotquot 
sunt homines discendi cupidi, tanti magistri exemplis 
praeceptisque conformati, comparare sese integritate 
morum assuescent;nec eam rerum scientiam consecta- 
buntur, quae a caritate seiuncta inflat animos et de via 
deflectit, sed eam quae sicut a Patre laminam et scien- 
tiarum Domino exordia capit, sic ad eum recta per- 
ducit. 

Placuit autem hac super re sacri etiam Consilii le- 
gitimis ritibus cognoscendis perrogare sententiam; 
quam cum perspexerimus, dissentiente nemine, votis 
Nostris plane congruere, Nos ad gloriam omnipoten- 
üs Dei et honorem Doctoris Angelici, ad incrementa 
scientiarum et communem societatis humanae utilita- 
tem, sanctum Thomam Doctorem Angelicum supre- 
ma auctoritate Nostra Patronum declaramus Univer- 

sitatum studiorum, Academiarum, Lyceorum, schola- 

rum catholicarum, atque uti talem ab omnibus haberi, 
coli, atque observari volumus, ita tamen ut sanctis 
caelestibus, quos iam Academiae aut Lycea sibi forte 
patronos singulares delegerint suus honos suusque 
gradus etiam in posterum permanere intelligatur* 
(Acta Leonis XIII, ed. cit., t. I, pp. 110-110). 


3, Ex Instructione S. C. de Propaganda Fide 
Quae a praesentibus*, /, Ÿ IV, 6, ad Vicarios Aposto- 
licos Sinarum, d. d. 18 octobris 1883, de optimis ex 


Christianis indigenis ad levitarum ordinem initiandis. 


«Praesertim vero ad examen revocabunt quaestio- 
nem de auctoribus in philosophia rationali ac theolo- 
gia adhibendis. Qua in re laeto animo pervidit 5. Con- 
gregatio plures ex patribus sollicitos se ostendisse ut 
Philosophia ad methodum S. Thomae in hisce scholis 
introduceretur. Hoc itaque propositum laudat, ac op- 
timum autumat si praedicti viri de ratione eam rem 
ad praxim deducendi tractaverint, eos auctores indi- 
cando qui idonei ad id, inspectis locorum et iuvenum 
circumstantiis, reperti fuerint. Id sane, ut notum est, 
eratissimum Ssmo. D. N. erit, qui tantam de philoso- 
phia S. Thomae restituenda sollicitudinem ostendit, 
uti ex eius Literis Encyclicis patet*. (Collectanea S.C. 
de Propaganda Fide, t. Il. p. 190 a. Romae, 1907). 

4. Ex Litteris Encyclicis * Officio sanctissimo- 
d. d. 22 decembris 1887 ad Episcopos Bavariae. 


«Itaque, venerabiles Fratres, cognitum perspectum- 
que habetis quali ratione et via alumnos Ecclesiae eru- 
diri oporteat ad maioresdoctrinas,utconvenientertem- 
poribus utiliterque in muneribus suis versentur. Hi 
nimirum, ut erunt humanitatis artibus informati et po- 
liti, praestantissima sacrae Theologiae studia ne attin- 
eant prius quam diligentem adhibuerint praeparatio- 
nem in studio Philosophiae. Philosophiam eam inte- 
lligimus, intimam solidamque, altissimarum indagatri- 
cem causarum, patronam optimam veritatis; cuius 
virtute neque ipsi fluctuent neve abripiantur «omni 
vento doctrinae in nequitia hominum, in astutia ad 
circumventionem erroris» (Ephes., IV, 14), et queant 
etiam doctrinis ceteris adiumenta veritatis subminis- 
trare, captionibus praestigisque opinionum discussis 
et refutatis. 

Huius rei gratia, ut opera magni Aquinatis essent 
in manibus, et assidue apteque exponerentur iampri- 
dem monuimus, idemque saepius inculcavimus ver- 
bisque gravissimis; et gestit animus optimos inde fruc- 
tus esse a Clero perceptos, per quam optimos ube- 
rrimosque spe certa exspectamus. Scilicet disciplina 
Doctoris Angelici mire facta est ad confirmandas men- 
tes, mire usum parit commentandi, philosophandi, dis- 
serendi prese invicteque: nam res singulas dilucide 
monstrat aliam ex alia continua serie pendentes, om- 
nes inter se connexas et cohaerentes, omnes ad ca- 
pita pertinentes suprema; tum in contemplationem eri- 

gitDei, qui rerum omnium et caussa effectrix est, et 
vs et summum exemplar, ad quem demum omnis 
philisophia et homo quantus est, debent referri. Sic 
vere per Thomam scientia rerum divinarum et huma- 
narum,caussarumque quibus hae res continetur, quum 
praeclarissime ilustrata tum firmissime munita est; 
cuius conflicüone disciplinae, veteres sectae errorum 
penitus corruerunt, itemque novae, nomine potius et 
specie quam re illis dispares, simul emisere caput, et 
eiusdem ictibus deiectae interciderunt; quod iam non 
unus ostendit de scriptoribus nostris. Ratio quidem 
humana ad cognitionem rerum interiorem recondi- 
tamque libera vult acie penetrare nec non velle potest; 
verum, Aquinate auctore et magistro, hoc ipso facit 
expeditius et liberius, quia tutissime facit, omni pro- 
cul periculo transiliendi fines veritatis. 

Neque enim libertatem recte dixeris quae ad arbi- 
trium libidinemque opiniones consectatur et spargit, 
immo vero licentiam nequissimam, mendacem et fa- 
lacem scientiam, dedecus animi et servitutem. lle 
reapse sapientissimus Doctor intra veritatis fines gra- 
ditur, qui non modo cum Deo, omni veritatis principio 
et summa, nunquam decertat, sed ipsi adhaeret sem- 
per arctissime semperque obsequitur, arcana sua quo- 
quo modo patefacienti; quu neque sancte minus Ponti- 
fici Romano est dicto audiens, et auctoritatem in eo 


et «subesse Romano Pontifici» 
Contra 


reveretur divinam, 
tenet omnino «de necessitate salutis» (Opusc. 


errores Graecorum ). 
Eius igitur in schola adolescat et exerceatur clerus 


ad Philosophiam, ad Theologiam: exsistat enimvero 
doctus et ad sacra praelia valens quam maxime». (Acta 


Leonis XIII, ed. cit, t. II, PP. 126-128). 

5. Breve <‘Gravissime Nos>, d. d. 30 decembris 
1892, quibus Constitutiones Societatis Jesu de doctri- 


na S. Thomae Aquinatis profitenda confirmantur. 


«Gravissime Nos, pro apostolico officio, infesta 
Ecclesiae tempora atque humanae societatis in maxi- 
mis rebus quasi naufragium, sub ipsa pontificatus 
exordia, reputantes, praecipuam tanti exitii causam in 
eo agnovimus quod certis iis principiis institutisque, 
quibus ad Christianam fidem munitur via, neglectis 
passim et prope contemptis, libido invaluisset nova- 
rum rerum, quae per speciem progredientis doctri- 
nae, sapientiae a Deo traditae obsisteret et repugnaret. 
Neque ita laboriosum fuit opportuna indicare reme- 
dia, fontes nimirum germanae doctrinae male deser- 
tos repeti oportere. 

Id nos primum Litteris datis Encyclicis Aeterni 
Parris praestitimus; pluribus deinde auctoritatis nos- 
trae actis, atque privatis etiam cum Episcopis et Mo- 
deratoribus religiosorum Ordinum colloquiis idem 
saepius confirmavimus, deliberatum nobis esse et 
constitutum doctrinam sancti Thomae Aquinatis in 
scholas omnes revocare: eam nempe doctrinam quam 
amplae Romanorum Pontificum sacrorumque Conci- 
liorum laudes commendant, et qua, suffragante saecu- 
lorum voce, nihil solidius possit aut fructuosius 
Optari. 

Rem nos moliri et negotii et laboris plenam omni- 
no intelleximus, quum tanti referret quanti graviorum 

disciplinarum paene omnium instaurare rationem: eam 
tamen maturare et urgere contendimus opera etiam 

Ordinum religiosorum valde confisi, quorum explo- 
rata virtus nihil profecto neque ingenio neque viribus 
parceret ad consilia nostra 1uvanda et perficienda. 

Quo quidem in numero deesse non poterat inclita 
Societas lesu, quippe quae et late pateat in Ecclesia 
et studiis deditam iuventutem suopte praescripto 
habeat excolendam; alebantque in nobis exspectatio- 
nem non modo perpetua testimonia summae eius pie- 
tatis in hanc Apostolicam Sedem, sed propriae ipsius 
sacratae leges, quibus alumni sapientiam Aquinatis 
persequi et profeteri tenentur. 

Ea igitur mente ut Societas lesu in proposito tam 
praeclaro fidelissime constet, atque locum cum pri- 
mis teneat in ea, cui tantopere studemus, doctrina ve- 
ra tuenda et propaganda, visum est easdem Societa- 
tis leges, prout in Constitutionibus [Ignatii Patris, in 
Decretis Congregationum generalium, in mandatis 
Praepositorum habentur, in summam quandam con- 
ferre, easque firmas atque in perpetuum ratas supre- 
ma auctoritate nostra declarare. 

Quo etiam fiet ut, si quae forte speciosae causae 
vel inductae consuetudinis aliqua ex parte contrariae, 
vel minus rectae interpretationis, resideant, eis peni- 
tus sublatis, regula et norma statuatur a nobis certa, 
stabilis, definita. 


Quod primum est, idque omnibus probe notum, 
sic insignis ille Societatis auctor crebris Constitutionum 
locis decrevit sequendum in unaquaque disciplina 
doctrinam solidam ct securam, atque etiam  «securio- 
rem et magis approbatam» (Const, p. IV cap. V, $ 4): 
quod pluries redit ipsum per decreta et iussa tum 

Congregationum tum Praepositorum rite affirmatum. 
Hoc autem amplius ille praecepit, ut doctrina, quam 
sequeretur Societas, una eademque esset apud omnes 
atque in omni munerum perfunctione: <ldem sapia- 
mus, idem quoad eius fieri possit, dicamus omnes, 
iuxta Apostolum. Doctrinae igitur differentes non ad- 
mittantur, nec verbo in concionibus vel lectionibus 
publicis, nec scriptis libris* (Consi, p. Ill, cap. I, $ 18). 
Item: «Patres deputati ex variis nationibus pro libro De 
ratione studiorum recognoscendo, quum de delectu 
opinionum primo loco tractandum censuissent, et tan- 
quam fundamentum proposuissent doctrinam Socie- 
tatis esse debere uniformem, securam et solidam, 
iuxta Constitutiones...* (Congr. V. decr. 56). 

Quae quidem uniformis doctrinae praeceptio non 
eo circumscribi putanda est ut sententias tantummo- 
do quae sunt in scholis communes respiciat, verum 
etiam ad opiniones latius pertinere de quibus catholi- 
cos inter doctores minus conveniat: «4n opinionibus 
etiam in quibus catholici doctores variant inter se vel 
contrari sunt, ut conformitas in Societate sit, curan- 
dum est» (Const, p. Ill cap. 1, decl. O.) Quando 
enim e lege «unius scriptoris doctrina in Societate 
eligenda est» (Const., p. VIII, cap. 1, litt. K; Cong. V. 
decr. 56), ideo per se apparet opiniones item disputa- 
tas et disputabiles eo ipso praescripto contineri, 
quum in sententiis communibus, quocumque demum 
praeeunte auctore, nihil de ipsa doctrina accidat im- 
mutatum. 

Haec vero legifer Pater, provida mente et sancta, 
ad altiora quaedam direxit, ut conjunction! concor- 
diaeque et universae quasi corporis Societatis et varia 
inter eius membra prospiceret: quae virtutes quanto 

magis necessariae sunt ad religiosi fervorem spiritus 
nutriendum ubertatemque salutarium fructuum gig- 
nendam, tanto facilius in varietate opinionum languent 
atque intereunt, quum dissimilitudo sentiendi disjun- 
ctionem saepius faciat animorum: <Iuvat ad unionem 
membrorum huius Societates inter se et cum suo ca- 
pite... eadem doctrina» (Const., p. X, $ 9). 

Ad eum igitur assequendum concordiae et carita- 
ts modum quem Societati praestituerat, optime vidit 
Ignatius Pater haudquaquam satis esse vulgatam pro- 
batamque regulam opiniones dispares tolerandas, se- 
cundum illud, «in dubiis libertas», sed necessarium 
opiniones tales minime haberi in Societate, easque 
praecise ab ipsa prohibuit. Ne cui vero hoc de unifor- 
mi doctrina praeceptum saperet durius, idem caute 
consuluit, ut sodalis quisque, priusquam sese votorum 
religione obstringeret, rogaretur, «Num paratus sit 
ad iudicium. suum submittendum, sentiendumque ut 
fuerit constitutum in Societate» (Exam., cap. Ill $ ID; 
quo modo iam tum optio datur eius rei eligendae 
quae, ex lege deinde imposita, vix tolerabilis possit 
videri. 

Itaque longe alienum fuerit a natura scriptisque 
legibus Societatis, ut quis in ea talem opinandi facul- 
tatem exposcat quali extra eam plerique potiantur. 
Quamvis enim de opinionibus ageretur valde proba- 
bilibus atque doctos nactis patronos, quae tamen doc- 
trinae refragarentur praescriptae, eas qui sequerentur, 
reprehensionem quidem vitarent novitatis, temeritatis, 
erroris, at vero ab una illa eademque doctrinae for- 
ma, tantopere desiderata et commendata, prorsus dis- 
cederent. Idque deterius fieret, si eiusmodi libera opi- 

nionis copia ad ea doctrinae capita advocaretur quae 
Societas in Constitutionibus atque in elenchis per 
summos Praepositos, mandatu Congregationum ge- 
neralium, confectis, iam aperte iussit ab universis ad- 
mittenda esse vel improbanda; quae libertas in licen- 
tiam et culpam descisceret. 

Hoc legifer Pater tanquam fundamento in Socie- 
tate posito, quo praeterea iudicio excellebat, certam 
ipse unam deligit formam doctrinae, quam, utpote 
maxime omnium integram et eminentem, consensio- 
ne sapientum et diuturno usu comprobatam, prae 
caeteris ab Ecclesia laudatam, bene potuit filiis suis 
prascribere, eorum mentibus non modo vim afferens 
nullam, sed immo pabulum exhibens incorruptum et 
salutare, eaque fuit doctrina sancti Thomae Aquinatis: 
«In Theologia legetur... doctrina scholastica Divi Tho- 
mae» (Const., p. IV, cap. XIV, $ 1). 

Fatendum sane est sanctum Fundatorem, salvo 
quidem de uniformi doctrina praecepto, eiusque rei 
causa doctrina Angelici anteposita, attamen, ut patet 
ex mults locis Constitutionum, suavi quadam pru- 
dentia reliquisse posteris facultatem designandae doc- 
trinae, quam et tempus et ipsa rerum tractatio Socie- 
tati aptiorem esse monerent: aeque vero fatendum, 
eadem posteros facultate iamdiu esse usos, atque lau- 
datisime usos, quo plane modo decebat tanti Patris 
filios, eius animi et virtutis heredes. Etenim in Con- 
eregatione V generali commemorantes Patres monita 

Constitutionum «unius scriptoris doctrinam eligen- 
dam esse» unanimi consensu statuerunt, «doctrinam 
sancti Thomae in Theologia scholastica tanquam so- 


lidiorem, securiorem, magis approbatam et consenta- 

neam Constitutionibus sequendam esse^ (Congr. V 
decr. 41): cui Decreto quo plus firmitatis accederet 
haec addita voluerunt: «Nostri omnino sanctum Tho- 
mam ut proprium Doctorem habeant», eoque amplius 
ut «nullus ad docendum Theologiam assumatur, qui 
non sit vere sancti Thomae doctrinae studiosus; qui 
vero ab eo sunt alieni, omnino removeantur» (Ib. 
decr. 50). 

Quae omnia tam considerate et prudenter consul- 
ta potius quam diuturnitate exolverint aut deflexe- 
rint, frequenter sunt singulatimque confirmata, in Con- 
gregatione praesertim XXIII, peculiari quodam Decre- 
to edito; quod quidem Decretum, quum nobis primum 
exhibitum est, XIV cal. dec. an. MDCCCLXXXIII, 
commendatione nostra dignum habuimus, eique haec 
volenti animo adscripsimus: «Decretum de retinenda 
sancti Tromae Aquinatis in scholis Societatis lesu. do- 
ctrina, quod in Conventu magno Ordinis nuper habi- 
to renovatum est, valde nobis probatur, et maxime 
hortamur ut diligentissime in posterum ab omnibus 
servetur». 


Qui porro Societatis praescriptiones de studiis per- 
penderit, ei perspicuum erit, doctrinam sancti Tho- 
mae etiam in philosophicis, non in theologicis tantum, 
esse omnino sequendam. Licet enim ex regula sequen- 
dus sit in Philosophia Aristoteles, Philosophia sancti 
Thomae nihil demum alia est atque aristotelea: hanc 
nempe Angelicus scientissime omnium interpretatus 
est, hanc erroribus, scriptori ethnico facile excidenti- 
bus, emendatam, Christianam fecit, hac ipsemet usus 

est in exponenda et vindicanda catholica veritate. Hoc 
ipsum numeratur inter summa beneficia, quae magno 
Aquinati debet Ecclesia, quod Christianam Theologiam 
cum peripatetica Philosophia iam tum dominantem 
tam belle sociaverit, ut Aristotelem Christo militan- 
tem, iam non adversarium habeamus. (Card. Sfortia 
Pallavicini, Vindicationes Soc. lesu, cap. 24). 

Neque vero aliter ab eo fieri poterat, qui doctorum 
Theologiae scholasticae existit princeps: nam, quod 
omnes norunt, haec disciplina eiusmodi est quae fon- 
tes adeat quidem proprios,doctrinas nimirum divinitus 
revelatas, ex eisque in rem suam omni religione et 
studio derivet, sed operam quoque multam adhibeat 
sibi Philosophiae tamquam optimae adiutricis, ad fi- 
dem ipsam sive tuendam sive illustrandam. Quotquot 
igitur Aristotelem cogitant debentque tuta via sectari, 
Philosophiam Aquinatis amplectantur oportet: idque 
eo magis quod in Societate Philosophiam praecepto- 
res ita interpretari iubentur, «ut verae Theologiae 
scholasticae, quam commendant Constitutiones, ancil- 
lari et subservire faciant» (Congr. Ill, can. 8), atque 
idcirco aristoteleae institutionis ratio praeoptata est, 
quia eidem proposito melius visa sit respondere: 
«Quum Societas Philosophiam Aristotelis, tanquam 
Theologiae magis utilem amplexa sit, illi 1nhaerendum 
omnino est». (Congr. XVI, decr. 36). 

Philosophia vero quam Societatis alumni profi- 
teantur, nisi sit ad mentem et rationem Angelici, ne- 
quaquam subservire poterit Theologiae eius scholasti- 
cae, quam omnes reapse «tenentur sequi». Quod illi 
in primis sibi dictum habeant qui, Aristotelis interpre- 
tes vel catholicos in varias dissimilesque opiniones 

quum videant discedentes, integrum sibi fortasse pu- 
tent quam velint opinionem assumere, nihil fere labo- 
rantes quid senserit Thomas: hoc enim ipso, ut palam 
est, ettam in Theologia ab illo recederent, ob eandem- 
que causam ab ipsa deficerent «doctrina uniformi» 
quam legifer Pater constantissime iussit habendam. 

Quapropter consilio bene laudabili actum est a Con- 
eregatione XXIII, quae non ita multo post editas a 
nobis Litteras Encyclicas Aeterni Patris convenit, hoc 
etiam scripto capite: «Societas lesu plenissimum filia- 
lis obedientiae atque assensus obsequium eis Encycli- 
cis Litteris solemni ac publico testimonio manifestan- 
dum sibi esse iudicavit» (Congr. XXIII, decr. 15); eo 
autem totae spectabant Litterae nostrae, ut sancti Tho- 
mae Philosophia in scholis omnibus restituta vigeret. 


Neque tamen nobis sententia est derogari quid- 
quam de praeclaris scriptorum meritis quos Societas 
per aetates eduxit: isthaec immo domestica gloria re- 
ünenda conservandaque ita est, ut omnes, sodales 
maxime Societatis, «magni faciant et diligenter consu- 
lant probatos illos et eximios Societatis doctores quo- 
rum laus in Ecclesia est» (Ib., decr. 18). Nam virtute 
ut erant atque ingenio eximii, data studiosissime ope- 
ra scriptis Angelici, certis locis sententiam eius copio- 
se luculenterque exposuerunt, doctrinam optima eru- 
ditionis. supellectile ornaverunt, multa inde acute uti- 
literque ad errores refellendos novos concluserunt, iis 
praeterea adiectis quaecumque ab Ecclesia sunt dein- 


ceps in eodem genere vel amplius declarata vel pres- 
sius decreta; quorum sollertiae fructus nemo quidem 


sine iactura neglexerit. 

At maxime vero cavendum ne forte, ex opinione 
qua illi floreant eximii. auctores ex ipsoque studio 
quod impendatur eorum scriptis, potius quam adiu- 
menta, ut propositum recte est, ad veram colendam 
sanct Thomae doctrinam suppeditentur, aliquid oria- 
tur quod uniformi doctrinae officia: haec enim nullo 
pacto speranda erit, nisi Societatis alumni auc- 
tori adhaereant uni, ei scilicet iam probato, de 
quo uno praeceptum, «sequentur sanctu:: Tho 
mani, eumque uti proprium Doctorem habeant» 

Ex quo iliud consequitur ut, si qua in re ii ipsi aucto- 
res quos laudavimus a documentis Magistri communis 
dissideant, nihil tunc ambigendum quae recta sit via; 
eamque non difficile erit tenere, propterea quod in do- 
cumentis quae certo sunt sancti Thomae, non ita fiet 
facile ut scriptores Societatis ab illo omnes dissen- 
tiant. Quare satis fuerit, prout postulent quaestiones, 
si ex illis auctoribus deligant qui cu : eodem con- 
sentiant, una opera duplicem capientes utilitatem, 


sequi se posse Doctorem Angelicum et optimos So- 
cietatis auctores. 


Nemo autem inducat in animum licere sibi illis 
promiscue opinionibus uti, quas forte deprehenderit 
in libris scriptorum Societatis eisque de moderatorum 
permissu editis. Praeter enim quam quod ex istis non 
pauci editi sunt antequam certas de studiis leges So- 
cietas constituisset, eiusmodi libertati nunquam summi 
Praepositi non restiterunt, hoc praeterea frequenter 
aperteque, etiam sub haec tempora, testati, in quibus- 
dam librorum censoribus et diligentiae plus et severi- 

tatis fuisse optandum. (Ex litteris P. C. Aquaviva, 
an. 1613: De observanda ratione studiorum deque 
doctrina sancti Thomae; Ex Ordinatione P. F. Picco- 
lomini Pro studiis superioribus, an. 1651; ex Ordina- 
tione P. P. Beckx, an. 1858). 

In quo non equidem sumus nescii, quibusdam ex 
locis Constitutionum aliquid veniae datum videri, 
atque etiam plane hoc esse affirmatum, doctrinae 
sancü Thomae non ita Societatem habendam esse 
adstrictam ut «nulla prorsus in re ab eo recedere li- 
ceat». (Congr. V, decr. 56). 

Verum qui eosdem inter se Constitutionum locos 
conferat diligenter, facile intelliget tantum abesse ut 
ea Ipsa exceptione quidquam de legibus positis dero- 
getur, ut eaedem potius firmius consistant. Quaedam 
enimvero libera datur facultas, primo, «si quando vel 
ambigua fuerit sancti Thomae sententia, vel in iis 
quaestionibus, quas sanctus Thomas non attingit.* 
(Ib., decr. 41). In quibus ergo quaestionibus ab illo 
tractatis sententia eius dilucida emergat, ne in istis 
quidem liberum est ab ipso deflectere. 

Hic tamen illas revocare iuverit plenas iudicii cau- 
tiones, a P. C. Aquaviva datas: «Neque vero satis est 
binis vel ternis locis niti sparsim collectis, et per con- 
sequentias aut inconvenientia, vel cum violentia ad- 
ductis; quasi credendum sit eam esse opinionem sancti 
Vir, quia illam quomodumque innuit aliud. agens in 
ilis locis. Verum necesse est videre quid sentiat ubi 
ex professo id agit, et attente expendere quidquam 
cohaerenter vel dissonanter afferat cum reliquo cor- 
pore doctrinae» (De soliditate et uniformitate doctri- 
nae, 24 maii 1611). Scilicet ne quis vanis artibus per- 

suadeat sibi sententiam Angelici ambiguitate patere- 

De quaestionibus autem quas ille fortasse non atti- 
git, principia et capita doctrina eius penitus cognita 
sint oportet, ne quae reddantur responsa ullo modo 
pugnet cum illis: apteque hic faciunt quae censuit ea 
ipsa Congregatio XXIII: *Serio monendos esse nos- 
tros tum Theologiae tum Philosophiae professores et 
Scholasticos, ne proprio 1udicio nimium fidentes novas 
à se conceptas interpretationes pro vera germanaque 
sancti Thomae doctrina temere aut inconsulte tradant» 
(Decr. 18). 

similis videtur libera dari facultas, secundo «in 
quaestionibus mere philosophicis, aut etiam in iis quae 
ad Scripturas et ad canones pertinent» (Congr. V, 
decr. 56). 

Verum, ut ceteras mittamus, palam est quaestio- 
nes philosophicas, si qua ratione ad Theologiam atti- 
neant, ab ea dimotas esse facultate; neque adeo mul- 
tas apud sanctum Thomam reperire licebit, quas non 
ille ad Theologiam retulerit. In ipsis porro quaestio- 
nibus «mere philosophicis», duo opportune incidunt 
admonenda: alterum, ut «in rebus alicuius momen- 
ti ab Aristotele (Ib. decr. 41) eademque de causa a 
sancto Thoma non recedant; «ex quo libera cui- 
quam non erit facultas nisi in rebus parvi aut nul- 
lius momenti: alterum, ut sibi interdictu: existi- 
ment recedere a sancto Thoma «in praecipuis, et 
quae tamquam fundamentum sunt aliorum plu- 
rium* (Ex cit. litt. P. C. Aquaviva, 1611). 

Illud postremo in quo ab eo ipso Magistro non 
temere sit dissentire, quum videlicet aliqua doctrinae 
forma, sententiae eius contraria, «in catholicis acade- 

mis» fere sit «recepta» (Congr. V, decr. 41), neque 
est commemorandum quidem: namque academiae ta- 
les aetate nostra numerantur paucae, nec ulla prope in 
eis, si huic Apostolicae Sedis audiant dicto, obtinere 
potest doctrina quae adversetur Angelico, cuius immo 
vestigiis se omnes, ut debent, insistere profitentur. 
satius fuerit auream sententiam excitare, qua ea 
ipsa iussa ad exitum roborantur: «Ceterum, ne forte 
ex iis, quae dicta sunt, sumat aliquis occasionem sanc- 
t Thomae doctrinam facile deserendi, praescriben- 
dum videtur ut nullus ad docendum Theologiam as- 
sumatur, qui non sit vere sancti Thomae doctrinae 
studiosus; qui vero ab eo sunt alieni, omnino remo- 
veantur. Nam qui ex animo sancto Thomae fuerint 
addicti, certum erit eos ab eo non recessuros, nisi 
gravate admodum et rarissime» (Congr. V, decr. 56). 
Utraque haec probe expendenda conditio. Si enim 
non id liceat nisi «gravate admodum», nemo sane fa- 
cere ausit probabili tantum causa, sed gravissima ad- 
ductus, ipsasque inter opiniones probabiles maluerit 
esse cum sancto Thoma, ut eam assequatur doctrinam 
et «uniformem» et «securam» quae dicta est. Quod 
vero non id liceat nisi «rarissime», hoc si recte ex sua 
sententia accipiatur, ita nimirum ut non ad omnes uni- 
verse spectet, sed ad opiniones inter doctores catho- 
licos agitatas restrictisque eis modis quos paulo supra 
notavimus, non accidet sane ut quispiam a doctrina 
sancti Thomae recedat, nisi «in una vel altera conclu- 
sione, non alicuius momenti», nequaquam vero «in 
praecipuis et quae tamquam fundamentum sunt 


multorum plurium». 


—— w k YI 

Quam exposuimus studiorum rationem de doctri- 
nae delectu habendo, ea plane est quam Societas lesu, 
ad praescripta legiferi Patris, alumnis suis omnibus 
praefinivit, eo consilio ut quam maxime idonei insti- 
tuantur ad gloriam divinam augendam, utilitatesque 
procurandas Ecclesiae et proximorum, neque minus 
ut consulant suo ipsorum profectui. Quae quidem ra- 
to tam aequa visa est nobis atque opportuna, ut, 
etiamsi per Societatis leges praecepta non esset, ea: 
Nos: etipsi praecepisse : us; id quod pro Aucto- 
ritate Nostra apostolica in praesentia faci: us 
atque edici: us. 

Hoc tamen et laetitiam affert et auget spem, quod, 
quum alumnos Societatis lesu in partem operae quam 
urgemus, instaurandae sancti Thomae Philosophiae, 
adsciverimus, nihil praeterea opus sit nisi ut eos ad 
instituta disciplinae suae custodienda adhortemur. 
Quod si praescriptis hisce nostris iidem Societatis 
alumni religiose debent omnes diligenterque parere, 
religiosius debent ac diligentius, tum Magistri, confor- 
manda ad ea iuventute quam docent, tum studiorum 
Praefecti, vigilando et curando ut integra ea ipsa va- 
leant et observentur. 

Hoc autem ex conscientia officii singulariter praes- 
tabunt Moderatores, quorum est sodales ad magiste- 
ra deligere: neque dubitent sese in ipsa auctoritate 
nostra tueri, ut quos obtemperanti ingenio viderint et 
studiosos doctrinae sancti Thomae, eos merito foveant 
provehantque; quos vero ad illam noverint minus pro- 
pensos, eos a magisteriis, respectu hominum nullo, 
submoveant. Ita in pontificia Universitate Gregoriana, 
quae fere est in conspectu nostro, in quam cogitatio- 

nés et curas non leves contulimus, laetamur optatis 
iussisque nostris satis admodum esse factum, eamque 
videmus propterea et magna frequentia alumnorum 
et doctrinae fama rectae solidaeque florentem. Fructus 
idem tam praestabiles desiderandi quidem non erunt, 
ubicumque doctrina impertiatur ab iis quos eadem 


mens agat, eadem aluerint studia. 


Ad ultimum, quo praescripta nostra firmius per- 
maneant et melius ampliusque succedant, decerni- 
mus, ut hae Apostolicae Litterae in forma Brevis da- 
tae, in universa Societate lesu sint et ab omnibus 
habeantur tanquam definita ac perpetua lex de doc- 
trinarum delectu; ut ad cetera pontificia documenta, 
quibus complentur instituta eiusdem Societatis, adiun- 
gantur, atque tanquam certa consulantur norma, si 
quae incidant de recta studiorum ratione cognoscen- 
da quaestiones; ut ipsarum exemplaria Sodalibus, 
quotquot sunt eruntve Moderatores, vel Magistri rei 
theologicae aut philosophicae, vel librorum Censores, 
singulis singula tradantur; ut eaedem, statim ut allatae 
erunt, itemque quotannis in instauratione studiorum, 
in Collegiis omnibus vel domiciliis Societatis ubi Phi- 
losophiae vel Theologiae studia coluntur, publice ad 
mensam legantur. 

«lamvero quae Litteris hisce nostris declaravimus 
et statuimus, ea omnia rata firmaque in omne tem- 
pus permaneant: irritum autem et inane futurum 
edicimus,si quid super his a quoquam contigerit atten- 
tari: contrariis nihil obstantibus quibuscumque* (ed. J. 
Berthier, O. P., Sanctus Thomas Aquinas -Doctor 

Communis- Ecclesiae, 1.1, pp. 244-252. Romae, 1914). 

6. Ex Epistula 'Nostra erga* d. d. 25 novem- 


bres 1898 ad Ministrum Generalem Ord. Fratrum Mi- 
norum. 


<De studio maiorum disciplinarum satis common- 
strant Litterae nostrae Encyclicae Aeterni Patris qua 
sit ingrediendum via. Discedere inconsulte ac temere 
a sapientia Doctoris Angelici res aliena esta volunta- 
te nostra, eademque plena periculis. 
Perpetua quidem sunt humanae cogitationis itine- 
ra, augeturque accesionibus fere quotidianis scientia 
rerum ac doctrina: quis autem nolit his rebus sapien- 
ter uti, quas recentiorum pariat eruditio et labor? 
Quin immo adsciscantur hinc libenter quae recta sunt, 
quae utilia, quae veritati divinitus traditae. non re- 
pugnantia. Sed qui vere philosophari volunt, velle au- 
tem potissimum debent religiosi viri, primordia ac 
fundamenta doctrinae in Thoma Aquinate ponant. 
Eo neglecto, in tanta ingeniorum licentia pronum esse 
in opinionum portenta delabi atque ipsa Rationalism! 
peste sensim afflari, nimium iam res et facta testantur. 
Quid si eiusmodi aliquid in eos obrepat, quibus of- 
ficium sit instituere cupidam religiosae professionis 
iuventutem? 
sanctum itaque sit apud omnes beati Francisci 
alumnos Thomae nomen: vereanturque non sequi du- 
cem quem bene scripsisse de se lesus Christus testa- 
batur». (Acta Leonis XIII, ed. cit., t. V, p. 284-286). 

1. Ex Litteris Encydicis * Depuis le jour* d. d. 8 
septembris 1899 ad Archiepiscopos, Episcopos et cle- 


rum Galliarum. 


(Est-il besoin d’ ajouter que le livre par excellence 
où les élèves pourront étudier avec plus de profit la 
théologie scolastique, est la Somme  Théologique de 
St. Thomas d' Aquin? Nous voulons donc que les 
professeurs aient soin d'en expliquer à tous leurs élè- 
ves la méthode, ainsi que les principaux articles rela- 
tifs à la foi catholique». (Acta Leonis XIII, ed. cit., t. 
VI p. 100). 


l. Ex Motu proprio 'Sacrorum Antistitum* d. d. 


I septembris 1910. 


«Quod rei caput est, philosophiam scholasticam 
quam sequendam praescribimus, eam praecipue intel- 
ligimus quae a sancto Thoma Aquinate est tradita: de 
qua quidquid a Decessore Nostro sancitum est, id 
omne vigere volumus, et qua sit opus instauramus et 
confirmamus,  stricteque ab universis servari Ju- 
bemus. Episcoporum erit, sicubi in Seminariis ne- 
electa haec fuerint, ea ut in posterum custodiantur 
urgere atque exigere. Eadem religiosorum Ordinum 
moderatoribus praecipimus. Magistros autem mo- 

nemus ut rite hoc teneant, Aquinatem vel pa- 
rum deserere, praesertim in re metaphysica, non 
sine magno detrimento esse. Parvus error in prin- 
cipio, sic verbis ipsius Aquinatis licet uti, est magnus 
in fine. (De Ente et Essentia, proem.). 

<Hoc ita posito philosophiae fundamento, theolo- 
gicum aedificium exstruatur diligentissime» (AAS. 2 
[1910], p. 256-257). 


2. Ex epistula «Sollicitis Nobis* d. d. 8 decem- 
bris 1912 ad loan. Bapt. Castro, Archiepiscopum Ca- 


racensem. 


«Tantum admonemus, ut in Philosophiae ac Theo- 
logiae doctrinis ducem et magistrum Thomam Aqui- 
natem et habendum edicatis et sequendum curetis: 
huius enim institutis exculti discipuli errores et fallacias 
recentiorum facilius cavebunt» (AAS. 4 [1912], p. 25). 


3. Motu propio *Doctoris Angelici», d. d. 29 
iunii 1914. 


«Doctoris Angelici nemo sincere catholicus eam 
ausit in dubium vocare sententiam: «Ordinare de 
studio pertinet praecipue ad auctoritatem Apostolicae 
sedis qua universalis Ecclesia gubernatur, cui per ge- 
nerale studium providetur» (Opusc. Contra impug- 
nantes Dei cultum et religionem, c. Ill). Quo nos 
magno quidem officii munere cum alias functi sumus, 
tum praesertim die | Sept. a. MCMX. quum datis 


App.— Documenta: IV B. Pius X 259 


litteris Sacrorum antistitum ad omnes Episcopos sum- 
mosque Religiosorum Ordinum magistros, quibus 
cura rite instituendae sacrae iuventutis incumberet, 
haec in primis eos admonebamus: «Ad studia quod 
attinet; volumus probeque mandamus, ut philosophia 
scholastica studiorum sacrorum fundamentum pona- 
tur.. Quod rei caput est, philosophiam scholasticam 
quam sequendam praescribimus, eam praecipue inte- 
ligimus, quae a Sancto Thoma Aquinate est tradita: 
de qua quidquid a Decessore Nostro sancitum est, id 
omne vigere volumus, et, qua opus sit, instauramus 
et confirmamus, stricteque ab universis servari iube- 
mus. Episcoporum erit sicubi in Seminariis neglecta 
fuerint, ea ut in posterum custodiantur, urgere atque 
exigere. Eadem Religiosorum Ordinum Moderatori- 
bus praecipimus *. 

lam vero,cum dictum hoc loco a nobis esset «prae- 
cipue» Aquinatis sequendam philosophiam, non «uni- 
ce», nonnulli sibi persuaserunt nostrae sese obsequi 
aut certe non refragari voluntati, si quae unus aliquis 
e Doctoribus scholasticis in philosophia tradidisset, 
quamvis principiis Sancti Thomae repugnantia, illa 
haberent promiscua ad sequendum. At eos inultum 
animus fefellit. Planum est, cum praecipuum nostris 
scholasticae philosophiae ducem daremus Thomam, 
nos de eius principiis maxime hoc intelligi voluisse, 
quibus, tamquam fundamentis, ipsa nititur. 

Ut enim illa reiicienda est quorumdam veterum 
opinio, nihil interesse ad Fidei veritatem quid quisque 
de rebus creatis sentiat, dummodo de Deo recte sen- 


tatur, siquidem error de natura rerum falsam Dei 
cognitionem parit; ita sancte inviolateque servanda 

sunt posita ab Aquinate principia philosophiae, quibus 
et talis rerum creatarum scientia comparatur quae cum 
Fide aptissime congruat (Contra Gentiles, lib. II, c. Il 
et III; et omnes omnium aetatum errores refutantur; 
et certo dignosci licet quae Deo soli sunt, neque ulli 
praeter ipsum attribuenda (Ibid. c. II; et l.a q. XII, a. 
4; et q. LIV, a. 1); et mirifice illustratur tum diversitas 
tum analogia quae est inter Deum eiusque opera: 
quam quidem et diversitatem et analogiam Concilium 
Lateranense IV sic expresserat: «Inter Creatorem et 
creaturam non potest tanta similitudo notari, quin in- 
ter eos maior sit dissimilitudo notanda» (Decretalis lla 
Damnamus ergo, etc. Cfr. S. Thom., q. disp. De Scien- 
tia Dei, a. 11). 

Ceterum, his Thomae principiis, si generatim 
atque universe de iis loquamur, non alia continentur 
quam quae nobilissimi philosophorum ac principes 
Doctorum Ecclesiae meditando et argumentando 1n- 
venerant de propriis cognitionis humanae rationibus, 
de Dei natura rerumque ceterarum, de ordine morali 
et ultimo vitae fine assequendo. 

Tam praeclaram autem sapientiae copiam, quam 
hic a maioribus acceptam sua prope angelica faculta- 
te ingenii perpolivit et auxit, et ad sacram doctrinam 
in mentibus humanis praeparandam, illustrandam 
tuendamque (In Librum Boethii, De Trinitate, q. Il, 
a. 3.) adhibuit, nec sana ratio vult negligi, nec religio 
patitur ulla ex parte minui. 

Eo vel magis quod, si catholica veritas valido hoc 
praesidio semel destituta fuerit, frustra ad eam defen- 
dendam quis adminiculum petat ab ea philosophia, 
cuius principia cum Materialismi, Monismi, Pantheis- 

mi, Socialismi variigue Modernistni erroribus aut 
communia sunt, aut certe non repugnant. 

Nam quae in philosophia Sancti Thomae sunt 
capita, non ea haberi debent in opinionu:: ge- 
nere, de quibus in utramque partem disputare 
licet, sed velut fundamenta in quibus omnis na- 
turalium divinarumque rerum scientia consistit: 
quibus submotis aut quoquo modo depravatis, illud 
etiam necessario consequitur, ut sacrarum disciplina- 
rum alumni ne ipsam quidem percipiant significatio- 
nem verborum, quibus revelata divinitus dogmata ab 
Ecclesiae magisterio proponuntur. 

«Itaque omnes qui Philosophiae et sacrae Theolo- 
giae tradendae dant operam, illud admonitos iam vo- 
luimus, si ullum vestigium, praesentim in metaphysi- 
cis, ab Aquinate discederent, non sine magno detri- 


mento fore. 


Nunc vero hoc praeterea edicimus, non modo non 
sequi Thomam, sed longissime a Sancto Doctore aber- 
rare eos, qui, quae in ipsius Philosophia principia et 
pronuntiata majora sunt, illa perverse interpretentur 
aut prorsus contemnant. Quod si alicuius auctoris 
vel sancti doctrina a Nobis nostrisve Decessori- 
bus unquam comprobata est singularibus cum 
laudibus, atque ita etiam ut ad laudes suasio 
iussioque adderetur eius vulgandae et defenden- 
dae, facile intelligitur eatenus comprobata, qua 
cum principiis Aquinatis cohaereret aut iis haud- 
quaquam repugnaret. 


Haec declarare et praecipere Aposiolici officii. du- 
16 

ximus, ut in re maximi momenti, quotquot sunt ex 
utroque Clero, saeculari et regulari, mentem volunta- 
temque nostram et penitus perspectam habeant, et ea, 
qua par est, alacritate diligentiaque efficiant. 

Id autem peculiari quodam studio praestabunt 
Christianae Philosophiae sacraeque Theologiae ma- 
eistri, qui quidem probe meminisse debent non idcir- 
co sibi factam esse potestatem docendi, ut sua opinio- 
num placita cum alumnis disciplinae suae communi- 
cent, sed ut iis doctrinas Ecclesiae probatissimas im- 
pertiant. 

lam, quod proprie attinet ad sacram Theologiam, 
huius quidem disciplinae studium semper eius luce 
Philosophiae, quam diximus, illustratum esse volu- 
mus, sed in communibus Seminariis clericorum, mo- 
do idonei praeceptores adsint, adhibere liceat eorum 
libros auctorum, qui, derivatas de Aquinatis fonte 
doctrinas, compendio exponunt; cuius generis libri 
suppetunt valde probabiles. 

At vero ad colendam altius hanc disciplinam, quem- 
admodum coli debet in Universitatibus studiorum 
magnisque Athenaeis, atque etiam in iis omnibus Se- 
minari et Institutis, quibus potestas facta est acade- 
micos gradus conferendi, omnino oportet, veteri mo- 
re, qui nunquam excidere debuerat, revocato, de 1p- 
sa Suma Theologica habeantur scholae; eo etiam, quia, 
hoc libro commentando, facilius erit intelligere. atque 
illustrare solemnia Ecclesiae docentis decreta et acta, 
quae deinceps edita sunt. 

Nam post beatum exitum Sancti Doctoris, nullum 
habitum est ab Ecclesia Concilium, in quo non ipse 
cum doctrinae suae opibus interfuerit. 

Etenim tot saeculorum experimentis cognitum est 
In diesque magis apparet, quam vere Decessor noster 
Joannes XXII affirmant: <Ipse [Thomas] plus illumi- 
navit Ecclesiam, quam omnes ali Doctores: in cuius 
libris plus proficit homo uno anno, quam in aliorum 
doctrina toto tempore vitae suae* (Alloc, hab. in Con- 
sistorio an MCCCXVIID. Quam sententiam sanctus 
Pius V, cum Sancti Thomae festum, ut Doctoris, toti 
Ecclesiae celebrandum indiceret, ita confirmavit: «Sed 
quoniam omnipotentis Dei providentia factum est, ut 
Angelici Doctoris vi et veritate doctrinae ex eo tem- 
pore quo coelitibus civibus adscriptus fuit, multae, 
quae deinceps exortae sunt haereses, confusae et con- 
victae dissiparentur, quod et antea saepe et liquido 
nuper in sacris Concilii Tridentini decretis apparuit, 
eiusdem memoriam, cuius meritis Orbis terrarum a 
pestiferis quotidie erroribus liberatur, maiore etiam 
quam antea grati et pii animi affectu colendam statui- 
mus» (Bulla Mirabilis Deus, data die XI April, an. 
MDLXX VII). 

Atque, ut alia praeconia Decessorum, plurima qui- 
dem et praeclara mittamus, libet his verbis Benedicti 
XIV omnes scriptorum Thomae, praesertim Summae 
Theologicae, laudes complecti: «Cuius doctrinae com- 
plures Romani Pontifices, Praedecessores nostri, per- 
honorifica dederunt testimonia, quemadmodum nos 
Ipsi in libris, quos de variis argumentis conscripsimus, 
postquam Angelici Doctoris sententiam diligenter 
scrutando percepimus atque suspeximus, admirabundi 
semper atque lubentes eidem adhaesimus atque sub- 
scripsimus; candide profitentes si quid boni in iisdem 
libris reperitur, id minime nobis, sed tanto Praecepto- 

ri totum esse adscribendum». (Acta Cap. Gen. O. P., 
t. IX, p. 196). 

Itaque «ut genuina et integra sancti Thomae doc- 
trina in scholis floreat quod nobis maxime cordi est» 
ac tollatur iam «illa docendi ratio, quae in magistro- 
rum singulorum auctoritate arbitrioque nititur», ob 
eamque rem «mutabile habet fundamentum, ex quo 
saepe sententiae diversae atque inter se pugnantes 
oriuntur... non sine magno scientiae Christianae detri- 
mento» (Leonis XIII Epist. Qui te, data die XIX iunii 
MDCCCXXXVI) Nos volumus, iubemus, praecipi- 
mus, ut qui magisterium sacrae Theologiae obtinent 
in Universitatibus, magnis Lycaeis, Collegiis, Semina- 
ris, Institutis, quae habeant ex apostolico Induito po- 
testatem gradus academicos et lauream in eadem disci- 
plina conferendi, Summam Theologicam Sancti Tho- 
mae tamquam praelectionum suarum «textum» ha- 
beant, et latino sermone explicent: in eoque sedulam 
ponant operam ut erga illam auditores optime affi- 
ciantur. Hoc in pluribus Institutis laudabiliter iam est 
usitatum; hoc ipsum Ordinum Religiosorum Condito- 
res sapientissimi in suis studiorum domiciliis fieri vo- 
luerunt, nostris quidem Decessoribus valde probanti- 
bus: nec qui post Aquinatis tempora fuerunt sancti 
homines alium sibi summum doctrinae magistrum 
habuerunt nisi Thomam. Sic autem, et non aliter, fiet 
ut non modo in pristinum decus revocetur Theologia, 
sed et sacris omnibus disciplinis suus ordo suumque 
pondus restituatur, et quidquid intelligentia et ratione 
tenetur, quodammodo revirescat. 

Quare nulla in posterum tribuetur cuiquam Ins- 
tituto potestas conferendi academicos in sacra Theo- 

logia gradus, nisi quod hic a nobis praescriptum est, 
sancte apud ipsum servetur. Instituta vero seu «Fa- 
cultates» Ordinum quoque et Congregationum Regu- 
larium, quae legitime iam huiusmodi potestatem ha- 
beant academicos in Theologia gradus aut similia do- 
cumenta conferendi, vel tantum intra domesticos fines, 
eadem privabuntur privataeque habendae erunt, si 
post tres annos, quavis de causa, etiamsi minime vo- 
luntaria, huic praescriptioni Nostrae religiose non ob- 
ci SAREAD ilo pide LE S Duncibiá a maiora Tho- 
mae Aquinatis pronuntiata sancte teneantur, nonnulli 
diversorum Institutorum magistri huic Sacrae Studio- 
rum RoSA Sara sin Er PRES hc Diis 
RIALTO Meg Dro arr na "died pol Ht 
PORT AS (LO ERST RASEN ag Ric 
RAGRRE TIE pro PA Uonsueverunt. 
sacra haec Congregatio, supra dictis thesibus rite 
examinatis et Sanctissimo Domino subiectis, de eius- 
dem Sanctitatis Suae mandato, respondet, eas plane 

Sunt autem hae: 


«l. Potentia et actus ita dividunt ens, ut quid- 
quid est, vel sit actus purus, vel ex potentia et actu 


tanquam primis et intrinsecis principiis necessario 
coalescat. 


2. Actus, utpote perfectio, non limitatur nisi per 
potentiam, quae est capacitas perfectionis. Proinde in 
quo ordine actus est purus, in eodem nonnisi illimi- 
tatus et unicus exsistit; ubi vero est finitus ac multi- 


plex, in veram incidit cum potentia compositionem. 


3. Quapropter in absoluta ipsius esse ratione 
unus subsistit Deus, unus est simplicissimus; cetera 
cuncta quae ipsum esse participant, naturam habent 
qua esse coarctatur, ac tanquam distinctis realiter prin- 
cipiis essentia et esse constant. 


4. Ens, quod denominatur ab esse, non univoce 
de Deo ac de creaturis dicitur, nec tamen prorsus 


aequivoce, sed analogice, analogia tum attributionis 
tum proportionalitatis. 


3. Est praeterea in omni creatura realis composi- 
tio subiecti subsistentis cum formis secundario additis, 
sive accidentibus; ea vero, nisi esse realiter in essentia 
distincta reciperetur, intelligi non posset. 


6. Praeter absoluta accidentia est etiam relativum, 
sive ad aliquid. Quamvis enim ad aliquid non signi- 
ficet secundum propriam rationem aliquid alicui 1n- 

haerens, saepe tamen causam in rebus habet, et ideo 


realem entitatem distinctam a subiecto. 


7]. Creatura spiritualis est in sua essentia omnino 
simplex. Sed remanet in ea compositio duplex: essen- 
tiae cum esse et substantiae cum accidentibus. 


5. Creatura vero corporalis est quoad ipsam es- 
sentiam composita potentia et actu; quae potentia et 
actus ordinis essentiae, materiae et formae nominibus 


designantur. 


9. Earum partium neutra per se esse habet, nec 
per se producitur vel corrumpitur, nec ponitur in 
praedicamento nisi reductive ut principium substan- 


tiale. 


10. Etsi corpoream naturam extensio in partes 
intégrales consequitur, non tamen idem est corpori 
esse substantiam et esse quantum. Substantia quippe 
ratione sui indivisibilis est, non quidem ad modum 
puncti, sed ad modum eius quod est extra ordinem 
dimensionis. Quantitas vero, quae extensionem sub- 
stantiae tribuit, a substantia realiter differt, et est veri 


nominis accidens. 


ll. Quantitate signata materia principium est 1n- 
dividuationis, idest numericae distinctionis, quae in 
puris spiritibus esse non potest, unius individui ab 


alio in eadem natura specifica. 


12. Eadem efficitur quantitate ut corpus cır- 

cumscriptive sit in loco, et in uno tantum loco de 
quacumque potentia per hunc modum esse potest. 


13. Corpora dividuntur bifariam: quaedam enim 
sunt viventia, quaedam expertia vitae. In viventibus, 
ut in eodem subiecto pars movens et pars mota per se 
habeantur, forma subtantialis, animae nomine desig 
nata, requirit organicam dispositionem, seu partes he- 
terogeneas. 


14. Vegetalis et sensilis ordinis animae nequa- 
quam per se subsistunt, nec per se producuntur, sed 
sunt tantummodo ut principium quo vivens est et vi- 
vit, et cum a materia se totis dependeant, corrupto 
composito, eo ipso per accidens corrumpuntur. 


15. Contra, per se subsistit anima humana, quae, 
cum subiecto sufficienter disposito potest infundi, a 
Deo creatur, et sua natura incorruptibilis est atque 
immortalis. 


16. Eadem anima rationalis ita unitur corpori, ut 
sit eiusdem forma substantialis unica, et per ipsam ha- 
bet homo ut sit homo et animal et vivens et corpus 
et substantia et ens. Tribuit igitur anima homini om- 
nem gradum perfectionis essentialem; insuper com- 
municat corpori actum essendi, quo ipsa est. 


17. Duplicis ordinis facultates, organicae et inor- 
ganicae, ex anima humana per naturalem resultantiam 
emanant: priores, ad quas sensus pertinet, in compo- 
sito sublectantur; posteriores, in anima sola. Est igitur 

intellectus facultas ab organo intrinsece independens. 


18. Immaterialitatem necessario sequitur inte- 
Ilectualitas, et ita quidem ut secundum gradus elon- 
gationis a materia, sint gradus intellectualitatis. Ad- 
aequatum intellectionis obiectum est communiter 1p- 
sum ens; proprium vero intellectus humani obiectum 
in praesenti statu unionis, quidditatibus abstractis a 
conditionibus materialibus continetur. 


19. Cognitionem ergo accipimus a rebus sensi- 
bilibus. Cum autem sensibile non sit intelligibile in 
actu, praeter intellectum formaliter intelligentem, ad- 
mittenda est etiam in anima virtus activa, quae species 
intelligibiles a phantasmatibus abstrahat. 


20. Per has species directe universalia cognosci- 
mus; singularia sensu attingimus, tum etiam intellec- 
tu per conversionem ad phantasmata; ad cognitionem 
vero spiritualium per analogiam ascendimus. 


21. Intellectum sequitur, non praecedit, voluntas, 
quae necessario appetit id quod sibi praesentatur tan- 
quam bonum ex omni parte explens appetitum; sed 
inter plura bona, quae iudicio mutabili appetenda pro- 
ponuntur, libere eligit. Sequitur proinde electio iudi- 
cium practicum ultimum; at quod sit ultimum, volun- 
tas efficit. 


22. Deum esse neque immediata intuitione per- 
cipimus, neque a priori demonstramus, sed utique a 
posteriori, hoc est, per ea quae facta sunt, ducto argu- 

mento ab effectibus ad causam: videlicet a rebus quae 
moventur et sui motus principium adaequatum esse 
non possunt, ad primum motorem immobilem; a pro- 
cessu rerum mundanarum e causis inter se subordi- 
natis, ad primam causam incausatam; a corruptibilibus 
quae aequaliter se habent ad esse et non esse, ad esse 
absolutum et necessarium; ab iis quae secundum mi- 
noratas perfectiones essendi, vivendi, intelligendi, plus 
et minus sunt, vivunt, intelligunt, ad eum qui est ma- 
xime intelligens, maxime vivens, maxime ens; deni- 
que ab ordine universi ad intellectum qui res ordina- 
vit, disposuit et dirigit in finem. 


23. Divina essentia, per hoc quod exercitae ac- 
tualitati ipsius Esse identificatur, seu per hoc quod 
est ipsum Esse subsistens, in sua veluti metaphysica 
ratione bene nobis constituta proponitur, ac per hoc 
idem rationem nobis exhibet suae infinitatis in. perfec- 
tione. 


24. Ipsa igitur puritate sui Esse a finitis omnibus 
rebus secernitur Deus. [nde infertur primo, mundum 
nonnisi per creationem a Deo procedere potuisse; 
deinde, virtutem creativam, qua per se attingitur ens 
in quantum ens, nec miraculose ulli finitae naturae 
esse comunicabilem; nullum denique creatum agens 


in esse cuiscumque effectus influere, nisi motione 
accepta a prima Causa» (AA. 6 [1914] 383-386. 

V 


Benedictus XV 


l. Responsio S. C. de Seminariis et Stud. Univ, 
d. d. 7 martii 1916, ad excitata quaedam dubia circa 
Motu proprio ^Doctoris Angelici* et circa XXIV the- 
ses philosophicas a S. C. Studiorum recognitas et 


probatas. 


«Cum Summus Pontifex Pius X, fel. rec., Motu 
proprio Doctoris Angelici, edito die XXIX iunil 
MCMXIV, praescripserit ut in Universitatibus, magnis 
Lycaeis, Collegiis, Seminariis, Institutis quae habent 
ex Apostolico indultu potestatem gradus academicos 
et lauream in Sacra Theologia conferendi, Summa 
Theologica S. Thomae tanquam textus habeatur, et 
cum Sacra Studiorum Congregatio vigintiquatuor the- 
ses philosophicas, sibi ad examen propositas, germa- 
nam S. Thomae doctrinam continere, die XXIX iulii 
eiusdem anni, declaraverit, sequentia dubia ad hanc 
s. Congregationem de Seminariis et Studiorum Uni- 
versitatibus delata sunt: 

I Utrum Summa Theologica S. Thomae haben- 
da sit in Scholis de quibus supra, uti textus consulta- 
tionis, vel uti textus praelectionum, saltem quoad par- 


tem scholasticam. 

I. Utrum omnes vigintiquatuor theses philoso- 
phicae, a S. Studiorum Congregatione probatae, ger- 
manam S. Thomae doctrinam revera contineant, et, 

in Casu affirmativo, utrum imponi debeant Scholis 
Catholicis tenendae. 


His dubius Emi et Rmi. DD. Cardinales huius S. 
Congregationis, in plenario coetu, habito diebus XXII 
et XXIV, mense februario huius anni, ita responden- 
dum censuerunt: 

Ad | Summa Theologica S. Thomae habenda 
est uti textus praelectionum quoad partem scholasti- 
cam quaestionum; ita scilicet ut, una cum aliquo tex- 
tu, qui ordinem logicum quaestionum indicet et par- 
tem positivam contineat, habeatur prae manibus et 
explicetur Summa Theologica quoad partem scholas- 
ticam. 

Ad II. Omnes illae vigintiquatuor theses philo- 
sophicae germanam S. Thomae doctrinam exprimunt, 
eaeque proponantur veluti tutae normae directivae. 

Die XXV eodem mense eodemque anno, SSmus. 
Dominus Noster Benedictus XV, in audientia infras- 
cripto Secretario impertita, sententiam Emorum Pa- 
trum suprema sua auctoritate ratam habuit et confir- 
mavit» (AAS. 8 [1910] p. 150-157). 


2. Ex Epistula Cardinalis G. Bisleti, Praefecti 
S. C. de Sem. et Stud. Univ. d. d. 30 septembris ad 
R. P, D. Alfredum Baudrillart, Rectorem Instituti Ca- 
tholici Parisiensis, de doctrina S. Thomae Aquinatis 


impensius excolenda. 


«...La formation doctrinale est la première et la 

plus indispensable. Vous savez en quel sens doit 
sorienter cette formation dans les Universités catho- 
liques. «Des Papes se succedent — disait le Card. Bi- 
llot, une des gloires de votre patrie — Papes de natio- 
nalité différente, avec des tendences et des caractères 
trés divers, mais tous, depuis Jean XXII jusqu'à Be- 
noit XV, n'ont qu'une voix pour recommander Saint 
Thomas d'Aquin: omnium tamen in commendando 
Aquinate una invariata sententia est» (Oratio habita 
die Il martii 1915, pro instauratione Academiae S. 
Thomae). 

Il suffit pour s'en convaincre, de parcourir, même 
rapidement, l'ouvrage dans le quel le R. P. Berthier, 
O. P., a réuni, comme en une chaine d'or, ces té- 
moignages des Souverains Pontifs en faveur de la 
doctrine de l'Ange de l'Ecole (S. Thomas Doctor 
Communis Ecclesiae, 1914), 

Je me limite a vous rappeler les paroles de | En- 
cyclique Depuis le jour que le St. Pere Léon XIII 
adressa, le 8 septembre 1899, au Clergé de vostre 
pays, et que l on peut appeler la Magna Charta pour 
la formation intellectuals et morale des élèves des 
séminaires: «est-il besoin d'ajouter que le libre par 
excellence ou les éléves pourront étudier avec plus 
de profit la Théologie scolastique, est la Somme 
Théologique de St. Thomas d’ Aquin? Nous voulons 
donc que les Professeurs aient soin d'en expliquer à 
tous leurs éléves la méthode, ainsi que les principaux 


articles relatifs à la foi catholique». 
Deux ans après (1 oct. 1901) le regretté Pontife 


écrivait a | Evêque de Verdun: *que ceux gui s ap- 
q q P 


pliquent à IT enseignement et à | étude de la Théolo- 

gie et de la Philosophie, considérent comme leur de- 
voir capital, aprés avoir laissé de cóté les inventions d' 
une vaine philosophie, de suivre St. Thomas d'Aquin 
et de le cultiver comme leur maître et leur chef*. 

Et dans la Lettre Encyclique Aeterni Patris à tous 
les Evêques: 'providete ut sapientia Thomae ex ipsis 
eius fontibus hauriatur, aut saltem iis rivis quos ab 
ipso fonte deductos adhuc integros et illimes decurre- 
re, certa et concors doctorum omnium sententia est*. 

Dans le méme sens, le pape Pie X de s. m. écri- 
vait, le 6 mai 1907, aux Evéques Protecteurs de votre 
Institut; «de philosophia petimus a vobis, ne unquam 
patiamini in Seminariis vestris minus sancte observa- 
ri quae providentissime Litteris. Encyclicis Aeterni 
Patris Decessor Noster praecepit. Permagni ad cus- 
todiam et tutelam fidei hoc interest... Ergo vos, 
vestros alumnos sacri ordinis non debetis velle phy- 
losophiae praeceptis tantum imbui, quantum in legi- 
tima litterarum. institutione praescriptum est publice, 
sed eo uberius et altius, nempe secundum disciplinam 
Thomae Aquinatis, ut solidam deinceps possint Sa- 
crae Theologiae reique Biblicae scientiam percipere. 

La pensée de Sa Sainteté Benoit XV n'est pas 
différente. Dans un Bref adressé au R. P. Hugon, 
O. P., et publié dans les Acta Apostolicae Sedis du 
7 juin 1916, le Souverain Pontife écrivait: ^sanctum 
et salutare est, ac pene necessarium in scholis catho- 
licis, ubi ad philosophiae ac theologiae scientiam insti- 
tuitur sacra iuventus, summum haberi magistrum 

Thomam Aquinatem *. 

Et dans le Motu Proprio du 3 decembre 1914 en 

faveur du Collège thèologique de Bologne: «probe 

novimus debito in honore ibidem esse Thomam Aqui- 
natem, cuius doctrinas decessores Nostri illustres, Leo 
XIII et Pius X, maximis extulerunt laudibus, easque 
scholis catholicis religiose retinendas  praescripse- 
runt... Statuimus ut Archicancellarius et Collegium 
theologorum Bononiense - servatis rite praescriptio- 
nibus vel sacri Consilii studiis provehendis in primis- 
que decreto Doctoris Angelici, die XXIX iunii huius 
anni edito, de summis Thomae principiis in philoso- 
phia sancte tenendis deque ipsa Summa Theologica 
in scholis theologiae praelegenda, vel alus quae Sedes 
Apostolica praeceperit praecepturaque sit, - academi- 
cos theologiae gradus et lauream conferre possit...» 

Et enfin le méme Pontife daigna approuver et 
confirmer la réponse de cette Congrégation, du 7 
mars 1916, touchant l'étude du Docteur Angélique» 
(AAS. 8 [1916] p. 412-414). 


3. Ex Codice luris Canonici, d. 27 mail 19\7 


promulgato. 


«Philosophiae rationalis ac theologiae studia et 
alumnorum in his disciplinis institutionem professo- 
res omnino pertractent ad Angelici Doctoris ratio- 
nem, doctrinam et principia, eaque sancte teneant* 


(can. 1366 $ 2. Cf. can. 589 $ 1). 

4. Ex Decreto S. C. de Sem. et Stud. Univ. <0r- 


dinamento dei Seminari*, ad Italiae Episcopos, d. d. 


30 aprilis 1920. 


<La Filosofia razionale abbia sull' insegnamento il 
primato che le è dovuto; essa è la vera scienza del 
l'uomo. La Filosofia, degna di questo nome, è la tra- 
dizionale, la Scolastica, coltivata dai Santi Padri ed 
elevata dal genio dell'Angelo delle Scuole a tai grado 
di perfezione, che non sard forse possibile raggiunge- 
re, molto meno sorpassare. | vantaggi, che la Filoso- 
fia Scolastica reca allo studio della Teologia rivelata, 
sono enumerati, con mirabile elevatezza di concetto 
ed eleganza di espressione, nella celebre Enciclica 
Aeterni Patris del S. P. Leone XIII. Le prescrizioni 
di questo Pontefice, riguardo all'insegnamento 
della Filosofia Scolastica secondo S. Tommaso, 
sono perentorie. 

Citiamo le sue stesse parole: *Doctrinam Thomae 
Aquinatis studeant magistri, a Vobis intelligenter 
lecti, in discipulorum animos insinuare, eiusque prae 
ceteris soliditatem atque excellentiam in per- 
spicuo ponant. Eamdem Academiae a Vobis institu- 
tae, aut instituendae, illustrent ac tueantur, et ad gras- 
santium errorum refutationem adhibeant». (Epist. En- 
cycl. Aeterni Patris, 4 aug. 1879), 

Anche più esplicite sono gli ordini dei S. P. Pio X: 
«Volumus probeque mandamus ut Philosophia Scho- 
lastica studiorum sacrorum fundamentum ponatur... 
Quod rei caput est, Philosophiam Scholasticam, quam 
sequendam praescribimus eam praecipue intelligimus 
quae a sancto Thoma Aquinate est tradita: de qua 

quidquid a Decessore Nostro sancitum est, id omnino 
vigere volumus et, qua sit opus, instauramus et con- 
firmamus, stricteque ab universis servari iubemus. 
Episcoporum erit, sicubi in Seminariis neglecta haec 
fuerint, ea ut in posterum custodiantur urgere atque 
exigere... Magistros autem monemus ut rite hoc te- 
neant: Aquinatem deserere, praesertim in re metaphy- 
sica, non sine magno detrimento esse». (Litt. Encycl. 
Pascendi, 8 sept. 1907; cfr. Motu Proprio Doctoris 
Angelici, 29 jun. 1914). 

Nello stesso senso si è più volte espresso il Som- 
me Pontefice Benedetto XV. Cosî nel Motu Proprio 
Sacrae Theologiae, del 3 dicembre 1914, conferendo 
al Collegio dei Teologi di Bologna alcuni privilegi, 
impone le seguenti condizioni: «servatis riti praes- 
criptionibus vel sacri Consilii studiis  provehendis 
— in primisque decreto Doctoris Angelici die 29 
iunii huius anni edito de summis Thomae Aquinatis 
principiis in philosophia sancte tenendis deque ipsa 
summa T heologica in Scholis theologiae praelegen- 
da, — vel als quae sedes Apostolica praeceperit 
praecepturaque sit» (AAS. 6, 691). E nell altro Motu 
Proprio Non multo post, dei 31 dello stesso mese e 
anno, che riguarda I Accademia Romana di S Tom- 
maso, si esprime in questi termini: «Nos vero, cum, 
aeque ac Decessores Nostri, persuasissimum habea- 
mus de illa tantum philosophia Nobis esse laboran- 
dum quae sit secundum Christum (Colos. II, 8), ac 
propterea ipsius philosophiae studium ad principia 
et rationem Aquinatis omnino exigendum esse, ut ple- 
na sit, quantum per humanam rationem licet, explica- 


tio invictaque defensio traditae divinitus ventatis, 
17 

hanc S. Thomae Academiam, non minus quam illis, 
Nobis esse curae volumus appareat». (AAS. 7, 5-7). 
Tal disposizioni sono confermate nel Codice di Di- 
ritto Canonico (can. 1366, $ 2)» (ed. Enchiridion Cleri- 
corum, n.° 1101. Romae, 1938). 


V | 


Pius XI 


l. Ex Litteris S. C. de Sem. et Stud. Univ. » Vix- 
dum haec Sacra Congregatio*, ad Episcopos Germa- 
niae, d. d. 9 octobris 1921. 


«Humanitatis et litterarum studio expoliti, Eccle- 
siae alumni praestantissima sacrae Theologiae studia 
ne attingant, prius quam diligentem adhibuerint prae- 
parationem in studio Philosophiae. Philosophiam, hoc 
dignam nomine, eam intelligimus, quae, ab Ecclesiae 
Patribus et Doctoribus scholasticis naviter exculta, 
opera et ingenio Sancti Thomae Aquinatis ad tam ex- 
celsum perfectionis et dignitatis gradum evecta est, ut 
iam sublimius assurgere non posse videatur. Hinc mi- 
rum non est, si Romani Pontifices sapientiam Docto- 
ris Angelici summis semper laudibus extulerint, eam- 
que studiosae iuventuti colenda: proposuerint 
atque praescripserint. 

Liceat hic unum vel alterum afferre testimonium. 


Leo XIII, f. r, qui mirabili illa Encyclica epistola 
Aeterni Patris, 4 aug. 1879, Philosophiam Christia- 


num instaurandum curaverat, ita ad Peruvianos Epi- 

scopos rescripsit: «In moderanda pro Seminariis ves- 
tris ratione studiorum, vobis, Venerabiles Fratres, ob 
oculos esse volumus quae Nosmet Encyclicis Litteris 
ea de re praescripsimus: ut nempe, in philosophicis 
doctrinis tradendis, maximus Angelico Doctori Tho- 
mae Aquinati habeatur honos, et quae ex huius volu- 
minibus iugi et praedivite vena dimanat sapientia, a 
Romanis Pontificibus perpetuis honestata laudibus, 
studiosae iuventuti large effuseque impertiatur*. (Bre- 
ve Inter graves, | man 1894). 

Pius vero X, in Litteris Encycl. Pascendi, 8 sept. 
1907, haec decernit: «Volumus probeque mandamus 
ut philosophia scholastica studiorum sacrorum funda- 
mentum ponatur... Quod rei caput est, philosophiam 
scholasticam, eam praecipue intelligimus quae a San- 
cto Thoma Aquinate est tradita, de qua quidquid a 
Decessore Nostro sancitum est, id omne vigere volu- 
mus, et qua sit opus instauramus et confirmamus, 
stricteque ab universis servari iubemus. Episcoporum 
erit, sicubi in Seminariis neglecta haec fuerint, ea ut in 
posterum custodiantur urgere atque exigere... Magi- 
stros autem monemus ut rite hoc teneant: Aquinatem 
deserere,praesertim in remetaphysica,non sine magno 
detrimento esse». 

Decessorum suorum vestigiis inhaerens, Summus 
Pontifex Benedictus XV in Motu Proprio de Romana 
Sancti Thomae Academia, 31 dec. 1914, haec habet: 
«Nos vero, cum aeque ac Decessores Nostri, persua- 
sissimum habeamus de illa tantum philosophia Nobis 
esse laboradum quae sit secundum Christum  (Colos, 
II, 8), ac propterea ipsius philosophiae studium ad 
principia et rationem Aquinatis omnino exigendum 

esse, ut plena sit, quantum per humanam rationem li- 
cet, explicatio invictaque defensio traditae divinitus 
veritatis, hanc S. Thomae Academiam, non minus 
quam Illis, Nobis esse curae volumus appareat».(Motu 
Proprio Non multo post, 31 dec. 1914: AAS. 7, 6-7). 
(Quas praescriptiones his paucis complectitur et con- 
firmat Codex luris Canonici: Philosophiae rationalis 
ac Theologiae studia et alumnorum in his disciplinis 
institutionem professores omnino pertractent ad An- 
gelici Doctoris rationem, doctrinam et principia, eaque 


sancte teneant (can. 1366, $ 2)». (ed. Enchiridion Cle- 
ricorum, n.° 1126). 


‘Posito Philosophiae. Scholasticae. fundamento, 
theologicae doctrinae tamquam aedificium diligentis- 
sime extruatur. Qua ratione autem Theologia Philo- 
sophiae fundamento nitatur, accipimus ex S. Thoma: 
<In sacra doctrina philosophia possumus tripliciter 
uti. Primo, ad demonstrandum ea quae sunt praem- 
bula fidei, quae necessaria sunt in Fidei scientia, ut ea, 
quae naturalibus rationibus de Deo probantur, ut Deum 
esse, Deum esse unum, et huiusmodi de Deo vel de 
creaturis in philosophia probata, quae fides supponit. 
Secundo, ad notificandum per aliquas similitudines ea 
quae sunt Fidei, sicut Augustinus in libris de Trinita- 
te utitur multis similitudinibus ex doctrinis philoso- 
phicis sumptis ad manifestandam Trinitatem. Tertio, 
ad resistendum his, quae contra fidem dicuntur, sive 
ostendendo esse falsa, sive ostendendo non esse ne- 
cessaria» (In Boetium de Trinitate, q. 2, a. 3). 

Unde patet Philosophiam erga Theologiam reve- 
latam dumtaxat famulatus officio fungi. Siquidem 

Theologia non modo Philosophiae, sed et ceteris 
disciplinis humanis longe antecellit: tum praestantia 
obiecti, cum principaliter sit de his, quae humanam 
excedunt rationem; tum ratione certitudinis, quae lu- 
mine nititur scientiae divinae, falli et fallere nesciae; 
tum ratione finis, quae est aeterna hominum beatitu- 
de. (Summa Theol. I, q. l,a. 5.) Hinc iure Summus 
Pontifex Pius X ad Episcopos orbis catholici: «Theo- 
logiae studium, Venerabiles Fratres, quanta potestis 
ope provehite, ut clerici praeclara illius existimatione 
magnoque amore imbuantur, illudque semper pro 
deliciis habeant (Litt. Encycl. Pascendi, 8 sept. 1907)». 
(ed. Enchiridion Clericorum, n.° 1130). 


«Theologiae dogmaticae studium pertractandum 
est et ipsum ad Angelici Doctoris rationem, doctri- 
nam est principia (can. 1360, $ 2). 

Quaenam sit Theologiae Scholasticae indoles et 
excellentia, satis colligitur ex his Summi Pontificis 
Sixti V verbis: «Huius quidem tam salutaris scientiae 
cognitio et exercitatio, quae ab uberrimis divinarum 
Litterarum, Summorum Pontificum, sanctorum Pa- 
trum et Conciliorum fontibus dimanat, semper certe 
maximum Ecclesiae adiumentum afferre potuit, sive 
ad Scripturas ipsas vere et sane intelligendas et inter- 
pretandas, sive ad Patres securius et utilius perlegen- 
dos et explicandos, sive ad varios errores et haereses 
detegendos et refellendos; his vero novissimis diebus, 
quibus iam advenerunt tempora illa periculosa ab 
Apostolo descripta, et homines blasphemi, superbi et 
seductores proficiunt in peius, errantes et alios in 
errorem mittentes, sane catholicae Fidei dogmatibus 

confirmandis et haeresibus confutandis pernecessaria 
est». (Bulla Triumphantis Jerusalem, 14 mart. 1588). 

Praeclarae autem dotes, quae Theologiam scholas- 
tücam hostibus veritatis faciunt tantopere formidolo- 
sam, ab eodem Pontifice sic enumerantur: «Apta illa 
et inter se nexa rerum et causarum cohaerentia, ille 
ordo et dispositio tamquam militum in pugnando ins- 
tructio, illae dilucidae definitiones et distinctiones, 1lla 
argumentorum firmitas et acutissimae disputationes, 
quibus lux a tenebris, verum a falso distinguitur, hae- 
reticorum mendacia, multis praestigiis et fallaciis in- 
voluta, tanquam veste detracta, patefiunt et denudan- 
tur». (Bulla laud. Triumphantis Jerusalem). Quae ver- 
ba satis evincunt cur adversarii catholici nominis 
Theologiam scholasticam summopere horreant. 

Nec tamen desunt catholicae veritatis magistri et 
scriptores, qui ità methodum, quam vocant positivam, 
extollunt et sequuntur, ut scholasticam methodum, 
tamquam temporum nostrorum necessitatibus et scien- 
tarum progressui haud congruentem, despectui ha- 
beant, et Ecclesiae hostibus, saltem factis, morem ge- 
rant. lure igitur S. P. Pius IX hanc damnavit proposi- 
tonem: «Methodus et principia, quibus antiqui doc- 
tores scholastici Theologiam excoluerunt, temporum 
nostrorum necessitatibus scientiarumque progressui 
minime congruunt». (Syllabus, prop. 13). Et Pius X: 
«Certum est studium novarum rerum cum odio scho- 
lasüicae methodi coniungi semper, nullumque est in- 
dicium manifestius quod quis modernismi doctrinis 
favere incipiat, quam cum incipit scholasticam horre- 
re methodum» (Litt. Encycl. Pascendi, 8 sept. 1907). 

Utraque igitur methodus — positiva et scholasti- 

ca — est adhibenda, cum utraque ad demonstratio- 
nem catholicae veritatis sit necesaria; sed utriusque 
usus ita debet temperari, ut altera non modo non 
excludat alteram, sed adiuvet etiam et perficiat. Hinc 
idem S. P. Pius X: «Addimus heic, eos etiam Nobis 
laude dignos videri qui, incolumi reverentia erga Tra- 
ditionem et Patres et ecclesiasticum magisterium, sa- 
pienti iudicio, catholicisque usi normis (quod non 
aeque omnibus accidit), Theologiam positivam, mu- 
tuato a veri nominis historia lumine, collustrare stu- 
deant. Maior profecto quam antehac positivae Theo- 
logiae ratio est habenda: id tamen sic fiat ut nihil 
scholastica detrimentum, capiab (Encycl. laud. Pas- 
dendi). 

In Universitatibus, magnis Lycaeis, Collegiis, Se- 
minarüs, Institutis quae habent vel habitura sint ex 
Apostolico Induito potestatem gradus academicos et 
Lauream in S. Theologia conferendi, Summa Theolo- 
gica S. Thomae habenda est uti textus praelectionum 
in parte scholastica quaestionum; ita scilicet ut, una 
cum aliquo textu, qui ordinem logicum quaestionum 
indicet et partem positivam contineat, habeatur prae 
manibus et explicetur Summa Theologica quoad par- 
tem scholasticam. In aliis vero Seminariis seu Institu- 
üs, textus praelectionum confectus sit ad mentem ip- 
sius Angelici Doctoris (Pius X, Motu Proprio Docto- 
ris Angelici, 29 iunii 1914, S. C. de Semin, et Stud. 
Universit., Decr. d. d. 7 martii 1916)» (ibid, n.,s 1132- 


1134). 

2. Ex Epistula Apostolica Officiorum Om- 
nium* ad Praefectum S. C. de Sem. et Stud. Univ.: 


De Seminariis et de studiis clericorum, d. d. 1l augus- 
ti 1922. 


«Alterum in quo singularem Episcoporum vigi- 
lantiam requirimus, ad altiora adolescentis cleri studia 
pertinet. Omnino quae hac de re sunt in iure canoni- 
co providentissime statuta (Cod. I C., can. 1365 et 
1366), ea sancte inviolateque observari debent, siqui- 
dem consilium est sacerdotum parare copiam, qui 
tantae magnitudini muneris impares non sint. Confec- 
to igitur litterarum curriculo, nostri alumni, ut sacrae 
Theologiae aptam preparationem adhibeant, mini- 
mum biennio diligentissime in Philosophiae studio 
versentur. Scholasticam intelligimus Philosophiam, a 
sanctis Patribus scholaeque Doctoribus quadam labo- 
rum continuatione naviter expolitam, ac denique ope- 
ra et ingenio Thomae Aquinatis ad summum perfec- 
tionis gradum adductam, quam quidem decessor 
Noster illustris Leo XII «Fidei propugnaculum ac 
veluti firmum Religionis munimentum» (Litt. Enc. 
Aeterni Patris) appellare non dubitavit. Profecto 1p- 
sius Leonis magna laus est Philosophiam Christia- 
nam, excitato Doctoris Angelici amore cultuque, ins- 
taurasse: atque etiam sic iudicamus, omnium rerum, 
quas in diuturno Pontificatu pro Ecclesia et pro socie- 
tate civili utilissime gesserit, hoc adeo fuisse caput, ut 
si cetera non adessent, haec una res satis esset ad tan- 
ti Pontificis nomen inmortalitati commendandum. Ita- 
que in primis sibi curae habeant magistri Philoso- 


phiae in hac disciplina clericis tradenda non solum 

rationem sea methodum, verum etiam doctrinam et 
principia sequi sancti Thomae: idque eo faciant vel 
studiosius, quod sciunt nullum Ecclesiae Doctorem 
modernistis ceterisque fidei catholicae hostibus ita 
esse terrore ac formidine, ut Aquinatem. 

Quod autem de Philosophia dicimus, idem est de 
sacrae Theologiae disciplina intelligendum. Nam, ut 
Sixti V verbis utamur: «Huius quidem tam salutaris 
scientiae cognitio et exercitatio, quae ab uberrimis di- 
vinarum Litterarum, Summorum Pontificum, Sancto- 
rum Patrum et Conciliorum fontibus dimanat, certe 
semper maximum Ecclesiae adiumentum afferre po- 
tuit, sive ad Scripturas ipsas vere et sane intelligendas 
et interpretendas, sive ad Patres securius et utilius 
perlegendos et explicandos, sive ad varios errores et 
haereses detegendas et refellendas; his vero novissi- 
mis diebus, quibus iam advenerunt tempora illa peri- 
culosa ab Apostolo descripta, et homines blasphemi, 
superbi et seductores proficiunt in peius, errantes et 
alios in errorem mittentes, sane catholicae Fidei dog- 
matibus confirmandis et haeresibus confutandis per- 
neccesaria est» (Bulla Triumphantis an. 1588). 

Etenim id quod efficit ut hoc disciplinae genus 
vim scientiae veri nominis habeat, in eoque, ut desi- 
deratissimus decessor Noster praeclare ait. (Benedic- 
tus XV, Motu Proprio De Romana Sancti Thomae 
Academia, an. 1914), «plena sit quantum per huma- 
nam rationem licet, explicatio invictaque defensio tra- 
ditae divinitus veritatis», nihil est aliud nisi Philoso- 
phia Scholastica, duce et magistro Aquinate, in usum 
ipsius sacrae disciplinae conversa. Hinc «apta illa et 
inter se nexa rerum et causarum cohaerentia, ille or- 

do et dispositio tamquam militum in pugnando ins- 
tructio, illae dilucidae definitiones, illa argumento- 
rum firmitas et acutissimae disputationes, quibus lux 
a tenebris, verum a falso distinguitur, haereticorum 
mendacia, multis praestigiis et fallaciis involuta, tam- 
quam veste detracta, patifiunt et denudantur». (Sixtus 
V, loc. cit.). 

Consequens est, non bene sacrae iuventuti consu- 
lere, qui omnem de Theologia institutionem scholasti- 
ca ratione neglecta, ad positivam methodum, ut dici- 
tur, exigendam putent; multoque minus eos officio 
suo satisfacere, qui huius doctrinae magisterium non 
aliter exerceant, nisi ordinem seriemque dogmatum 
atque haeresum doctis disquisitionibus exsequendo. 
llla enim positiva methodus necessario quidem scho- 
lasticae adiungenda est, sed sola non sufficit; cum 
vere comparari nostros oporteat ad Fidei veritatem 
non modo convincendam, sed illustrandam etiam ac 
defendendam; Fidei autem dogmata contrariosque 
errores ex ordine temporum recensere, ecclesiasticae 


quidem historiae est, non vero munus Theologiae» 
(AAS. 14 [1922] p. 454-450). 


3. Litterae Encydicae «Studiorum Ducem*, sae- 
culo sexto exeunte a sanctorum caelitum honoribus 
Thomae Aquinati decretis, d. d. 29 iunii 1923. 


«Studiorum Ducem sacrae inventuti in maioribus 
disciplinis haud ita pridem per apostolicam epistolam 
Nos, hiris Canonici statuta confirmantes, habendum 
esse ediximus Thomam Aquinatem. Eiusdem rei ma- 

gis ac magis nostrorum animis inculcandae eisque 
declarandi quo pacto in schola tanti Doctoris utilissi- 
me versentur, praeclara se Nobis dat occasio, appro- 
pinquante die cum abhinc sexcentis annis rite is est in 
sanctorum numerum adscriptus. 

Nam mirabili quadam cognatione inter se scientia 
veri nominis et, illa virtutum omnium comes, pietas 
continetur; cumque Deus ipsa veritas bonitasque sit, 
profecto ad Dei gloriam animarum salute quaeren- 
dam — quod est Ecclesiae praecipuum propriumque 
munus — satis non foret sacrorum administros bene 
esse a cognitione rerum instructos, nisi i1dem idoneis 
virtutibus abundarent. 

Haec autem doctrinae cum pietate, eruditionis cum 
virtute, veritatis cum caritate societas, singularis pror- 
sus exstitit in Angelico Doctore; cui quidem iure 
etiam insigne Solis attributum est, utpote qui, scien- 
tae lumen mentibus afferendo, igniculos virtutum in 
voluntates iniiciat. 

Qui est igitur omnis sanctitatis et sapientiae fons 
Deus, omnino videtur ostendere in Thoma voluisse 
quemadmodum altera ex his rebus alteram adiuvet, id 
est virtutum exercitatio ad veritatis contemplationem 
componat, ac vicissim subtilior veritatis meditatio vir- 
tutes expoliat atque perficiat. 

Etenim qui pure vivat et integre domitasque ha- 
beat virtute cupiditates, is quidem, tamquam magno 
impedimento solutus, multo facilius tollere ad cae- 
lestia potest animum altiusque Dei arcana introspicere, 
secundum illud ipsius Thomas: «Prius vita quam doc- 
trina: vita enim ducit ad scientiam veritatis* (Com- 
ment. in Matth., c. V); idem vero, cum in cognoscen- 


De auctoritate doctrinali 5, Thomae 


dis iis quae sunt supra naturam, studii plurimum col- 
locaverit,ex hoc ipso ad perfecte vivendum non parum 
se sentiet excitari; neque enim solivaga aut ieiuna, sed 
valde actuosa dicenda est tantarum rerum scientia, 
quarum pulchritudo totum hominem ad se rapiat at- 
que convertat. 

Haec sunt in primis, Venerabiles Fratres, quae li- 
cet ex hac saecularis memoriae recordatione discere; 
sed quo eadem clarius apareant, visum est Nobis de 
Thomae Aquinatis et sanctitate et doctrina breviter in 
his Litteris. disserere, tum demonstrare quae inde 
fluant sacro ordini maximeque sacrorum alumnis, de- 
nique Christiani nominis universitati opportuna docu- 
menta. 


Quaecumque in genere morum sunt virtutes, Tho- 
mas quidem omnes praeclarissimas habuit, easque 
ita copulatas et connexas, ut quemadmodum ipse 
vult, coalescerent in caritate «quae dat formam acti- 
bus omnium virtutum». (IIa-IIae, q. XXIII, a. 8; Ia-IIae, 
q. LXV). 

sed si sanctitatis huius notas tamquam proprias et 
peculiares quaerimus, prima omnium occurrit ea vir- 
tus, unde quaedam cum angelicis naturis visa est esse 
Thomae similitudo: castimoniam dicimus, quam cum 
in praesentissimo periculi discrimine servasset illae- 
sam, dignus est habitus quem mystica zona angeli 
cingerent. 

Cum hac tanta puritatis laude par coniuncta erat 
bonorum fluxorum fuga itemque despicientia in con- 
temnendis honoribus: constat summa eum constantia 

propinquorum, qui se ad percommodam saeculi con- 
dicionem omni ope cogerent, fregisse pervicaciam, ac 
deinde apud Pontificem Maximum, sacras infulas of- 
ferentem, orando effecisse, ne formidatum sibi onus 
imponeretur. 

At id, quo Thomae sanctitudo maxime distingitur, 
ipse est qui appellatur a Paulo sermo sapientiae (l 
Cor. XII, 8); atque illa duplicis sapientiae, acquisi- 
tae et infusae, quae dicuntur, copulatio, quacum nihil 
tam apte quam humilitas, quam orandi studium, quam 
Dei caritas convenit. 

Humilitatem quidem instar fandamenti fuisse quo 
ceterae virtutes Thomae niterentur, patet consideranti 
quam is obedienter in communis vitae consuetudine 
fratri laico obtemperaret; nec minus perspicuum est 
legenti eius scripta, ex quibus tam magnum redolet 
erga Ecclesiae Patres obsequium; ut is quidem «vete- 
res Doctores quia summe veneratus est, 1deo intellec- 
tum omnium quodammodo sortitus» (Leo XIII, ex 
card. Caietano, litt. Encycl. Aeterni Patris, d. IV aug. 
a MDCCCLXXIX) videatur: id ipsum autem egregie 
illustratur ex eo quod divini ingenii facultates minime 
in suam ipsius gloriam, sed in emolumentum veritatis 
impenderit. 

Ita dum philosophi suae propriae claritudini fere 
serviunt, hic in tradenda doctrina omnino sese obscu- 
rare studet, ideo nimirum ut sola de se lux caelestis 


veritatis effulgeat. 

Haec igitur humilitas, cum munditie illa cordis, 
quam memoravimus, summaque sanctarum precum 
assiduitate coniuncta, docilem  mollemque faciebat 
Thomae animum ad afflatus et lumina Sancti Spiritus 

et accipienda et sequenda, in quibus quidem 1psa con- 
templationis principia consistunt. 

Quae ut desuper impetraret, saepe omni cibo ab- 
stinere, saepe totas comprecando vigilare noctes, iden- 
tdem ex ingenuae pietatis impetu ad Sacramenti au- 
gusti tabernaculum applicare caput, assidue vero ad 
lesu crucifixi imaginem oculos animumque dolenter 
convertere, confessus familiari suo, sancto Bonaven- 
turae, ab eo maxime libro se, quantum sciret, didicis- 
se. Vere igitur cadit in Thomam illud vulgatum de 
Dominico Patre legifero, qui nisi cum Deo aut de 
Deo non locutus unquam fuisse dicitur. 

Cum autem in Deo, tamquam prima causa eo- 
demque rerum fine ultimo, contemplari omnia sole- 
ret, pronum ei erat, sicut in sua Summa, theologica, 
sic in vita unam et alteram quae memorata est, sequi 
sapientiam; quarum haec apud ipsum est descriptio: 
«Per sapientiam quae studio humano acquiritur... ha- 
betur rectum iudicium de rebus divinis secundum 
perfectum usum rationis... Sed altera est desursum 
descendens...etde rebus divinis iudicat, propter quam- 
dam connaturalitatem ad ipsas. Hoc est donum Spi- 
ritus Sancti... quo fit homo perfectus in divinis, non 
solum discens sed et patiens divina» (lla-IIae, q. XLV, 
a. l, ad 2, eta. 2 C). 

Haec igitur a Deo delapsa seu infusa sapientia, ce- 
teris comitata donis Sancti Spiritus, perpetuum in 
Thoma accepit incrementum, aeque ac caritas, om- 

nium domina et regina virtutum. Etenim illa huic erat 
certissima doctrina, amorem Dei numquam non opor- 
tere crescere «ex ipsa forma praecepti: Diliges Domi- 
num Deum tuum ex toto corde tuo; totum enim et 

perfectum idem sunt... Finis praecepti caritas est, ut 
Apostolus dicit (I Tim. 1, 5), in fine autem non adhi- 
betur aliqua mensura, sed solum in his quae sunt ad 
finem» (Ia-Hae, q. CLXXXIV, a. 3). Quae ipsa est 
causa quare sub praeceptum perfectio caritatis cadat 
tamquam illud quo omnes pro sua quisque condicio- 
ne nii debent. Porro autem quia «caritas proprie fa- 
cit tendere in Deum uniendo affectum hominis Deo, 
ut scilicet homo non sibi vivat, sed Deo» (IMlae, 
q. XVII, a. 6, ad 3.5 idcirco in Thoma continenter, 
cum geminata sapientia, Dei amor augescens, ad ex- 
tremum perfectam sui oblivionem ingenuit, adeo ut 
lesu crucifixo ita se alloquenti: Bene, Thoma, scrip- 
sisti de me, eidemque roganti, quam recipies a me 
pro tuo labore mercedem?, responderit: Domine, non- 
nisi te. 

Itaque, caritate instinctus, aliorum utilitatibus im- 
pense servire non cessabat, vel optimos libros confi- 
ciendo, vel fratres laborantes adiuvando, vel in sub- 
sidum pauperum suis se vestimentis exspoliando, 
vel etiam ad sanitatem aegrotantes restituendo, ut 
cum in Basilica vaticana, ubi per Paschalia solemnia 
concionabatur, mulierem, quae vestis eius laciniam 
tetigerat, ab inveterato sanguinis fluxu repente libe- 
ravit. 

Atque hic sermo sapientiae a Paulo laudatus in 
quo alio Doctore, quam in Angelico, luculentior? Qui 
docendo non satis habet erudire hominum mentes, 
sed etiam ad Dei amorem, omnium effectorem re- 
rum, redamandum studiosissime impellit. voluntates. 
«Amor Dei est infundens et creans bonitatem in re- 
bus»; sic enim pulcherrime affirmat (I, q XX, a. 2); 

et hanc divinae bonitatis diffussionem, singula myste- 
ria pertractans, illustrare non desinit. «Unde ad ratio- 
nem summi boni pertinet quod summo modo se 
communicet, quod quidem maxime a Deo fit... per 
Incarnationem» (IIP, q. I, a. 1). 

Nihil vero tam clare huius et ingeni et caritatis 
vim ostendit, quam officium ab ipso compositum de 
augusto Sacramento; quod erga sacramentum quo- 
modo in omni vita fuisset affectus, illa morientis vox, 
cum sanctum "Viaticum suspiceret, declaravit: Sumo 
te, pretium redemptionis animae meae, pro cuius amo- 


re studui, vigilavi et laboravi. 


Sic leviter adumbratis magnis Thomae virtutibus, 
iam non difficile intelligitur eiusdem praestantia doc- 
trinae; cuius quidem in Ecclesia mirum quantum va- 
les auctoritas. Profecto Nostri decessores tamquam 
uno ore semper eam laudibus extulerunt. Ipso etiam 
tunc vivo, Alexander IV ita prescribere non dubitavit; 
«Dilectio filio, Thomae de Aquino, viro utique nobi- 
litate generis et morum honestate conspicdo ac 
thesaurum litteralis scientiae per gratiam Dei asse- 
cuto.» 

Postquam autem e vivis excesserat, eius non so- 
lum virtutes sed doctrinam etiam consecrare visus 
est loannes XXII, cum ad Patres cardinales verba fa- 
ciens, memorabilem illam edidit in Consistorio sen- 
tentiam: «Ipse plus illuminavit Ecclesiam quam om- 
nes ali Doctores; in cuius libris plus proficit homo 


uno anno quam in aliorum doctrina toto tempore vi- 
tae suae». 

Cum igitur hic intelligentiae scientiaeque, humana 
maioris, existimatione floreret, eum Pius V in sancto- 
rum Doctorum numerum rato Angelici titulo adscrip- 
sit. Ceterum Ecclesiae de hoc Doctore opinionem 
maximam quid tam aperte indicat quam quod Patres 
Tridentini duo dumtaxat volumina, Sacram Scriptu- 
ram et Summam theologicam, sibi consiliantibus pa- 
tere super altare reverenter proposita voluerunt? At- 
que in hoc genere, ne persequamur ex ordine omnia 
sedis Apostolicae documenta, quae innumerabilia 
sunt, feliciter nostra memoria contigit, ut, Leonis XIII 
auctoritate et instantia, Aquinatis disciplina revivisce- 
ret; quod quidem illustris decessoris Nostri promeri- 
tum tanti est, ut, quemadmodum alias diximus, si 
multa praeclara sapientissime ab eo constituta gestave 
non essent, ad immortalem Leonis gloriam hoc unum 
sufficeret. 

lisdem mox vestigiis ingressus est sanctae recor- 
dationis Pontifex, Pius X, praesertim Motu proprio 
Doctoris Angelici, in quo illud praeclare dictum: «Post 
beatum exitum sancti Doctoris nullum habitum est ab 
Ecclesia Concilium in quo non ipse cum doctrinae 
suae opibus interfuerit». 

Proxime autem, Benedictus XV, decessor Noster 
desideratissimus, plus semel id ipsum sibi placere 
professus est: cui dandum est laudi quod iuris canoni- 
ci Codicem promulgavit, ubi Angelici Doctoris «ratio, 
doctrina et principia» plane consecrantur. (Cfr. can. 
1366, $2). 

Nos vero haec tanta divinissimo ingenio tributa 
praeconia sic probamus ut non modo Angelicum, sed 


etiam Communem seu Universalem Ecclesiae Docto- 
18 

rem appellandum putemus Thomam, cuius doctri- 
ut quam plurimis in omni genere litterarum mo- 

numentis testata est, suam Ecclesia fecerit. 

At enim, quia prope infinitum est, quascumque ra- 
tiones in hac causa decessores Nostri explicarunt, cun- 
ctas hic exsequi, tantum videtur Nobis ostendere, et 
Thomam supernatural! animatum spiritu, undevivebat, 
scripsisse, et eius scripta, in quibus omnium sacrarum 


disciplinarum principia legesque tradantur, universalis 
dicenda esse naturae. 


Etenim sive docendo sive scribendo hic divina 
pertractat, praeclarissimum dat theologis documen- 
tum illius quae inter sensus animi et studia intercede- 
re debet necessitudo maxima. Nam, quemadmodum 
regionem aliquam longinquam bene habere cognitam 
non dicitur qui eius descriptionem quamvis subtilem 
cognoverit, sed qui aliquamdiu ibidem vixerit, sic 1n- 
timam Dei notitiam sola scientiae pervestigatione nul- 
lus assequitur, nisi etiam cum Deo coniunctissime 
vivat, lam vero sancti Thomae huc omnis theologia 
spectat, ut ad intime in Deo vivendum nos adducat. 
Ut enim puerulus ad Montem Casinum finem non 
faciebat rogandi quid est Deus?, ità quicumque ab eo 
sunt compositi libri, de mundi creatione, de homine, 
de legibus, de virtutibus, de Sacramentis, omnes de- 
nique in Deo sempiternae salutis auctore versantur. 

Itaque de causis horum studiorum stirilitatis dis- 
putans, quae sunt vel curiositas, hoc est immoderata 
scientiae cupido, vel ingenii tarditas, vel contentionis 
perseverantiaeque fuga, nullum aliud eis vult esse re- 
medium nisi magnam laboris alacritatem, quae pieta- 

tis ardore vigeat atque ex spiritus vita profecta esse vi- 
deatur. Cun igitur triplici lumine studia sacra dirigan- 
tur, recta ratione, fide infusa et donis Sancti Spiritus, 
quibus quidem intelligentia perficitur, his omnibus 
nemo umquam amplius quam noster abundavit; qui 
postquam in re quapiam perardua diligenter inge- 
nii sui opes adhibuerat, difficultatum  explanationem 
a Domino ieiuniis precibusque humilimis implorabat: 
Deus autem tam benignus suplicem audire consueve- 
rat, ut ad eum edocendum Apostolorum principes 
interdum delegaret. Quare non est mirum, si, cum 
vitae exitus appropinquabat, eum contemplationis 
eradum ascenderat, ut quicquid scripsisset, id omne 
summae levitatis, non secus ac paleas, sibi videri di- 
ceret, seque negaret iarn dictare posse quicquam; 
adeo iam solum aeterna spectabat, adeo nihil aliud 
nisi videre Deum expetebat. Omnino enim, auctore 
Thoma, hic est qui potissime sacris e studiis percipi 
fructus debeat, magnus Dei amor magnumque desi- 


derium rerum aeternarum. 


sed is, cum docet exemplo suo quomodo in ea- 
dem studiorum varietate versari nos oporteat, tum 
praecepta firma et stabilia tradit singularum discipli- 
narum. 

Nam principio, quis philosophiae naturam ra- 
tionemque, partes earumque vim melius explicavit? 
En qua perspicuitate convenientiam consensumque 
demonstret omnium inter se membrorum, unde huius 
scientiae, tamquam corpus efficitur. «Sapientis est — 
aj(_ ordinare. Cuius ratio est quia sapientia potissi- 
me est perfectio rationis,cuius proprium est cognosce- 

re ordinem; nam, etsi vires sensitivae cognoscant res 
aliquas absolute, ordinem tamen unius ad alteram 
cognoscere est solius intellectus aut rationis. Secun- 
dum autem diversos ordines quos proprie ratio con- 
siderat, sunt diversae scientiae. Ordo enim quem ratio 
considerando facit in proprio actu pertinet ad philo- 
sophiam rationalem (seu logicam), cuius est conside- 
rare ordinem partium orationis ad invicem et ordi- 
nem principiorum ad invicem et ad conclusiones. Ad 
philosophiam autem naturalem (seu physicam), perti- 
net considerare ordinem rerum quem ratio humana 
considerat sed non facit: ita quod sub naturali philo- 
sophia comprehendamus et metaphysicam. Ordo au- 
tem actionum voluntariarum pertinet ad consideratio- 
nem moralis philosophiae, quae in tres partes dividi- 
tur: prima considerat operationes unius hominis ordi- 
natas ad finem, quae vocatur monastica; secunda con- 
siderat operationes multitudinis domesticae, quae ap- 
pellatur oeconomica; tertia considerat operationes 
multitudinis civitatis, quae vocatur politica* (Ethic., 
Il. 1). Quas philosophiae partes Thomas diligenter om- 
nes pertractavit, propria singularum via, ita quidem 
ut ab iis profectus quae maxime humanae rationi con- 
iuncta sunt, gradatim ad remotiora adscendens, de- 
nique <in supremo rerum omnium vertice» (Contra 
Gentes, 11, c. LVI; IV, c. D, constiterit. 

Ac de mentis humanae potestate seu valore san- 
ctum est quod a nostro traditur. «Naturaliter intel- 
lectus noster cognoscit ens et ea quae sunt per se 
entis in quantum huiusmodi, in qua cognitione fun- 
datur primorum principiorum notitia» (Contra Gen- 
tes, II c. LXXXIII). Hinc enim stirpitus extrahuntur er- 

rores opinionesque recentiorum,quivolunt non ipsum 
ens intelligendo percipi, sed ipsius, qui intelligat, af- 
fectionem: quos quidem errores agnosticismus con- 
sequitur tam nervose reprobatos Encyclicis Litteris 
Pascendi. 

Quibus autem argumentis Thomas Deum esse do- 
cet eumque unum esse ipsum Ens subsistens, ea sunt 
hodie quoque, sicut aevo medio, omnium firmissima 
ad probandum: iisdemque liquido confirmatur Eccle- 
siae dogma in Concilio Vaticano solemniter enuntia- 
tum, quod Pius X praeclare sic interpretatur: «Deum 
rerum omnium principium et finem naturali rationis 
lumine per ea quae facta sunt, hoc est per visibilia 
creationis opera, tamquam causam per effectus certo 
cognosci, adeoque demonstrari etiam posse» (Motu 
proprio Socrorum Antistitum, diei I sept. MDCCCX). 
Eiusdemque de metaphysicis doctrina, quamquam 
frequenter adhuc iniquorum iudicum acerbitatem na- 
cta est, tamen, quasi aurum, quod nulla acidorum na- 
tura dissolvitur, vim splendoremque suum etiam nunc 
integrum retinet; recte igitur idem decessor Noster: 
«Aquinatem deserere, praesertim in re metaphysica, 
non sine magno detrimento esse» (Litt. Encycl. Pas- 
cendi, diei VIII sept. MDCCCVII). 

Profecto nobilissima quidem in humanis discipli- 
nis est philosophia, sed eam, ut res nunc sunt divina 
Providentia constitutae, ceteris excellere dicendum 
non est, cum ad omnem rerum universitatem haud 
pertineat. Etenim in ipso Summae contra Gentes item- 
que Summae theologicae initio, sanctus Doctor alium 
rerum ordinem describit, positum supra naturam, 
eumque rationis captum excedentem, quem homo, 

nisi ei divina benignitas revelasset, numquam fuisset 
suspicatus. Haec est regio ubi dominatur fides: fidei 
autem scientia Theologia nominatur. lam vero huius- 
modi scientia eo perfectior in quopiam sit oportet, 
quo is fidei documenta melius calleat, simulque ple- 
niorem aptioremque philosophandi facultatem habue- 
rit. Non est autem dubitandum quin ad summum dig- 
nitatis culmen evecta Theologia sit per Aquinatem, 
cuius et numeris omnibus absoluta rerum divinarum 
cognitio fuit et intelligentiae vis facta mirifice ad phi- 
losophandum. Quare Thomas non tam sua philoso- 
phica institutione, quam huius disciplinae studiis, ob- 
tinet in scholis nostris magisterii principatum. 
Neque enim theologiae est pars ulla, in qua non 
Is incredibilem ingenii sui ubertatem felicissime exer- 
cuerit. Nam primum propriis ac genuinis fundamentis 
constituit apologeticam, bene definito discrimine, quod 
inter eas res quae rationis et quae fidei sunt, interce- 
dit, accurateque naturali a supernaturali ordine di- 
stincto. Itaque sacrosancta Vaticana Synodus, cum sta- 
tuit quae de religione cognosci naturaliter. possunt, 
eadem ut certo ac sincere cognoscerentur omnia, ne- 
cessitate quadam revelari divinitus debuisse, ad myste- 
ria vero cognoscenda divinam revelationem prorsus 
fuisse necessarium, iis utitur argumentis quae non 
aliunde nisi a Thoma mutuata est. Qui sanctum om- 
nibus quicumque doctrinae Christianae defensionem 
susceperint, illud vult esse principium: «Assentire iis 
quae sunt fidei non est levitatis, quamvis supra ratio- 
nem sint». (Contra Gentes, I, c. VI). Ostendit enim, 
etsi quae creduntur arcana sint atque obscura, tamen 
apertas esse perspicuasque rationes quibus homo ad 

credendum adducitur, siquidem «non crederet, nisi 
videret esse credenda». (IIa-IIae, q. I, a. 4). Atque etiam 
adiungit, tantum abesse ut fides pro impedimento aut 
pro servili hominibus imposito iugo putanda sit, ut 
contra in maximi beneficii loco sit numeranda, siqui- 
dem «fides in nobis inchoatio est quaedam vitae ae- 
ternae» (Qq. disp, de Verit., q. XIV, a. 2). 

Altera theologiae pars, quae in dogmatum  inter- 
pretatione versatur, ipsa quoque auctorem habet om- 
nium locupletissimumThomam;neque enim quisquam 
aut penetravit altius aut subtilius exposuit augusta 
quaecumque sunt mysteria, ut de vita Dei intima, de 
praedestinationis aeternae obscuritate, de supernatu- 
ral! mundi gubernatione, de oblata naturis, ratione 
praeditis, facultate sui finis assequendi, de humani ge- 
neris redemptione a lesu Christo facta eademque per 
Ecclesiam continuata, perque Sacramenta, quae utra- 
que ab Angelico Doctore «quaedam divinae Incarna- 
tionis reliquiae» appellantur. 

Idem praeterea solidam theologiae doctrinam de 
moribus condidit, quae ad dirigendos totos humanos 
actus valeat supernatural! hominis fini congruenter. Et 
quoniam hic plane est in theologia perfectus, ut dixi- 
mus, rationes certas dat et praecepta vivendi non 
modo hominibus singulis, sed societati etiam et do- 
mesticae et civili; in quo tum oeconomica tum politi- 
ca morum scientia consistit. Hinc illa praeclara quae 
sunt in Summae Theologicae parte secunda de pater- 
no regimine seu domestico et de legitimo imperio vel 
civitatis vel nationis, de iure naturae et de iure gen- 
tium de pace et de bello, de iustitia et de domino, de 
legibus et de obtemperatione, de officio vel privato- 

rum necessitati vel prosperitati publicae consulendi, 
idque cum in naturali ordine tum in supernatural!. 
Quod si privatim, publice atque in mutuis nationum 
inter nationes officiis haec sancte inviolateque prae- 
cepta serventur, iam nihil aliud requiratur ad eam ho- 
minibus conciliandam «pacem Christi in regno Chris- 
ti» quam orbis terrarum tantopere desiderat. Optan- 
dum est igitur, ut quae in gentium iure praesertim 
explicando legibusque iis quibus populorum inter 
ipsos rationes ordinantur, Aquinas docet, ea, cum ve- 
rae Nationum Societatis — quae dicitur — fundamen- 
ta contineant, magis magisque pertractentur. 

Nec minus nobilitata est eius in asceticis mysticis- 
que scientia; is enim, universa morum disciplina ad 
virtutum rationem donorumque revocata, eamdem vel 
rationem vel disciplinam egregie definit pro vario ho- 
minum ordine, sive qui commune institutum secuti, 
velint vivere, sive qui ad Christianam spiritus perfectio- 
nem absolutionemque contendant, iique in duplici vi- 
tae genere actuosae et contemplativae. Itaque prae- 
ceptum de amore Dei quam late pateat, caritas eique 
adiuncta dona Sancti Spiritus quomodo crescant, mul- 
tiplices vitae status, ut perfectionis, ut religiosorum, 
ut apostolatus, quid inter se differant et quae cuius- 
que natura visque sit, haec et alia asceticae mysticae- 
que theologiae capita si quis pernosse volet, is Ange- 
licum in primis Doctorem adeat oportebit. 

Atque hic, quidquid composuit, accurate in divi- 
nis Litteris fundavit et exstruxit. Nam sibi persuasum 
habens Scripturam in omnibus et singulis partibus ve- 
re esse verbum Dei, eius interpretationem ad eas ip- 
sas leges diligenter exigit, quas proxime decessores 

Nostri, Leo XIII in Encyclicis Litteris Providentissi- 
mus Deus, et Benedictus XV Litteris item Encyclicis 
Spiritus Paraclitus, sanxerunt; positoque eo principio 
«Auctor principalis Scripturae sacrae est Spiritus Sanc- 
tus... Homo autem fuit auctor instrumental» (Quod- 
lib., VIL a. 14, ad 5), de Bibliorum absoluta fide his- 
torica nullum patitur esse dubium, sed verborum sen- 
tentiae seu sensus literalis fundamento ubertatem di- 
vitiasque constituit sensus spiritualis, cuius triplex ge- 
nus allegoricum, tropologicum, anagogicum subtilis- 
sime explicare consuevit. 

Denique, singulari quodam dono ac munere id ha- 
buit noster, ut suae praecepta disciplinae in liturgiae 
preces hymnosque converteret, itaque divinae Eucha- 
ristiae vates et praeco maximus fieret. Etenim, ubi- 
cumque terrarum et gentium est Ecclesia catholica, ibi 
ad sacra studiose utitur semperque usura est his Tho- 
mae canticis, in quibus simul de augusto Sacramento, 
—quod praecipue mysterium fidei appellatur—, doc- 
trinae ab apostolis traditae eiusmodi inest enuntiatio, 
qua nulla perfectior. Haec si considerentur itemque 
illud ipsius Christi praeconium, quod supra attulimus, 
sane mirabitur nemo quod hic Doctoris Eucharistici 


quoque cognomen accepit. 


lam ex lis quae hactenus memorata sunt, haec 
factu quidem peropportuna colligimus. Primum in- 
tueantur oportet sanctum Thomam nostri praesertim 
adolescentes, magnarumque virtutum decora quae in 
eo elucent, diligenter imitando consectentur; ante 
omnia humilitatem quod est spiritualis vitae funda- 
mentum, et castimoniam. Discant ab homine summi 

ingenii Summaeque doctrinae, cum omnem tumorem 
animi horrere, tum submissione supplici divini lumi- 
nis copiam suis conciliare studiis; discant, eodem ma- 
gistro, nihil tam vigilanter quam voluptatis blandi- 
menta refugere, ne scilicet ad sapientiam contemplan- 
dam caligantes mentis oculos adiiciant. Nam quod 
ipse vivendo praestitit, ut diximus, sic confirmat prae- 
cipiendo: «Si quis abstineat a delectationibus corpora- 
libus ut liberius vacet contemplationi veritatis, perti- 
net hoc ad rectitudinem rationis». (Ha-IIae, q. CLVII, 
a. 2). Quare divinis admonemur Litteris: In malevo- 
lam animam non intrabit sapientia, nec habitabit in 
corpore subdito peccatis. (Sap. 1, 4). Itaque si Thomae 
pudicitia tum cum in extremum discrimen adductam 
vidimus, cecidisset, verisimile est nequaquam Eccle- 
siam suum Doctorem Angelicum habituram fuisse. 
Quandoquidem igitur videmus, corruptelarum 
illecebris deceptos, iuvenum plerosque iacturam ma- 
turrime facere sanctae puritatis, seque dedere volup- 
tatibus, Nos, Venerabiles Fratres, vehementer vobis 
auctores sumus ut Militiae angelicae societatem, casti- 
moniae Thomae praesidio conservandae, custodien- 
dae conditam, usquequaque, praecipue in sacrorum 
alumnis, propagetis: indulgentiae autem pontificalis 
munera, quibus a Benedicto XIII aliisque decessori- 
bus Nostris cumulata est, equidem confirmamus. Et 
quo facilius animum quis inducat huic Militiae. dare 
nomen, iis qui eam participant facimus potestatem 
loco cinguli, gestandi suspensum collo sacrum numis- 
ma, cuius in adversa parte imago expressa sit sancti 
[hornae cum Angelis ei zonam accingentibus, in 
aversa Dominae Nostrae Reginae Sacratissimi Rosarii. 

Quoniam autem sanctus Thomas omnium schola- 
rum catholicarum rite est patronus constitutus, is qui 
utramque sapientiam, ratione quaesitam divinitusque 
inditam, mirabiliter in se, ut diximus, coniunxit; qui 
difficillimis nodis expediendis ieiunia precationesque 
fere adhibuit; qui instar omnium librorum lesu Christi 
Crucifixi imagine usus est; idem, inquimus, sacrae 
iuventuti sit documento, quemadmodum in studiis 
optimis recte magnoque cum fructu se exerceat. Ho- 
mines vero religiosarum familiarum tamquam in spe- 
culum inspiciant in Thomae vitam, qui oblatos digni- 
tatis gradus vel amplissimos recusavit ob eam causam 
ut in perfectissimae obedientiae exercitatione vivere 
et in suae sanctitate professionis emori posset. 

Omnibus denique quotquot sunt Christi fideles 
eum ab Angelico Doctore pietatis in augustam caeli 
Reginam capere exemplum, cuius et salutationem An- 
gelicam frequentare et dulce Nomen suis pagellis in- 
scribere consueverat, tum vero ab ipso Doctore Eu- 
charistico amorem in divinum Sacramentum petere 
licebit. Idque ante alios sacerdotibus, ut est consenta- 
neum: «Quotidie enim unam missam dicebat (Tho- 
mas) nisi cum infirmitas impedisset, et aliam audiebat 
socii vel alterius, ad quam ipse frequentius ministra- 
bat», ait eius vitae scriptor diligentissimus; at quis ex- 
plicare dicendo possit quo spiritus fervore sacrum 
faceret, qua se diligentia ad illud compararet, quas 
divinae Maiestati grates, eodem confecto, persolveret? 


Deinde ad errores effugiendos, in quibus omnium 
huius temporis miseriarum fons est et caput, religio- 
sius quam umquam alias, est in Aquinatis institutione 

consistendum. Omnino enim Modernistarum in omni 
genere Thomas opinionum commenta convincit; in 
philosophia vim et potestatem humanae intelligentiae, 
ut memoravimus, tuendo, firmissimisque argumentis 
Deum esse probando; in re dogmatica supernatura- 
lem a naturae ordine discriminando causasque creden- 
di et ipsa dogmata illustrando; in theologia omnia 
quae fide creduntur non in opinione niti sed in verita- 
te, eademque immutari non posse ostendendo; in re 
biblica genuinam divinae inspirationis notionem tra- 
dendo; in disciplina morum, in re sociali et in iure 
recte principia ponendo de iustitia legali aut de sociali 
itemque de commutativa aut de distributiva, et quae 
iustitiae cum caritate sint rationes explicando; in asce- 
tica de Christianae vitae perfectione praecipiendo, at- 
que etiam aequales suis temporibus adversarios reli- 
giosorum ordinum oppugnando. Denique contra illam 
quae vulgo iactari solet, rationis humanae a Deo so- 
lutam libertatem, noster primae Veritatis iura summi- 
que Domini in nos auctoritatem affirmat. Hinc apparet 
satis esse causae quamobrem Modernistas nullum Ec- 
clesiae Doctorem tam metuant quam Thomam Aqui- 
natem. 

Quemadmodum igitur olim Aegyptiis in summa 
annonae caritate dictum est Ite aci loseph, a quo sibi 
ad alendum corpus frumenti suppeditaretur copia, ita 
lis, quotquot nunc sunt in desiderio veritatis, Ite ad 
Thoma:: Nos dicimus, ut ab eo sanae doctrinae pa- 
bulum, quo affluit, in sempiternam suorum animorum 
vitam petant. Atque hoc pabulum in promptu esse et 
parabile omnibus, cum causa ageretur de ipso Thoma 
in beatorum caelitum numerum adscribendo, sic est 

iurisiurandi religione testatum: «Sub huius Doctoris 
lucida et aperta doctrina floruerunt quamplures ma- 
gistri religiosi et saeculares; propter modum compen- 
diosum, apertum et facilem etiam laici et parum in- 
telligentes appetunt ipsa scripta habere». 

Nos autem quae et decessores Nostri in primisque 
Leo XIII (Litt. Encycl. Aererni Patris.) et Pius X 
(Motu proprio Doctoris Angelici, diet XXIX iunii 
MDCCCXIV) decreverunt et Nosmet ipsi anno supe- 
riore mandavimus, ea omnia volumus sedulo atten- 
dant inviolateque servent ll praesertim quicumque in 
clericorum scholis maiorum disciplinarum magisteria 
obtinent. lidem vero sibi persuadeant tum se suo 
officio satisfacturos itemque exspectationem Nostram 
expleturos esse, si cum Doctorem Aquinatem, scripta 
eius diu multumque volutando, adamare coeperint, 
amoris huius flagrantiam cum alumnis disciplinae 
suae, ipsum Doctorem interpretando, communicent, 
idoneosque eos reddant ad simile studium in aliis ex- 
citandum. 

Scilicet inter amatores sancti Thomae, quales om- 
nes decet esse Ecclesiae filios qui in studiis optimis 
versantur, honestam illam quidem cupimus iusta in 
libertate aemulationem unde studia progrediuntur, in- 
tercedere, at obtrectationem nullam, quae nec veritati 
suffragatur et unice ad dissolvenda valet vincula cari- 
tatis. Sanctum igitur unicuique eorum esto quod in 
Codice iuris canonici praecipitur (Can. 1306, $ 2) ut 
«philosophiae rationalis ac theologiae studia et alum- 
norum in his disciplinis institutionem professores 
omnino pertractent ad Angelici Doctoris rationem, 
doctrinam et principia, eaque sancte teneant»; atque 
ad hanc normam ita se omnes gerant ut eum ipsi 

suum vere possint appellare magistrum. At ne quid 
eo amplius alii ab aliis exigant, quam quod ab omni- 
bus exigit omnium magistra et mater Ecclesia: neque 
enim in us rebus, de quibus in scholis catholicis inter 
melioris notae auctores in contrarias partes disputari 
solet, quisquam prohibendus est eam sequi senten- 
tam quae sibi verisimilior videatur 


Itaque, quoniam universi nominis Christiani. refert 
sacra haec saecularia digne celebrari —siquidem in 
Thoma honorando maius quiddam quam Thomae 1p- 
sius existimatio vertitur, id est Ecclesiae docentis auc- 
toritas- placet Nobis admodum ut huiusmodi cele- 
bratio anno vertente, a die XVIII mensis iulii ad exi- 
tum anni proximi, toto orbe terrarum fiat, ubicumque 
adolescentes clerici rite instituuntur; videlicet non 
solum apud Fratres Praedicatores, cui quidem Ordi- 
ni, ut verbis utamur Benedicti XV «laudi dandum est 
non tam quod Angelicum Doctorem aluerit, quam 
quod numquam postea, ne latum quidem unguem, 
ab eius disciplina discesserit» (Acta Ap. Sedis, vol. 
VIII, 1916, p. 397), sed etiam apud ceteras familias re- 
ligiosorum, atque in omnibus Clericorum Colleg11s, 
magnis Lyceis scholisque Catholicis, quibus ipse datus 
est Patronus caelestis. Par erit autem hanc almam Ur- 
bem, in qua Magisterium Sacri Palatii aliquandiu ges- 
sit Aquinas, ad haec agenda solemnia principem ex- 
sistere: sanctaeque laetitiae significationibus ante om- 
nia Pontificium Collegium Angelicum, ubi Thomam 
tamquam domi suae habitare dixeris, tum quae prae- 
terea Romae adsunt Clericorum Athenaea ceteris sa- 


crorum studiorum domiciliis praestare» (AAS. 15 
[1923], 309-324). 

4. Ex Epistula Apostolica 'Unigenitus Dei Fi- 
lius» ad Summos Moderatores Ordinum Regularium 


aliarumque Sodalitatum Religiosorum virorum, d. d. 


19 martii 1924. 


<Verum enimvero id sanctum vobis inviolatumque 
esto quod in Epistola Apostolica de Seminariis et de 
studiis clericorum, iuri canonico congruenter, edixi- 
mus: scilicet ut in tradendis philosophiae et theologiae 
praeceptis magistri fideliter Scholasticam rationem, 
secundum Aquinatis principia et doctrinas, sequantur. 
scholasticam enim disciplinam angelicamque Thomae 
sapientiam, quam decessores Nostri nullo non tempo- 
re amplissimis honestarunt laudibus, num quis igno- 
rat, ut ad revelatas veritates inlustrandas, sic ad errores 
cuiusvis aetatis mirifice refutandos natam aptam esse? 
Etenim Angelicus Doctor — ita immortalis memoriae 
decessor Noster Leo XIII— «divina,humanaque scien- 
tia praedives, Soli comparatus... illud a se impetravit, 
ut et superiorum temporum errores omnes unus de- 
bellarit, et ad profligandos, qui perpetua vice in poste- 
rum exorituri sunt, arma invictissima suppeditarit» 
(Encycl. Aeterni Patris). Et recte idem Pontifex: «Qui 
vere philosophari volunt — velle autem potissimum 
debent religiosi viri — primordia ac fundamenta doc- 
trinae in Thoma Aquinate ponant». (Epist. Nostrae 


erga, die 25 nov. 1898). 

Quantopere autem intersit. alumnos vestros ab 
scholastica ratione nullo pacto abscedere, vel ex eo 
apparet, quod, cum philosophiam inter et revelatio- 
nem arctissima cognatio intercedat, utrasque Scholas- 
tici ipsi tam mira concordia composuerunt et coag- 

mentarunt, ut altera alteri lucem afferret maximum- 
que adiumentum. Neque enim, cum ambae a Deo, 
summa aeternaque veritate, proficiscantur et rationis 
illa, haec fidei documenta reddat exhibeatque, inferse 
pugnare queunt, ut nonnulli delirando contendunt; 
immo etiam tam amice conspirant, ut altera alteram 
compleat. Unde sequitur, ex inscio imperitoque phi- 
losopho fieri nunquam doctum theologum posse, et 
qui divinarum rerum sit prorsus ieiunus, eidem per- 
fecte philosophari nullo pacto licere. 

In quo recte S. Thomas: «Ex principiis fidei ita 
probatur aliquid apud fideles, sicut etiam ex principiis 
naturaliter notis probatur aliquid apud omnes; unde 
etiam theologia scientia est». Ut aliis verbis dicamus, 
quemadmodum e ratione, quae est divini participatio 
luminis, philosophia prima naturalis cognitionis prin- 
cipia ducit, eademque enuntiat atque explicat, ita theo- 
logia e supernaturalis luce revelationis, quae intellec- 
tum splendore suo illuminat et complet, fidei notiones 
mutuatur, evolvit, explanat, ut sint ambae duo uno ex 
sole radi, duo uno ex fonte rivuli, bina in fundamento 
uno aedificia. Magnum quiddam profecto humana 
scientia est, modo fidei rationibus obsequenter inhae- 
reat; quibus posthabitis,iam in multos eam ipsam erro- 
res incidere dementiasque necesse omnino est. 

Quodsi, dilecti fili, alumni vestri, quam humana- 
rum cognitionum in se summam  congesserint, eam 
doctrinae sacrae famulari ac servire iubeant; si, prae- 
terea, veritatis revelatae amore et cupiditate acriter ar- 
deant, erunt atque habebuntur homines Dei, et verbo 
exemploque plurimum Christiano populo proderunt. 
Etenim «Omnis Scriptura divinitus. inspirata» — vel. 

ut Angelicus Doctor interpretatur, sacra-doctrina, lu- 
mine divinae revelationis admoto, percepta — «utilis 
est ad docendum, ad arguendum, ad corripiendum, ad 
erudiendum in iustitia: ut perfectus sit homo Dei, ad 
omne opus bonum instructus» (II Tim., HI, 10-17). 
(AAS. 16 [1924], p. 144-145). 


35. Ex Constitutione Apostolica Deus scientiarum 
Dominus*,d. ci. 24 maii 1931, de Universitatibus et Fa- 


cultatibus Studiorum ecclesiasticorum, tit. Ill, art. 29. 


«a) In Facultate Theologica principem locum te- 
neat Sacra Theologia. Haec autem disciplina methodo 
cum positiva tum scholastica tradenda est; 1deo verita- 
tibus fidei expositis et ex Sacra Scriptura et Traditione 
demonstratis, earum veritatum natura et intima ratio 
ad principia et doctrinam S. Thomae Aquinatis in- 
vestigentur et illustrentur. 

b) In Facultate luris Canonici tam historia et tex- 
tus legum ecclesiasticarum quam earumdem ratio et 
nexus modo scientifico exponantur. 

c) In Facultate Philosophica Philosophia scho- 
lastica tradatur, eaque ita ut auditores plena cohaeren- 
tique synthesi doctrinae ad methodum et principia S. 
Thomae Aquinatis instituantur. Ex hac autem doc- 
trina diversa philosophorum systemata exami- 
nentur et diiudicentur» (AAS. 23 [1931] 253). 


19 

6. Ex S. C. de Sem. et Stud. Univ. Ordinationi- 
bus ad Const. Apost. *Deus scientiarum Dominus * 
rite exequendam d. d. 12 iunii 1951, tit. Ill, art. 18 1. 


«Quae in art. 29 a) et c) Constitutionis Apostolicae 
de institutione ad Angelici Doctoris rationem, princi- 
pia et doctrinam statuuntur sancte serventur, ad nor- 
mam Litterarum EncycL Leonis Pp. XIII Aeterni Pa- 
tris d. d. 4 augusti [1879] et Pu Pp. XI Studiorum 
Ducem d. d. 29 iunii 1923». (AAS. 23 [1941] 268). 


VII 


Pius XII 


I. Ex Sermone habito d.24 iunii 1939 ad alum- 
nos Seminariorum, Collegiorum et Institutorum utrius- 
que cleri atque ex omni gente, qui in Alma Urbe ad 


Sacerdotium efformantur. 


...<Id sapientissime porro statutum est riteque ser- 
vandum, ut «philosophiae rationalis ac theologiae stu- 
dia et alumnorum in his disciplinis institutionem pro- 
fessores omnino pertractent ad Angelici Doctoris ra- 
tonem, doctrinam et principia, eaque sancte teneant» 
(C. J. C., can. 1366, $ 2). Ea enim est Aquinatis sapien- 
tia quae veritates rationi non impervias vivida luce 1l- 
lustrata aptissimo eodemque solido unitatis nexu mi- 
rifice colliget; ea est quae ad dogmata fidei declaranda 
et defendenda maxime aptetur; ea denique est quae 

grassantes primarios errores cuiusvis temporis effi- 
cienter valeat arcere et invicte debellare. 

Quapropter, dilectissimi filii, animum afferte ple- 
num amoris et studii erga Sanctum Thomam: totis vi- 
ribus incumbite ut luculentam eius doctrinam intellectu 
perspiciatis: quidquid ad eam manifesto pertinetet tuta 
ratione ut praecipuum in ea habetur, libenter am- 
plectimini. 

Haec praecepta a decessoribus Nostris iampridem 
data, nostrarum partium ducimus in praesenti recolere 
et, s alicubi desiderentur, ex integro instaurare; si- 
mulque eorundem desessorum Nostrorum monita 
Nostra facimus, quibus veri nominis in scientia pro- 
gressum et legitimam in studiis libertatem tueri vo- 
luerunt. 

Probamus prorsus ac commendamus novis disci- 
plinarum inventis antiquam sapientiam, ubi opus sit, 
aequari; ea de quibus bonae notae Angelici Doctoris 
interpretes disputare solent, libere agitari; nova vero 
subsidia ex historia deprompta in textibus Aquinatis 
plenius intelligendis adhiberi. Neque ullus privatus 
<se in Ecclesia pro magistro gerat» (Benedictus XV, 
AAS., VI, 1914, p. 576); nec «quid eo amplius ali ab 
alis exigant, quam quod ab omnibus exigit omnium 
magistra et mater Ecclesia» (Pius XI, AAS.,XV, p. 324); 
neque denique vana dissidia foveantur. 

Quae omnia si, ut confidimus, praestabuntur, co- 
piosa expectanda erunt disciplinarum emolumenta. 
Aemulatio enim in veritate quaerenda et propaganda 
per commendationem doctrinae Sancti Thomae non 
supprimitur, sed excitatur potius ac tuto dirigitur- 


(AAS. 31 [1939] 246-247). 

2. Ex Epistula 'Quandoquidem* ad Rinum, Ma- 
gistrum Generalem Ord. Praed, d. d. 7 martii 1942. 


«Quandoquidem qui sacris humanisque disciplinis 
dant operam multum multumque valent in ceterorum 
hominum dirigendam ordinandamque vitam, atque ex 
incorruptae doctrinae probitate gignitur cum privato- 
rum tum publicorum morum probitas, idcirco Roma- 
nis Pontificibus de lectissimis illis viris maxima sem- 
per cura est, qui, optimarum cuiusvis generis artium 
studiis dediti, humanae consortionis itineri quasi prae- 
lucere videantur. 

Hac de causa, ut nosti, sapientissimus decessor 
Noster fel. rec. Leo XIII anno MDCCCLXXX per 
Apostolicas Litteras Cum hoc sit, Thomam Aquina- 
tem, «qui doctrina et virtute solis instar semper eluxit* 
(A. L., vol. Il, p. 10«), caelestem catholicarum omnium 
scholarum Patronum declaravit atque constituit, eum- 
demque peculiari modo tutelarem dedit philosophicae 
ac theologicae sapientiae praestitem, ducem atque ma- 
gistrum. 

Nos vero nuperrime, percupientes admodum ut ii 
quoque, quorum est naturae secreta laboriose riman- 
do speculari, caelesti tutela ne carerent, Albertum 
Magnum, Doctorem sanctissimun aeque ac doctissi- 
mum, physicarum disciplinarum cultoribus Patronum 
per Apostolicas item Litteras Ad Deum, d. d. 16 de- 
cembris 1941, impertivimus. Ita quidem ut qui in mor- 
talis huius vitae cursu fuere studiorum officiorumque 
consuetudine sibi invicem coniunctissimi, i1dem, sem- 
piterna quoque beatitate fruentes, eorum omnium pro 
suo quisque munere patrocinium agant, qui ad hu- 

manam divinamque sapientiam adipiscendam operose 
contendant. Uterque fuit, ut omnes norunt, Domini- 
cianae familiae decus; uterque doctrinae ac virtutis lu- 
minibus praefulgens. 

Angelicus siquidem Communisque (ci. Lift. Enc. 
Studiorum Ducem, AAS., 1923, p. 314) Doctor Aqui- 
nas eos omnes, qui e superioribus aetatibus defluxe- 
rant sapientiae rivulos veluti mare in se recipiens, 
quidquid philosophando lucubrandoque humana ratio 
attingerat, id universum miro ordine luculentaque per- 
spicuitate digestum superna luce ex Evangelio radian- 
te ita composuit ordinavitque, ut reapse «facultatem 
imitandi posteris reliquisse, superandi ademisse vi- 
deatur^ (A. L., vol. II, p. 110). Ac non modo divi 
Thomae doctrina ad veteres profligandas haereses ap- 
tissima evadit, atque adeo «fidei propugnaculum ac 
veluti firmum religionis munimentum» (cf. Litt. Enc. 
Aeterni Patris, A. L., vol. I, P- 263) exstat, sed ad per- 
vincendos quoque errores perpetua vice renoscentes 
novitatisque specie fucatos arma praebet validissima. 

Ut 1gitur omnes quotquot catholicas cuiusvis ge- 
neris scholas celebrant, Thomam Aquinatem caelestem 
Patronum colere, revereri atque imitari debent, ita 1 
potissimum qui in philosophicis ac theologicis studiis 
exercentur, ac nominatim sacrorum alumni, qui ad sa- 
cerdotium divinitus vocati, in spem Ecclesiae adole- 
scunt, eumdem ducem atque magistrum sequantur 
oportet (cf. C. I. can. 1366, 2); probe animo retinentes 
in doctrinis thomisticis eximiam quamdam inesse 
praestantiam, et ad sananda mala quibus nostra premi- 
tur aetas vim virtutemque singularem (A. L., vol. Il, 


p. 109). 

At quemadmodum Angelicus Doctor hoc sibi pro- 
prium praecipuumque habet ut ea universa quae ad 
divinam humanamque vitam pertinent, quaestionesque 
omnes, quae id respectent, luce sumpta de caelo 1llu- 
minet ratiocinandoque collustret, et quidquid philo- 
sophia attingerat, in summam redigens, miro ordine 
componat ac coagmentet; ita eius magister Albertus 
Magnus videtur potius ex exploratis ac cognitis natu- 
rae viribus ad philosophicae sapientiae vertices ad 
ipsumque supernae scientiae fastigium ascendere; at- 
que eo prae primis contendit ut ex uberrimis physica- 
rum disciplinarum promptuariis utilia arma depromat 
ad catholicam tuendam veritatem» (AAS. 34 [1942] 
90-97). 


3. Ex Allocutione ad Patres Societatis lesu in 
XXIX Congregatione electores, habita d. 17 septem- 
bris 1946. 


«Vestrum est nomine et re non solum viros vere 
religiosos, sed magnae quoque doctrinae esse. Ipsi of- 
ficium exercetis, sive ore sive scriptis, theologiam, Sa- 
cras Litteras, ceterasque ecclesiasticas disciplinas, phi- 
losophiam quoque docendi: eximius hic vobis honor, 
nobilis labor, at magna quoque suscepti huius mini- 
sterii vobis ratio impendet. Universis et singulis, qui- 
bus haec concredita provincia est, alta sonat Apostoli 
vox: O Timothee, depositum custodi, devitans profa- 


nas vocum novitates et oppositiones falsi nominis 
scientiae* (1). 


(1) ITim. 6,20. 

Societatis lesu igitur sodales, ut tantae spei fideli- 
ter respondeant, omni diligentia suas observent leges, 
quae ipsis praecipiunt, ut «tamquam solidiorem, secu- 
riorem, magis approbatam Constitutionibusque con- 
sentaneam» doctrinam S. Thomae sequantur (cf. Epi- 
tom. nn. 315-318), udemque indeflexa constantia, ag- 
mini vestro consueta, Ecclesiae magisterio haereant, 
habentes, ut ipsis Sancti Societatis vestrae Conditoris 
verbis utamur, «animum paratum et promptum ad 
obediendum in omnibus verae Sponsae Christi Domi- 
ni nostri, quae est nostra sancta Mater Ecclesia Hie- 
rarchica», et credendo inter Christum Dominum no- 
strum Sponsum et Ecclesiam eius Sponsam eundem 
esse spiritum, qui nos gubernat et regit ad salutem 
nostrarum animarum; quia per eundem spiritum et 
Dominum nostrum, qui dedit decem mandata, regitur 
et gubernatur sancta nostra Mater Ecclesia» (Exerc. 
spirit. Regulae ad sentiendum cum Eccl. la et 13a). 
Quodsi iidem apprime fidem debent colere, debent 
etiam accuratam perfectamque scientiam sibi adipisci 
et, praeclara sui Instituti vestigia secuti, doctrinarum 
progressus, quantum possunt et quomodo possunt, 
sectari, id sibi persuasum habentes se hoc itinere, 
quamvis aspero, plurimum ad maiorem Dei gloriam et 
ad aedificationem Ecclesiae conferre posse. Insuper 
suae aetatis hominibus, sive ore sive scriptis, debent 
ita loqui, ut intelligenter et libenter audiantur. Ex quo 
id infertur ut in proponendis et proferendis quaestio- 
nibus, in argumentationibus ducendis, in dicendi quo- 
que genere deligendo, oporteat sui saeculi ingenio et 
propensioni sapienter orationem suam accommodent. 
At quod immutabile est, nemo turbet et moveat. 

Plura dicta sunt, at non satis explorata ratione, de 
«nova theologia» quae cum universis semper volventi- 
bus rebus, una volvatur, semper itura nunquam per- 
ventura. Si talis opinio amplectenda esse videatur, quid 
fiet de nunquam immutandis catholicis dogmatibus, 
quid de fidei unitate et stabilitate? 

Dum igitur inociduam Veritatem vereri sanctum 
solemneque habetis, operam date problemata, quae 
labens fert tempus, studiose investigare et solvere, 
praesertim si ea eruditis christifidelibus obstacula et 
difficultates progignere possint; quin etiam eadem 1l- 
lustrando, in auxilium convertentes impedimentum, 
illorum fidem inde confirmate. Verumtamen, cum no- 
vae vel liberae agitantur quaestiones,catholicae doctri- 
nae principia semper mentibus praefulgeant; quod in 
re theologica omnino novum sonat, evigilanti cautio- 
ne perpendatur; certum firmumque ab eo, quod con- 
iectura ducitur, ab eo, quod labilis nec semper lau- 
dabilis mos etiam in theologiam et philosophiam 1n- 
troducere et invehere potest, secernatur; errantibus 
amica praebeatur manus, nihil autem indulgeatur opi- 
nionum erroribus». (AAS. 38 [1946] 384-385). 


4. Ex Allocutione ad Patres delegatos ad Capi- 


tulum Generale Ordinis Praedicatorum, habita d. 22 
septembris 1940. 


«Ipsi, qui theologiae et philosophiae excolendis 
semper praecipuum locum addixistis, iure meritoque 
vobis eximiam laudem vindicatis: S. Thomam Aqui- 


natem, harum disciplinarum communem Magistrum, 

Ecclesiae dedistis, cuius sive in tironibus. erudiendis, 
sive in absconditorum verorum investigatoribus por- 
ro ducendis, singularis est auctoritas, ipso in Codice 
luris Canonici decretorio modo asserta: «Philosophiae 
rationalis ac theologiae studia et alumnorum in his 
disciplinis institutionem | professores omnino pertrac- 
tent ad Angelici Doctoris rationem, doctrinam et 
principia, eaque sancte teneant» (can. 1366, $ 2). 

Quod quidem praescriptum quanti faciendum sit, 
decessorum Nostrorum consilia vestigiaque secuti, 
alas animadvertimus. Hac autem in re nunc minoris 
videntur esse momenti quaestiones, in quibus sub 
ecclesiastici magisterii ductu auspicioque semper libe- 
ra fuit opinandi et disputandi potestas, quantaecum- 
que eaedem in philosophicis et theologicis indagatio- 
nibus et disceptationibus ducendae sunt. Eoque mi- 
nus nunc sermo est de illis doctrinarum ad physica 
seu ad rerum naturam attinentium opinationibus et 
formulis, quae praeteriti temporis propriae et peculia- 
res erant, aut de illarum consectariis, quatenus qui- 
dem opiniones illas nostra aetate reperta et inventa 
humanarum disciplinarum exsuperarunt et praeter- 
eressa sunt: quibus repertis et inventis Ecclesia favet, 
nedum adversetur, ea provehit, nedum metuat. 

Nunc vero agitur de ipsis philosophiae perennis 
et theologiae fundamentis, quae quaelibet ratio et dis- 
ciplina, re ac nomine catholica aestimanda, agnoscit 
et veretur; agitur de scientia et de fide, de earum na- 
tura et mutua ratione; agitur de ipsa fidei basi, quam 
nullum censurae iudicium labefactet; agitur de veris a 
Deo patefactis, an nempe mentis acies ea certis notio- 
nibus penetrare atque ex eis ulteriora colligere possit. 

Paucis dicimus: de hac re quaeritur, an videlicet quod 
S. Thomas Aquinas aedificavit, ultra et super 
quodlibet tempus una compositis et compactis ele- 
mentis, quae omnium temporum Christianae sapientiae 
cultores suppeditaverant, solida rupe innitatur, per- 
petuo vigeat et valeat, catholicae fidei depositum 
efficaci praesidio etiam nunc tueatur, novis quo- 
que theologiae et philosophiae progressibus securo 
usui et moderamini sit. 

Id sane Ecclesia asserit, cum id sibi persuassum 
habeat hoc itinere ad veritatem cognoscendam et soli- 
dandam tuto procedi. Ideo Constitutione Apostolica 
*Deus scientiarum Dominus*, die XXIV mai anno 
MCMXXXI edita, ipsa memoratam praescriptionem 
Codicis luris Canonici confirmavit. Philosophia pro- 
ponatur oportet — hoc ibidem praecipitur— «ita. ut 
auditores plena cohaerentique synthesi doctrinae ad 
methodum et principia S. Thomae Aquinats instituan- 
tur»; et in theologia «veritatibus fidei expositis et ex 
sacra Scriptura et Traditione demonstratis, earum ve- 
ritatum et intima ratio ad principia et doctrinam 
S. Thomae Aquinatis investigentur e illustrentur» 
(Art. 29). 

Quodsi opus fuerit arduum non contigerit, ut ex- 
perientia et usus ostendunt, laicis hominibus in ho- 
dierni sermonis perspicuitatem vertere et ampliore 
verborum gyro, explicare formulas quasdam, ut aiunt, 
technicas, quae huius disciplinae imperitis obscurae 
esse consueverunt. 

Propterea quod haec pondus habent legis, quae 
cunctis philosophiae et theologiae catholicis scholis vi- 
get, multo magis a vobis speramus fore, ut non solum 

externo ductu, verum etiam intimo iudicio et studio 
celsis his obsequamini normis ad universam catholicam 
doctrinam, ad ea quoque, quae iura et socialem ordi- 
nem attingunt, spectantibus. 

Adsidua manu versate codices, ubi religionis insti- 
tuta, leges, historia continentur; quaeque vero nova 
ferunt tempora sagaci indagatione perpendite et in 
scientiae sacrae usum convertite. Pax vestra, placide 
operositatis amica et comes, caelestibus veris reflexis 
refulgeat. Ita inter arduos montes lacus abietibus co- 
ronatus tranquillus caeruleorum poli arcuum reper- 
cussam reddit 1maginem. 

Neque volumus silentio praeterire aliud, quod no- 
bis valde cordi est, Leoninam videlicet Operum 5$. 
Thomae Aquinatis Editionem, quae novo studio opor- 
tet provehatur: de incepto enim agitur, quod eximio 
vobis decori erit ac philosophicis et theologicis disci- 
plinis, quarum Doctor Angelicus dux semper peritis- 
simus et inoccidua lux est, emolumento perenniter 
mansuro et olim aequa aestimatione pendendo» (AAS. 
38 [1946] 387-385). 


5. Ex Praefatione Missae S. Thomae Aquinatis 
iuxta ritum Sacri Ord. Praed., ab ipso Pio Pp. XI 


exarata. 


«Qui Beatum Thomam Doctorem, vitae innocen- 
tia et ingenii sublimitate vere Angelicum, in Ecclesia 
tua suscitare voluisti, ut eam saluberrima etfirmissima 
communiret doctrina et solis instar illustraret; cuius 
sapientiam, omnibus praecipue commendatam, totus 


admiratur orbis terrarum». 

6. Ex Epistula S. C. de Sem. et Stud. Univ, ad 
Emos. PP. DD. Cardinales atque Excnws. PP. Ar- 
chiepiscopos, Episcopos ceterosque Ordinarios Brasi- 


liae, de recta clericorum institutione rite provehenda 


d. d. 7 martii }950. 


«Quando o Papa Leào XIII, de gloriosa memoria, 
quis restituir a solidez e a profundidade que convém 
ao ensino eclesiástico, entào incerto e superficial, em 
muitos lugares, pediu e impôs corn a Enciclica Aeter- 
ni Patris, a volta à Filosofia de Santo Tornas de Aqui- 
no, através do quai a razào alcançou talvez os mais 
elevados eûmes que Ihe sejiam possiveis, e a fé en- 
controu na razào os mais numerosos e validos auxi- 
lios (Leonis XIII Acta, vol. I, Romae 1881, p. 27). 
Exortava éle: «Vos omnes, Venerabiles Fratres, quam 
enixe hortamur ut ad catholicae fidei tutelam et decus, 
ad societatis bonum, ad scientiarum omnium incre- 
mentum aureamSanctiThomae sapientiam restituatis». 
E acrescentava: «ceterum, doctrinam Thomae Aquina- 
tis studeant magistri, a vobis intelligenter lecti, in disci- 
pulorum animis insinuare; eiusque prae ceteris solidi- 
tatem atque excellentiam in perspicuo ponant* (Ibid., 
pp. 282-283). 

De fato, obedecendo às normas do grande Ponti- 
fice, a filosofia e a teologia católica recomecaram a 
florescer, a produzir obras de grande valor, e conquis- 
taram a estima das Universidades dos Estados, que 
nào raro inseriram Santo Tomás nos seus programas. 
Os sucessores de Leao XIII tern todos recomendado 
a doutrina do Aquinate. O Santo Padre Pio XII no 
primeiro ano do seu Pontificado, runindo no patio de 

Sào Damaso os milhares de estudantes eclesiâsticos 
que residem en Roma, disse-Ihes: «quapropter, dilec- 
tissimi fili, animum afferte plenum amoris et studii 
erga Sanctum Thomam; totis viribus incumbite ut lu- 
culentam eius doctrinam intellectu perspiciatis: quid- 
quid ad eam manifesto pertinet et tuta ratione ut prae- 
cipuum in ea habetur, libenter amplectimini» (AAS. 31 
1939, p. 246). 

O mesmo Código do Direito Canonico ordena: 
«philosophiae rationalis ac theologiae studia et alum- 
norum in his disciplinis institutionem professores 
omnino pertractent ad Angelici Doctoris rationem, 
doctrinam et principia, eaque sancte teneant» (can. 
1366 $ 2). 

Nào se pode, portanto, duvidar do pensamento e 
da vontade da Santa Igrejia; e, sem düvida, entre os 
que devern especialmente demonstrat a propria sub- 
missao à Igrejia, estào precisamente os clérigos que se 
formam para o seu servico e os professores aos quais 
Ela confiou a educacào dos seminaristas. 

Conseqüentemente, nào se deve mudar o método 
de ensino — queremos dizer o método escolàstico — 
que é antigo, sim, mas nào é antiquado. Définir corn 
exatidào e precisào; dividir as questoés; demonstrar 
corn ordem, clareza e solidez; citar as autoridedes coin 
fidelidade e sobriedade; refutar os adversarios sem 
ambiguidades; estes sào os ideais do exposicào esco- 
lástica, e devern ser os de todo o ensino sério e for- 
mative. Quanto aos principios e à doutrina, seria uma 
erande temeridade abandonar as razoés que o genio 
dos Padres e dos Santos Doutores empreguo para 
ilustrar e defender a fé, e que o genio de Santo To- 

más relheii e apresentou com o máximo de vigor que 
possuem» (AAS. 42 [1950] 837-838). 

«Se quisermos preservar os jovens da seduçào das 
ideias menos seguras, o meio mais eficaz e mais digno 
déles, consiste em ensinar-lhes uma bóa e sa filosofia, 
isto é, a filosofia tradicional, segundo os principios de 
santo Tomás. Uma vez iluminados por verdadeiros e 
clarividentes principios em metafisica e em moral, os 
clérigos verào, fácilmente, a fraqueza e a inconsistèn- 
cia que tantas novidades ocultam sob as loucanias do 
estilo e sob a abundancia de uma erudicao mal dige- 
rida. Per tal forma, saberào resisrir aos sistem erro- 
neos em voga, e hào de estar armados para enfrentar 
OS nOVOS érros que surgirào sempre, corn o mesmo 
fascinio e inconsisténcia daqueles de hoje» (Ibid. 842). 


Ex Encyclicis Litteris *Humani generis*, d. d. 
12 augusti 1950. 


«In comperto est quanti Ecclesia humanam ratio- 
nem faciat, quod pertinet ad existentiam unius Dei 
personalis certo demonstrandam, itemque ad ipsius 
Christianae fidei fundamenta signis divinis invicte com- 
probanda; parique modo ad legem, quam Creator ani- 
mis hominum indidit, rite exprimendam; ac denique 
ad aliquam mysteriorum intelligentiam assequendam 
eamque fructuosissimam» (Cfr. Cone. Vat, D. B., 
1790). 

Hoc tamen munus ratio tum solum apte ac tuto 
absolvere potest, cum debito modo exculta fuerit; 
nempe cum fuerit sana illa philosophia imbuta, quae 

veluti patrimonium iamdudum exstat a superioribus 
Christianis aetatibus traditum, atque adeo altioris etiam 
ordinis auctoritatem habet, quia ipsum Magisterium 
Ecclesiae, eius principia ac praecipua asserta, a viris 
magni ingeni paulatim patefacta ac definita, ad 
ipsius divinae «revelationis» trutinam vocavit. Quae 
quidem philosophia in Ecclesia agnita ac recep- 
ta, et verum sincerumque cognitionis humanae valo- 
rem tuetur, et metaphysica inconcussa principia — ra- 
tonis nempe sufficientis, causalitatis et finalitatis — ac 
demum certae et immutabilis veritatis assecutionem. 
In hac philosophia plura sane exponuntur, quibus 
res fidei et morum neque directe neque indirecte attin- 
euntur, quaeque propterea Ecclesia liberae peritorum 
disceptationi permittit; at quoad alia plura, praesertim 
quoad principia assertaque praecipua, quae supra me- 
moravimus, eadem libertas non viget. Etiam in huius- 
modi essentialibus quaestionibus, philosophiam qui- 
dem aptiore ac ditiore veste induere licet, efficaciori- 
bus dictionibus communire, quibusdam scholarum 
adminiculis minus aptis exuere, sanis quoque quibus- 
dam elementis progredientis humanae lucubrationis 
caute locupletare; numquam tamen eam fas est, vel 
falsis principiis contaminare, vel quasi magnum qui- 
dem, sed obsoletum existimare monumentum. 
Non enim veritas omnisque eius philosophica de- 
claratio in dies mutari possunt,cum potissimum agatur 
de principiis humanae menti per se notis, vel de sen- 
tentiis ilis quae tum saeculorum sapientia tum etiam 
divinae revelationis consensu ac fulcimine innituntur. 
Quidquid veri mens humana, sincere quaerens, inve- 
nire poterit, iam acquisitae veritati profecto adversari 

nequit; siquidem Deus, summa Veritas, humanum in- 
tellectum condidit atque regit, non ut recte acquisitis 
cotidie nova opponat, sed ut, remotis erroribus qui 
forte irrepserint, verum vero superstruat eodem ordi- 
ne ac compagine quibus ipsa rerum natura, ex qua 
verum hauritur, constituta cernitur. Quapropter Chris- 
tanus sive philosophus sive theologus non festinan- 
ter ac leviter amplectatur quidquid novi in dies exco- 
gitatum fuerit, sed summa sedulitate id perpendat ac 
iusta in trutina ponat, ne adeptam veritatem amittat 
vel corrumpat, gravi profecto cum ipsius fidei discri- 
mine ac detrimento. 

Quae si bene perspecta fuerint, facile patebit cur 
Ecclesia exigat ut futuri sacerdotes philosophicis dis- 
ciplinis instruantur *ad Angelici Doctoris rationem, 
doctrinam et principia* (C. I. C., can. 1366, 2), quan- 
doquidem plurium saeculorum experientia probe no- 
scit Aquinatis methodum ac rationem sive in tironibus 
erudiendis sive in absconditis veritatibus pervestigan- 
dis singulari praestantia eminere; ipsius autem doc- 
trinam cum divina revelatione quasi quodam concen- 
tu consonare, atque ad fidei fundamenta in tuto col- 
locanda efficacissimam esse, necnon ad sanae pro- 
gressionis fructus utiliter ac secure colligendos. 

Hac de causa quam maxime deplorandum est phi- 
losophiam in Ecclesia receptam ac agnitam hodie a 
nonnullis despectui haberi ita ut antiquata quoad for- 
mam, rationalistica, ut aiunt, quoad cogitandi proces- 
sum, impudenter renuntietur. Dictitant enim hanc nos- 
tram philosophiam perperam opinionem tueri meta- 
physicam absolute veram existere posse; dum contra 
asseverant res, praesertim transcendentes, non aptius 

exprimi posse, quam disparatis doctrinis, quae sese 
mutuo compleant, quamvis sibi invicem quodammo- 
do opponantur. Quare philosophiam nostris traditam 
scholis, cum sua lucida quaestionum descriptione ac 
solutione, cum accurata sua notionum determinatione 
clarisque distinctionibus, utilem quidem esse posse 
concedunt ad propaedeusim scholasticae theologiae, 
mentibus hominum medii aevi egregie accomodatam; 
non tamen praebere philosophandi rationem, quae 
hodiernae nostrae culturae ac neccesitatibus respon- 
deat. Opponunt deinde philosophiam perennem non- 
nis philosophiam immutabilium essentiarum esse, 
dum hodierna mens ad «existentiam* singulorum 
spectet necesse est et ad vitam semper fluentem. 

Dum vero hanc philosophiam despiciunt, alias ex- 
tollunt sive antiquas, sive recentes, sive Orientis, sive 
Occidentis populorum, ita ut in animos insinuare vi- 
deantur quamlibet philosophiam vel opinationem, qui- 
busdam additis, si opus fuerit, correptionibus vel com- 
plementis, cum dogmate catholico componi posse; 
quod quiden falsum omnino esse, cum praesertim de 
comments ilis agatur, quae vel «immanentismum» 
vocant, vel «idealismum», vel «materialismum» sive 
historicum, sive dialecticum, ac vel etiam «existentia- 
üsmum» sive atheismum profitentem, sive saltem va- 
lori ratiocinii metaphysici adversantem, catholicus 


nemo in dubium revocare potest. 

Ac denique philosophiae nostris traditae scholis 
hoc vitio vertunt, eam nempe in cognitionis processu 
ad intellectum unice respicere, neglecto munere vo- 
luntatis et affectuum animi. Quod quiden verum non 


est Nunquam enim Christiana philosophia utilitatem 
20 

negavit et efficacitatem bonarum totius animi disposi- 
tionum ad res religiosas ac morales plene congoscen- 
das et amplectendas; immo semper docuit huiuscemo- 
di dispositionum defectum causam esse posse cur in- 
tellectus, cupiditatibus ac mala voluntate affectus, ita 
obscuretur ut non recte videat. Immo Doctor Commu- 
nis censet intellectum altiora bona ad ordinem mora- 
lem sive naturalem sive supernaturalem pertinentia, 
aliquo modo percipere posse, quatenus experiatur in 
animo affectivam quamdam <connaturalitatem» cum 
eisdem bonis sive naturalem, sive dono gratiae addi- 
tam (11, ILq. 1, a.4ad3;q.45, a. 2), ac liquet quantopere 
vel suboscura huiusmodi cognitio investigationibus 
rationis auxilio esse valeat. Attamen aliud est volunta- 
tis affectuum dispositioni vim agnoscere adiuvandi ra- 
tionem ad certiorem ac firmiorem cognitionem rerum 
moralium assequendam; aliud vero est, quod isti no- 
vatores contendunt, facultatibus nempe appetendi et 
affectandi vim quamdam intuendi adiudicare,atque ho- 
minem cum non possit rationis discursu cum certitu- 
dine discernere quidnam ut verum sit amplectendum, 
ad voluntatem declinare, qua inter oppositas opinio- 
nes ipse libere decernens eligat, cognitione et volun- 
tatis actu incompte permixtis. 

Nec mirum est novis hisce placitis in discrimen 
adduci duas philosophicas disciplinas,quae natura sua, 
cum fidei doctrina arcte connectuntur, theodiceam 
nempe et ethicam; quarum quidem munus esse cen- 
sent non aliud certi de Deo aliove ente transcendenti 
demonstrare, sed ostendere potius ea quae fides do- 
ceat de Deo personali ac de eius praeceptis, cum vitae 
necessitatibus perfecte cohaerere, ideoque omnibus 

amplectenda esse ut desperatio arceatur atque aeterna 
attingatur salus. 

Quae omnia ut Decessorum Nostrorum LeonisXIII 
et Pu X documentis aperte adversantur, ita cum Con- 
cili Vaticani decretis componi nequeunt. Has quidem 
a veritate aberrationes deplorare supervacaneum esset, 
si omnes, etiam in rebus philosophicis, qua par est 
reverentia ad Magisterium Ecclesiae animum intende- 
rent, cuius perfecto est, ex divina institutione, non so- 
lum veritatis divinitus revelatae depositum custodire, 
sed ipsis etiam philosophicis disciplinis invigilare, ne 
quid detrimenti ex placitis non rectis catholica patian- 
tur dogmata» (AAS. 42 [1950], 571-575). 


8. Ex Allocutione ad eos qui interfuerunt tertio 
Thomistico internationali Conventui, Romae habita 
d. 17 septembris 1950. 


«Magni momenti profecto et instans causa vos 
coegit: de coniunctionibus enim tractastis, quae inter 
catholicam fidem et rectam rationem, inter hodiernam 
philosophiam et Christianam religionem intercedunt. 

Quo super argumento Encyclicas Litteras Humani 
generis scitis nuper a Nobis editas esse. Hae vobis 
disputantibus et edisserentibus tutum iter innuerunt, 
praelucente veluti radiantissimo sole Sancti Thomae 
Aquinatis doctrina, Sancti Thomae, inquimus, à quo 
Academia vestra nominis decus mutuatur et sumit. 

Profecto philosophia perennis immensae molis 
opus est, ad quod exstruendum a providentissimo 
Dei numine excitata, per saeculorum decursum lectissi- 

a a 


ma ingenia, flos sapientiae, elaborarunt; eademque, 
perpetua pollens iuventa, nunc quoque robusta virescit 
et variarum disciplinarum incrementis semper patet 
et prodest, sive cum res physicae altius sunt indagan- 
dae, sive cum rerum gestarum memoria considera- 
tius instruenda est. 

At vero inter omnes scholasticae philosophiae cul- 
tores Sancto Thomae incomparabilis palma reserva- 
tur: ipseque principem occupat locum. Veritatis unice 
amator, is quanta reverentia, quam quidem veritas 
poscit, res penitus intelligendas considerat, facta ri- 
matur, litteras et documenta, e quibus acta dictaque 
explorantur, investigat! Quam apta est ipsi in disqui- 
sitionibus partium dispositio, quam firmum argumen- 
torum robur et lucida dicendi proprietas! Victricifor- 
titudine, quam mentis celsitas parit, ad conclusiones 
progreditur; metaphysica principia, quae sunt omnibus 
aetatibus commune Christianae sapientiae patrimo- 
nium, usque ad extrema consectaria placide et tuto 
enucleando deducit. 

Hoc sane indubium: quantum caelum supereminet 
terras, tantum divinae revelationis vera supergrediun- 
tur humanae mentis vires: illa his celsiora sunt, at mi- 
nime quidem adversantur et repugnant; supra sunt, 
non contra. Sanctus Thomas autem mira quadam ala- 
critate hominis intelligentiam, nimio illo fulgore quasi 
haesitantem et suspensam, in templum mysteriorum 
Dei introducit et argumentationis arte quaestiones 
exsolvens, efficit, ut inter se divinarum et humanarum 
rerum convenientia resplendeat et appareat. Nunc 
quoque quam acris ardeat certatio in stabiliendis ra- 
tionibus, quae inter fidem et humano lumine haustas 

doctrinas mutuae sunt, supra memoratae Nostrae En- 
cyclicae Litterae demonstrant, quas quidem hoc con- 
silio et proposito ducti edidimus, ut catholicae fidei 
depositum integrum, illaesum et indemne servetur. 
Quas nos illic attigimus quaestiones, inter vos ac 
postea studiosae iuventuti, cui vacatis, pertractate, nul- 
lo non tempore obtemperantes afflatui, quo Angelicus 
Doctor vera perdidicit, summo nempe nisu intelligen- 
tiae ac religiosa pietate. Pertractate, eius methodo in- 
sistentes, qua semper is sententiarum continentiam et 
limites definit, sine inutili verborum effluentia, sed so- 
lido sermone, illa claritate perspicuus, qua tum ipse 
tum scholasticae philosophiae doctores aurea sua ae- 
tate enituerunt atque Ecclesiam et scientiarum fines 
5UQ lumine collustrarunt» (AAS. 42 [1950], 734-735). 


9. Ex Adhortatione Apostolica «Menti Nostrae* 
de sacerdotalis vitae sanctitate promovenda, d. d. 25 


septembris 1950. 


*[n sacrorum institutione alumnorum, quamvis 
multarum cognitio disciplinarum perquiratur, in qui- 
bus hodie rerum socialium investigatio magni quidem 
est momenti, maxima tamen vis doctrinis philosophi- 
cis ac theologicis *ad Angelici Doctoris rationem* 
(Cf. C. I. C., can. 1366, 2) tribuenda est, cum his 
necessitatum atque errorum, quae nostra invexerit ae- 
tas, notitia coniuncta. Huiusmodi enim doctrinae cum 
sacerdotibus ipsis, tum Christiano populo maximi sunt 
ponderis et utilitatis: pietatis magistris asseverantibus 

eas, modo fuerint idonea ratione traditae, ad servan- 
dum alendumque fidei studium, ad cupiditates debili- 
tandas, ad animum cum Summo Dei Numine conjun- 
gendum maxime valere* (AAS. 42 [1950] 087-088). 

ADDENDA ET CORRIGENDA 


Versio anglica huius Opellae, de qua p. 5 factus est 
sermo, prodiit Washington!! in The Thomist 15 (1952), 
p. 1-109, sub titulo The authority of St. Thomas 
Aquinas. 

Nonnulla menda, minoris tamen momenti si unam 
vel alterem excipias, irrepserunt. Sunt autem huiusmo- 
di praecipua a nobis adnotata. 


Errata Corrige 

p. 15,1.17: et ut 

p. 17,1. 18: philosophicae philosophicas 

p. 28,1, 24: cumula cumulata 

p. 63,1. 9: in ac 

p. 93,1. 4: de quibus omnis de quibus in utramque 
partem disputare licet, 
sed velut fundamenta 
in quibus omnis 

p. 109,1. 14: ad 3 ad 2 

p. 115,1. 28-29: instrumento apto — instrumentum aptum 

p. 120,1. 14: a. 4 a. 6 

p. 167,1. 5: simiter RSS 

p. 198,1. 11: ac esset ac si esset 

Auctoritas doctrinalis bifarie sumitur: ex parte materiae 
et ex parte formae, 10. Ex parte materiae duplex: in re philo- 
sophica et in re theologica, 10. Ex parte formae iterum duplex: 
intrinseca et extrinseca, 10-11. Extrinseca rursus gemina: alia 
canonica ex approbatione et commendatione Ecclesiae, 11, 35; 
alia communis ex plausu et approbatione virorum doctorum, 
11. Auctoritas integralis ex hisce omnibus simul sumptis coa- 
lescit, 118. 


Auctoritas doctrinalis S. Thomae maxima est ac pror- 
sus singularis omnibus modis, scilicet tum intrinseca, in re sive 
philosophica (12-20) sive theologica (20-34) sive in toto corpo- 
re doctrinali ex utraque coagmentato (20-30); tum extrinseca, 
sive canonica (35-117) sive communi (31-34). Corpus eius doc- 
trinale sive philosophicum sive theologicum sive ex utroque 
conflatum, ab Ecclesia non solum prae ceteris quibuscumque 
approbatur et commendatur, verum etiam ab omnibus tenen- 
dum praecipitur modo perentorio quoad principia, quoad me- 
thodum et quoad systema doctrinale, 108-117, 175-177: praes- 
cribitur nempe, 45, 46, 217; praecipitur, 51, 53, 56-58,63,82,103, 
122, 161, 182-183, 234-235, 253-255; et quidem decretorio (62, 
115, 297) et perentorio modo, 256: haec pondus habent legis, 
quae cunctis philosophiae et theologiae catholicis scholis vi- 
get, 63, 298; Doctoribus vero aeque ac alumnis Thomam Aqui- 
natem sequi ducem eiusque doctrinam colere incorrupte ac 
tueri, lex esto, 87; que ceux donc qui s' appliquent à T enseig- 
nement et à T étude de la Théologie et de la Philosophie, con- 
siderent comme leur devoir capital de suivre saint Thomas d' 
Aquin et de le cultiver comme leur maitre et leur chef, 86-87. 
Ex eo cetera systemata doctrinalia examinanda et dijudican- 
da, 102. Aliae aliorum scriptorum doctrinae ab Ecclesia ap- 
probatae vel commendatae, eatenus commendatae et appro- 
batae intelliguntur, qua cum doctrina S. Thomae cohaerent 

vel ei haudquaquam repugnant, 93, 241. Aquinatis corpus in- 
tegrum doctrinale philosophico-theologicum Ecclesia suum 
proprium edixit esse, 55, 56, 59. 


Discedere inconsulte ac temere a sapientia Doctoiis An- 
gelici res aliena est a voluntate Ecclesiae, eademque plena 
periculis, 122, 236; Magistros autem monemus ut rite hoc te- 
neant, Aquinatem vel parum deserere, praesertim in re meta- 
physica, non sine magno detrimento esse, 238, 93, 257, 102 
Aquinatem enim deserere, in re philosophica praesertim et 
theologica, non sine magno detrimento esse potest, ipsum se- 
qui tutissima est via ad profundam divinarum rerum cognitio- 
nem, 112; qui a Thoma discedunt, iidem videntur eo ad ulti- 
mum agi, ut ab Ecclesia desciscant, 122, 


Disciplina Doctoris Angelici mire facta est ad conforman- 
das mentes, mire usum parit commentandi, philosophandi, 
disserendi presse invicteque, 81,220; non est dura neque tyran- 
nica, sed suavis et humana, simulque prudens ac firma, siqui- 
dem mentibus non modo vim affert nullam, sed immo pabu- 
lum exhibet incorruptum et salutare, 176, ac tuto investigatio- 
nem dirigit, 165, 221, 291. 


Docendi ratio, quae in magistrorum singulorum auctori 
tate arbitrioque nititur, mutabile habet fundamentum, ex quo 
saepe sententiae diversae atque inter se pugnantes oriuntur, 
non sine magno scientiae Christianae detrimento, 42-43, 50. 


Doctrina ipsa Catholicorum Doctorum ab Ecclesia aucto- 


ritatem habet, 35; doctrina theologica et sanctitas vitae com- 
parantur, 28, 35. 


Magisterium Ecclesiae ad res philosophicas extenditur 
indirecte et ratione veritatum theologicarum, 11, 35-36; ne quid 


detrimenti ex placitis philosophorum non rectis catholica pa- 
tiantur dogmata, 307. 


Philosophia tamdiu est Sapientia quamdiu est subiecta 

sapientiae divinae; sed quando recedit a Deo, tunc vertitur in 
insipientiam, 70. Illa est philosophandi ratio optima, exquire- 
re meditando nova, unaque simul sapientiam veterum non re- 
linquere, 15$. Ex ea recta aliorum scientiarum ratio magna ex 
parte dependet, 72, 186. Momentum eius in vita cum privata 
tum publica, 73. Ad eam spectat sternere viam ad fidem catho- 
licam, ipsamque ab impugnatoribus defendere, et adiuvare ad 
veritates fidei penitius intelligendas atque explicandas, 72, 73- 
75, 128-194. Studiorum sacrorum fundamentum ponatur, 239. 
Philosophiam inter et revelationem arctissima cognatio inter- 
cedit. Unde sequitur, ex inscio imperitoque philosopho fieri 
numquam doctum theologum posse; et qui divinarum rerum 
sit prorsus ieiunus, perfecte philosophari nullo pacto licere, 
114,. 288. Perpetuus et multiplex requiritur philosophiae usus, 
ut sacra Theologia naturam, habitum ingeniumque verae scien- 
tiae suscipiat atque induat, 191. Nihil philosopho utilius quam 
naturae arcana diligenter investigare et in rerum physicarum 
studio diu multumque versari, 211. Qui philosophiae studium 
cum obsequio fidei Christianae coniungunt, ii optime philoso- 
phantur, 86, 195. 


Philosophia S. Thomae: aurea, 76; aptissima omnium in 
ratione philosophandi, quam cuncti vel in docendo vel in dis- 
cendo ingredi debent, 82; certissima, 82; ceteris conformior 
Ecclesiae magisterio, 76, 304; eius persequi vestigia tanti refert 
quanti sapienter philosophari, 82; ea nulla aptior ad veritatem 
assequendam, nulla efficacior ad gliscentes errores profligan- 
dos, 77; ex ea diversa philosophorum systemata examinentur 
et diiudicentur, 102, 289; eius prae ceteris soliditatem atque 
excellentiam curent magistri in perspicuo ponere, 77, 256, 300; 
eius exemplum aemulandum in philosophorum doctrinis exa- 
minandis, atque in usum sacrae theologiae convertendis, 169- 
176; sanior ceteris, 76; securior, 76; solidior, 77, 256; tuta, ac 
prae ceteris ab Ecclesia commendata, 96; tutissima, omni pro- 
cul periculo transiliendi fines veritatis, 87; verissima, 82; uni- 
versalissima, siquidem nulla est philosophiae pars quam non 
acute simul et solide pertractarit, 16-20, 203; Christiana sive 
secundum Christum, 18, 96, 257; eminenter objectiva, 19; pe- 

rennis et in aevum duratura, 103, 160; omnino sancteque ab 
omnibus tenenda, praesertim quoad principia et pronuntiata 
maiora, 102, 122, 160, 227, 232-233, 237-238, 258-261; qui vere 


philosophari volunt, primordia et fundamenta doctrinae in 
Thoma Aquinate ponant, 100. 


Ratio ad humanum lastigium Thomae pennis evecta, iam 
fere nequit sublimius assurgere, neque fides a ratione potest 
plura aut validiora adiumenta praestolari quam quae iam est 


perThomam consecuta, 203, 256; rationis triplex usus in Theo- 
lógia, 73-75, 187-193. 


Su.» ma Theologica et Summa contra Gentiles omnibus 
pernecessariae qui in Theologia et Philosophia serio versan- 
tur, et aliquid volunt dignum iis disciplinis attingere, 43; Sum- 
ma Theol. est liber textus per excellentiam (43), qui e manibus 
studentium excidere non debet, 237, 253; haberi debet uti tex- 
tus praelectionum in Universitatibus et Facultatibus theologi- 
cis, 49-50, 53, 242-245, 252, 263; la Somma Teologica è il cielo 
veduto dalla terra, e la Somma contra Gentiles é la terra ve- 
duta dal cielo, 62; in Summa contra Gentiles S. Doctor divite 
vena thesauros penitioris philosophiae effundit, et arma prae- 


bet ad refellendos nostri temporis errores peropportuna, 72 


Theologia est scientia maxime una, 28; Theologia S. Tho- 
mae est vera scientia quin desinat esse affectiva et secundum 
pietatem, 30; ad summum perfectionis gradum est evecta per 
Aquinatem, 22, 278; in theologicis doctrinis dux et magister ab 
omnibus semper habeatur Aquinas, 36-58,261-263; maxima vis 
doctrinis philosophicis ac theologicis ad Angelici Doctoris ra- 


tionem tribuenda est in sacrorum institutione alumnorum, 117, 
50-51, 309. 


Thomas Aquinas (S.): eius dotes, encomia, tituli. Pro- 
fessores et alumni animum afferre debent plenum amoris et 
studii erga S. Thomam, 122-123, 291; Apostolo Paulo compa- 
ratur, 32; arca est philosophiae et theologiae, 32; caelestis sa- 
pientiae gazophylacium, 37; clarissimum Ecclesiae lumen, 38; 

Christianae religionis clypeus, 41; Doctor Angelicus, 47, 64, 65, 
273, passim; Doctor Communis sive Universalis Ecclesiae, 33, 
55, 94, 65, 273, 293, 306; Dottore di tutta la Chiesa, di tutta la 
scienza, di tutto lo scibile, 61; Doctor Eucharisticus, 60, 281; 
Doctor doctorum, 32; Dux et Magister studiorum omnium, 
maximeque theologicornm, 47, 52, 64, 266; di tutti gli studi, e 
nel metodo di tutti gli studi, 61; Dux omnium tutissimus, 80; 
et peritissimus, 63, 299; cuius ore loquuntur omnes qui aliquid 
intellexerunt, 32; eminet inter omnes, quem in variis scientia- 
rum studiis catholici homines intueantur, 79; excitatus est di- 
vinitus ut haberet Ecclesia quem doctrinae magistrum maxime 
in omne tempus sequerentur, 54; exemplar philosophorum, 32; 
firmum Ecclesiae praesidium, 41, 298; flos doctorum, 31; gem- 
ma morum, 31; in eo relucet integritas vitae cum splendore 
virtutum maximarum, 68, 215; in eius libris plus proficit homo 
uno anno quam in aliorum doctrina toto tempore vitae suae, 
36: inter omnes philosophiae scholasticae cultores incompara- 
bilis palma ei reservatur, 103, 131-133, 308; inter sanctos do- 
ctissimus et inter doctos sanctissimus, 28, 59, 78; in sacris lit- 
teris facile princeps, 44; le plus grand génie du moyen age, 67; 
lucerna theologiae, 32, 38; luminare maius Ecclesiae, 31; mo- 
dello, maestro, dottore, patrono et protettore di tutte le scuo- 
le, 59; neminem parvipendit, sed omnes officiose et perhuma- 
niter demeretur, 41, 84-85; nullus Ecclesiae Doctor modernistis 
ceterisque fidei catholicae hostibus ita est terrori ac formidini 
ut Aquinas, 100; omnium theologorum princeps, 28; opus a S. 
Alberto incoeptum renovationis et solidificationis divinae hu- 
manaeque scientiae complevit et ad perfectum adduxit, 30; 
plus illuminavit Ecclesiam quam omnes alii doctores, 36; qui a 
Thoma discedunt in re praesertim theologica, ultimo ab Eccle- 
sia desciscunt, 48; Scripturarum puteus, 32; splendidissimus 
athleta catholicae fidei, 39; stella matutina in mundo praeemi- 
nens, 31; Sol Ecclesiae, 40; Sol doctrinae, 41; Scholae princeps, 
98; sobrio et solido sermone loquitur, 68, 83-84; summo nisu 
intelligentiae ac religiosa pietate vera perdidicit, 65; theologo- 
rum antesignanus et princeps, 41, 46; inter Scholasticos Docto- 
res, omnium princeps et magister longe eminet Thomas Aqui- 
nas, 202, 215; tot fecit miracula quot scripsit articulos, 36; vir 

humanis divinisque disciplinis ad plenum imbutus, 79; vir in- 
comparabilis, 206. 

Eius doctrina: ab ea ne latum quidem unguem recedere, 
summa laus, 48, 52; aperta omni veritati undecumque veniat, 
154-156; aptedisposita etad omnium temporum necessitates ap- 
ta, 215-216,290; certissima regula Christianae doctrinae, 38, 39; 
firmissima, 69, 83, 163, 299; frugifera el utilima ad omne tem- 
pus et ad omnes necessitates, 45, 47; incorrupta, 79, 226; inte- 
gra, 51; invicta, 83; luculentissima, 47; prae ceteris omnibus ab 
Ecclesia approbata et commendata, 87, 202; condignis laudi- 
bus efferri nequit pro magnis suis in Ecclesia meritis, 40: ab 
omnibus firmiter sancteque tenenda, 40, 181-183,49, 51, 139- 
143, 162, 264-266, 293; probatissima, 49; ordinatissime explica- 
ta, 14, 294; pura, 51, recta, 46; sana, 51, 62; secura, 47; salube- 
rrima, 69, 163, 299; solidior ceteris, 39, 44-45, 295; tutior et se- 
curior ceteris, 37-38; immo et omnium tutissima, 48, 143-148; 
nec sane tutior ulla haberi potest institutio quam quae ducem 
sequatur et magistrum Thomam, 145; validissima, efficacissima, 
42, 43, 45, 63-64, 83, 101; in seipsa et ad omnes errores 
pervincendos nihil ea solidius aut fructuosius optari potest, 
222; verissima, 37, 39, 182, 205-206; dai suoi libri attingete sem- 
pre la verità, 62; in omnibus Conciliis oecumenicis post eius 
transitum celebratis interfuit cum suae doctrinae opibus, ac 
pene praefuit, 42; eius doctrinam Ecclesia suam propriam edi- 
xit esse, 55, 56, 59, 274. 

